
FORORD 



Ved et rent Tilfælde kom jeg i 1886 til Kavkasus, 
hvis storartede Natur og brogede Folkeliv i høj Grad 
fængslede min Interesse, om jeg end paa Grund af 
mit mangelfulde Kendskab til Forholdene maatte staa 
uforstaaende over for mangt og meget. Efter miiT Hjem- 
komst søgte jeg straks at forøge mine Kundskaber om 
det Land, jeg havde besøgt; men jo mere jeg fik at vide^ 
des mere voksede min Interesse for hine Qerne Egne, og 
det blev mit højeste Ønske at komme til at besøge dem 
paa ny. Dette Ønske blev virkeligt opfyldt, og paa for- 
skellige Maader — bl. a. ved en Rejseunderstøttelse fra 
Ministeriet for Kirke- og Undervisningsvæsenet — blev jeg 
I Begyndelsen af forrige Aar sat i Stand til atter at fore- 
tage en Rejse til Kavkasus og opholde mig der i et Par 
Maaneder. 

Resultatet af denne Rejse i Forbindelse med de i For- 
vejen gjorte litterære Studier foreligger i nærværende Bog^ 
hvis Hensigt er at give et i korte og lette Træk skitseret 
Totalbillede af Kavkasuslandene. Men da jeg har gjort den 
Erfaring, at man først ved Kendskab til et Lands Historie 
faar den fulde Interesse for selve Landet og den rette 
Forstaaelse af dets Beboere, har jeg dels givet en kort 
Oversigt over Georgiens Historie og dels indflettet en paa 



forskellige Kilder støttet Fremstilling af Bjærgboernes Fri- 
hedskamp imod Russerne, hvilken sidste jeg tænkte vilde 
have saa meget mere Interesse, som der — saa vidt mig 
bekendt — ikke findes nogen samlet Fremstilling af disse 
Forhold. 

Til Slutning er det mig en kær Pligt at rette en op- 
rigtig Tak til de mange, der paa forskellig Maade have 
understøttet mit Foretagende. 

Allerførst maa jeg bringe min underdanige Tak til det 
høje Ministerium for Kirke- og Undervisningsvæsenet for 
den mig som Geografilærer tilstaaede Rejseunderstøttelse 
og til Hs. Ekse. Udenrigsminister, Kammerherre, Baron 
Rosenørn-Lehn for den værdifulde Støtte, Hs. Ekscellences 
Anbefaling ydede mig hos den russiske Regering. 

Ligeledes maa jeg bevidne Formanden for „Det for- 
enede Dampskibsselskab "s Bestyrelse, Hr. Gehejmeetatsraad, 
Direktør C. F. Tietgen min Erkendtlighed for Selskabets 
store Imødekommenhed imod mig og samtidigt rette en 
hjerteUg Tak til Hr. Konsul H. T. Duseberg, uden hvis Hjælp 
jeg ikke havde kunnet drage Nytte af de russiske Kilder; 
jeg beder ogsaa d'Hrr. Forfatteren Alfred Ipsen og cand. 
theol. C. H. Stibolt modtage min bedste Tak for deres 
smukke Oversættelser af de i Bogen meddelte georgiske 
Digte. 

Last not least maa jeg blandt dem, til hvem jeg staar 
i dyb TaknemmeUghedsgæld, nævne Hr. Kapt. P. Mørch, 
uden hvis storslaaede Indbydelse i 1886 jeg næppe nogen 
Sinde havde faaet Kavkasus at se. 

København i August 1891. 

Olaf Lange. 

1 Sommeren 1886 indbød en Dampskibsfører, hvis 
Broder er en god Ven af mig, baade sin Broder og mig 
til at være hans Gæster paa en Rejse til Byen Poti i 
Kavkasien. Vi modtog naturhgvis med Glæde en saa ene- 
staaende Indbydelse og vare hurtigt færdige til at gaa om 
Bord, da Damperen ankom til København fra Kronstad, 
hvor den havde indtaget sin Last: Materiale til den trans- 
kaspiske Jærnbane, der i Foraaret 1889 blev aabnet ind 
til Samarkand. 

Efter en overordentlig heldig Rejse befandt vi os, en 
Maaned efter at vi havde forladt København, ude paa det 
sorte Hav, ikke langt fra Rejsens Maal. 

Det var henimod Aften. Havet laa udbredt for os til 

alle Sider, og vi havde endnu ikke faaet Kending af Land, 

skønt vi efter vort Bestik snart maatte faa det i Sigte. 

Vejret var godt — kun noget diset i Horisonten; der var 

ingen Søgang, og roUg skød Damperen frem gennem Vandet, 

medens Delfinerne lystigt tumlede sig foran Boven. 

1 

Kaptajnen, min Ven og jeg vare alle oppe paa Kom- 
mandobroen :■:— vort sædvanlige Opholdssted paa hele 
Rejsen — og anstrengte os til det yderste for at faa det 
første Glimt af Land at se. Mørket faldt imidlertid hurtigt 
paa; men endnu havde vi ikke opdaget noget. Da saa en 
af os pludselig et Glimt forude i Horisonten — saa for- 
svandt det igen. Alle stirrede vi nu i den angivne Ret- 
ning, og lidt efter udbrød vi alle paa en Gang: 

Et Fyr! 

Vi fik Uret op og holdt det til Skinnet fra Kompas- 
lampen. Naar vilde Blinket næste Gang vise sig? .... 

Der var det! V« Minut 1 Minut — Der var det 

igen — men lidt svagere og med rødligt Skær. Et Minut 
efter skinnede det atter klart. Nu vidste vi, det var Pdti- 
Fyr med skiftevis rødt og hvidt Blink hvert Minut, og vi 
vare endelig naaede frem til Maalet for vor Rejse. 

Det var underlige Timer, vi nu tilbragte, og vore 
Hjerter slog hurtigere ved Tanken om, at vi stævnede ind 
mod et af de mærkeligste Lande i Verden. Til det yderste 
anstrengte vi vore Øjne for at gennemskue Mørket og faa 
blot de svageste Omrids at se af det vidunderlige Land; 
men hvor meget vi end stirrede, kunde vi dog intet skelne 
i de mørke Skymasser, der mere og mere trak sig sammen 
i Horisonten. Men at det laa bag dem — det vidste vi jo, 
og dette var tilstrækkeligt til at fylde os med Forvent- 
ningens Uro. 

Kunde vi imidlertid ikke se selve Landet, saa betragtede 
vi med saa meget større Interesse Fyret, naar det med de 
bestemte Mellemrum viste sit Blink, der blev klarere og 
klarere, til vi næsten vare inde under det; nu loddede vi, 
og da vi kom ind paa 15 Favne, kastede vi Anker. Klokken 
var da 11. 

Saa gik vi til Køjs; men der var ikke megen Tale 
om Søvn, dertil vare vi altfor opfyldte af Længsel efter at 

vide, hvad den næste Dag skulde bringe. Men hvad var 
det ikke ogsaa for et Land, vi vare komne til! Hvilke 
Sagn og Minder fra de ældste Tider knytte sig ikke 
til det! 

Her stod jo Menneskeslægtens Vugge. Tankerne dvæle 
ved Bin-gøl-dagh eller de tusinde Søers Bjærg, om hvilket 
Paradiset skal have ligget, og hvor de fire Floder Phison, 
Gison, Hidekel og Phrat skulle have haft deres Udspringe 

Her ligger Vulkanen Ararat, hvis Ildsluer efter Ar- 
meniernes Opfattelse skulle have dannet det Flammesværd, 
med hvilket Keruben vogtede Indgangen til Edens Have. 
Først med Syndfloden udslukkedes det, og med Noah tog 
Menneskeslægtens Udvikling for anden Gang sin Begyndelse 
i disse Egne. 

Det var til Kavkasus, at Grækerne tænkte sig Prome- 
theus lænket, medens en Grib huggede i hans Lever, og 
netop paa denne Kyst lige ud for Floden Rion, de gamles 
Phdsis, hvor vi nu blidelig vuggedes op og ned, havde 
Argonavterne ladet deres Sejl falde og kastet Anker, da 
Jason hentede det gyldne Skind i Kolchis. 

Senere erobrede Perserne Landet, og Floden Kur eller 
Kyros minder endnu om den store Perserkonge, efter hvem 
den har faaet Navn. Kong Mithridates den Store af Pontus 
havde her sin Hovedfæstning, og hertil var det, at Pom- 
pejus trængte frem over Araxes, hvorefter Romerne fik 
Herredømmet i disse Egne, til hvilke ogsaa Tschingischans 
og Tamerlans Navne ere knyttede. 

Og hvilke Minder fra den nyere Tid ! Her var jo Skue- 
pladsen for de kavkasiske Bjærgboeres heltemodige Friheds- 
kamp mod Russerne i den første Halvdel af dette Aar- 
hundrede! Tscherkessernes, Lesghiernes og Schamuils*) 
Land! 



*) Saaledes skrev Schamuil selv sit Navn, og saaledes udtale ogsaa 
Lesghierne det, idet de lægge Tonen paa sidste Stavelse. 

Men jo mere Tanken beskæftigede sig med disse Be- 
givenheder, des mere voksede ogsaa Forventningerne om, 
hvad vi den næste Dag skulde se, og i den halvt drømme- 
agtige Tilstand, i hvilken vi tilsidst faldt hen, var det ikke 
langt fra, at vi ventede at komme til at trykke Jasons 
Haand og personlig hilse paa Kong Mithridates og over- 
bevise os om hans ualmindelige Sprogtalent. 

Da det gryede ad Dag, kom vi i en Fart i Tøjet og 
skyndte os op paa Dækket. Men havde vi næret store 
Forventninger og haabet paa at faa noget aldeles vidunder- 
ligt at se, saa bleve vi sørgeligt skuffede. For det første 
øsregnede det, saa Vandet skyllede hen ad Dækket, og 
vendte vi Blikket ind imod Land, saa vi kun en lav, 
temmelig ubeboet Kyst, bevokset med Krat og Poppelpile. 
Vi havde ventet at se Kavkasus'es vældige Bjærgmasse i 
Baggrunden, men vi kunde ikke se det ringeste til noget 
Bjærg. Det var det fladeste og kedeligste Land, man kan 
tænke sig; vi kunde saamænd lige saa godt have ligget 
under Kysten af Lolland. Lige ind for os udmundede de 
to Arme af Floden Bion, hvis grumsede, gule Vand kendtes 
i en vid Omkreds ude i Havet. Paa Øen, der delte Floden 
i de to Anne, laa det høje, hvide Fyrtaarn, og Nord for 
den nordlige Arm den nyanlagte, store Havn. 

Vi skulde have lettet Kl. 5, men da Spillet var gaaet 
i Stykker, saa vi ikke kunde faa Ankeret op, maatte det 
først sættes i Stand, hvilket varede temmelig længe. Imid- 
lertid tog det til med en stærk Dønning, saa det store 
Skibsskrog sled og arbejdede i Ankerkættingerne, medens 
det stødvis kastedes om fra den ene til den anden Side, 
og Masterne slog vældige Buer i Luften. Under alt dette 
strømmede Regnen ned, og i store Støvler, Olietrøje og 
Sydvest traskede vi op og ned ad det vaade Dæk, af og 
til kastende et melankolsk Blik ind til det flade, trøstes- 
løse Land derinde, som vi ikke kunde se det ringeste 



interessante ved, og hvilket vi ikke kunde tænke os som 
Skuepladsen for store verdenshistoriske Begivenheder. 

Samtidig fik vi signaliseret efter Lods, uden at der 
dog i lang Tid viste sig Tegn til, at en saadan vilde 
nærme sig. Endelig gik der nogle Signalflag op paa en 
Flagstang henne ved Fyret, men de maa i P6ti ikke have 
været synderlig stive i det internationale Signalsystem, da 
de som Svar paa vort Ønske om en Lods spurgte, hvad 
det da var for en Sygdom, vi havde om Bord. Saa maatte 
vi til at signalisere igen, at vi ikke havde nogen Sygdom, 
men ønskede en Lods, og endelig fik vi det Svar, at der 
ikke fandtes nogen saadan i Poti. Der var da intet andet 
for end at sætte Kurs lige efter Havneindløbet, gaa ganske 
smaat frem og stadig bruge Loddet. Lidt ud for Havne- 
hovedet, hvor en russisk Soldat i den graa Uniform holdt 
Vagt og saaledes straks viste os, til hvilket Land vi vare 
komne, stoppede vi op og prajede nogle Mænd, der stod 
længere henne paa Kajen, for at faa at vide, om vi turde 
lade staa til. Det kunde vi, og saa gik vi igen frem — 
strøg forbi Havnehovedet, drejede op i Havnen og bleve 
endelig fortøjede der Kl. IL 

Modtageren af vor Ladning, en Ingeniør Darius, Told- 
væsenet og Formanden for Havnearbejderne, der skulde 
hjælpe med ved Losningen, kom nu om Bord, og efter 
adskilligt Vrøvl og megen Snak frem og tilbage kom vi 
over alle indledende Forhandlinger, fik alle Skabe og 
Gemmer forseglede af Toldvæsenet og kunde nu have 
begyndt Losningen, hvis ikke Regnen og Søgangen havde 
været saa stærk; men paa Grund af den sidste kunde 
Skibet foreløbig ikke lægges helt ind til Bolværket, men 
maatte holdes ude fra det ved Hjælp af Ekstrafortøjninger 
til Tønder, der laa midt ude i Havnen, og jeg tror 
ikke, vi paa hele Rejsen ere blevne gyngede saa meget 
op og ned, som efter at vi vare komne i Havn, hvilket 

ogsaa fremgaar af den Omstændighed, at medens vi paa 
selve Sørejsen hverken i Storm eller Stille havde det 
mindste Uheld, led vi Havari paa et Par Tusinde Kroner, 
medens vi laa i Havn. 

Naa — saa laa vi da her. Synderlig lysteligt var der 
vel ikke inde paa Land i dette Vejr, men vi længtes dog 
for meget efter at faa undersøgt vor nye Plads, til at vi 
kunde blive om Bord, og da Kaptajnen skulde have nogle 
Sager ordnede i Land, fulgte vi med. 

Først gik vi ovenpaa den ualmindelig lange Kaj af 
Cementbeton, der i en stor Bue fører ind til Land. Ud til 
Havet falder den brat ned og har en Højde af c. 12 Fod; 
paa den indvendige Side danner den i en Højde af nogle 
Fod over Vandet en Afsats, paa hvilken der er lagt Bane- 
skinner, og som lige er bred nok, til at Toget kan køre 
ud til Skibene, der saaledes kunne losse over i selve 
Jærnbanevognene. Da vi vare komne ind til selve Landet 
og ikke saa noget til nogen By — og for den Sags Skyld 
heller ikke til nogen Vej — fulgte vi Baneskinnerne, for 
hvilke der var hugget en Lysning gennem Krattet Nord 
for Flodens nordlige Arm, som vi havde paa højre Haand. 
Da Landet er meget lavt og sumpet, havde vi god Nytte 
af vore lange Støvler. Regnen havde i den sidste Time 
ikke været saa slem, men nu bleve vi overfaldne af et 
saadant Skybrud, at vi, trods vor gode Udrustning til at 
tage mod en Del Væde, søgte Ly i en Jærnbanevogn, der 
var efterladt paa et Vigespor midt i Krattet. Endelig kom 
vi op til Stationsbygningen, der ikke var saa ganske lille, 
og lige over for hvilken der laa en anselig Stenbygning, 
i hvilken vi gik op for at spørge efter Hr. Darius, da han 
havde sagt, han boede i Nærheden af Stationen. Han 
boede ogsaa her, men var lige gaaet, og Stations- 
forstanderen, Hr. Blafsky, som vi traf, mente, han var 
gaaet hen paa Hotellet — der findes virkelig et saadant 



— og ventede os der, hvorfor han viste os til en Bro, der 
førte til Byen og gaar over Floden lige oven for det Sted, 
hvor denne deler sig i to Arme. 

Poti er meget uanselig, har ogsaa kun c. 3 — 4 Tusinde 
Indbyggere, og Husene, der ligge spredte ved ubrolagte 
Veje, ere enten straatakte eller tækkede med Spaaner og 
uregelmæssige Træfliser. Paa den Side, der vender ud 
mod Vejen, rage de skraa Tage ud over Bygningen og 
understøttes af tynde, hvidmalede Træbjælker. De fleste 
Huse ere af Bindingsværk, og paa Grund af Jordbundens 
Fugtighed hvile Grundbjælkerne paa høje Stene, saa man 
meget let kunde krybe ind under Husene, hvis man havde 
særlig Lyst til dette Eksperiment. Overalt ser man en 
Mængde Svin og Fjerkræ. Byen gør saaledes et fuld- 
stændig landsbyagtigt Indtryk, og derfor er det saa meget 
mærkeligere at se, at Vejene ere meget regelmæssige og 
krydse hverandre under rette Vinkler, som om man ventede, 
at P6ti med det første skulde bUve en Storstad ; men heri 
tager man sikkert fejl: det bliver næppe P6ti, men den 
noget sydligere liggende By Batiim i Gurien, der paa Grund 
af sin gode Havn bliver Asiens store Handelsby ved det 
sorte Hav, det Knudepunkt, hvor Evropa og Asien mødes. 
Efter at denne By i 1878 er kommen i Russernes Hænder, 
har den nemlig taget et betydeligt Opsving. Her samles 
Produkterne saavel fra Evropa som fra Asien, hidbragte 
ved de evropæiske Dampskibe, ved Karavanerne over Tebris 
og Erserum og ved Banen inde fra Transkaspien og Pe- 
troleumsbyen Baku. Endogsaa Danmark har nu faaet 
direkte Dampskibsforbindelse med denne rask opblom- 
strende By. 

Folkeliv paa Gaderne i P6ti saa man ikke meget til, 
dertil er Byen for lille; men et ejendommehgt Indtryk 
gjorde det dog at se alle Mennesker i en helt anden Paa- 
klædning end den, man var vant til. I Byens Centrum, 

hvor der var et Slags Torv med et stort Gadekær i Midten, 
rørte der sig mest Liv. Her saa man en Del persiske og 
armeniske Købmænd i deres ejendommelige Dragter, og 
her laa ogsaa Hotellet, en stor Stenbygning, hvor vi traf 
Hr. Darius, der med et Glas af den udmærkede kachétiske 
Vin bød os velkomne til Kavkasus. 

Lige over for Hotellet laa der en ganske net, lille 
Park, der — uvist af hvilken Grund — bar Navnet den 
botaniske Have; der var ikke flere forskellige Planter i 
den end i enhver anden Have, ja snarere færre. Da vi 
atter tog ned til Havnen, gik vi herigennem og kom til 
Rions sydlige Arm, hvor vi bleve færgede over til Øen. 
Herovre stod der nogle ejendommelige Vogne, som væsent- 
ligst bestod af et Par Fjæle, der vare lagte over to Par 
Hjul; paa et af disse Køretøjer satte vi os op, og da vi 
ikke vidste, hvad Havn hed paa Russisk, nøjedes vi med 
at sige „parach6d", der betyder Dampskib, og som Kusken 
ogsaa lod til at forstaa; han piskede løs paa Hestene, og 
af Sted gik det gennem tykt og tyndt, saa Snavset sprøjtede 
op omkring os. Det var ikke muligt at faa Kusken til at 
køre en Smule fornuftigt. Jo mere vi søgte at gøre ham 
begribeligt, at han skulde køre langsommere, des mere 
piskede han paa Hestene og raabte: „Skori, skori!"*), hvor- 
efter han vendte sig om til os med et triumferende Grin 
over hele Ansigtet, som om han mente, at han nu havde 
gjort sine Sager aldeles udmærket. Saa gik det endnu 
galere — vi foer som en Stormvind hen over Broen, der 
fører over Rions nordlige Arm, drejede til venstre, og over 
et meget ujævnt Terræn, hvor vi foruden Huller og Pøle 
ogsaa passerede en væltet Træstamme, naaede vi endehg 
ned til Havnen, meget forbavsede over, at Vognen ikke 
var gaaet i tusinde Stykker. 



*) „Hurtigt, hurtigt!" 

Næste Morgen regnede det igen, og det havde taget 
paa med at blæse. Den ene Sø efter den anden brød ind 
imod Kajens Betonmur, satte lige ret op i Vejret endnu 
en halv Snes Fod højere end Kajen og førtes af Vinden 
ind over denne, saa den pjaskede ned over Skibene, der 
laa indenfor. Det var jo ikke, som det skulde være, saa- 
dan at faa Søer over sig, skønt man laa i Havn og skulde 
være beskyttet af en 12 Fod høj Kaj. Inde i Havnen var 
Søgangen saa stærk, at Fortøjningerne hvert Øjeblik sprang, 
og hele Natten igennem havde nogle af Søfolkene været 
beskæftigede med at sætte nye Fortøjninger i Stedet for 
dem, der gik i Stykker. Heller ikke den Dag var der 
naturligvis Tale om at faa losset ; skulde det blive saadan 
ved, kunde det have lange Udsigter; men da P6ti udmærker 
sig ved sin store aarlige Regnmængde, viste den sig straks 
fra en af sine mest karakteristiske — om en-d ikke elsk- 
værdigste — Sider. 

Længere op ad Dagen blev det imidlertid Tørvejr, og 
jeg gik da alene op i Land for at se mig om. Her mødte 
jeg en Tatar, der standsede mig og, idet han pegede paa 
en Mand, der kom gaaende med en Gris paa Nakken, 
fortalte mig en hel Del, af hvilket jeg naturligvis ikke 
forstod et Ord. Jeg forsøgte, om et: „Nje panimeju!"*) 
ikke skulde kunne standse den rivende Ordstrøm, men 
forgæves, han blev ved, indtil Manden med Grisen kom 
hen til os; saa fortalte han denne noget, idet han nu 
pegede paa mig, og endelig fik jeg da ud af det, at han 
vilde have, at jeg skulde vise Manden ned til Damperen. 
Saa ftilgtes vi ad; men da vi vare komne et Stykke paa 
Vej, syntes jeg nok, at den Gris havde et noget mærkeligt 
Udseende ; de fire Ben strittede ud til Siderne, men Tæerne 
vare huggede af, tre af dem vare snørede til med Segl- 



*) „Jeg forstaar det ikke!" 

garn, og i det fjerde sad en almindelig Træhane; omsider 
kunde jeg ikke længere holde min Nysgerrighed tilbage, 
men pegede paa Grisen og spurgte: „Etta tschto takdj?"*) 
— „Gvino!"**) svarede han paa Georgisk. Som jeg senere 
fik at vide, opbevares Vinen her nede altid paa denne 
Maade i Skindet af Svin, Geder eller Bøfler. Skindet 
flaaes af Dyret, renses og krænges, saa Haarene komme 
til at vende ind ad, hvorefter det i nogen Tid lægges i 
Nafta, ved hvilken Behandling det gøres meget holdbart; 
men paa Grund heraf har Vinen, der opbevares i nye 
Lædersække, ofte en Bismag af Nafta eller Petroleum, 
hvilket jo ikke er saa behageligt. 

Senere hen paa Dagen havde vi Middagsselskab om 
Bord, og alle raadede min Ven og mig til at tage til 
Tiflis, „Wissen Sie," sagde Hr. Blafsky, „in Kaukås ge- 
wesen und Tiflis nicht gesehen, es ist ganz dasselbe wie in 
Rom gewesen und den Papst nicht gesehen!" Og det 
blev da bestemt, at vi næste Dag skulde tage med Toget 
op til Tiflis. Blandt Gæsterne var ogsaa en smuk, ung 
Mand, Robert Smith, der nærmest gjorde Indtryk af at 
være Englænder. Efter at vi i længere Tid havde talt med 
ham, fortalte han aldeles tilfældigt, at han var født i 
Arendal. „Hvad!" udbrød vi forbavsede, „er De Nordmand, 
lad os da endelig tale Skandinavisk!" „Hvad ere De 
Danske!" og hans Forbavselse var ikke mindre end vor 
over saaledes at træffe en Slags Landsmænd i denne 
fjerne Afkrog af Verden. Han var som sagt født i Aren- 
dal, havde tilbragt sin tidligste Barndom i Helsingfors, 
havde gaaet i Skole og faaet sin videre Uddannelse i Eng- 
land, havde derefter været i Avstralien og Afrika, havde 
en kort Tid ført en lille Damper paa Amazonfloden og 
var foreløbig havnet i Poti, hvor han havde en ganske 



*) „Hvad er det?" **) „Vin!" 

betydelig Købmandshandel, og dog var han endnu en ung 
Mand. Men under alle disse Omskiftelser havde han næsten 
glemt sit Modersmaal; han forstod som oftest, hvad vi sagde, 
men selv vilde han ikke tale Dansk, og Udraabet: „Ere De 
Danske!" var vist det eneste Danske, vi hørte ham sige. 

Da vi efter Middagen kom op paa Dækket, var det 
blevet Solskin, og nu var Udsigten ind over Land en 
ganske anden end den, vi hidtil havde set. 

Skinnende Snetoppe, saa langt Øjet rakte, Kavkasus 
imod Nord og Øst og de armeniske Bjærge imod Syd. 
Saa storartede Fjældrygge og kække Toppe ser man efter 
Moritz Wagners Udsagn hverken i Alperne, Taurus eller 
Atlas. Højt op over Skyerne, der strøg forbi længere 
nede, ragede Elbrtis'es mægtige Top, der øverst oppe er 
kløftet i to Spidser. 

Som naturligt er, spiller Noah og Syndfloden en stor 
Rolle i Folkenes Sagn hernede, saaledes ogsaa i Sagnet 
om Elbrus. Da Vandet begyndte at falde, skal Arken først 
være stødt imod denne Kavkasus'es højeste Top og have 
spaltet den i to Dele, men derefter igen være bleven flot 
og dreven Syd paa, til den strandede paa Ararat. 

Efter et andet Sagn danner Elbrus Indgangen til Dshin- 
nistan eller Aandelandet, hvorfor ogsaa de kavkasiske Bjærg- 
folk altid kalde det Dskin-Padischah, Aandernes Konge. 

Endelig efter et tredje Sagn har den guddommelige 
Fugl Simnrg, der med det ene Øje gennemskuer Fortiden, 
med det andet Fremtiden, sin Rede paa Elbrus'es util- 
gængelige Top. „Naar Simurg," saaledes lyder Sagnet, 
„kredser gennem Luften, saa ryster Jorden ved dens væl- 
dige Vingeslag, Stormene tude. Havet oprøres og vækker 
ved sit Bølgeslag alle Dybets slumrende Aander. Og til 
Tider lyder en gruopvækkende Jamren og Klagen oppe 
fra den vise Profetfugls luftige Trone — da forstummer 
Fuglens Sang i Skoven, Blomsterne bøje deres Hoveder, 

Bjærgstrømmen bruser larmende af Sted, og sorgfulde 
trække Bjærgene de mørke Skyslør for deres straalende 
Aasyn. Men ofte lyder det ogsaa oppe fra Simurgs høje Sky- 
trone som Sang fra salige Aander, som Musik fra tusinde 
Cymbler. Da hvælver Himlen sig i krystalklar Renhed — som 
gyldne Tanker spille Solens Straaler paa Bjærgenes hvide 
Sne, Bjærgstrømmens Brusen bliver til fortrolig Hvisken, 
og fra Blomsterne stiger Vellugt, sød som Feernes Aande." 

Den næste Morgen mødte vi paa Stationen noget før 8 
for at tage med Toget til Tiflis. Efter at Banen er bleven 
anlagt i 1872, har denne Rejse været meget hurtig og let. 
Man er allerede i Tiflis Kl. 11 om Aftenen. Naar man 
tidligere skulde rejse fra P6ti op til Georgiens Hovedstad, 
tog man først med Floddamperen „Knjas Barjatinskij " *) op 
ad Rion til Orpir, hvilket varede fra 7 Morgen til 4 Efter- 
middag, og herfra kunde man saa paa den brede Chaussé 
i Løbet af 3 Timer naa KtUais, Hovedstaden i Imeretien, 
hvorfra en Troika (et Trespand), forspændt med de livlige 
kavkasiske Heste i deres messingbeslaaede Seletøj med 
Bjælder, den næste Dag kørte en videre ad Tiflis til. Hvor 
interessant denne -Rejse end kunde være, pr der desværre 
ingen, der mere tager denne Vej. Flodfarten er derfor 
ophørt, og „Fyrst Barjåtinski" saa vi en Dag nede i 
Flodmundingen, men ethvert Spor af fordums Herlighed 
var forsvundet. Den laa halvt i Vand, halvt oppe paa 
Land og var falden fuldstændig i Stykker, saa kun Kølen 
og enkelte Spanter holdt sammen. De røde, gennemrustede 
Maskindele laa spredte rundt omkring paa Bredden, men 
det hele passede udmærket ind i det øvrige Billede af Til- 
bagegang og Forfald, som vi saa nede ved Flodmundingen. 

Jeg kan ikke sige, at min Ven og jeg havde gjort 
store Forberedelser til vor Udrustning. Med Benklæderne 



*) „Fyrst Baqåtinski", opkaldt efter Schamuils Overvinder. 

stukne ned i et Par lange Støvler og med nogle Kraver og 
et Par Turistsko i en Taske vare vi færdige til vor Rejse, og 
hvad Sprogkundskaber angaar, saa vare vi ogsaa i den 
Henseende meget let udrustede : fem, seks russiske Ord og 
Talemaader var vel hele det Forraad, hvormed vi agtede 
at klare os i et Land, hvor Tysk, Fransk eller Engelsk 
ikke kendes meget, men hvor Russisk omtrent er det 
eneste evropæiske Sprog, der tales. Dette fandt vi imid- 
lertid netop var det mest interessante af det hele. 

Vi bleve meget forbavsede over at se det Liv, der 
rørte sig oppe paa Stationen. Ventesalen var propfuld af 
ejendommeligt klædte Mennesker, og det var os en Gaade, 
hvor de dog alle vare komne fra. Henne ved Døren sad 
en Perser, let kendelig paa det lange, blege Ansigt med 
kortklippet, sort Skæg og iført en folderig Kaftan, der 
sammenholdtes om Livet af et bredt Bælte. Midt paa 
Gulvet tiltrak to Armeniere sig vor Opmærksomhed ved 
deres afstikkende Dragt : en mørkeblaa Frakke med Ærmer, 
der kun naaede til Albuen, hvor de fortsattes i en alen- 
lang, nedhængende Snip og derved blottede de smukke, 
lyseblaa Silkeærmer paa Underarmen. Det er den eneste 
Gang, jeg har set Armeniere i Nationaldragt; medens 
Kvinderne for største Delens Vedkommende have beholdt 
den, gaa Mændene evropæisk klædte. 

De fleste vare imidlertid Kavkasere som Guriere, Gru- 
siere, Mingrehere, Lasere og Svaneter. Som det næsten 
altid er Tilfældet med fremmede, vilde vi gerne kalde dem 
allesammen Tscherkessere, men af disse saa vi i Virkelig- 
heden slet ingen. De fleste ere udvandrede, og de tilbage- 
blevne bo oppe ved Kubånfloden paa den anden Side af 
Bjærgene. Da de imidlertid ere de mest ansete af Kav- 
kasusfolkene, efterligne disse dem i deres Paaklædning, 
og de fleste Folk, man ser, ere derfor iførte den tscher- 
kessiske Dragt. Denne bestaar af en mørk, folderig Frakke 

(Tscherkeska), der naar helt ned til Hælene og om Livet, 
hvor den er noget indskaaren, holdes sammen med et 
smalt Sølvbælte, i hvilket der er anbragt en svagt bøjet 
Sabel (Schaschka), en lang, tveægget Dolk (Kinschål) og 
en Pistol. I Halsen er den stærkt udskaaren, og her ser 
man den saakaldte Beschmet, en skjorteagtig, men høj- 
kravet Underkjortel, der i Reglen er af lyst, blomstret 
Bomuldstøj. Paa bægge Sider af Udskæringen sidder en 
Række Patronhylstre. Ærmerne ere lange og vide. Hoved- 
beklædningen er en mørk, ulden Faareskindshue, der er 
skubbet langt tilbage i Nakken. Guderne omkring Rions 
Munding ere dog i Reglen klædte mere efter tyrkisk Mode 
og bære kort Jakke og i Stedet for den lodne Hue Baschlik ; 
men i Stedet for, som vore Damer, at føre de to Flige 
ned under Hagen og binde dem i Nakken sno de dem 
saaledes omkring Hovedet, at dette omsluttes af Basch- 
likken som af en Turban. 

Alle Mændene vare høje, kraftige og alvorlige med 
smukke, udtryksfulde og ædle Træk og en saa statelig Hold- 
ning og Gang, som vare de allesammen Fyrster og mægtige 
Mænd. Den russiske Soldat i den graa Uniform og med Ben- 
klæderne stoppede ned i de store Støvler dannede med sit 
plebejiske Udtryk og sit slaviske Ansigt med Braknæsen, 
de blaa Øjne og det hørfarvede Skæg en interessant Mod- 
sætning til de øvriges ualmindelig smukke Fysiognomier. 

Imidlertid kørte Toget op for Perronen, og Folk 
strømmede ud for at udsøge sig en god Plads i Vaggonerne, 
der vare indrettede som de loUand-falsterske Jærnbane- 
vogne med Indgang fra en Platform i hver Ende af Vognen, 
saa man bekvemt kunde gaa gennem Toget i hele dets 
Længde. Lokomotivet udbredte en ubehagelig Stank som 
af en osende Petroleumslampe, hvilket imidlertid ikke var 
saa underUgt, da der alene fyres med Petroleumsaflfald fra 
Fabrikkerne udenfor Baku, hvor de store Kilder findes, og 

hvorfra der føres en Mængde Petroleum til Bat(mi og P6ti. 
Flere af Vognene i Toget vare alene indrettede til Trans- 
porten af Petroleum, og hver af disse Vogne dannedes af 
en mægtig graamalet Jærncylinder, der var lagt paa Jærn- 
banehjul. Op ad Dagen mødte vi paa flere af Stationerne 
hele Tog, der alene bestod af saadanne Petroleumsvogne. 

Da vi havde faaet Plads i en 3dje Klasses Kupé, kom 
Kaptajnen og vore Venner i 
PMi op for at sige os Farvel. 
Hr. Darius bragte Breve fra 
Danmark, men UlUge den ube- 
hagelige Besked fra Toldfor- 
valteren, at det var rent galt, 
vi rejste, da han havde glemt 
at paategne vort Pas, saa vi 
kunde let sættes fast i Tiflis 
og faa Ubehageligheder deraf. 
Nu var det imidlertid for sent 
at gøre noget herved — vi 
havde Billet, og Toget skulde 
lige Ul at gaa. Desuden var 
det jo ikke vor Skyld, at 
Passet ikke var paaskrevet. 
Vi fik skrevet den tyske Kon- 

suls Adresse op, for al vi, j,„ ^„^„t^,,^ (^jj^^j, 

hvis der skulde hlive gjort 

Vrøvi, kunde søge Hjælp hos ham. Fra Robert Smith 
havde vi allerede faaet en Anbefalingsskrivelse til en tysk 
Købmand i Tiflis, saa vi haabede, at alt nok skulde gaa 
godt. Et Øjebhk efter peb Lokomotivet til Afgang. 

Vi saa os om i Kupéen. Vi vare de eneste, der vare 
klædte paa evropæisk Vis, og de eneste mandlige Individer, 
der vare ubevæbnede. Lige over for os sad en Tatar i 
blaa Bluse og med et rødt Skærf om Livet. Paa Hovedet 

havde han en spids, men lav og forneden meget bred 
Faareskindshue. Neglene vare farvede røde med Henna, 
hvilket ogsaa var Tilfældet med Skægget, hvor den natur- 
lige Farve dog flere Steder skinnede igennem, saa det fik 
et urent Udseende, der var alt andet end smukt. Henne 
paa en af de andre Bænke sad en ung Kone med et 
smukt, regelmæssigt, ovalt Ansigt og mørke, straalende 
Øjne, iført en sort Fløjls Jakke, en lys og let Nederdel 
og med en lille sort, broderet Baret paa Hovedet. Den 
ejendommelige Vugge, to runde Skiver med en Kasse 
imellem, hvori Barnet laa, havde hun anbragt fra det ene 
Sæde til det andet. Længere tilbage i Vognen sad en 
Tyrk i kort Trøje, rød Fez og gule Pludderbukser med 
Benene trukne op under sig paa Sædet, og ved Siden af 
ham en russisk Pope med den høje, cylinderformede Hat 
uden Skygge over de lange Haar, der faldt ned over 
Skuldrene og i Midten vare flettede til en Pisk. Alle 
de øvrige vare Kavkasere, der enten sad og legede med 
deres Vaaben eller tankeløst lod Rosenkransen glide 
mellem Fingrene. Ingen af dem viste nogen særlig stor 
Ærbødighed lige over for Præsten; og ved en anden Lej- 
lighed saa jeg dem ganske rolig lade en ganunel Pope 
staa op uden at ænse ham; men passerede de forbi ham, 
slog de meget andægtigt Korsets Tegn og kyssede Kruci- 
fikset, han bar paa Brystet. 

Først kørte vi gennem en lav, sumpet og udyrket 
Egn, som paa de fleste Steder var bevokset med Elle- 
krat, der paa Grund af de mange Slyngplanter, som 
sammenflettede de enkelte Buske, syntes aldeles uigennem- 
trængeligt. Men snart blev Landet frugtbarere, og skov- 
klædte Strækninger vekslede med dyrket Land, hvor der 
voksede Tobak, Hirse og Majs. Husene vare for det meste 
Blokhuse med Indgang i Gavlsiden, hvor saa Taget, der 
var tækket med Majsstraa, sprang c. 5 til 6 Fod frem og 

blev understøttet af tynde Træpiller. Der var helt livligt 
selv paa de smaa Stationer, saa Beboerne have hurtigt lært 
at sætte Pris paa Jærnbanen. Inde i Ventesalene manglede 
der aldrig en vældig Samovar (Selvkoger), ved Siden af 
hvilken der var opstillet lange Rækker af Glas med dam- 
pende Te. Desuden var der ogsaa Udsalg af Vin, som 
man her i Kavkasien faar for en Spotpris, og af Purre- 
løg, Radiser, Karse og andre Grønsager, som Georgierne 
sætte megen Pris paa at spise raa. 

Vi kom udmærket ud af det med vore Rejsefæller,, 
med hvilke vi bleve helt gode Venner, skønt vi slet ikke 
kunde forstaa hinanden. D^ bød os raa Agurker, der 
smagte os meget godt, og vi dem Cigarer og Vin, og saa 
klinkede vi med dem, lærte, at „Skaal!" paa Russisk aaben- 
bart hedder: „Budtje sdarovui!"*) hvilket vi senere stadig 
anvendte, gestikulerede og lo, fortalte, at vi vare Danske, 
tegnede et Kort for at vise, hvor Danmark laa o. s. v. 
o. s. V. En af dem ved Navn Stilico, en ualmindelig kraftig 
og ridderUg Skikkelse, vilde meget gerne i Samtale med 
os og spurgte os, om vi ikke kunde Russisk, Georgisk,. 
Armenisk, Persisk eller Tatarisk; men desværre maatte 
vi paa hvert Spørgsmaal svare: „Nje panimeju!" Saa 
spurgte min Ven ham: „Nje gavaritje li vi pa-njem- 
jetskij?" - „Njet!" — „pa-angliisskij?" — „Njet!" — 
„pa-franzuskij?" — „Njet!" — „pa-italienskij?" — „Njet!"**) 
Saa var det ikke godt at faa en Samtale i Stand; hver af 
Parterne talte 5 Sprog, det var 10 Sprog, der blev budt 
frem, men alligevel gik de udenom hinanden. For Resten 
var samme Stilico os en Gaade. Selv kørte han paa 
tredje Klasse, men ved hver Station stod han af og gik 
hen til første Klasse, hvor han, idet han i en skødesløs. 



*) Betyder egentligt: „Værer sunde!" 

**) „Taler De ikke Tysk?« — „Nej!" — „Engelsk?" — „Nej!" — 
„Fransk?" — „Nej!" — „Italiensk?" — „Nej,!" 

2* 

Stilling lænede sig op til Vaggonen, stod og talte med et 
Par meget smukke og fine Georgierinder. Var han Tjener? 
Det syntes lidet rimeligt efter den Stilling, han stod i, 
naar han talte med Damerne, men hvad var han da? 

Kl. I2V2 naaede vi Samtredi, hvor Banen fra Poti for- 
ener sig med Hovedlinien Batum-Tiflis. Da der her var 
et længere Ophold, benyttede vi det til at spise Frokost. 
Omtrent en Time senere vare vi ved Stationen Rion, 
hvorfra der udgaar en Sidebane til Kutals, og her for- 
øgedes Rejseselskabet med en tysktalende, ung Mand fra 
Gymnasiet i sidstnævnte By. Vi kom hurtigt i Samtale 
med ham, og han var utrættelig i at give os Oplysninger 
om den Egn, vi passerede, og om Tiflis, P6ti og hele 
Kavkasus. 

Da vi Kl. 3 om Eftermiddagen kom til Stationen Kvi- 
rili, fik vi et Dobbeltlokomotiv i Stedet for det enkelte, vi 
hidtil havde haft, og nu gik det op over og ind gennem 
de meskiske Bjærge, der forbinde Kavkasus med Armeniens 
Højland. 

Snart kom vi ind i en Tunnel, hyor man ikke kunde 
se en Haand for sig, snart atter ud i det fulde Dagslys 
med vide Udsigter til Jaerne Snetoppe, snart ind i en 
snæver Dal langs en brusende Flod og snart i de ynde- 
fuldeste Bugtninger og Snoninger ind mellem de skov- 
klædte, kuppelformede Bjærge. Med Glæde hilste vi her 
paa det første Bøgetræ, vi saa efter vor Afrejse fra Dan- 
mark, og det gjorde et stærkt Indtryk midt i det fremmede 
at træffe Hjemmets Træ, hvis lyse og friske Udseende vi 
havde savnet saa meget. 

Men hvilken Pragt udfolder der sig ikke i disse Skove : 
Eg, Bøg, Valnød, ægte Kastanje og Figen, Plataner og 
Kirsebærtræer staa imellem hinanden! Overalt sno Vin- og 
Efeuranker sig op ad Træer og Klipper. Laurbær, Buks- 
bom, Kristtorn og Rododendron danne stedsegrønne Busk- 



vækster, og Snebold, Kaprifolium, Rødtjørn og Roser staa 
i liiid Flor. Paa de vanskeligst tilgængelige Steder knejse 



stolte Ruiner af Borge og Taarne, der vidne om en krigersk 
Fortid! 

Efter at vi Kl. 6 om Eftermiddagen havde forladt 
Stationen Bje-sja-tubån, hvor vi fik fire Lokomotiver for. 

begyndte Stigningen for Alvor og var saa stærk, at vi 
kun kom ganske langsomt frem. Ved Zipa maatte vi køre 
tilbage ad et vandret Sidespor for paa denne Maade lige- 
som at tage Forspring til det sidste Stykke, hvor Stig- 
ningen var stærkest. Endelig naaede vi Kl. 6^/4 Pdni, det 
højest liggende Punkt i Suråmpasset, c. 3500 Fod over 
Havfladen. Fra nu af gik det nedefter; men var det hidtil 
ikke gaaet hurtigt, saa gik det endnu langsommere nedad, 
og Kørselen var meget ubehagelig paa Grund af den sta- 
dige Bremsen i alle Kupéer. Denne fortsattes dog kun 
til Stationen Suråm, hvor vi lige ved Jærnbanestationen 
saa prægtige Ruiner af en gammel Borg. Kl. 7^2 spiste 
vi til Aften i Michailovo, hvor der var et Ophold paa 15 
Minutter. 

I Maaneskin passerede vi Gori, hvor vi havde en 
henrivende Udsigt til Kavkasus'es storartede Gletschere med 
Ka^bek's sølvskinnende Top, der dog endnu var c. 12 Mil 
borte. I vor umiddelbare Nærhed, kun et lille Stykke 
Nord for Jærnbanestationen, hævede der sig et temmelig 
stejlt og ganske isoleret Bjærg op over Omegnen, og her 
laa Ruinerne af den gamle Borg Gori, om hvilken vor 
tysktalende Rejsefælle fortalte os følgende Sagn: 

„For mange Aar siden regerede der i Georgien en 
meget berømt Dronning, der hed Thamara, Paa hendes 
Tid var hele Egnen omkring Gori en stor Sø, af hvilken 
det nuværende Slotsbjærg kun ragede op som en øde 
Khppeø. Saa hændte det en Gang, at Dronning Thamara 
red paa Jagt i denne Egn. Paa den ene Haand bar hun 
sin Yndlingsfalk, medens hun med den anden styrede sin 
Hest. Da hun naaede ned til Søen, slap hun Falken løs, 
og den slog ned efter en Due, men forfejlede sit Maal, og 
uden at agte paa Dronningens Kalden fløj den over paa 
den øde Klippe midt i Søen. Da lovede Dronningen, at den, 
der skaffede hende Falken igen, skulde faa det halve Rige. 

En ung Ridder gav sin Hest af Sporen, sprængte ud i 
Vandet og naaede lykkeligt Øen, hvor han fik fat i Falken ; 
men paa Tilbagevejen sank baade Rytter, Hest og Falk i 
Dybet. Saa lod Dronning Thamara Søens Vande lede bort 
til Kur og byggede Borgen Gori, hvor hun i Ensomlied 
henlevede Resten af sine Dage." 

I Mzchet skiltes vi fra vor elskværdige, tysktalende 
Rejsekammerat, der indbød os til om et Par Dage at følge 
med til KutaTs, hvis Mærkværdigheder han da vilde vise 
os; men desværre maatte vi straks give Afkald paa dette 
elskværdige Tilbud, da vi ikke kunde blive saa længe 
borte fra Skibet. 

Klokken var over 11, da vi kørte ind paa Banegaarden 
i Tiflis. Der var et aldeles overvældende Mylder af Men- 
nesker; men midt i Mængden fik vi Øje paa vor Ven 
Stilico, til hvem vi, da han skulde skynde sig hen til 
sine Damer, ikke havde faaet sagt Farvel. Saa snart han 
saa os, slap han sin Dames Arm og ilede hen til os, 
trykkede vore Hænder og tilføjede et elskværdigt: „Da 
svidånija ! " *), som vi paa vor Side gengældte. Saa førte 
han den ene Haand op til sin sorte Faareskindshue, den 
anden til Hjertet, gjorde en graciøs Bøjning for os og 
bød atter sin Dame Armen, hvorefter han forsvandt i 
Mængden. Alt blev udført midt i Trængslen med en 
Hurtighed, men tilUge med en saadan Finhed og Elegance, 
at vi absolut maatte lægge Mærke dertil. Men hvem eller 
rettere hvad var han? Senere fik vi at vide, at det ikke 
er sjældent, at Georgierne, af hvilke mange ere af Fyrste- 
slægt og derfor ikke have saa lidt honnet Ambition, men 
meget lidt med Penge, lade den kvindelige Del af Familien 
rejse paa første Klasse, hvorimod de selv nøjes med 
tredje. 



*) „Paa Gensyn!' 

Udenfor Stationen stod en lang Række Faétoner. Vi 
gik hen til den første den bedste: „Hotel London!" — 
,Da, da!" — „Skolko?" — „Adin Rubel!" — „Njet, 
njet!"*) Vi rystede paa Hovedet. Da Kusken ikke vilde 
slaa af, gik vi til den næste; men han forlangte ogsaa 
„adin Rubel". Dette var, syntes vi, temmelig meget, efter- 
som vi havde hørt, at Hotellet skulde ligge lige over for 
Stationen; men paa den anden Side vare vi nødte til at 
lade os køre lige til Døren, da vi ellers ikke vilde kunne 
finde noget Hotel, om det end laa nok saa nær. Under alt 
dette vare vi imidlertid nær ved at blive kørte over i den 
stærke Trængsel af bortkørende Vogne og bleve af Færd- 
selen trængte et godt Stykke bort fra Stationen. Da vi 
kom op til den igen, var der kun een Faéton tilbage, og 
der var ikke andet for end at skynde sig med at faa den, 
hvad det end skulde koste. Denne Kusk forlangte ogsaa en 
Rubel, og saa kørte vi af Sted i rasende Fart, som altid i 
Rusland. Men alligevel lod det til, at den Køretur aldrig 
skulde faa Ende. Det forekom os, at vi kørte gennem 
en utrolig Mængde Gader. Snart drejede vi til venstre, 
snart til højre, kørte over aabne Pladser og gennem smalle 
Stræder, det var ikke til at finde ud af, og da vi, som 
ovenfor sagt, havde hørt, at „Hotel London" skulde ligge 
lige over for Stationen, begyndte vi at blive betænkelige 
ved den lange Kørsel og noget bange for, at vor Kusk 
kørte os en helt forkert Vej ; men endelig kom vi over en 
stor Bro og svingede op for en høj, oplyst Bygning, hvor 
en kjoleklædt Opvarter og en uniformeret Tjener kom ud for 
at tage imod os, og vi vare da endelig naaede til Hotellet. 

Her lod vi os straks føre op til vort Værelse, men 
næppe vare vi komne derop, før Opvarteren, der ikke 



♦) „Hotel London!" — „Ja vel!" — „Hvor meget?" — „1 Rubel!' 
— „Nej, nej!" 

kunde andet end Russisk, henvendte de ubehagelige Ord 
til os: „Pasvoltje vasch passport!"*) 

„Tschto ?****) Og han gentog sin Opfordring. — ^Ah! 
Pasport!" Jo vel, her var det. Tak Skæbne! Nu skulde 
vi naturligvis Uge straks have Ubehageligheder, fordi Told- 
forvalteren ikke havde gjort sin Pligt. Vi tænkte os alle- 
rede anbragte i Kachotten den første Nat, vi tilbragte i 
Tiflis. Værten, der skal paase, at Gæsternes Passer ere i 
Orden, maa imidlertid ikke have været fuldstændig inde i 
det russiske Politireglement, thi det varede ikke længe, 
før Opvarteren kom tilbage og med et høfligt: „Merci!", 
der tit bruges i Stedet for det russiske Udtryk for Tak, 
overrakte os vore Passer. 

Saa kunde vi da rolig gaa i Seng og sove de uskyl- 
diges Søvn, som om der ikke var noget til, der hed Pas 
og russisk Politi, og det gjorde vi ogsaa! 

Da vi ikke straks vilde gøre Brug af vort Anbefalings- 
brev til den tyske Købmand, gik vi den næste Dag en 
lang Tur omkring i Byen paa egen Haand. 

Tiflis viste sig straks at være meget mere evropæisk, 
end vi havde tænkt, og vi bleve forbavsede over de lige 
og brede Gader, Sporvognene og de mange evropæiske 
Dragter. Først senere opdagede vi det asiatiske Kvarter, 
uden at vi dog under vort korte Ophold fik noget tydeligt 
Totalbillede af Byen. 

En Del af Tiden maatte ogsaa anvendes til Sprog- 
studier. 

Disse have egentlig aldrig ligget for mig; men jeg 
skal ikke nægte, jeg begyndte at finde, at det russiske 
Sprog var ganske interessant. Her gjorde jeg dog maaske 
en Dyd af Nødvendigheden, idet de færreste forstod naget 



*) „TUlader De, Deres Pas!" 
♦♦) „Hvad behager?" Forkortelse af Etta tschto tak6i? 

andet evropæisk Sprog end Russisk. Det hedder sig nok, 
at i det og det Hotel tales alle Sprog, men ved alle Sprog 
forstaas Georgisk, Armenisk, Persisk og Tatarisk foruden 
Russisk, og denne ualmindelige Sprogfærdighed kan jo 
ikke hjælpe en det ringeste. Man er derfor temmelig nødt 
til at gaa løs paa det Russiske, hvor daarligt det end bliver. 
Dertil kommer, at det er betydelig interessantere at studere 
Sprog paa Gader og Stræder end hænge over en Gram- 
matik med dens lange Ramser og døde Gloser, der i Øje- 
blikket ikke have den mindste aktuelle Interesse for en. 
En saadan faa de derimod absolut, naar man ikke kan faa 
noget at spise, medmindre man ved, hvad det, man vil 
hedder i det paagældende Sprog. 

At det, vi under disse Forhold forlangte paa Restau- 
rationerne, ikke udelukkende rettede sig efter vor Smag, 
men for en Del var betinget af Hensynet til de Indskrænk- 
ninger, vor mangelfulde Sprogkundskab paalagde os, vil 
have, enhver nemt gætte. 

Forøvrigt er det russiske Sprog som bekendt ikke 
ganske let for danske Tunger. Et enkelt lille Tegn betyder 
saaledes ikke mindre end schtsch paa een Gang ; naa — naar 
det nu staar i et Ord som pischtscha, kan man jo nok ud- 
tale det pisch-tscha, men kommer der ret mange af den 
Slags Bogstaver i eet Ord, saa man kan begynde at maale 
disse i Alenvis, og man desuden skal passe paa Betoningen, 
kan man faa mere end tilstrækkeligt at tage Vare paa. 
Godt var det, at vi ikke vare sammen med nogen Eks- 
cellence, thi da „Deres Ekscellenee ! " ikke hedder mindre 
end: „Jevo Vnyssokoprjevosschoditjelstvo!** vare vi sikkert 
aldrig komne over den blotte Titel. 

Der kunde naturligvis ikke være Tale om at sammen- 
sætte længere Sætninger. I Reglen nøjedes vi med et 
enkelt Ord, og dette vil i de fleste Tilfælde ogsaa være 

det mest praktiske; thi medens en hel Sætning let bliver 
galt bygget og udtalt og derfor ikke forstaaet, kan man 
dog faa det enkelte Ord saa temmelig rigtigt, og det vil 
da i Reglen blive forstaaet. Paa den anden Side var der 
Ord og Sætninger, f. Eks. det stadig tilbagevendende „Nje 
panimeju!", der bleve os saa naturlige, at vi brugte dem 
uden at vide af det. 

Da vi ikke havde nogen Ordbog eller Grammatik, vare 
Skiltene vor A-B-C, og paa dem øvede vi os stadig i Stav- 
ning, ligesom vi ogsaa ved dem forøgede vort Gloseforraad. 
Skal man derfor foretage en Rejse til Rusland, bør man, 
selv om man ikke har Lejlighed til først at sætte sig noget 
ind i Sproget, dog i det mindste lære det russiske Alfabet, 
hvorved man altid er hjulpen lidt paa Vej. Saaledes kom 
vi forbi et Skilt, paa hvilket der var malet en Bøtte, under 
hvilken der stod: Måsslo, og et Glas Mælk, under hvilket 
der stod: Malako, og det var da aabenbart, at Måsslo 
betød Smør og Malako Mælk, hvilket ogsaa viste sig, da 
vi for at gøre Prøven gik ned i Kælderen underneden og 
med en Flothed, som om vi altid havde vidst, hvad Mælk 
hed paa Russisk, forlangte: Dva stakån malakd! To Glas 
Mælk, der straks bleve serverede for os. 

Spørgsmaalet Etta tschto tak6j? (hvad er det?) var for- 
øvrigt vort: „Sesam luk dig op!", den Nøgle, der aabnede 
os en Del af det russiske Sprogs Hemmeligheder, og takket 
være Folks Elskværdighed, var der ingen, der tog os vor 
Spørgen ilde op. En Dag saa vi en Mand, der solgte 
Jordbær, og da vi gerne vilde vide, hvad disse hed paa 
Russisk, for at vi kunde forlange dem henne paa den Re- 
stauration, hvor vi vilde spise til Middag, pegede vi paa 
dem og spurgte: Etta tschto tak6j? Med stor Elskværdig- 
hed gav Sælgeren os Besked, men det var os ikke muligt 
at opfatte, hvad det var, han sagde. 

„Tschto?" 

„Semljaniki!" — Saa vare vi med; vi vidste, at 
„Ndvaja semljå" betyder den nye Jord, „niki" maatte vel 
saa være Bær*), og Vi vare meget glade over den nye 
Forøgelse af vort Gloseforraad. Som man ser, var det en 
ganske ejendommelig, men . ikke helt upraktisk Maade at 
lære Sprog paa. 

Mærkeligt er det at se den Indflydelse, Tysk har haft 
paa det russiske Sprog. Paa et Skilt stod saaledes med 
russiske Bogstaver : Parikmaker. Butterbrot er uforandret 
gaaet over i Russisk. Det samme er Tilfældet med Hals- 
tuch og Exercirhaus, men da Russerne ikke kunne udtale 
fe, sige de Galstuch og Exercirgaus. Andre Ord have faaet 
russiske Endelser saaledes: frischtikatj, at spise Frokost, 
af frtthstticken, og marschirovatj , at marchere af mar- 
schiren, ligesom vojdschirovatj , at rejse, af det franske 
Voyager. 

Om Eftermiddagen opsøgte vi den tyske Købmand, 
Hr. Robert Peters, til hvem vi havde Anbefalingsskrivelse. 
Han var desværre bortrejst, men med stor Fore- 
kommenhed ble ve vi modtagne af hans Fuldmægtig, en 
Hr. Sprinck. Han beklagede meget, at han, da han var 
ene i Forretningen, ikke kunde forlade den og følge med 
os, men raadede os til om Aftenen at gaa ud i en offentlig 
Have, efter hans Beskrivelse et Slags Tivoli, hvor der 
netop var Fest og derfor rig Lejlighed til at se asiatisk 
Folkeliv. Vejen derud var meget let at finde, og vi kunde 
ganske simpelt lige nedenfor paa Gaden sætte os i en 
Sporvogn og køre med den, til den stoppede. Han var 
kun lidt betænkelig ved, at vi ikke vare bevæbnede. „Sie 
mtissen erinnern," fortsatte han, „dass Sie in Asien sind, 
der Kinschål sitzt sehr los, und ich håbe zwei Biener ge- 
habt, die alle beide getOdtet sind." Men han trøstede sig 

*) Er i Virkeligheden en Afledningsendelse og har intet med Bær 
at gøre. 



med, at der den Aften vilde være saa mange Mennesker 
samlede, at der ikke vilde være noget at frygte. 



Efter at have taget Afsked med Hr. Sprinek fulgte vi 
hans Anvisning, satte os op i Sporvognen og kørte af 
Sted. Vi havde ventet, at de fleste af vore Medpassagerer 

paa Sporvognen skulde samme Vej som vi, men de stod 
efterhaanden alle af, og vi bleve ene tilbage. I en Ud- 
kant af Byen, hvor der var temmelig mennesketomt, 
stoppede Sporvognen, og vi stod af for at opsøge vort 
„Tivoli\ 

Vi maatte være komne meget tidlig, thi da vi endelig 
fandt en offentlig Have, hvor der hang kulørte Lamper i 
Træerne, var der endnu ikke et Menneske at se. Vi 
spadserede da nogen Tid omkring i Haven, og det blev 
mørkere og mørkere, men da der stadig ikke viste sig 
nogen, gik det op for os, at vi maatte være gaaede forkert. 
Imidlertid havde vi Qernet os betydeUg fra Indgangen, idet 
vi havde fulgt en lille Flod, som Haven gik ned til, men til 
sidst bleve vi standsede af en lav Mur. Paa den anden 
Side lød Musik, rigtignok den mest fortvivlede og melan- 
kolske Musik, vi nogen Sinde havde hørt, men det var dog 
altid Musik, og vi vare bægge overbeviste om, at Maalet 
for vor Søgen laa paa den anden Side af Muren. Da denne 
nu var meget lav, og Vejen tilbage meget lang, betænkte 
vi os ikke længe paa at springe over, hvorefter vi kom 
ind i en meget mørk Have. For Enden af en lang Gang 
saa vi et Lys, og derfra kom Musikken. Vi gik op imod 
Lyset, men opdagede til sidst, at vi maatte være komne 
ind i en privat Have, hvor vi aldeles ikke havde noget 
at gøre. Om et Bord, der kun blev svagt belyst af en 
Lygte oppe i et af Træerne, sad nogle Mænd og drak, 
medens en af dem trakterede et mærkeligt, trestrenget 
Instrument, der mindede noget om en Guitar, og af hvilket 
han fremlokkede de melankolske Toner. 

Vi vare lidt i Uvished om, hvorvidt vi skulde vende 
om eller gaa videre; men da vi vare bange for, at Sel- 
skabet maaske kunde have opdaget os, og vi derfor ved 
at vende om kunde komme til at staa i et lidt mærkeligt 
Lys, ikke at tale om, at vi kunde faa en Kugle efter os. 

bestemte vi os til at gaa frem og gøre Selskabet opmærk- 
somt paa vor Nærværelse. 

Næppe havde vi imidlertid fattet denne Beslutning, 
før vi bleve opdagede af Selskabets Medlemmer, der 
sprang op og syntes at komme i den største Ophidselse 
ved Synet af os. Medens kun een førte Ordet og holdt 
en Tordentale til os, af hvilken vi naturligvis ikke for- 
stod et Ord, stod de andre tavse omkring Bordet med 
Haanden paa deres Vaaben og betragtede os med spændt 
Opmærksomhed. Vi traadte nærmere og forsøgte, om 
et: „Nje panimeju!" ikke kunde forklare dem, at vi vare 
fremmede; men de lod sig ikke saa let berolige. Jeg 
lagde da venstre Haand paa Brystet, tog til Hatten med 
højre og med et: „Vinavat!**, Russernes fineste Udtryk for 
„undskyld!", bøjede jeg mig ærbødigt for dem; men de 
brød sig aldeles ikke om nogen Undskyldning, enkelte 
drog deres Kinschåler, og vi hørte den klikkende Lyd, 
som naar man spænder Pistoler. Da fandt min Ven ende- 
lig paa det forløsende Ord: „Piva!", hvilket betyder 01, 
og hvorved han vilde tilkendegive, at vi søgte et offentligt 
Sted, hvor vi kunde faa noget at drikke. Just som de 
tænkte paa at tage Livet af os, maa det have gjort et 
stærkt Indtryk at høre en af os raabe paa 01. Nu for- 
stod Ordføreren Situationen, med et rask Tag greb han 
mig i Brystet og førte mig hen til Bordet, hvor han hur- 
tigt skænkede to Glas Vin op for os. Vi hilste ud til 
Selskabet og tømte vore Glas med et: „Butje sdarovui!" 
Saa fik vi Brød og Salt, endnu et Glas Vin, og Freden 
blev yderligere beseglet ved, at Ordføreren kyssede os en 
Gang paa hver Kind, hvorefter vore Lommer bleve fyldte 
med Frugt. 

Efter et tredje Glas Vin viste Ordføreren os med en 
graciøs, men bestemt Haandbevægelse en Sidegang, ad 
hvilken vi kunde forlade Haven, og vi tog da Afsked med 

vore 'Værter, med hvilke Bekendtskabet var blevet sluttet 
saa pludseligt, men lige saa varmt, som det til at begynde 
med havde været køligt. Da vi nærmede os Udgangen af 
Haven, opdagede vi to Vagtposter, der aabenbart vare 
satte ud for at passe paa, at ingen uvedkommende kom 
ind, og det var øjensynligt, at de bleve i høj Grad for- 
bavsede over at se to unge, evropæisk klædte Mænd komme 
ud fra Haven, uden at de havde set dem gaa ind. De 
skulde lige til at træde i Vejen for os, da der lød et Raab 
til dem fra Selskabet. De trak sig tilbage, men betragtede 
os med om mulig endnu større Forbavselse, idet vi let 
hilsende gik forbi dem og traadte ud paa Landevejen. 

Da det nu var for sent til igen at begynde at lede 
efter noget „Tivoli", og vi i Grunden ogsaa vare ganske 
tilfredse med, hvad vi havde faaet, vendte vi tilbage til 
Tiflis. 

Under mit sidste Ophold i Kavkasus traf jeg en ung 
Mand, der i Aaret 1887 havde boet i samme Have, hvor vi 
havde været hin Aften et Aar tidligere. Han havde imidlertid 
ikke boet der mange Dage, før han opdagede, at Haven 
var Tilholdssted for en Røverbande, der var i Ledtog med 
Værten, og som ogsaa gerne vilde berøve ham, hvad han 
havde. Hurtigst muUg maatte han se at komme et andet 
Sted hen. 

Morgenen efter fik vi Brev fra Robert Peters, der var 
kommen tilbage fra sin Rejse og tilbød at være til vor 
Tjeneste den Dag. Sammen med ham nød vi da først i 
en offentlig Have under det tætte Vinløv, fra hvilket tunge 
Klaser hang ned i Hovedet paa os, en Sakuska, Russernes 
Frokost, Kødboller, indbagte i en pandekageagtig Dej, Ost, 
Brød og en Mængde Grønsager samt Vin. 

Efter Sakiiskaen kørte vi ned i den asiatiske Del af 
Byen, hvor Svovlbadene ligge, og disse maatte vi natur- 
ligvis prøve. 



Vandel er meget varmt, som det bryder frem fra 
Jorden, og stinker af Svovlsyrling. Efter at være kommen 
op af Badet bliver man af den tjenstgørende Perser dygtig 
indsæbet, dunket og trampet paa, gneden og vreden, saa 
man tror, man skal rives i Stykker; men det er kun af 
den pure Omhu for éns Velbefindende, og naar man 
kommer ud fra dette Torturkammer, er man absolut et 
nyt og med Hensyn 
til Renlighed bedre 
Menneske. 

Man maa ind- 
trængende fraraade 
Damer at sminke 
sig, før de besøge 
Svovlbadene i Tiflis. 
Der fortælles nemlig, 
at da en Dame, der 
ikke havde iagttaget 
denne Forsigtigheds- 
regel, kom op af 
Badet, opdagede hun , 
til sin store Forfær- 
delse, at hun var 
bleven sort som en 

Morian, idel Svovlet 

, . I, . . Behandlingen i Svovlbadene, 

var gaaet i forbin- 
delse med Sminken og havde dannet et sort Farvestof, 
der nu dækkede hendes Ansigt. 

For at vi imidlertid kunde blive styrkede oven paa 
den noget ublide Behandling, vi havde været Genstand for 
i Svovlbadene, førte Robert Peters os til det asiatiske 
Køkken, hvor vi oppe paa en Balkon, der ragede ud over 
den smalle Gade, nød „Schislich", Bedekød, der er stegt 
paa Spid. Det blev baaret ind paa et Par store, runde 



34 

Skindlapper; men til vor Forbavselse rev Robert Peters 
et Stykke af det formentlige Skind, viklede det omkring 
et af Kødstykkerne og fortærede det tillige med Kødet. 
Hvad vi havde taget for Skind, viste sig at være Brød, 
der saaledes paa en Maade tjente som Gaffel og Serviet 
paa een Gang for bag efter at blive spist. 

I meget let Kostume og bag nedrullede Jalousier til- 
bragte vi den hede Middagstid, hvor alt Liv er som ud- 
slukt, med at skrive Breve hjem til Danmark. Om Efter- 
middagen vare vi igen sammen med Robert Peters, der 
om Aftenen vilde indføre os som Gæster i den armeniske 
Klub. 

Dette opnaaede jeg imidlertid ikke, da jeg forinden 
fik et pludseligt og heftigt Anfald af den kavkasiske Feber 
og maatte køres hjem til Hotellet og gaa i Seng, hvor- 
efter de andre tog af Sted. 

I de første Par Timer havde jeg temmelig stærk Feber 
og laa og fantaserede i min Ensomhed. Skodderne vare 
lukkede til, saa der var helt mørkt i Værelset, da Tjeneren 
førte en Mand ind til mig, hvorefter han selv bortfjernede 
sig. Jeg tænkte først, det var en Læge, Robert Peters 
havde sendt op til mig, men da han blev staaende henne 
ved Døren og mumlede noget, jeg ikke kunde forstaa, 
opgav jeg denne Tanke. Jeg kunde heller ikke tænke 
mig, at Tjeneren havde vist en Tigger ind til mig, og 
derfor blev det mig en fuldstændig Gaade, hvad i al Verden 
Manden vilde! 

Foreløbig tiltalte han mig paa Russisk, Armenisk og 
Persisk, men det blev jeg jo ikke meget klogere af. Egent- 
lig forekom Situationen mig temmelig fortvivlet. Men 
endelig spurgte han: „Parlez vous fran^ais, monsieur?" 

, Henrykt over endelig at høre noget, jeg forstod, og 
for at opmuntre ham til at fortsætte i samme Sprog, ud- 
brød jeg: „Oui, oui, parfaitement!" 

Aldrig er et mere letsindigt Ord end dette „parfaite- 
ment" undsluppet mine Læber. Han tog mig paa Ordets 
og med rivende Fart fortalte han en Mængde, af hvilket 
jeg kun opfangede Ordet comte. Takket være Idéassocia- 
tionerne og den Maade, man læser Sprog paa i Skolen^ 
stod straks Ramsen : åne, ånesse; comte, comtesse; diable^ 
diablesse o. s. v. for mig, og jeg søgte da at gøre ham 
forstaaeligt, at jeg ikke var Greve, saa lidt som jeg kendte 
nogen Greve i Tiflis, hvorfor han maatte være gaaet for- 
kert. Men han lod sig ikke sige ; med ualmindelig Tunge- 
færdighed blev han ved med at tale om denne Greve, og 
jeg maatte da stille den efter det udtalte „parfaitement*^ 
noget ydmygende Anmodning til ham, om han vilde tale 
noget langsommere. Saa forstod jeg ham; han talte om 
compte, en Regning, og Regninger havde jeg jo et betyde- 
lig større Kendskab til end til de Herrer Grever udi Tiflis, 
Dét var Regningen for nogle Fotografier, som vi om Efter- 
middagen havde bestilt oppe hos Fotograf Jermakoff. Jeg 
bad ham da slaa Skodderne til Side, eftersaa Regningen 
og den Pakke Fotografier, han havde med, betalte ham, 
hvad han skulde have, og var ganske glad over at blive 
ham kvit. 

Efter et Glas varm Te med Citron kom jeg i stærk 
Sved og befandt mig betydelig bedre. Snart efter faldt 
jeg i Søvn og sov Feberen bort, saa jeg, da vi næste 
Morgen skulde rejse, ikke fejlede noget. 

I Toget traf vi flere af vore gamle Rejsefæller, saa- 

ledes Stilico og vor unge Ven fra Kutal's, der denne Gang 

var i Selskab med en tysktalende Italiener, der var meget 

fornøjelig og til sidst, da han skulde skifte Tog i Rion, 

tog en varm Afsked med os, idet han bmfavnede og 

kyssede os. I Samtrédi traf vi Hr. Blafsky, med hvem vi 

fulgtes til Poti, som vi naaede Kl. 11 V2 Aften. Vi maatte 

da ad de temmelig primitive Veje se at finde ned til 

3* 



L 

Havnen, hvilket imidlertid lykkedes os, og uden Uheld 
kom vi tilbage til Skibet efter vor korte Udflugt til Tiflis. 

Paa Grund af Regn og Søgang var det kun gaaet 
smaat med Losningen, og vi havde ikke behøvet at tage 
saa hurtig fra Tiflis. Den efterfølgende Tid tilbragtes dels 
med Besøg hos vore Bekendte i P6ti, dels med Udflugter 
i Omegnen. En Dag foretog vi saaledes en længere Ridetur 
paa de smaa, udholdende kavkasiske Heste, og vi maa 
indrømme, at den kavkasiske Sadel, der nærmest er en 
kubusformet Læderpude, lidt indsnøret paa Midten og med 
et opstaaende Horn for og bag, er overordentlig behagelig 
at sidde i. Kun forstod vi ikke, hvilken Nytte de to Horn 
skulde gøre; men da jeg 4 Aar senere saa Bjærgboerne i 
Galop sætte op ad en stejl Bjærgsti og med samme Fart 
ned ad den igen, indsaa jeg, at Rytteren ufejlbarlig vilde 
glide ned over Hestens Bagdel eller ud over Halsen, hvis 
Hornene ikke var der. For øvrigt var det et stolt Syn at 
se de statelige Kavkasere med deres laadne Filtkappe, den 
saakaldte Burka, hængende helt ned over Hestens Bagdel 
stryge af Sted over de aabne Sletter. 

Badelivet i Poti var meget frit. Hen paa Eftermiddagen 
var hele Strandbredden opfyldt af Badegæster, Kvinder og 
Mænd i Forening, der klædte sig af paa den aabne Strand 
for bagefter at tumle sig i det sorte Havs Bølger. Sner- 
peri skulde man ikke beskylde Kvinderne for; de fleste 
løb ud i Vandet i et fuldstændig paradisisk Kostume ; kun 
enkelte, der bleve grebne af et pludseligt Anfald af Und- 
seelse, beholdt Chemisen paa, men i Reglen ikke længere, 
end til den begyndte at blive noget vaad forneden, saa 
rendte de tilbage og trak den helt af for mere frit og 
„ugenert" at kunne nyde det forfriskende Bad. 

De Dage, paa hvilke der kunde losses, spiste i Reglen 
baade Direktøren for Toldvæsenet i denne Egn, en russisk, 
eksileret Fyrste, og Toldforvalteren om Bord ; men da den 

første ikke kunde tale andet Sprog end Russisk, havde vi 
ikke megen Glæde af ham. Toldforvalteren, Hr. Alexander 
Paulo vitsch, talte derimod Fransk, selv om Færdigheden 
var større end Korrektheden. 

Det interessanteste Bekendtskab gjorde vi imidlertid 
en Dag, vi bleve præsenterede for Fyrst Mamia Guridi 
af den tidligere Herskerslægt i Gurien, der nedleder sin 
Herkomst fra David og Salomon. Han var iført den male- 
riske tscherkessiske Dragt og var ualmindelig smuk med 
fine, aandfiilde Træk. Da vi havde hørt, at han i Vaaben- 
leg og alle legemlige Idrætter vanskelig skulde finde sin 
Lige, bleve vi ved at række ham Haanden forbavsede over 
hans lille, fint formede, bløde Haand ; men vi huskede da, 
at han ogsaa var den studerede Mand, der var hjemme i 
flere evropæiske Sprog og foruden at have overført Homers 
Heltedigte og andre evropæiske Værker paa Georgisk op- 
traadte som original Digter og fejret Folketaler. Han 
hører med til den Kres af georgiske Digtere, der ved at 
besynge Landets Glansperioder og minde om dets Fald 
arbejder paa at vække Georgiernes Nationalfølelse og hæve 
dem op i Højde med Evropas Kulturfolk. Et af Gurielis 
Digte vil findes oversat i Kapitlet Tiflis. 

Endehg nærmede vort Ophold i Poti sig sin Ende, da 
Alexander Paulovitsch, Dagen før vi skulde rejse, kom om 
Bord med sin Kone og sine to voksne Døtre for at bede 
os tilbringe Aftenen i hans Hjem. Døtrene vare smukke, 
især den yngste, der imidlertid lod til at være meget stille 
og tilbageholdende, hvorimod den ældste saa betydelig 
livligere ud. De gik hægge paa Kvindegymnasiet i KutaTts, 
og deres Fader sagde, de talte Fransk ; men foreløbig vare 
vore Bestræbelser for at faa en Samtale i Gang forgæves. 
Hver Gang vi tiltalte dem paa Fransk, svarede de paa 
Russisk, hvilket ikke var særlig opmuntrende. 

Kaptajnen lod servere Kaffe og Likør oppe paa Kom- 
mandobroen, og saa sad vi da heroppe og nød den dej- 
lige Udsigt til de sneklædte Bjærge, hvis funklende Toppe 
i vilde og sønderrevne Former aftegnede sig mod den 
azurblaa Himmel, medens lette Skyer strøg hen under 
dem. Efter i saa lang Tid at have savnet Dameselskab 
vilde vi ogsaa gerne have nydt vore Gæsters rimeligvis 
meget behagelige Selskab, hvis vi blot kunde have talt 
med dem ; men ethvert Forsøg herpaa strandede. De talte 
kun Russisk, og af dette Sprog kunde vi jo ikke andet 
end enkelte Talemaader og Ord, som man har Brug for 
paa en Restauration, og som jo sjældent komme en til 
Nytte under en Konversation. Situationen var noget ejen- 
dommelig, og ikke mindre ejendommeligt var det Per- 
spektiv, der aabnede sig for os ved Tanken om, at vi hele 
Eftermiddagen skulde lide de samme, man kunde fristes 
til at sige, Tantaluskvaler. Meningen var nemlig, at vi 
straks skulde følge hjem med Damerne, saa kom Kap- 
tajnen og Toldforvalteren senere. 

Da vore Gæster havde set alt om Bord, begav vi os 
paa Vej, i vort stille Sind en Del optagne af Spørgsmaalet 
om, hvad vi i Grunden skulde finde paa, naar vi ikke 
kunde tale med dem. Men da vi havde hørt, at de havde 
Fortepiano, knyttede vi vort sidste Haab til, at min Ven, 
der spiller, maaske ved Tonernes Hjælp kunde bringe en 
Forbindelse i Stand imellem os. 

I dybeste Tavshed gik vi da oven paa den lange Kaj 
og havde naturligvis hundrede ypperlige Indfald, som ikke 
kunde hjælpe os det mindste. I Følelsen heraf kunde jeg 
ikke lade være at henvende mig til den ældste: „Si vous, 
mademoiselle, saviez parler frangais, et moi aussi, nous 
pourrions nous entretenir tres bien, mais maintenant" — 
og en Gestus udtrykte den fortvivlede Situation — „je 
comprends que c'est horrible d'étre muet!" 

Smilende svarede hun: „Da, da!**, hvoraf jeg drog 
den Slutning, at hun maatte have forstaaet mig, og hvor- 
ved jeg blev bestyrket i min tidligere Mistanke om, at 
det kun var Generthed, der holdt hende tilbage fra at 
tale Fransk. 

Da vi kom hjem til dem, viste det sig, at Klaveret 
var frygtelig forstemt; men med en for et musikalsk be- 
gavet Menneske beundringsværdig Resignation satte min 
Ven sig alligevel til at spille, medens vi andre hørte til. 
Flere Ting som Faust, Norma og Don Juan vare godt 
kendte; men da min Ven derefter spillede nordiske Kom- 
positioner, og Damerne gerne vilde vide, hvad det var, 
maatte den ældste af Døtrene, der sad ved Siden af mig, 
til at spørge paa Fransk. Nu var Isen brudt, og Kon- 
versationen kom i Gang. Dog kun, saa længe der blev 
spillet. Da min Ven hørte os tale og nok vilde være med, 
holdt han op med at musicere, men i samme Øjeblik døde 
Samtalen hen. 

„Du maa blive ved med at spille, ellers gaa vi i Staa 
herhenne!" udbrød jeg, og atter lød Musikken, og atter 
begyndte Konversationen. Da min Ven derpaa gav sig til 
at spille danske Danse, vilde Damerne gerne se, hvorledes 
man dansede i Danmark. Jeg bød da den ældste Datter, 
Frk. Alexandra, op til Dans, og vi hvirvlede rundt paa 
Gulvet til stor Forbavselse for Toldforvalteren og Kaptajnen, 
der i dette ØjebUk traadte ind og af min Dame bleve 
modtagne med Raabet: „Ah! nous nous comprendrons 
tres bien!** og henvendt til mig: „N'est-ee-pas vrai?** — 
„Oui, parf. .... oui, oui!** 

Nu maatte Damerne frem paa Gulvet og vise os den 
kavkasiske Nationaldans „Lesghinka", der var meget gra- 
ciøs. Kaptajnen maatte ogsaa med i Dansen til Champagne- 
galoppens Toner; senere afløste Fruen min Ven ved Kla- 

veret, saa han ogsaa kunde komme med, og saaledes 
gik Aftenen, den sidste Aften i Kavkasus, meget for- 
nøjeligt. 

Den næste Formiddag, medens Skibet blev lagt ud fra 
Kajen, og Papirerne kom i Orden, aflagde vi atter Besøg 
hos Toldforvalteren for at sige Farvel, og efter Middag 
kom Toldforvalteren, Hr. Darius og Robert Smith om Bord 
for at tage Afsked med os. Da de vare gaaede fra Borde, 
bleve Fortøjningerne kastede los, og samtidig opdagede vi 
vore Damer inde paa Kajen. Vi hilste med Flaget, der 
viftedes med Lommetørklæder i Land og om Bord — saa 
blev der slaaet: „FuQ Spead!** Og vi strøg ud af Havnen. 

Uden for kom en lille Baad hen imod os. Det var 
Robert Smith, der var kommen os i Forkøbet. Vi fik et 
Par Flasker Vin op paa Kommandobroen, og efter at have 
stoppet Maskinen firede vi ved Hjælp af en Snor den ene 
af dem og et Glas ned i Baaden. 

Saa tømme vi det sidste Glas med vor elskværdige 
Landsmand i Kavkasus, og Afstanden imellem os bliver 
større og større. „Paa Gensyn!" lyder det over til os. 
„Vi ses nok et eller andet Sted i Verden, maaske i det 
indre Afrika!" 

„Ja, paa Gensyn!" svare vi, men Afstanden er snart 
for stor til, at vi kunne høre hinanden. Vi vinke saa 
længe, til den lille Baad forsvinder bag Havnehovedet, 
hvorefter vi sætte Kursen efter Kertsch paa Krim. 

Vi ere atter alene og trave frem og tilbage paa den 
smalle Kommandobro. 

Hvor her er stille! Man hører kun Maskinens takt- 
faste Slag. Oven paa de livlige Dage med de mange 
fremmede Indtryk er det behageligt at komme til Søs 
igen. Men alligevel se vi med Vemod, hvorledes vi mere 
og mere fjerne os fra Landet derinde. Vi fik egentlig 

kun et Glimt af det at se, men dette Glimt gav os Lyst 

« 

til at se meget mere. Hvor meget var der dog ikke, vi 
gerne vilde have haft Rede paa, og hvor mange Forhold 
vilde vi ikke gerne have faaet belyste? Men Omridsene af 
de sneklædte Bjærge blive utydeligere og utydeligere, til 
de endelig forsvinde i det frembrydende Mørke. 



II. 

En geografisk Orientering. 

Kavkasusbjærgenes geologiske Bygning og vulkanske Karakter. — 
Mineralske Kilder. — Nafta. — Metalrigdom. — Floder. — Klima. — 
Vegetation og Dyreliv. — Næringsveje. — Kommunikationsmidler. — 
Befolkning. — Georgiere, Tscherkessere, Abchassere, Lesghiere og 
Tschetschensere. — Tatarer og Kalmykker. — Indoevropæere. — 
„Sprogenes Bjærg**. — Religioner og Sekter. — Størrelse og geo- 
grafisk Omrids. 



i tre parallele Kæder, af hvilke den midterste er den 
højeste, strækker Kavkasus'es mægtige Bjærgmasse sig fra 
Halvøen Taman i sydøstlig Retning ned gennem Isthmen 
mellem det sorte og det kaspiske Hav, til den taber sig i 
de lave Bjærge paa Halvøen Apscheron. 

Af disse tre Kæder bestaa de yderste væsentligst af 
Jurakalk og ere saaledes betydelig yngre end den mægtige 
Hovedkæde, der i sit midterste Parti i vilde og gigantiske 
Former hæver sig højt over Snegrænsen. Dens geologiske 
Sammensætning viser os dens Tilblivelse. Plutoniske 
Gennembrudsmasser som Granit og Porfyr have paa flere 
Steder hævet og forstyrret de oprindelige neptuniske Lag 
af Sandsten, Kalk og Skifer, medens de høje Vulkaner, 
blandt hvilke Elbrus indtager den første Plads, senere 
have sendt deres Lava-, Trachyt- og Basaltstrømme ned 
over Bjærgsideme. 

Fra en kedelformet Fordybning, det indstyrtede gamle 
Krater, hæve Elbrus'es to koniske, sneklædte Tinder sig 



43 

til en Højde af 17,425 Pariserfod over Havfladen, synlige 
i en Afstand af 40 Mil. 

Som Kongen blandt alle Kavkasus'es øvrige høje Toppe 
har Elbrus mange Navne. Russerne kalde det Schatgorå 
eUer Skyggebjærget, Armenierne JaJhus, Perserne og Ta- 
tarerne Kaf'ddgh og Abchasserne Orfi-Ittiby medens den 
almindeligste Betegnelse blandt Bjærgboerne er Dshin- 
Padischah (Aandernes Konge). 

Øst for Elbrus have vi tæt ved Siden af hinanden 
Kavkasus'es næsthøjeste Punkter, Kaschtautau og Dychtau, 
af hvilke det første er 16,066 og det andet 15,883 Pariserfod 
højt. Endnu længere mod Øst komme vi til det prægtige, 
15,524 Fod høje Kasbek og Syd for dette til Krestovaja- 
gorå (Korsbjærget) , hægge ved den grusiske Militærvej, 
der fra Tiflis fører op over Bjærgene til Vladikavkas. Af 
de øvrige høje Toppe kan i Daghestan, hvor en nord- 
sydlig og vest-østlig Bikæde støde til Hovedkæden og der- 
ved danne et meget vildt og utilgængeligt Terræn, nævnes 
Barhda, i Provinsen Kubå Schah-dagh (Kongebjærget) 
13,090 Pariserfod, og ude ved det kaspiske Hav det 3000 
Fod høje Besch-parmakj-dagh (Femfingerbjærget), hvis ringe 
Højde viser, hvor lav Hovedkæden efterhaanden er bleven 
mod Øst. 

Ved en Bjærgarm, der udgaar fra Elbrus, staar Hoved- 
kæden i Forbindelse med det c. 4000 Fod høje Bjærgland 
Beschtau (af Besch-dagh, de fem Bjærge) eller Bjærgene 
ved Pjætigorsk, medens den mod Syd ved de gennem- 
snitlig 6000 Fod høje meskiske Bjcerge, der danne Vand- 
skellet mellem Rion og Kur, gaar over i Lille Kavkasus 
eller Artneniens Bjærgland, hvor den paa Syndflodens Tid 
fremstaaede Vulkan Ararat hæver sin sneklædte Top c. 
16,000 Fod over Havets Overflade. 

Medens Kavkasusbjærgene, som tidligere anført, sete 
i Frastand overgaa Alperne i Skønhed, kunne de, naar 

man nærmere betragter dem, ikke maale sig med disse 
Evropas bekendte Bjærge, da de ganske mangle Vandfald 
og Søer. Ogsaa hvad Passer angaar, have de meget faa, 
og kun gennem et af dem — det berømte Darjålpas — 
kan man komme frem med Vogn. Gennem dette fører 
den griisiske Militærvej (Vojénnaja Grusinskaja dor6ga), 
der med beundringsværdig Kunst, men ogsaa med enorme 
Udgifter er bleven anlagt af Russerne i Begyndelsen af 
dette Aarhundrede. Senere er Vejen bleven ombygget og 
til Dels omlagt af Schamuils Overvinder, Fyrst Barjåtinski, 
og er nu et Mønster paa en Bjærgvej. Lidt Nord for Post- 
stationen Guda-iir naar den sin største Højde over Hav- 
fladen, c. 8000 Fod. 

Det er aabenbart, at de vulkanske Kræfter have været 
særlig virksomme ved Dannelsen af Kavkasusbjærgene, og 
selv om Hovedkæden, stivnet i sin Iskaabe, i Tusinder af 
Aar ikke er gennemgaaet nogen Forandring, siden den fik 
sin sidste Affilning af Istidens Kæmpegletschere, saa gøre 
de vulkanske Kræfter sig dog stadig gældende, og visse 
Egne af Transkavkasien ere meget udsatte for Jordskælv. 
Baade Ndchitschevån og Schémacha ere saaledes blevne 
hjemsøgte af Jordskælv. Ogsaa Kavkasiens mange varme 
Kilder have en vis Forbindelse med de vulkanske Frem- 
toninger, og da de have stor Betydning for Kavkasus og 
sikkert ville faa en endnu større, vil det være naturhgt at 
omtale dem lidt nærmere. 

Naar vi sige, at de varme Kilder kun have en vis 
Forbindelse med de vulkanske Fremtoninger, da skyldes 
denne Opfattelse Geologen v. Abich, der allerede i Aaret 
1858 i en Afhandling i „Prodomus" fremsatte en Lov for 
de varme Kilders Forekomst i Kavkasien. Denne Lov 
fastslaar, at samtlige kavkasiske Thermer ikke staa i di- 
rekte Forbindelse med Vulkanerne, men at deres Frem- 

træden er knyttet til de Spaltningslinier, der opstaa, hvor 
to forskellige Hævningsretninger mødes*). 

De hidtil bekendte Kilder i Kavkasus samle sig i tre 
Grupper, nemhg: Kilderne ved Ahastuman i Transkav- 
kasien, Kilderne ved Pjætigorsk Nord for Kavkasus og 
endelig Kilderne i Tschetschensernes Land i Nærheden af 
Sundschas Udløb i Terek. 

Den sidste Gruppe var allerede paa Peter den Stores 
Tid kendt af Russerne, og i denne findes de varmeste 
Kilder, der overhovedet forekomme i Kavkaeus, nemlig 
Kilderne ved Gorætschevodsk, der ved deres Udspring have 
en Temperatur af 71^ R. Vand med en saa høj Varme- 
grad kan naturUgvis ikke bruges til at bade i; det be- 
nyttes straks, naar det kommer ud af Jorden, til Drivkraft 
for flere Vandmøller, der uophørlig indhylles i Damp og 
Em. Først naar det er afkølet til 48^ R., anvendes det 
som Badevand. De væsentligste faste Bestanddele, s6m 
det indeholder, er kulsurt og svovlsurt Natron. Gassen, 
der udskilles fra det varme Vand. indeholder Svovlbrinte, 
Ilt, Kulsyre og nogle Kulbrinteforbindelser, og da det sær- 
lig er denne Gas, som man tilskriver Badenes heldige 
Virkninger, er der sørget for, at Patienterne kunne tage 
Gasbade paa en Temperatur af fra 27 til 50® R. 

Betydelig vigtigere end denne Gruppe af varme Kilder 
er den pjætigorske, der udmærker sig ved den store For- 
skel, der viser sig i den kemiske Sammensætning af Vandet 
fra de enkelte Kilder, og som atter kan deles i fire mindre 
Grupper, nemhg : Svovlkilderne ved selve Byen Pjætigorsk, 
Jærnkilderne ved Shdesnovodsk, de kolde, alkaliske Sund- 
hedsbrønde ved Essentuk og endelig den uforlignelige 
Narsanhrønd ved Kislovodsk. Medens det i ældte Tider 



*) V. Abich: Beitrage zur geologischen Kenntniss der Thermalquellen 
in den Kaukasischen Landern (1865). 

paa Grund af de mangelfulde Kommunikationsmidler var 
temmelig besværligt at komme til Pjætigorsk, er Rejsen 
til dette Badested efter Anlæget af Banen fra Rostov til 
Vladikavkas i en betydelig Grad bleven lettet, og Opholdet 
her er i saa meget højere Grad sundt, som der Sydøst for 
Pjætigorsk findes to Saltsøer, der ere meget rige paa 
Klornatrium og svovlsur Magnesia. 

Svovlkilderne ved Pjætigorsk, af hvilke der findes 
henved 20, og hvis Temperatur svinger mellem 23 og 38^ 
R., have alle den samme kemiske Sammensætning og an- 
vendes dels til indvendig, dels til udvendig Brug. 10,000 
Gram Vand (10 Kilogr.) indeholde c. 14,»o Gr. Kogsalt, 
11,04 Gr. svovlsurt Natron, 9,62 Gr. kulsur Kalk, 1,62 Gr. 
kulsur Magnesia, 13,oo Gr. fri Kulsyre og 0,o66 Gr. Svovl- 
brinte. Særlig virksomme have disse Bade vist sig mod 
Neuralgi , Hæmorroider, periferiske Lammelser, Reuma- 
tisme, Kirtelsvaghed, Kvindesygdomme og Kviksølvforgift- 
ninger. Der er luksuriøst indrettede Boliger, og der er 
sørget for Svovlbrinte-Dampbade , Sundhedsgymnastik og 
Koldtvands-Kure. 

Jærnkilderne ved Kosakstanitsaen Slidesnovodsk , 17 
Verster (1 Mil = 7 Verster) Nordvest for Pjætigorsk, ere 
over 20 i Tal og have en Temperatur af mellem 11 og 
34^ R. De udmærke sig særlig ved at indeholde en stor 
Mængde fri Kulsyre. 10,000 Gram Vand indeholde c. 27 
Gram faste Bestanddele, deraf 3,9 o Gr. Kogsalt, 12,35 Gr. 
svovlsurt Natron, 8,o6 Gr. kulsur Kalk, 2,6 o Gr. kulsur Mag- 
nesia, 0,09 Gr. kulsur Jærnoksydul. 

De kolde, alkaliske Sundhedsbrønde ved Essentuk, 18 
Verster Vest for Pjætigorsk, ere ogsaa over 20 i Tal, og 
deres Vand anvendes baade til udvendig og indvendig 
Brug, hvorfor ogsaa en Del sendes bort paa Flasker. Det 
er jod- og bromholdigt, og herpaa skal særlig dets gavn- 
lige Virkning bero. Af 10,000 Dele Vand ere 36,5 Dele 

Kogsalt, 44 kulsurt Natron, 3,4 kulsur Kalk, 2,? kulsur 
Magnesia, 0,o6 brorasurt Natron og 0,oo3 jodsurt Natron. 
Til Sammenligning kan tjene, at af 10,000 Dele Vand inde- 
holder den berømte Louisebrønd i Luchatschovitz i Måhren 
56,4, Brøndene i Vichy 34,6, i Ems 14,2 og i Selters kun 
7,6 Dele kulsurt Natron, saa hvad Indholdet af dette Stof 
angaar, overgaas Brøndene ved Essentuk kun af Sundheds- 
brønden i Luchatschovitz. Med Held anvendes disse Kilder 
ved UnderUvssygdomme, Hyperæmi, Lever- og Milthyper- 
trofi, mod Gigt, Lidelser i Fødselsmoderen, Nyrelidelser 
og Kirtelsvaghed. 

EndeUg skulle vi af Kilderne ved Pjætigorsk kun om- 
tale den berømte Narsanbrønd ved Kislovodsk. Med en 
Temperatur af 11® R. bryder Vandet frem i en mægtig 
Straale, der giver c. 6000 Potter Vand i Minuttet og i 
Løbet af et Døgn frigør 190,000 Kubikf. Kulsyre. Denne 
opfanges til Dels ved Rørledninger og anvendes til Gas- 
bade. 10,000 Gram Vand indeholde kun 22,88 Gr. faste 
Bestanddele, blandt andet 11, i8 Gr. kulsur Kalk, 7,28 Gr. 
svovlsurt Natron, 2,79 Gr. Klormagnium og 0,o5 Gr. kulsur 
Jærnoksydul. For nervøse og blodfattige Folk skal Narsan- 
brønden have en vidunderHg restaurerende Kraft og være 
en sand Foryngelsens Kilde. 

Omtrent 4 Mil Syd for Jærnbanestationen Michailovo 
mellem Batum og Tiflis kommer man i en Højde af 2,630 
Fod over Havfladen til den dejlige lille By Borschom, der, 
omgiven af brusende Bjærgstrømme, titter frem mellem de 
omgivende Skoves yppige Grønt. Stedet er et almindeligt 
Sommeropholdssted for den fornemme Verden i Tiflis, der 
flygter bort fra Hovedstadens brændende Hedje. 

Men ogsaa en Mængde syge strømme til dette „jordiske 
Paradis**, der er velsignet med et Par Mineralkilder. Den 
betydeligste, Katharinakilden, har en Temperatur af 23^ 
R. og indeholder i 10,000 Dele Vand 30 Dele kulsurt Na- 

tron, 2,8 Dele kulsur Kalk, 1,6 kulsur Magnesia og noget 
Kogsalt og Jodnatrium. Disse Kilder anvendes særlig mod 
Uringrus, Hæmorroider og Sygdomme i Livmoderen og 
Ægstokkene. I en anden Bjærgkløft, 15 Verster Sydsydost 
for Borschdm, findes en Jærnkilde, der imidlertid kun 
giver meget lidt Vand, hvorfor dette kun kan anvendes til 
indvendig Brug; men saaledes benyttes det ogsaa meget 
mod Blodfattigdom og sendes paa Flasker til Tiflis. Efter 
den nærliggende By Zagvera benævnes det Zagveravand. 
I 10,000 Dele Vand findes 26 Dele faste Stoffer og 30,6 
Dele Kulsyre. Af de faste Stoffer ere 8,6 Dele kulsur Kalk, 
4,8 Dele kulsurt Natron, 6,6 Dele kulsur Magnesia, 4.3 Dele 
Kogsalt og 0,8 Dele kulsur Jærnoksydul. 

Medens man ved Borsch6m er i en ægte kavkasisk 
Natur med store Valnøddetræer, kommer man ved Ahas- 
twman, der ligger c. 10 Mil Sydvest for Borsch6m, til en 
mere nordisk Natur med Birke- og Fyrreskove. Men her 
er man ogsaa i en Højde af 4,770 Fod over Havfladen. 

Allerede i tidligere Aarhundreder vare Svovlkilderne 
ved Abastiunan Georgierne bekendte, ja — Sagnet lader 
endogsaa Alexander den Stores Soldater finde Helbredelse 
her. Den russiske Regering har i 1864 ladet anlægge et 
Lasaret for 200 Soldater og 30 Officerer, og i Kurtiden, der 
varer fra Juni til Midten af Avgust, ere over 50 Bygninger 
fuldt besatte med Badegæster. I 10,000 Dele Vand findes 
kun fra 3,? til 4,5 Dele faste Bestanddele, og disse bestaa 
af 1,6 Dele Kogsalt, 1,5 Dele svovlsurt Natron, 0,2 Dele kul- 
surt Natron, 0,8 Dele kulsur Kalk, 0,2 Dele KlorkaUum, 
0,2 Dele kulsur Magnesia og 0,34 Dele Kiseljord. Dertil 
kommer 0,o67 Dele Svovlbrinte og l,i4 til l,2o Dele Kul- 
syre. Kilderne anvendes særlig mod Reumatisme, Hud- 
sygdomme og Kviksølvforgiftning. 

Efter saaledes at have dvælet ved de mest bekendte 
mineralske Kilder i Kavkasien staar det tilbage med et 



Par Ord at omtale Tilstedeværelsen af Jordolie eller Nafta, 
der i Reglen ledsages af en meget stærk Gasudvikling og 



Dannelsen af Dyndvulkaner, hvorfor den ogsaa tidligere 
antoges at slaa i Forbindelse med Egnens øvrige vulkanske 

Fremtoninger. Efter de nyeste Undersøgelser skal dette 
dog ikke være Tilfældet. 

Medens man i Amerika har forefundet Nafta i alle 
Formationer og særlig i de ældste som den siluriske og 
devoniske samt i Stenkulsformationen, træffer man den i 
Kavkasus kun i Lag fra Tertiærtiden, og dens Forekomst 
er her særlig knyttet til 4 bestemt afgrænsede Distrikter. 
Med en Bredde af 1 Mil strækker det første af disse sig 
i en Længde af 24 Mil fra Halvøen Taman ned mod Syd- 
ost paa den nordlige Side af Hovedkæden. Det andet 
ligger Syd for Tereks østlige Løb, omkring Swndscha og 
dens Bifloder, og det tredje mellem Aldsom og Kv/r, medens 
det Qerde strækker sig fra Halvøen Apscherons nordlige 
Kyst i et godt en Mil bredt Bælte langs det kaspiske Hav 
til Kysylagatschbiigten. 

Af disse 4 Distrikter har egentlig kun det sidste Be- 
tydning, og den store Springkilde i Kuda-Ko (Nafta-Dalen) 
i det nordvestUge Kavkasus, der i Aaret 1869 i Løbet af 
57 Dage gav c. 6 Millioner Potter Nafta, er ganske ene- 
staaende i dette Distrikt. 

Nogle Tal ville vise, hvilken Betydning man, allerede 
før man var begyndt at anvende Dampmaskinen ved Bo- 
ringerne, tillagde Naftadistriktet ved det kaspiske Hav, og 
da egentlig kun det c. 12 Kvadratkilometer store Areal 
mellem Byerne Sdbuntschi og Balachanl. 

Da Regeringen efter at have opgivet Forpagtnings- 
systemet i 1872 d. 28. December Kl. 12 Middag bortsolgte 
Brøndene til de højestbydende, varede det ikke mange 
Minutter, før Summen af Tilbuddene løb op til 3 Mil- 
lioner Sølvrubler (1 Sølvrubel = 2 Kr. 85 Øre). For Tiden 
ere 50 Millioner Sølvrubler anbragte i Naftaindustrien ved 
Bakii, og af disse falde de 20 Millioner alene paa Selskabet 
NobH. 

I det Land, til hvilket Tubal-Kains Fødeegn henlægges, 
og hvor Jason skal have hentet det gyldne Skind, knytter 
Forestillingen sig uvilkaarlig til store Metalrigdomme. Men 
hidtil har Bjærgværksdriften i Kavkasus ikke givet noget 
stort Udbytte, hvad enten dette nu har sin Grund i, at der 
her ikke er den Metalrigdom, som man kunde vente, eller 
i Mangel paa Mod og Energi til at sætte de nødvendige 
Penge og Anstrengelser ind paa Sagen, eller endelig — 
hvad der er det mest sandsynhge — i Mangel paa gode og 
tilstrækkeUge Kommunikationsmidler, hvorved Transporten 
i den Grad fordyrer Produkterne, at Foretagenderne umuligt 
kunne svare Regning. 

Hvad GrvXd angaar, har man fundet temmehg grov- 
kornet Guld i Akstafds Kilder, ligesom Ingvrfloden hvert 
Aar fører fine Guldskæl med sig fra Svanetien, men hidtil 
kun i saa ringe Mængde, at det ingen af Stederne vilde 
betale sig at drive Guldvadskning i det store. Da der imid- 
lertid blandt Svaneterne gaar Rygter om, at massive Guld- 
stykker af betydelig Vægt skulle være fundne oppe i deres 
Land, er det jo muligt, at det hidtil saa utilgængelige Land, 
naar den rette sagkyndige en Gang i Fremtiden faar det 
undersøgt, vil blive Genstand for store Spekulationer. 

De temmelig betydelige Zink-, Ely- og Sølvminer ved 
Alaglr i Osseternes Land, Vest for Vladikavkas, have hidtil 
arbejdet med Tab og maa ligesom Jærnværket TschcUach^ 
10 Mil Sydvest for Tiflis, haabe paa Fremtiden og de for- 
bedrede Kommunikationsmidler. 

Manganbruddene ved Tchiaturi, c. 6 Mil fra Jærn- 
banestationen Kvirili, synes at give godt Udbytte, ligesom 
Kidminerne i Thvihula, c. 6 Mil Øst for KutaXs, der tid- 
ligere ikke kunde svare Regning, ere blevne betydelig 
mere værd, efter at en Sidebane er ført ind til dem. 

Medens de svovlholdige Stenlag ved Tschirkei i Dag- 

hestan under Bjærgboernes Kamp med Russerne bleve 

4* 



52 

udnyttede til at skaffe det til Krudtfabrikationen nødven- 
dige Svovl til Veje , er Svovlproduktionen foreløbig helt 
standset. 

Kobberproduktionen er derimod betydelig, og særlig 
findes dette Metal i ,, Lille Kavkasus'es" kvartsaarede Por- 
fyr, Diorit og Syenit. De vigtigste Kobberminer ligge dels 
i Kardbaghy i Omegnen af Schuscha, dels ved Kedabék, 
10 Mil Sydvest for Jelisavetp61. Sidstnævnte Sted beskæf- 
tigedes allerede i 1870: 1549 Mennesker, og der blev ud- 
smeltet 537,528 Pud (1 Pud = 32 Pund) Erts, der gav 
44,213 Pud rent Kobber. Samme Aar producerede hele 
Kavkasus c. 58,000 Pud, og da 1 Pud havde en Gennem- 
snitsværdi af 11 Rubel, sattes saaledes c. 600,000 Rbl. i 
Cirkulation. Særdeles indbringende ere ogsaa SaUværkeme 
i „Lille Kavkasus**, dels Nordvest for Nachitschevån, dels 
ved Kulp i Araxesdalen, hvor det 7000 Fod høje Trachyt- 
bjærg TækceUi'Pik har gennembrudt de oprindelige Ter- 
tiærlag, og ved hvis Fod der mellem gipsførende Mergel- 
og Lerlag findes mægtige Aflejringer af Stensalt, som 
allerede ere blevne udnyttede i den graa Oldtid. Endnu 
finder man større og mindre Stenhamre, som Oldfolket 
har brugt i Saltbruddene. Da de mangle Hul til Anbrin- 
gelse af Skaftet, men oppe ved den stumpe Ende ere for- 
synede med en Rende, har Skaftet sandsynligvis ved Baand 
været fastgjort til Bladet. 

Ogsaa AUun findes i betydelig Mængde ved Byen 
Sagliky Sydvest for Jelisavetp61. 



Naar Kavkasusbjærgene have givet hele det omliggende 
Land Navn, idet man ved Betegnelsen Kavkasus ikke alene 

forstaar Bjærgene, men ogsaa hele Isthmen mellem det 
sorte og det kaspiske Hav, saa er dette ikke saa under- 
ligt, thi med deres tre mægtige Kæder danne de ligesom 
Rygraden i hele Landet og give det dets aldeles bestemte 
og ejendommelige Præg i Henseende til Natur- og Folkeliv. 

Ved at standse og afkøle Vanddampene, der stryge 
ind fra det sorte Hav, bevirke Kavkasusbjærgene en be- 
tydelig Nedbør i hele den vestlige Del af Landet, medens 
de gennem de Egne, hvor Nedslaget ikke er tilstrækkeligt 
for Plantevæksten, sprede en Mængde større eller mindre 
Floder, hvis Vand ved et Net af Kanaler kan overrisle og 
frugtbargøre de omliggende Strækninger. 

Skønt Floderne i Kavkasus ikke ere store og kun i 
ringe Grad sejlbare, have de alligevel stor Betydning for 
Landet, og de ville sikkert faa en endnu støiTe, efter- 
haanden som det kunstige Vandingssystem udvikles. 

Nord for Hovedkæden findes Kubån, Terek og de 
daghestanske Floder, og Syd for den Kystfloderne til det 
sorte Hav, deriblandt Rion, og endelig Kur. 

Kuba/n udspringer paa Elbrus'es nordvestlige Skraa- 
ning og løber først imod Nordnordvest til Byen Kavkas- 
kaja for her pludselig at bøje om imod Sydvest, under 
hvilket Løb den passerer Jekaterinodår , hvorefter den 
deler sig i to Arme, af hvilke den ene løber ud i det 
asovske Hav, medens den anden under Navnet Karakubån 
(den sorte Kubån) falder i det sorte Hav. En af dens Bi- 
floder er Laba, der falder i venstre Bred ved Fæstningen 
Usttaba (Labamunding). Selv om Kubån i sit øvre Løb 
danner en Del Strømhvirvler, har den dog et temme- 
lig roligt Løb og er fra Jekaterinodår sejlbar for mindre 
Fartøjer. Medens dens venstre Bred her er bevokset med 
yppige Skove, er den højre Bred, hvor Sandhøje, Saltsøer 
og sivbevoksede Enge veksle med hinanden, træløs og i 
det hele temmelig fattig paa Vegetation. 

Terek har sine Kilder ved Foden af Kdsbek i Osseternes 
Land og løber herfra brusende og skummende mod Nord, 
gennem Darjalpasset indtil Vladikavkas. Her tager den 
en nordvestlig Retning og danner Grænsen mellem den 
store og den lille Kabarda, til den ikke langt fra Jekate- 
rinogradskaja, efter i venstre Bred at have optaget Malka 
fra Elbrus, vender sig imod Øst og løber forbi Kresstaden 
Mosdok. Ved Fæstningen Amir-Hadschi-Jurt drejer den 
mod Nordost for ved Kisljar atter at vende sig mod Øst, 
hvorefter den i flere Arme falder ud i det kaspiske Hav. 
Dens vigtigste Biflod er Snndscha, der udspringer i In- 
guschernes Land og efter at have optaget flere Floder, 
blandt hvilke vi ville lægge Mærke til den rivende Argun, 
løber imod Nordost, til den falder i Tereks højre Bred. 

Da Terek ikke er mere end c. 60 Mil lang, er dens 
Fald, der anslaas til 10^000 Fod, ganske overordentlig stærkt. 
Vildest er den oppe i Bjærgene fra sit Udspring til Vladi- 
kavkas i Tiden fra Maj til August, da dens Vandmængde 
er størst. I Marts er den kun ubetydelig. Den er temme- 
lig fattig paa Fisk; dog findes ved dens Munding Karper, 
Stør og Gedder ligesom den i Kavkasus berømte Schah- 
majka. 

De vigtigste Floder i Daghestan ere StUåk og Samur, 
af hvilke den sidste, den mest rivende af alle Kavkasiens 
Floder, danner Grænsen mellem det kuriniske Distrikt og 
Provinsen Kubå, medens den første gennemstrømmer det 
egentlige Daghestan og opstaar af 4 Floder, nemlig den 
omdiske og avariske Koisu samt Karakoisu og den kasi- 
kumykkiske Koisu. 

Fra Hovedkædens sydvestlige Skraaninger løbe en 
Mængde mindre Floder ud i det sorte Hav, og nogle af dem 
faa en vis Betydning ved de Fæstninger, ved hvilke de 
udmunde. Til disse hører Tsémes ved Novorossiiskj Schap- 
zuch ved Tenginskdje, Bsyb ved Pitsunda, Gumista ved 

Suchum-Kalé, Ingur ved Andklia, Chopi ved Redut-Kalé 
og den største og betydeligste af dem Rion^ de gamles 
Phasis, ved Pdti. I den øvre Del af sit 30 Mil lange Løb 
gennemstrømmer den sidste fra Øst til Vest Imeretiens 
dejlige Dale, til den drejer mod Syd og løber forbi KutaU. 
Ved Vard'ssiche (Rosenborgen) optager den i venstre Bred 
KvirUa (den brusende) og drejer derpaa mod Vest for — 
efter at have optaget Zchéniszchalé fra Nord — at falde 
ud i det sorte Hav ved Poti. Den er overordentlig fiske- 
rig, men kun sejlbar til Vard-ziche. Endelig er der Tschoroky 
hvis Kilder ikke ligge langt fra Eufrats, og som falder ud 
ved Batiim. 

Den største af alle Kavkasiens Floder er Kur eller 
Kuraj de gamles Kyros og Georgiernes Mtkvari. Den har 
en Længde af over 100 Mil og udspringer i Armeniens 
Højland, ikke langt fra Kars. Først løber den med stærke 
Bøjninger imod Nord forbi Achalkalaki og det dejlige 
Borschonij hvorefter den drejer mere mod Øst, til den ved 
Gori vender sig mod Sydøst og løber forbi Tifiis, hvor- 
efter den gennemstrømmer Schirvån og Mugansteppeny 
til den ikke langt fra Byen Saljan falder ud i det kaspiske 
Hav efter dog først at have sendt to mindre Arme mod 
Syd til Kysykigaischbugten. Af Bifloder til Kur findes 
Aroffua, Jora, Alasån og Aråoces. Den første udspringer 
i Nærheden af Tereks Kilder og løber mod Syd, til den 
ved Georgiens gamle Hovedstad Mzchet forener sig med 
Kur. Gennem dens og Tereks Dale er det, at den grusiske 
Militiærvej er ført fra Tiflis til Vladikavkas. Alasån og 
J6ra udspringe bægge i Nærheden af Barbda og gennem- 
strømme det frugtbare Landskab Ka^ihétien, til de forenede 
falde i Kur. I tyrkisk Armenien, ikke langt fra Eufrats 
Kilder, har Aro/ocea sit Udspring. Først løber den i syd- 
østhg Retning gennem en Del af Distriktet Kars og russisk 
Armenien indtil Ara/rai^ hvorfra den, idet den gør en stor 

Bue mod Syd, danner Grænsen mellem Rusland og Persien, 
indtil den ved DschevcU falder i Kur. 

Ligesom Kavkasusbjærgene danne Betingelserne for 
de Floder, der gennemstrønune Kavkasuslandene, saaledes 
have de ogsaa en betydelig Indflydelse paa Klimaet og 
ere — som omtalt — Skyld i de vestlige Landes store 
Regnmængde. Længere mod Øst aftager denne, stærkest 
paa den østlige Side af de meskiske Bjærge; og medens 
mange Træer ved Rion eller dens Bifloder ødelægges af 
for meget Vand — da ikke alene Regnmænden er be- 
tydelig, men Floderne gaa over deres Bredder — , udtørres 
alt ved Araxes, hvor den aarlige Regnmængde kun er c. 
6 Tommer. 

Jo længere man kommer mod Øst, des mere forandrer 
Klimaet sig i det hele fra Kystklima til Fastlandsklima. 
Medens Mingrelien og Imeretien næsten have et uafbrudt 
Foraar, idet Vinteren er overordentlig mild og Sommeren 
forholdsvis kølig, er der allerede i Tiflis større Forskel 
paa Sommer og Vinter, og denne Forskel stiger endnu 
mere, jo længere man kommer mod Øst. Medens saa- 
ledes Forskellen mellem Vinter og Sommer i Redut-KaU 
er 12,8^ er den i Tiflis 17^ og i Sdiemacha 20,7 ^ 

De enkelte Steders Højde over Havfladen har natur- 
ligvis ogsaa en betydelig Indflydelse paa Klimaet, og 
medens den rejsende, der befarer den grusiske MiUtærvej, 
ryster af Kulde mellem Snedriverne oppe ved Guda-iir, 
begynder Heden allerede at melde sig i Tiflis. 

Enkelte Egne ere særlig berygtede for deres Usundhed, 
saaledes Sletterne mellem Schirvån og Talysch samt Kyst- 
strækningen fra Batum over P6ti til Suchum-Kalé, hvor 
den stærke Fugtighed og yppige Plantevækst, af hvilken 
en Del er ved at gaa i Forraadnelse, danne ypperlige Be- 
tingelser for Udviklingen af den kavkasiske Feber. De 
fugtige, kolde Nætter og den pludselige Overgang fra Hede 

til Kulde, naar Solen gaar ned, eller et koldt Vindpust 
uventet kommer^ strygende gennem en Bjærgkløft, kunne 
selv i de sundeste Egne foraarsage Sygdom, som man dog 
til Dels kan undgaa ved fornuftig Paaklædning og passende 
Forsigtighed. 

Her som de fleste andre Steder, hvor man er udsat 
for Klimatfeber, viser det sig, at enkelte Naturer ere 
temmelig uimodtagelige for Sygdommen, medens andre 
straks blive slaaede ned af den. Det bedste forebyggende 
Middel er Bevægelse og Virksomhed, og angribes man af 
Sygdommen, er Kinin Hovedmidlet. Enkelte kunne kun 
komme sig ved at forlade Landet; men mange, der ere 
blevne helbredede paa denne Maade, ere vendte tilbage 
til Kavkasus og have ikke tiere kendt til Feber. 

Endnu kun en Oversigt over Temperatur- og Regn- 
mængdeforholdene i Kavkasus. 

Temperaturforholdene (angivne efter Reaumur): 

For Sanmienligningens Skyld kan her anføres, at Kø- 
benhavns aarlige Middelvarme er 5,9^ R. (Vinterens 0,o2, 
Foraarets 4,5 1, Sommerens 12,6i og Efteraarets 6,53); 
medens den aarlige Regnmængde er 21,s5 rus. Tom. (Vin- 

terens 3,98, Foraarets 3,96, Sommerens 7,i2 og Efter- 
aarets 6,38.) 



Regnmcengden (udtrykt i russiske Tom.)*): 



Stedets Navn 

63, a 7 
57,!5 

20,00 

14,S3 
13,7 3 

47,74 
6,53 



Ligesom Klimaet er højst forskelligt paa de forskellige 
Steder i Kavkasus, saaledes veksler ogsaa Plantevceksten 
efter de forskellige Betingelser, som Klima og Jordbimds- 
forhold frembyde. Yppigst er den i den vestlige Del, 
langs Kysten af det sorte Hav, og paa Gl*und af det milde 
Klima i Forbindelse med den betydelige Regnmængde op- 
træde her formeUge Urskove. 

Yderst ude ved Havet paa Grænsen af Havstokken 
findes en 10 til 15 Fod høj Mur af Tjørn, Brombær og 
Roser, tæt forbundne med Smilaksranker. Bag dette Gærde 
begynde de store Skove, hvis Træbestand væsentUgst be- 
staar af Æl, Ælm, Sommerhyld og Valnøddetræer. De 
piskeformede Smilaksranker slynge sig fra Træ til Træ og 
omgive tit de enkelte Træer som et fuldstændigt Net. Tu- 
sinder af de tynde, bøjeUge og tornede Grene hænge ned 
fra de øverste Toppe og danne et forvirret Kaos, der ikke 
bliver bedre ved Vinrankerne, som slynge sig fra Træ til 
Træ, saa hele Skoven bliver een sammenfiltret Masse. 
Druerne modnes allerede i August og ere smaa, men søde. 



*) 1 russ. Tomme = '*/36 dansk Tomme. 

Hvor Fugtigheden paa Grund af Flodernes Oversvømmelser 
bliver for stor, ødelægges Skovene, og her opstaa de uvej- 
somme Sumpe med deres sure Græsser, Siv og Rør, hvis 
forraadnede Plantedele udbrede Billioner af skadelige Mi- 
asmer. Selv den almindelige Æl, der er saa hyppig i 
Mingrelien, uddør paa Grund af for meget Vand. 

Højere oppe bliver Stenegen det herskende Skovtræ, 
og ejendommelige ere her de store Ørnebregner, der tit 
brede sig over hele Skovbunden og ofte blive 9 å 10 
Fod høje. Paa Grund af deres haardføre Mellemstokke, 
der Ugge tæt ved Siden af hinanden, ere de vanskelige at 
faa Bugt med, naar et Stykke Jord skal tages ind til Op- 
dyrkning. Eden, der anvendes saa meget i Kavkasiens 
Skove, er magtesløs overfor Bregnerne, Ploven formaar 
heller ikke noget, og intet Dyr rører dem. Jo længere 
man kommer op i Bjærgene, des mere tiltager Antallet af 
skovdannende Arter samtidig med, at de stedsegrønne 
Buskvækster gøre sig gældende, selv om de staa inde 
mellem Buske, der afkaste deres Løv ved Vinterens Be- 
gyndelse. 

De almindeligste Træer, der her danne Skovene, ere to 
Slags Ælmetræer, Hvidbøg, en halv Snes Ahornarter, vilde 
Æble- og Pæretræer, Lind, Ask og højere oppe Bøg og ægte 
Kastanje. Den sidste søger Lys og Fugtighed, men und- 
gaar hede Sletter, danner sjældent en sluttet Bestand, men 
findes oftest indsprængt i Ungskoven, over hvilken det 
lette Løv hvælver sig uden at hæmme Underskovens Vækst. 
Den blomstrer i Juni Maaned og er da kendelig i lang Af- 
stand ved de lange, smalle, lysegule Hanrakler. Hvor 
Bøgetræerne optræde i større Mængde og med deres tætte 
Løv udelukker den mindste Solstraale, findes naturligvis 
ingen Underskov. Rødbøgen gaar temmelig højt op og 
danner i enkelte Egne, som f. Eks. i „Lille Kavkasus", selve 
Trægrænseyti. Hvor Ahorn, Ask og Eg kun i ringe Grad 

overskygge Jordbunden, blomstrer i Begyndelsen af Maj 
Koralpæon ved Siden af Polygonater, og senere skyder 
den kolchisske Lilje sin rigtblomstrende Stængel i Vejret 
for i Juni at udfolde de store, gule, duftende Kroner. 

Ellers dannes Skovbunden af Merian, Timian, Kala- 
minta, Tanacetum, Pyretrum, flere Hyperikumarter, Cen- 
trantus, Asperula og Konvolvulus. Hvor der er mere 
Fugtighed staa bredbladede Valerianaer og Cirsium-Buske. 
I Udkanten af disse Skove naar Underskoven sin højeste 
Udvikling og bestaar af den buskagtige orientalske Hvid- 
bøg, flere Hvidtjørnsarter, Gedeblad, Benved, Dværgmispel. 
alm. Mispel, Bølle, Melbærris, Roser, Kvalkved, Valbirk, 
Hassel og Kornel kirsebær, medens Laurus, Daphne pon- 
tica, Taksus, Buksus, Heks, Rododendron og den pontiske 
Azalea danne stedsegrønne Buskvækster. 

Jo længere man kommer op, des mere forsvinde natur- 
ligvis de sydlige Elementer for at erstattes af mere nord- 
lige Former. Vin, Klematis og Smilaks naa ikke op over 
4000 Fods Højde. Egen og den ægte Kastanje blive til- 
bage; men Lind, Ælm, Bøg og Avnbøg holde sig endnu, 
og Birketræer og Graner begynde at vise sig. Højere 
oppe blive Birkene hyppigere, og hvor Græsgangene paa 
de frie Steder udbrede sig, findes Koføde, Skjaller, Pimpi- 
nelle, Troldurt, Kløver og lille Baldrian. 

Endelig sakke ogsaa Bøg og Ahorn af, og Birkeskovene 
blive tyndere og tyndere. Krat dannes endnu af Valbirk 
Gedeblad og Azalea pontica, der naar helt her op, skønt 
den ogsaa findes nede ved Kysten. 

Med c. 7200 Fod over Havfladen naar man Trægrænsen, 
og den rigtige Alpenatur ligger for en, uden at nogen 
Skov hindrer Udsigten op over Alpegræsgangene til den 
evige Sne. Her udfolder den ægte Alpeflora sig, der paa 
Sydsiden af Kavkasus naar op til en Højde af 10,000 Fod 
og væsentligst bestaar af Hønsetarm, Stenbræk, Gæsling- 

blomst, Klokke, Pottentil og Ranunkelarter. I de 10 Maa- 
neder af Aaret ere de dækkede af Sne og maa i den korte 
Sommer, der kun varer en 6 å 8 Uger, naa den nødven- 
dige Udvikling. 

Vegetationen i Kavkasus veksler imidlertid ikke alene 
efter Højden over Havfladen; ogsaa de forskellige Stepper 
have, hver for sig, deres ejendommelige Plantevækst. Det 
rigtige Ørkenlandskab, hvor Flyvesand dækker milevide 
Strækninger, i hvilke kun enkelte stenede Pletter og nogle 
Saxaulbuske danne den eneste Afveksling, træfler man 
ikke i Kavkasus, og det findes først i Transkaspien, Egnen 
paa den anden Side af det kaspiske Hav. Men paa forskel- 
lige Steder i Transkavkasien danne Sten- eller Saltstepperne 
meget tydeUge Tilløb til denne, den egentlige Ørkentype, 
saaledes Mugansteppen, Egnen om Araxes og Stensletterne 
om Baku. Medens Saltstepperne ere bevoksede med de led- 
dede, tykke og saftige Salturter, ere Stensletterne væsent- 
ligst bevoksede med de træagtige, en Fod høje Astragelarter. 

En anden Karakter have Stepperne Nord for Kavkasus- 
kæden, hvor den frugtbare, saakaldte „sorte Jord" danner 
det øverste Lag. 

Naar de første varme Foraarsdage indtræde i Slut- 
ningen af Marts, komme de blaa Perlehyacinter frem, og 
de hvide Ornitogaler og violette eller gule Iris, der ikke 
blive mere end 5 Tommer høje, staa spredte mellem Karse 
og andre Korsblomster. Hist og her staa ogsaa nogle 
Salviearter, hvis filtagtige Rodblade om Morgenen ere fulde 
af store Dugdraaber. 

I Maj er Steppen forvandlet til et broget Tæppe med 
MilUoner af Tulipaner, Krokus og Hyacinter; men under 
Sonmaerens tørre Hede hendør Plantevæksten efterliaanden, 
og fra den disige Himmel skinner Solen ned paa en øde, 
sortebrun Flade. Horisonten er utydelig, og hen over 
Steppen bølger den fra Jorden udstraalede Varme og kaster 

Solstraalerne tilbage, saa det ser ud, som om der i det 
fjerne laa en stor Sø, der funklede og glitrede i Solskinnet. 

Saa formørkes Solen og en endeløs Sværm af Vandre- 
græshopper nærmer sig med en ejendommelig Brusen* 
Som mørke Skyer stryge de hen over Steppen, og deres 
Ekskrementer falde saa tæt som Regndraaber. Hvor en 
saadan Sværm træffer et dyrket Stykke Land, slaar den 
ned og fortærer alt i et Øjeblik. 

Om Efteraaret dannes Steppefloraen væsentligst af 
Tisler, Knopurter, Gypsofiler, Xanthium og Peganumbuske. 
Sprøde som Glas knække de let over ved det første kraf- 
tige Vindpust og rulle hen ad Jorden, hvor de hurtigt blive 
Legetøj for de heftige Efteraarsstorme. De hugge sig fast 
i hinanden og danne indfiltrede Kugler, de saakaldte Hekse- 
kugler, der i vild Fart jages af Sted af Stormen. Enkelte 
Grene, der ligge i Vejen, hages med, og. videre gaar det 
i Hop og Spring over den uendeUge Steppe, over hvilken 
Skyerne jage, mørke og uhyggelige. 

Endelig kommer Vinteren med sine Snestorme, der 
paa Steppen antage en særlig storartet Karakter. De be- 
gynde som oftest efter Middag, næsten aldrig om Morgenen,, 
med en isnende kold Vind, der gennemtrænger alt og borer 
Tusinder af Isnaale ind i den vandrendes Ansigt. Men 
hvor stærkt det end blæser, er det ikke muUgt at afgøre^ 
fra hvilken Side Vinden kommer, saaledes hvirvler den 
rundt og fylder alle levende Væsener med Angst. Hjordene 
jages af Sted i vild Flugt, til de udmattede styrte og om- 
komme. Ethvert Spor udviskes, det er ikke muligt at 
orientere sig, og skrækslagne jage de for Slæderne spændte 
Heste af Sted uden Maal og Med. Man har Eksempler 
paa, at Folk have kørt i Ring omkring deres Hus og ere 
forulykkede udenfor deres egen Dør, medens andre ere 
frosne ihjel ved at gaa fra et Hus til et andet inde i selve 
Byen Stavropol. 

Vegetationen i Kavkasus er altsaa nærmest mellem- 
evropæisk, og det samme er Tilfældet med Dyrelivet, selv 
om der optræder enkelti asiatiske Former. 

Vildsvin, Ulve og Bjørne findes i Mængde. De sidste 
ere særlig slemme mod Majsplantagerne, men leve for øvrigt 
for en stor Del af de vilde Biers Honning. Denne er fuld- 
stændig hvid, men Voks og Honning danne en sammen- 
hængende Masse, der er saa haard som Kandis, hvorfor 
Georgierne kalde den „Kva-tapli'' eller Stenhonning. Der 
skal ogsaa findes en anden Honning, der er berusende, 
og som baade Xenophons og Pompejus'es Soldater efter 
Beretningerne skulle have nydt; men det kunde jo tænkes, 
at det var almindelig Honning, der var gaaet i Gæring og 
var bleven fordærvet. Om Foraaret bringe Skovarbejderne 
tit Bjørneunger med til Byerne, hvor de sælges meget 
billigt, og hvor man kan se Drenge løbe om med dem 
paa Gaderne. 

Den almindelige Los og Felis chaus. Fasanens værste 
Fjende, ligge paa Lur for at kaste sig over deres Bytte, 
og Flokke af Sjakaler strejfe om og afbryde Nattens 
Stilhed med deres uhyggelige Tuden, medens den stribede 
Hyæne lusker om efter Aadsler. Paa en aaben Plads oppe 
i Abchasiens og Svanetiens mest utilgængelige Bjærgskove 
opføre Bisonokserne endnu deres rasende Tvekampe, me- 
dens Gemserne og den kavkasiske Stenbuk søge endnu 
højere til Vejrs, op til Alpegræsgangene i Nærheden af 
den evige Sne. Med larmende Vingeslag flyver en Flok 
prægtige Fasaner hen over de med Krat og Underskov 
bevoksede Steder i Rions og Kurs Floddale, og undertiden 
aflægger en Kongetiger inde fra Persien Besøg i Kavkasus 
særlig i Landskabet Talysch, Omegnen af Lenkorån, men 
den kan dog ogsaa træffes længere oppe i Kurs og Araxes's 
Dale. Er Tigeren imidlertid sjældnere, er til Gengæld 
Leoparden temmelig hyppig i det sydlige Kavkasus, hvor 

der ogsaa findes Mufloer og vilde Faar. • Over alt vrimler 
Jorden af Afodier og Ontofager, medens Guldbasser og 
Sivbukke funkle som Smaragder faa Tislernes Blade. 

Springmus og Gravermus bidrage til Steppernes Ka- 
rakter, men ere ligesom de større Dyr udsatte for Efter- 
stræbelse af Rovfuglene, der ere særlig stærkt repræsen- 
terede i Kavkasus. Paa sandede og solbelyste Steder 
træffer man flere forskellige Slags Sandspringere, der halvt 
springende, halvt flyvende sætte af Sted efter deres Bytte. 
Ude ved Baku sværmer i Maj Maaned den prægtige Olden- 
borre Anoxia pilosa, der er et velkomment Bytte for en 
stor Rovbille, Scarites Eurytes, som Forf. allerede traf i 
Begyndelsen af April. Mugansteppen er bekendt for sine 
mange Slanger, og over alt paa øde, stenede Steder vrimler 
det med Tomfirben og almindelige Firben, der hurtigt, naar 
nogen nærmer sig, smutte ned i deres Skjulesteder, hvortil 
de helst vælge smalle, men dybe Klipperevner. I Land- 
skabet Talysch findes en Mængde Vade- og Svømmefugle 
som Hejrer, Traner, Ibiser, Storke, Snepper, Ryler og Vand- 
høns, Flamingoer, Pelikaner, Svaner, Maager og Terner. 
Af Fisk ere Karper, Foreller, Stør og den saakaldte Schah- 
majka, en Sildeart, de almindeligste. 

Da det ikke er Meningen her at opramse alle de i 
Kavkasus forekommende Dyrearter, men kun at nævne de 
almindeligst forekommende og mest karakteristiske Arter, 
skal der endnu kun gøres opmærksom paa den interessante 
Kendsgerning, at der ligesom i Aralsøen ogsaa i det 
kaspiske Hav findes en Mængde Sæler, et af Beviserne for, 
at baade Aralsøen og det kaspiske Hav endnu i en temme- 
lig sen Tidsalder maa have staaet i Forbindelse med det 
sorte Hav. Månytschdalen er sikkert en Rest af denne 
Forbindelse. 

De vigtigste Husdyr ere Hesten, Æslet, Muldyret, Mul- 
æslet, Bøflen og Oksen. I det sydøstlige Kavkasus indtil 

Tiflis anvendes ogsaa Kamelen, ja i Omegnen af Bakii er 
den det eneste Lastdyr. Paa Landet bruges kun Bøfler 
og Okser som Trækdyr. 

Hvad Næringsvejene angaar, staa de alle, Petroleums- 
produktionen undtagen, langt tilbage, og det er kun de 
tyske Kolonister og andre fremmede Indvandrere, der for 
Alvor søge at udnytte Kavkasiens Rigdomme. De indfødte 
ridse endnu Jorden med en Træplov, forspændt med Bøfler, 
— som de have gjort det i tusinde Aar. Af Kornsorter 
dyrkes Majs, Hirse og Hvede, men ogsaa Rug og Byg, af 
hvilke de tre sidstnævnte naa op til en Højde af 8000 Fod, 
hvorimod Majs ikke dyrkes højere oppe end godt 3000 Fod 
over Havfladen. Vin dyrkes paa Sydsiden af det vestlige 
Kavkasus til en Højde af 3500 Fod; den maatte vel i den 
østUge Del, hvor Sommeren er varmere, kunne naa højere 
op, men dyrkes ikke der af den muhammedanske Befolk- 
ning. Den meste og bedste Vin faas fra den tyske Koloni 
Hdenendorf og Landskabet Kachétien mellem Alasån og 
Jora. 

Af Tobak dyrkes Nicotiana rustica i Daghestan endnu 
i en Højde af 6000 Fod, medens Nicotiana tabaco i det 
vestlige Kavkasus og i Gurien næppe naar op til en Højde 
af 2000 Fod. Kartofler dyrkes i Ossétien indtil en Højde 
af 6000 Fod. Ved Niicha og Kubå findes ganske betyde- 
lige Rismarker, og sidstnævnte Sted findes ogsaa Krap og 
Boniuldsplantager. Silkeavlen ved Nucha har tidligere 
været tenunelig betydelig, men er nu gaaet stærkt tilbage, 
efter at Sygdom har hjemsøgt Silkeormene. I Talysch 
dyrkes Sukkerrør, og i de sidste Aar er der forskellige 
Steder i Kavkasus gjort meget heldige Forsøg paa at 
dyrke Te. 

Hvad der især hæmmer Udviklingen af de forskellige 

Næringsveje, er de daarlige Kommunikationsmidler, der 

dog i de sidste Aar ere blevne en Del forbedrede. Af 

5 



66 

Jæmbaner findes den over 100 danske Mil lange trans- 
kavkasiske Bane fra Baiiim over Tiflia til Baku med Side- 
baner til Pdti, Kudals og Stenkulsminerne ved Thvibtda, 
samt Hovedbanen fra Vladikavkas til Rostdv med Sidebane 
fra Tikoretskaja over Jékaterinodår til Novorossiisk ved 
det sorte Hav. Ved den første af disse Baner, der paa 
den anden Side af det kaspiske Hav fortsættes med den 
af General Annenkof anlagte Bane fra Usun-adå (den 
lange 0) over Merv og Bochara til Scnnarkand, er Cen- 
tralasien rykket Evropa betydelig nærmere, da man nu 
ikke behøver mere end 12 Dage for at naa fra Wien 
over Odessa, Batum, Tiflis og Baku til Tamerlans berømte 
Hovedstad. 

Gode Hovedlandeveje findes fra Vladikavkas gennem 
Darjalpasset til Tiflis og herfra over Mariewfdd, Signak^ 
Sakatali og Nucha til Jæmbanestationen Evlåk, hvorfra een 
Vej fører til Schuscha^ en anden over Schemacha til Bakii. 
Herfra fører saa en Vej langs det kaspiske Hav over Kvhå 
og Derbend til Temir-chan-schura og Petrovsk og videre 
til Vladikavkas. Fra Jæmbanestationen Akstafa gaar 
Hovedlandevejen over Djdiane og Klostret Sevanga ved 
Goktschasoen til Erivan og Ararai. Fra Jæmbanestationen 
Michailovo fører en Vej over Borscom, Achalkalaki Alex- 
andropol og Kars til Erserum. 

Paa kortere Strækninger i Nærheden af Jærnbane- 
stationerne befordres den rejsende ligesom i Byerne i de 
bekvemme og lette Faétoner, lave og aabne Fjedervogne 
med Plads til 4 Personer og Kusk. Mellem Poststationeme 
benyttes mest den russiske Teljega, der ikke har Fjedre, 
men hvis Sæde er flettet af Tovværk, ovenpaa hvilket man 
kan anbringe sit Rejsetæppe og saaledes berede sig et 
ganske godt Sæde. Har man ikke megen Bagage, kommer 
man billigst og lettest frem ved at ride. Lejen af en Hest 
er 7 Kopek pr. Verst (c. 1 Kr. pr. Mil). 

Paa Poststationerne findes altid en Selvkoger med 
varmt Vand, Brød, Æg, Ost og Vin. Forlader man Hoved- 
landevejene, frembyder Rejsen betydelige Vanskeligheder 
og maa tit foregaa i de indfødtes Arbaer, store, klodsede^ 
tohjulede Vogne, der ere forspændte med Bøfler. Hjulene 
ere tit Skivehjul, der sidde fast paa Aksen, og denne maa 
da dreje rundt i ane to Lejer, hvorfor det ikke er saa 
heldigt, naar den er kantet, hvilket undertiden kan være 
Tilfældet. Da Hjulene ere temmelig høje, egne disse Vogne 
sig godt til at køre over Floderne med. Søger man Natte- 
kvarter, maa man enten lægge sig under aaben Himmel, 
hvilket ofte kan være heldigt, da man derved undgaar at 
blive ødelagt af Utøj, eller tage sin Tilflugt til Beboernes 
Gæstfrihed, hvilket ogsaa har sin Interesse, og hvorved 
Rejsen bliver rig paa Afveksling. Bedst er det, naar man 
selv medfører Te, Sukker og eget Bæger, da en Muhamme- 
daner meget ofte nægter sin Gæst at drikke af hans Bæger, 
men meget gerne skænker for ham, naar han selv har 
Drikkekar. 



Kavkasusbjærgene have saaledes Betydning for Kav- 
kasiens Klima, Vegetation og Dyreliv; men ikke nok der- 
med, de ere for en væsentUg Del Skyld i, at Kavkasien 
allerede tidlig har udmærket sig ved at være det Land, 
der paa det mindste Areal har det største Antal forskel- 
lige Folkeslag. 

Medens Folkene fra Asien som bekendt for største 
Delens Vedkommende have lagt Vejen ind til Evropa gen- 
nem den uralske Folkeport, Lavningen mellem Urålbjærgene 
og det kaspiske Hav, have andre forsøgt at gaa Syd om 
den store Indsø; men her have de saa mødt Kavkasus- 

kæden, der som en mægtig Barre spærrede Vejen. For 

enkelte lykkedes det vel at komrae igennem de faa snævre 
og vanskelige Passer, der føre gennem Bjærgene; men de 
fleste ere blevne hængende, og da Dalene ere lune og rigt 
velsignede fra Naturens Side, have de hurtigt fundet sig 
til Rette i dem og ere blevne boende. I Tidernes Løb er 
der kommet flere og flere til, ligesom forfulgte og ad- 
splittede Rester af engang mægtige Stammer baade fra 
Nord og Syd have søgt Tilflugt i Kavkasusbjærgenes mindre 
frugtbare, men vanskeligst tilgængelige Dale. Saaledes er 
det da gaaet til, at man i Kavkasus finder saa mærkværdig 
mange Folkeslag samlede; men da de ikke alle høre til 
den indoevropæiske Race, er det uheldigt, naar Blumen- 
bach kalder denne den kavkasiske. 

Det vilde blive et meget voluminøst Værk, der ind- 
gaaende skulde behandle alle de forskellige Folkeslag med 
deres forskellige Sæder og Skikke, og her skal kun gives 
en kort Oversigt over de vigtigste Grupper. 

Den betydeligste af disse er den kartvdske eller Ge- 
orgierne, der allerede ti dbg have dannet et Kultursamfund, 
og som for største Delens Vedkommende have været Kristne 
fra omtrent Aar 300. De deles igen i Grusiere eller de 
egentlige Georgiere, Guriere, Lasere, Mingrdiere, Imeretere 
og de georgiske Bjærgboere Pschavere, Chevsurer, Thu- 
schere og Svaneter. Af disse ere de sidstnævnte i mange 
Henseender interessante og adskille sig betydelig fra deres 
Brødre af den kartvelske Gruppe, hvilket ikke er saa 
underligt, naar man tager i Betænkning, at Svandien, der 
ligger Syd for Elbrus, er den højest liggende beboede Dal 
i hele Kavkasus og ved høje Bjærgkamme, der ere dækkede 
med evig Is, er skilt fra den øvrige Verden. Kun to 
meget smalle Bjærgstier føre fra Mingrelien op til Landet, 
der i de 9 Maaneder af Aaret er utilgængeligt. Ved denne 
afsides BeUggenhed blev Svanetien et godt Tilflugtsted for 
alle, der af en eller anden Grund ikke følte sig trygge i 

det øvrige Kavkasus. Folket er saaledes blevet et Blan- 
dingsfolk, selv om det georgiske Element er det frem- 
herskende. Det er interessant, at allerede Straho omtaler 
Svaneterne, som han kalder Soanerne. „I Styrke og Magt," 
siger han, „overgaa de alle andre; de herske over alle de 
omhggende Egne og bebo de højeste Toppe i Kavkasus 
ovenfor Bioscurids (en By paa Kysten af det sorte Hav, 
maaske Suchum-Kalé eller Redut-Kalé). Man siger, at 
deres Floder skulle være rige paa Guld. Dette bliver af 
Barbarerne udvadsket ved Hjælp af gennemhullede Huder 
og laadne Skind, og herved er Fortællingen om det gyldne 
Skind opstaaet. Til at forgifte deres Pilespidser med be- 
tjene de sig af en Gift, hvis Lugt endogsaa skader den, 
der er saaret med en giftfri Pil." 

Nu ere de ikke mere saa mægtige som paa Strabos 
Tid, men have endnu Ry for at være nogle af de mest 
krigerske af Folkene i Kavkasus. Da Svaneternes Land er 
meget ufrugtbart, ere de meget fattige, men de ville ikke 
forlade deres Bjærge, som de med stor Kærlighed hænge 
ved. Allerede i det 12te Aarhundrede blev Kristendommen 
indført iblandt dem af de Missionærer, Georgiens berømte 
Dronning Thamara sendte ind i Landet, men Kristendommen 
er i det højste et ydre Formvæsen, der er paavirket af det 
gamle Hedenskab og Muhammedanismen. Endnu findes fra 
Dronning Thamaras Tid mange smaa, godt bevarede Kirker, 
i hvilke der findes gamle, georgiske Bibler, skrevne paa 
Pergament, hvis Tilblivelse gaar tilbage til det 8de Aar- 
hundrede. Kirkebetjentene, hvis Embeder ere arvelige, 
udføre de kirkelige Handlinger ved Barnedaab, Bryllup og 
Begravelse, hvilke imidlertid ere meget simple, idet de i 
alle Tilfælde indskrænke sig til Fremsigelsen af Ordene: 
„I Faderens, Sønnens og den Helligaands Navn!" Om 
nogen Forstaaelse af disse Ord eller om en ordnet Guds- 
tjeneste er der ikke Tale. 

Men vide Svaneterne ikke, hvad Kristendom er, saa 
ere de saa meget mere overtroiske, og paa enhver Udflugt 
maa saaledes alle iagttage den dybeste Tavshed for ikke 
at nedkalde daarhgt Vejr. Før et Foretagende skal sættes 
i Værk, tages der i Reglen Varsel, ved at Lederen holder 
nogle Græsstraa i Haanden og binder Enderne sanunen 
to og to. Dannes der nu en stor eller lutter smaa, løse 
Ringe, vil Foretagendet lykkes, hvorimod dette ganske 
rolig opgives, hvis nogle af Ringene ere sammenkædede. 
Mærkeligt er det, at denne Prøve ogsaa kendes herhjemme 
i Danmark. 

Efter hvad man ved, er det georgiske Sprog ikke i 
Slægt med noget andet bekendt Sprog og falder i 4 Dia- 
lekter: Det grusiske, mingrelske, lasiske og svanetiske, 

■ 

der ere saa forskellige, at en Grusier kun daarligt forstaar 
en Mingrelier og slet ikke en Svaneter. 

De Kavkasusfolk, der have været mest omtalte i Ev- 
ropa, ere vel de saakaldte Tsdiérkessere, der i deres Vel- 
magtsdage beboede hele den nordvestlige Del af Kavkasus 
eller Landskabet mellem Laba, Kubån og det sorte Hav 
indtil Fæstningen Sotscha. Hvad Navnet Tscherkes angaar, 
da kende Tscherkesserne det ikke selv, og de lærde ere 
uenige om, hvorfra det stammer. Nogle mene, at det 
kommer af det tyrkiske Ord Tscherkasz, der betyder den, 
der afskærer Vejen; andre, at det skulde komme af det 
nypersiske Serkesch, der betyder en Røver, medens den 
tscherkessiske Fyrste Scora-Bekmursin-Nogmov i sin Bog 
om Tscherkessernes Sagn og Sange hævder, at det har 
udviklet sig af Ordet Kerket, ved hvilket Navn Grækerne 
mente det samme som vi ved Tscherkesser. I deres egen, 
gamle Poesi hedder Folket altid „ant^, hvilket Ord atter 
forekommer i mange Sammensætninger; saaledes hedder 
en Anfører nart, der er forkortet af „nar"^, et Øje, og 
^ant", hvorved Ordets egentlige Betydning bliver Ant-Øje. 

det Øje, der vaager over Anterne. Ant, der egentlig be- 
tyder Menneske, skal saa være gaaet over til Adyché og 
endelig Adighé, med hvilket Ord Nutidens Tscherkesser 
betegner sig selv, naar han med Stolthed siger : Se Adighé, 
jeg Menneske ! og med Foragt ser ned paa alle andre som 
Barbarer. 

Deres Religion er nærmest en Blanding af Muhamme- 
danisme og Hedenskab. I tidligere Tider skulle de af Navn 
have været Kristne. De ere strenge i deres Sæder og staa 
i denne Henseende, hvad man saa end vil sige om dem, 
højt over alle andre Kavkasusfolk. Deres Sprog har lige 
saa lidt som Georgisk Lighed med noget andet kendt 
Sprog. 

Efter at deres Anfører Muha/mmed Amin var bleven 
overvundet, og Russerne i 1864 endelig havde bragt Landet 
til Ro, udvandrede den største Del af dem til Tyrkiet, 
medens Resten flyttedes bort fra Bjærgene og fik anvist 
den nordlige Kubånbred til Opholdssted. I de senere Aar 
er en Del af de udvandrede Tscherkessere vendt tilbage 
og har bosat sig sammen med de tilbageblivende paa 
Kubånsletten. De ere nu flittige Agerdyrkere. 

Nord for Vladikavkas, paa hægge Sider af Terek, bor 
en bekendt tscherkessisk Stamme : Kaba/rderne, hvis Land 
af Terek deles i to Dele, den store og den lille Kabarda. 
Det er de smukkeste og mest dannede af alle Tscher- 
kessere. I ældre Tider boede Kabarderne ved Beschtau, 
men da de bleve trængte af Russere og Tatarer, rykkede 
de længere mod Øst og nedsatte sig paa den anden Side af 
Malka ; men allerede tidlig kom de under Russerne, og da 
Hovedvejen til Kavkasus gaar gennem deres Land, bleve 
de holdte i Ave ved en Mængde Forter, der bleve anlagte 
rundt omkring i Landet. Hvor gerne de end vilde, var 
det dem derfor umuligt at slutte sig til Schamuil, der 
stadig opfordrede dem til at understøtte ham i hans Kamp 

med Russerne. Naar de vægrede sig derved, straflfede 
han dem ved at gøre Indfald i deres Land; et af disse — 
det mest bekendte — fandt Sted i Forsommeren 1846. 

Den før nævnte kabardiske Fyrste Scora-Bekmursin- 
Nogmov, der i lang Tid tjente i den kejserlige Tscher- 
kessergarde i Petersborg, har under Medvirkning af Ori- 
entalisten Charmoi udgivet en kabardisk Grammatik og 
Ordbog, og da Kabarderne som de øvrige Tscherkessere 
mangle egne Skrifttegn, have de benyttet de arabiske Bog- 
staver. 

Paa Kyststrækningen mellem Tscherkessernes tidligere 
Land og Ingurfloden, der danner Grænsen mod Mingrelien, 
bo Abchdsserne, nogle af de vildeste og mindst kultiverede 
Folk i Kavkasus. De ere mindre og mørkere end Tscher- 
kesserne, og deres uregelmæssige Træk give dem et temme- 
lig raat Udseende. Allerede under Justinian blev Kristen- 
•dommen prædiket i Abchasien af græske Missionærer, 
uden at den dog fik slaaet Rod i Befolkningen. Under 
Dronning Thamara, der indlemmede Abchasien i sit Rige, 
bleve Indbyggerne igen omvendte til Kristendommen for 
under Tyrkernes Herredømme at tvinges til at gaa over 
til Muhammedanismen. Men hvad enten de nu af Navn 
vare Kristne eller Muhammedanere, bleve de dog hemme- 
lig deres gamle Afguder tro, selv om det , naturligvis ikke 
kunde undgaas, at den kristne og muhammedanske Lære 
fik Indflydelse paa deres religiøse Forestillinger. Endnu 
findes flere gamle Ruiner af prægtige Kirker og Klostre, 
hvor Evangeliet en Gang er blevet prædiket. Skønt de 
ikke mere bruges, holdes de dog endnu hellige, og naar 
Abchasserne tidligere vendte tilbage fra Krigstog, lagde 
de en Del af Byttet som Oflfer paa Altrene. Ligesom 
Tscherkesserne anse Abchasserne gamle Egetræer for 
hellige og sværge ved dem. Skovenes Gud Mesitcha er 
ogsaa deres mest ansete Gud. Tidligere vare de berygtede 



73 

som dristige Sørøvere, der i høj Grad foruroligede den 
østlige Del af det sorte Hav, men i Begyndelsen af dette 
Aarhundrede have Russerne gjort Ende herpaa og for- 
vandlet deres gamle Stabelpladser til russiske Fæstninger. 
Deres Land er overordentlig frugtbart og sundt. Floderne 
ere rige paa Fisk og Skovene paa Vildt. Af Byerne i 
Abchasien ere Anaklia, Dranda, Suckum-Kalé, Bmnbor 
og Pitzunda de mest bekendte. Særlig de to gamle Bispe- 
sæder Dranda og Pitzunda have Interesse ved deres mæg- 
tige Ruiner af gamle Kirker. 

I den nordhge Del af Abchasien mellem Pitzunda og 
Sotscha bor det lille Folk Dshighetherne, der er af abcha- 
sisk Oprindelse, men blandet med Ubycher og Abasecher, 
to tscherkessiske Stammer. Navnet Dshigheth eller Dshi- 
ghith betyder i deres eget Sprog en krigsvant Rytter og 
er hos Tscherkesserne og Kosakkerne gaaet over til at 
være et Hædersnavn for en kæk og forvoven Rytter. 

Det abchassiske Sprog er i fonetisk Henseende et af 
de sværeste og hører ligesom det baskiske til de agglu- 
tinerende Sprog. 

Medens Bjærgboerne i den vestlige Del af Kavkasus 
ere udprægede Aristokrater med skarp Adskillelse mellem 
Fyrster, Adel og Bønder, ere de østlige Bjærgboere Demo- 
krater, hvilken Forskel var den væsentligste Grund til, at 
Tscherkesserne aldrig vilde slutte sig til Schamuil i Kampen 
med Russerne, men foretrak at føre den alene. 

Af de østlige Bjærgboere ere Lesghierne og Kisterne 
de betydeligste. De første bebo Landskabet Daghestan, 
den store Trekant mellem Hovedkæden, det kaspiske Hav 
og en Bikæde, der fra Barbela strækker sig i østnordostlig 
Retning til Byen Petrovsk, medens de sidste bebo den 
nævnte Bikædes nordlige Skraaning og det foran liggende 
Sletteland indtil Terek. 

Som Daghestan er skarpt afgrænset fra Omverdenen, 
saaledes ere ogsaa de enkelte Dele adskilte fra hverandre 
ved høje Bjærgkamme og dybe Afgrunde, og først i den 
østlige Del bliver det store Bjærgkaos bredere, lavere og 
mere tilgængeligt, ligesom ogsaa frugtbarere. Mærkeligt 
er det, at Forbindelserne langs Floderne ofte ere de be- 
sværligste, og særlig i den østlige Del af Daghestan gaa 
Forbindelsesvejene mellem de enkelte Dele i Reglen ikke 
langs med, men over Vandskellene. Saaledes bo tit for- 
skellige Stammer langs et og samme Flodløb, medens een 
Stamme kan bo ved forskellige Floder. Landsbyerne eller 
A-ulerne, som de kaldes, ligge som oftest paa vanskeligt 
tilgængelige Steder og den defensive Karakter i Beliggen- 
heden og Husenes Bygningsmaade falder straks i Øjnene. 
I de østlige og særlig Samurdistriktets mere aabne Egne 
ere Husene større og byggede af store, ubrændte Lersten, 
hvorimod de længere inde i Landet ere opførte af natur- 
lige Sten, der meget raat ere forbundne med Mørtel. Vin- 
duerne, der ligne Skydeskaar, ere meget smaa; det samme 
er Tilfældet med Værelserne, og Tagene ere flade. Da 
A-ulerne tit ligge op ad en stejl Skraaning, danner som 
oftest Taget paa det ene Hus Gaardspladsen for det oven- 
over liggende, og her tilbringe Beboerne den største Del 
af Dagen med deres Arbejde eller for Drengenes Ved- 
kommende med at læse Arabisk, der er Hovedmaalet for 
hele Undervisningen, da det er det Sprog, i hvilket Gud 
talte til Muhammed. 

De nøgne Fjælde, afbrudte ved dybe Kløfter og frygte- 
lige Afgrunde, frembyde næsten uovervindelige Vanskelig- 
heder for Agerbrug; des mere maa man undres over, at 
Beboerne, der tidligere mest levede af Røveri, dog ved 
kunstig Vanding og utrættelig Flid faa noget ud af deres 
smaa Haver, der ligge paa smalle, omhyggehgt indhegnede 
Terrasser. For øvrigt leve de ogsaa af at væve Tæpper 

og forfærdige Burkaer, ligesom de ere dygtige Vaaben- 
smede. 

Næsten hver Kløft og Dal i Daghestan taler sit Sprog, 
og hvor mange af disse Sprog, der ere beslægtede, er 
endnu ikke slaaet fast, ligesaa lidt som man ved, om noget 
af dem er i Slægt med noget udenfor Kavkasus eksiste- 
rende Sprog. Hovedsproget er det avariske, men andre 
vigtige Sprog ere Dargua i Nordost, det kuriniske i Sydost, 
det andiske og Didosproget i Vest og det lakiske eller 
kasikumykkiske i Centrum. Der findes intet Skriftsprog, 
men dette erstattes i den vestlige Del af Arabisk og i den 
østlige Del af Tatarisk, der kan betragtes som Fælles- 
sproget i hele Kavkasus. Russisk tales kun meget lidt i 
Daghestan. Af den kristelige Religion, som til forskellige 
Tider er bleven prædiket iblandt Lesghierne, er der kun 
faa Spor tilbage, og den herskende ReUgion er den af 
Schamuil reformerede Muhammedanisme. 

Efter Schamuils Overvindelse er Folket kommet til 
Ro, og intet Steds i Kavkasus hersker maaske saa megen 
Ro og Sikkerhed som i Daghestan, hvor en yderst simpel 
og praktisk Forvaltning er indført. Landet er inddelt i 
Distrikter, og over ethvert saadant staar en Stabsofficer. 
Hvert Distrikt bestaar atter af flere Underdistrikter, der 
ligesom paa Schamuils Tid styres af indfødte Statholdere 
eller NaYber. Hver A-ul forestaas af en ældste. Over hele 
Daghestan staar en Militærguvernør, for Tiden — 1891 — 
General, Fyrst Niko Tschavtschavadse af den bekendte 
georgiske Fyrsteslægt. Ved sit indgaaende Kendskab til 
Forholdene og Menneskene i Forbindelse med Energi og 
ridderiig og aaben Optræden egner han sig ypperligt til 
at beklæde den ellers noget vanskelige StilUng. Kun for 
de højere Instanser gælde russiske Principper, for de 
lavere lokal-nationale, og her har den tidligere Lov Adåt 
vundet Hævd i Stedet for den under Schamuil herskende 

Scharidt eller Religionslov, der straflfede enhver Forseelse 
med uhørt Strenghed. Mærkeligt er det, at medens Bjærg- 
boerne have saa ringe Kendskab til alle fremmede Forhold, 
ere de ganske godt underrettede om alt, hvad der vedrører 
den muhammedanske Verden, og kende saaledes godt For- 
holdene i Ægypten under Mahdien og Wolseley. 

Medens Daghestan som omtalt er meget ufrugtbart og 
temmelig ufremkommeligt, er det modsatte Tilfældet med 
Kisternes Land, der tidligere udmærkede sig ved sine 
mægtige Skove, som foraarsagede Russerne meget Bryderi 
under deres Kamp med Schamuil, der her havde sine fleste 
Tilhængere. Af disse Skove staa endnu enkelte tilbage, 
medens der gives Strækninger, hvor de for flere Aar siden 
fældede Træer endnu ligge fortørrede og søndergravede 
paa det Sted, hvor de tidligere knejste som Skovens 
Kæmper. De mange Landeveje, der gennemskære Landet, 
ere lette at befare, og selv den bjærgrige Del er let til- 
gængelig. Alle Planter skyde hurtigt i Vejret og danne 
et uigennemtrængeligt Kaos. Kornsorterne trives udmærket, 
Vinstokken naar en ualmindelig Tykkelse, og Majsen bliver 
saa høj, at en Mand til Hest kan skjule sig i den. Der 
findes Overflod af Vildt, Kronhjorte, Raadyr, Harer, Ager- 
høns, Fasaner, og oppe i Bjærgene af Bjørne, Ulve, Sja- 
kaler og Ræve. 

Medens Bjærglandskabet benævnes Itschkerien, har det 
Nord for liggende Sletteland Navnet Tschetschnaen og deles 
af Argunfloden i en østlig og en vestlig Del, den store og 
den HUe Tschetschna. 

Kisternes i henved 20 forskellige Dialekter talte Sprog 
viser efter de for Haanden værende Ordsamlinger ikke 
nogen Lighed med noget andet Sprog. Noget Skriftsprog 
have de ikke. Af de mange Kisterstammer som Inguschere, 
Karabulakker, Galgaiere, Tschetschensere o. s. v. ere de 
sidstnævnte de betydeligste. 

De fleste Kistere bekende sig til Islam, men de mange, 
til Dels godt vedligeholdte Ruiner af gamle Kirker vidne 
om, at Kristendommen en Gang har været prædiket i 
Landet, der hyppigst har staaet under georgisk Overhøj- 
hed, medens dog til andre Tider Kabarderne have haft 
Magten. Disse sidste indførte Muhammedanismen, men 
hverken denne eller Kristendommen slog rigtig Rod i 
Folket; saa snart Kisterne saa sig befriede for deres Over- 
vinder, sagde de sig løs fra den paatvungne Tro og ofrede 
paa ny til deres gamle Guder. Som et Eksempel paa, 
hvor længe de have holdt paa deres gamle Tro, kan 
nævnes, at da de i Aaret 1810 underkastede sig Russernes 
Herredømme, svor de Troskabsed ved deres Gud Galgerd 
og stillede den udtrykkelige Betingelse, at de maatte have 
Lov til at følge deres tidligere Skikke og ofre til deres 
gamle Guder. Foruden Galgerd havde de endnu et højere 
Væsen, som de kaldte Datlé, og til hvis Ære de hvert 
Aar holdt to Faster. 

Flere Skikke have imidlertid ogsaa holdt sig fra Kristen- 
dommens Tid; saaledes helligholde de Søndagen og flere 
af den græske Kirkes Helligdage, bede til flere Helgener 
og overholde flere fra Kristendommen laante Ceremonier 
uden at kunne anføre anden Grund derfor, end at det 
saaledes har været Skik hos dem fra gamle Dage af. 

Tschetschenserne og Kisterne i det hele taget ere i 
Reglen smukkere end Lesghierne, bedre og smagfuldere 
klædte, mere begavede, men ogsaa mere snu og listige. 

De talrigste og tillige betydeligste af de ural-altatske 
Folk ere de, der sammenfattes under Navnet Tatarer, tyr- 
kiske Stammer, som til forskellige Tider ere komne ind i 
Kavkasus, idet de enten ere skyllede med de fra Asien 
gentagne Gange indvæltende Folkestrømme eller have afsat 
sig som Rester af tidUgere mægtige Folkeslag, hvis Navne 
allerede forlængst ere gaaede ud af Historien. Saaledes 

anses Kumykkerne for Efterkommere af de een Gang saa 
mægtige Chasarer^ der i flere Hundredaar herskede i 
Landene Nord for Kavkasus fra Dnjepr til det kaspiske 
eller chasariske Hav, som det daigang hed« 

Tatarerne ere spredte over hele Kavkasus. Saaledes 
findes imod Nord Turkmener paa Stepperne mellem Flo- 
derne Kala-us og Kuma, Nogaier Øst for sidstnævnte Flod 
og Kti/mykker paa Vestkysten af det kaspiske Hav fra 
Terek til Derbent; oppe i Bjærgene bo Bjcergkabarder 
Sydost og Karatschaier Nordvest for Elbrus, medens de 
talrige AderbejdschanrTaiaLrer danne Hovedbefolkningen i 
den sydvestlige Del af Transkavkasien. Det Dobbeltbaand, 
der forener alle Tatarer, er Muhammedanismen og det 
fælles tyrkiske Sprog. Selv om dette tales i forskellige 
Dialekter, kunne alle Stammer dog let forstaa hinanden, 
ligesom en Tatar ogsaa kan forstaa en Tyrk fra Konstan- 
tinopel. Grammatikken, der udmærker sig ved sin Logik, 
og hvor alt er Lov uden Undtagelse, er i det væsentlige 
fælles. 

De egentlige Mongoler repræsenteres af Kalmykkerne^ 
der nomadisere paa Stepperne oppe ved Manytsch. For 
faa Aar siden have imidlertid Russerne anvist dem fast 
Territorium, beregnet efter c. 50 Td. Land for hver Mand. 
I disse snævert begrænsede Territorier kunne Horderne 
kun bevæge sig i ringe Grad, og der bliver ikke lang Af- 
stand mellem Vinter- og Sommerpladserne. Nomadelivet 
har derved faaet en helt anden Karakter, og enkelte Kal- 
mykker ere begyndte at drive Agerbrug. Kalmykken er 
en af de hæsligste Mennesketyper, man kan tænke sig, og 
erindrer i meget om Beskrivelserne af Hunnerne. Kind- 
benene ere fremstaaende. Næsen bred, og Øjnene, der ére 
smalle og skævtstillede, staa saa meget frem, at de ikke, 
som det ellers er Tilfældet, beskyttes af de øverste, frem- 
staaende Rande af Øjehulerne; til Gengæld ere Øjelaagene 

meget tykke. De ældres Ansigter ere ofte hærjede af 
Kopper, Lues og Drik, der i Forbindelse med de hyppige 
Tilfælde af Tuberkulose tnie med at tilintetgøre Folket. 

Kalmykkerne ere overordentlig svinske, og Spyt er et 
ikke ualmindeligt Renselsesmiddel, naar et saadant over- 
hovedet bruges. Deres Filttelte, de saakaldte Kibitkaer, 
ere forholdsvis rene og ganske rummelige. Bedekød, 
Hoppemælk og Murstenste ere de almindelige Nærings- 
midler. Sproget er mongolsk, og de enkelte gejstlige, der 
kunne skrive, skrive Mongolsk-Tibetansk. Religionen er 
buddhaistisk. 

De interessanteste af de indo-evropæiske Folk i Kav- 
kasus ere Osseteme eller Osserne, der bo oppe ved Kasbek 
paa bægge Sider af Hovedkæden. Intel Folk har vel givet 
Anledning til flere dybsindige Spekulationer over dets Op- 
rindelse end det UUe Bjærgfolk Vest for den grusiske 
Militærvej. Nogle have betragtet dem som Efterkommere 
af Userne, der i Aaret 1110 bleve slaaede af Russerne og 
derefter skulle have søgt Tilflugt i Bjærgene. Men da 
Userne eller Polovtserne ere af tyrkisk Oprindelse, og 
Osseternes Sprog er indoevropæisk , ligesom ogsaa de 
georgiske Historieskrivere omtale Osserne som Georgiernes 
Naboer paa Alexander d. Stores Tid, har denne Antagelse 
ikke megen Rimelighed for sig og synes kun at være op- 
staaet af den tilfældige Lighed mellem Navnene Osser og 
User. Da Russerne kalde dem Jassi, mene andre, at de 
ere identiske med Strabos Jazyger. Tidligere Tiders rejsende 
betegne dem ved Navnet Aser, hvorefter de skulle være 
Rester af de til Norden udvandrede Folk, der senere bleve 
Nordboernes Guder. Selv kende Osseterne hverken Navnet 
Osser eller Osseter saa lidt som User, Aser eller Jassi, 
men kalde sig selv Iron (Iraner). De fleste anse dem for 
Efterkommere af de germanske Alcmerj af hvilke Hunnerne 
drev en Del op i Bjærgene, medens Resten førtes med 

imod Vest. Det er værd at lægge Mærke til, at Byzan- 
tinerne ikke kende Navnet Osseter, men ved Ordet Alani 
betegne Folkene paa de Steder, hvor nu Osseterne bo, og 
at Konstantin Porphyrogenneta nævner Alanerne blandt 
Soanernes Naboer. Med Rette gør Bodenstedt imidlertid 
opmærksom paa, hvor forsigtig man maa være ved den 
Slags Undersøgelser, da en ren Tilfældighed kan lede paa 
Vildspor, og anfører saaledes, hvorledes Dr. Rosen, da han 
i 1844 berejste Kavkasus for at opsøge Alanernes Land, 
blev sendt fra den ene Side af Bjærgene til den anden 
uden at komme til noget Resultat. Spurgte han efter 
Alanerne paa den nordlige Side af Hovedkæden, fik han 
til Svar, at de boede paa den anden Side af Bjærgene, men 
kom han herover, fik han akkurat det samme Svar; her 
kendte man meget godt Alanerne, men de boede paa den 
anden, det vil sige, den nordlige Side af Bjærgene. Til 
sidst viste det sig, at Alan hos Osseterne er Betegnelsen 
for den, der bor hinsides Bjærgene. 

Hvorledes det nu end forholder sig, vist er det, at 
Osseterne i Sprog og Udseende som og i Sæder og Skikke 
adskille sig overordentlig meget fra de øvrige Bjærgboere, 
selv om Omgangen med disse og de fælles Naturforhold 
have gjort deres Indflydelse gældende. Mange Skikke som 
ogsaa mange af de almindeligste Redskaber i Hushold- 
ningen: Ildtænger, Dejtrug, Sengestel, Plove, River, ja 
Smørbøtter og Ølkrus, der ellers ikke kendes i Kavkasus, 
ere helt evropæiske. Sproget er, som ovenfor berørt, indo- 
evropæisk, men en Del paavirket af fremmed Indflydelse. 
Af Navn ere Osseterne Kristne, og Kristendommen er 
allerede under Dronning Thamara bleven prædiket i deres 
Land, ligesom de fleste gamle Kirker tilskrives hende; 
men deres Kristendom bestaar nærmest i ydre Ceremonier, 
som de ikke have den ringeste Forstaaelse af. Profeten 
Elias holdes højt i Ære, og den, der bliver ramt af Lynet, 

anses for hellig, idet de mene, at Elias har hentet ham i 
sin Ildvogn. 

Af andre indoevropæiske Folk findes foruden Blis- 
serne Folkestammen Tat samt Armeniere^ Persere, Kur- 
derej TaJyscher, Grækere, Zigeunere og en Del tyske Kolo- 
nister. 

Af disse Folkeslag taler Tatfolket en i fonetisk og 
leksikalsk Henseende fordærvet nypersisk Dialekt, hvor- 
imod Talyschsproget er temmelig rent og har beholdt en Del 
af det gamle Zendsprog. Det kurdiske Sprog er beslægtet 
med det nypersiske, og det armeniske betragtes efter de 
nyere Forskninger som Repræsentant for et ved Siden af 
Sanskrit staaende selvstændigt, men forsvundet Sprog. 

Efter det babyloniske Fangenskab nedsatte Jøderne 
sig efterhaanden i Kavkasus lige fra det kaspiske Hav til 
Strædet ved Kertsch. Baade sidstnævnte Sted og i Anåpa 
har man fundet Synagogeindskrifter fra det første Aar- 
hundrede før til ind i det tredje Aarhundrede efter Kristus. 
I Følge Moses af Korene, der levede i det 5te Aarhundrede 
e. Kr., indtog Jøderne allerede paa hans Tid fremragende 
Stillinger. 

Naar man betænker denne Sammenstuvning af forskel- 
lige Folkeslag, forstaar man, at Kavkasus er bleven kaldt 
„Sprogenes Bjærge, og det er interessant, at Kavkasus 
allerede meget tidligt har udmærket sig ved sin brogede 
Befolkning. De gamle berette nemlig, at henved 300 Folke- 
slag samledes paa Markederne i Dioscurias. Og selv om 
denne Angivelse er overdreven, viser den dog, at man 
havde lagt Mærke til et af de interessanteste Forhold i 
Kavkasus. Strabo, der mere ædrueligt angiver Antallet af 
de Folkeslag, der kom sammen i Dioscurias, til 70, kender 
alene i den østlige Del, hvor nu Lesghierne bo, 26 for- 
skelUge Sprog. 

6 

Som Folkeslagene ere forskellige, saaledes ere ogsaa 
deres Sæder og Skikke forskellige, og vi have allerede 
set, hvor mange Religioner der findes her. Her er græsk- 
katolske og romer sk-katolske, Armeniere og Protestanter, 
Jøder, Muhammedanere og Buddhaister og endelig Samfund, 
hvor Religionen kun er en Samling af hedenske, kristne 
og muhammedanske Ceremonier og Skikke. Lige til den 
sidste Tid har der været Ildtilbedere ude paa Halvøen 
Apscheron, og i den sydlige Del af Kavkasus findes endnu 
Jesider eller Djævletilbedere, der nok betragte Djævelen 
som en falden Engel, men mene, at han engang vil blive 
tagen til Naade, og da vil han tage sig af dem, der tilbad 
ham, medens alle andre forbandede ham. 

Da Kavkasus tidligere har været et Forvisningssted, 
ere ogsaa flere Sekter, der ikke maatte være i Rusland, 
blevne forsatte hertil, saaledes de vansirede, Malakaneme 
og Duchobortserne, om hvilke man vil finde Oplysning i 
den russiske Maler Vereschtschagins Rejseerindringer, der 
for en Dels Vedkommende ere oversatte paa Dansk af 
L. Kragballe (Hagerup). 

Efter Erckert skal her sluttelig gives en Fortegnelse 
over de forskellige Folkeslag i Kavkasus med Resultaterne 
af de sidste Folketællinger. 

G-eorgiere. 

Grusiere 350,000 

Imeretere og Guriere 480,000 

Mingreliere 215,000 

Lasere 20,000 

Svaneter 13,000 

Pschavere 9,000 

Thuschere 6,000 

Chevsurer 7,000 

1,100,000 



r 

jærgfolk. 

Tscherkessere (Adighé) 120,000 

Abchassere 20,000 

Tschetschensere (Kistere) 180,000 

Lesghiere 580,000 

900,000 



H 



XTral-altaiske Folk. 

Turkmener og Kirgisere 11,000 

Nogaiere 11,000 

Karatschaiere 22,000 

Bjærg-Kabardere 15,000 

Kumykker 83,000 

Aderbeidschan-Tatarer 1,144,000 

Osmanniske Tyrker 1,000 

Kalmykker 11,000 

Ester (Finner) 2,000 

1,300,000 



Indoevropæere. 

Russere 2,000,000 

Polakker 6,000 

Tschechere 1,000 

Tyskere 21,000 

Moldauere 1,000 

Grækere 25,000 

Persere 10,000 

Tat 90.000 

Talysch 45,000 

Kurdere 60,000 

Osseter 120,000 

Armeniere 780,000 

Zigeunere 1,000 

3,160,000 
6* 

I det hele: 

Georgiere 1,100,000 

Bjærgfolk 900,000 

Ural-altaiske Folk 1,300,000 

Indoevropæere 3,160,000 

6,460,000 

Der findes saaledes omtrent 6^/2 Million Mennesker 
paa c. 9000 Kvadratmil eller gennemsnitlig 700 paa hver 
Kvadratmil. Tættest befolket er Guvernementet KutaYs 
med c. 2500 paa Kvadratmilen. — For Sammenligningens 
Skyld kan anføres, at Middeltætheden i Danmarii er c. 
2800 Indb. paa Kvadratmilen. Tættest befolket ere her 
Øerne, hvor enkelte Egne have c. 8000, og tyndest befolket 
er det vestlige Jylland, hvor Ringkøbing Amt kun har c. 
1200 Indb. paa hver Kvadratmil. 

Efter at der i det foregaaende er givet en — om end 
kun flygtig — Forestilling om Kavkasusbjærgenes Be- 
skaffenhed og deres Indflydelse paa det omUggende Land, 
staar der kun tilbage at faa dette Land afgrænset. 

Imod Nord strækker Kavkasien sig til Manytschla/v- 
ningen, den tidligere Havarm, der har forbundet det ka- 
spiske og det asovske Hav, og imod Syd til Arcuces, 
medens det sorte og det kaspiske Hav danne de naturlige 
Grænser mod Vest og Øst. Ved Kavkasusbjærgene deles 
hele Landet i to Dele, en nordlig, Ciskavkasien, og en syd- 
lig, Transkavkctsien. 

I Ciskavkdsien, der bestaar af Guvernementet Stavro- 
pol og Distrikterne Kubån, Térék og Baghestan, ligge Byerne 
Jékaterinodår (30,000), Pjætigorsk (15,000), Vladikavkås, 
Stavropbl (35,000), Maikop (25,000), Fæstningen Kisljar 
og Kuhå (11,000), samt Havnestæderne ved det kaspiske 
Hav Petrovsk og Derbend. 

De vigtigste Byer i Tra/nska/vkdsien — der bestaar af 
Guvernementerne : Kutais, Tiflis, Baku, Jdisavetpol og 

Erivan samt Provinserne Tschernovorsky Suchum, Sakatol% 
Kars og Bathm — ere: Stichum-Kalé, RedtU-Kalé, Poti 
og Batiim (30,000) ude ved det sorte Hav, Tiflis (104,000), 
Gori, Achalzich (13,000), Kutais (13,000), Alexandropol 
(20,000), Erivan (12,000), Kars (9000), Jdisavetpdl (20,000), 
Nucha (20,000), Schuscha (25,000) og Schemacha (25,000) 
inde i Landet, samt Baku (90,000), Lenkorån og Saljan 
ved det kaspiske Hav. 



III. 

Fra Batum til Tiflis. 

Udrustning til en Rejse i Kavkasus. — Paa Platånas Red. — Ankomst 
til Batum. — Batum før og nu. — Russernes Arbejde for Civilisa- 
tionen. — Usikkerheden i Kavkasuslandene. — Batums Omegn. — 
Et Besøg hos de nomadiserende Kurdere. — Afrejse. — KutaTs og 
Gelåt. — Sagnet om Nolla. — Suråmtunnelen. — Den georgiske 
Sackli. — Gori. — Udflugt til Uplisziche. — Klippehulerne. — An- 
komst til Tiflis. — Besøg hos Dr. Radde. — Audiens hos General- 
adjutant Scheremetief. — Anbefalingsskrivelse. 



r or anden Gang var Kavkasus Maalet for min Rejse. 
Men medens det kun var rent tilfældigt, at jeg i 1886 var 
kommen derned, saa var det denne Gang med fuldt Over- 
læg og i den bestemte Hensigt at opholde mig længere 
Tid i Landet og lære det bedre at kende, end da jeg første 
Gang besøgte det. 

Da det havde Betydning, at jeg ikke havde mere Ba- 
gage med, end jeg selv kunde bære, medførte jeg kun en 
Tornister. 

Efter at have prøvet flere Slags anser jeg den norske 
Turistforenings Model med Bærebræt for den bedste. Den 
ligger udmærket, skraber ingen Steder og holdes ved Bære- 
brættet godt ude fra Ryggen, saa man ikke generes af 
den i Varmen. Dertil kommer, at den rummer utrolig 
meget. Foruden to Sæt Undertøj til at skifte med og et 
Par Knæbenklæder indeholdt min saaledes en Dagbog og 
et Blækhus, Papir, Notitsbøger, Kort, Penne og Blyanter. 

Fremdeles et Barometer til Højdemaaling, et Termometer 
og et Metermaal, Kinin og Opium for det Tilfælde, at jeg 
skulde faa et pludseligt Feberanfald eller Mavetilfælde, 
Plastre, Borsalve og et Linnedbind. Endvidere en Saks, 
Synaale, Traad og Sejlgarn, 50 Patroner til Revolveren, 
et Par Bøger og endelig Sæbe og Salmiakspiritus. Paa 
hver af Siderne sad en Sko, og ovenover laa et sammen- 
rullet Rejsetæppe. 

I Antwerpen fuldendte jeg min Ekvipering ved An- 
skaffelsen af en Celluloidflip til Brug ved højtidelige Lej- 
ligheder. 

For øvrigt var jeg klædt i Uld fra inderst til yderst, 
hvilket jeg befandt mig meget vel ved, og som jeg tror 
for en væsentlig Del var Grunden til, at jeg, skønt jeg var 
ude i alskens Vejr og vekslende Kulde og Hede, ikke har 
fejlet det ringeste under hele mit Ophold i Kavkasus og 
saaledes ikke en eneste Gang fik Brug for de faa Medika- 
menter, jeg for en Sikkerheds Skyld havde taget med. — 
Hvor jeg kunde komme til, f. Eks. i et Vandfad paa 
et Hotel, besørgede jeg selv min Vadsk, hvilket med 
Benyttelse af Salmiakspiritus (Solutio amoniaci) gik 
meget let. 

Søndag den 9de Februar 1890 Kl. 1 Eftermiddag tog 
jeg fra Nykøbing paa Falster og var 22 Timer senere i 
Antwerpen. Herfra gik Rejsen videre til Søs over Malta, 
Tutum-Chiflik og Konstantinopel til det sorte Hav, og jeg 
vil aldrig glemme det behagelige Ophold om Bord paa 
„A. N. Hansen" sammen med Skibets dygtige Fører, Kap- 
tajn P. Thidemann, der fra den Tid er bleven mig en 
kær Ven. 

Om Morgenen den 14de Marts kastede vi Anker paa 
Trebisonds Red og lagde os hen paa Eftermiddagen uden- 
for den lille By Platana, der ligger et Par Mil vestligere, 
og hvor vi skulde indtage den sidste Del af vor Ladning 

fra Trebisond: Tobak og Hasselnødder. Her kom „det 
forenede Dampskibsselskabers Agent i Trebisond Hr. Khi- 
dichian og hans Ven Hr. Tobaksgrosserer Garabest Heki- 
mian, der bægge vare Armeniere, om Bord. De talte 
bægge Fransk; men medens de til at begynde med i hele 
deres Optræden havde været Handelsmændene, havde de 
aldrig saa snart opdaget, at jeg kendte noget til deres 
Historie og interesserede mig for den, før de vare de 
studerede Mænd, der med stor Interesserethed og Livlighed 
gav sig i Samtale med mig om deres Historie, Litteratur, 
Kirkeforhold og Undervisningsvæsen. Jeg maatte flere 
Gange bede dem tale noget langsommere, naar de i deres 
Iver glemte, at jeg ikke var det franske Sprog saa mæg- 
tigt som de. Det var en interessant Aften, jeg tilbragte 
her paa Platanas Red, og i Kapitlet Tiflis vil man for en 
Del gøre Bekendtskab med Udbyttet af vor Samtale. Først 
Kl. 10 gik vore Gæster fra Borde, og samtidig lettede vi 
Anker og stod atter til Søs. 

Næste Morgen Kl. 6 nærmede vi os Balum. 

I Modsætning til de tyrkiske Byer, der i Reglen ligge 
amfiteatralsk op ad en Bjærgskraaning ud imod Havet og 
derfor tage sig prægtigt ud, naar man ser dem paa Af- 
stand, ligger Batum meget lavt, og kun en blaagraa Petro- 
leumsrøg, der hviler over Byen, viser en, hvor denne maa 
ligge. Lidt bag den hæve de skovklædte Bjærge sig og 
omslutte den mod Landsiden. Oppe mod Nord ser man 
Lavlandet omkring Rions Munding, omtrent ved P6ti, og 
bag det skimter man utydeligt de sneklædte Kavkasus- 
bjærge. 

Kl. 8 kastede vi Anker inde i den store Havn, der 
er dannet af Naturens Haand, og som er aaben imod Nord- 
vest, men for øvrigt omgiven af Bjærge. Det var vanske- 
ligt nok at faa Plads mellem alle de Skibe, der laa her 
og for største Delens Vedkommende lastede Petroleum. 



Et Pai- Skibe, der skulde ti! Kina, modtog deres Petroleums- 
last i hvide, firkantede Kasser. Overalt i Havnen laa et 
Lag af Petroleum oven over Vandet. 

Man mærkede snart, man var i Rusland. Skønt vi 
kom ind Kl. 8 om Moi^enen, snøvlede Toldvæsenet dog 
saa længe om Bord, at det blev umuligt at losse den Dag. 
Saaledes gaar det altid i russiske Havne. Selv havde jeg 
intet Bryderi med Toldvæsenet. Man lo af min Tornister 
og lod mig passere uden saa meget som at forlange, at 
jeg skulde aabne den. 



Havnen ved Batum. 

Kommer man fra tyrkiske Byer som Ismid og Trebi- 
sond, ja selv fra Konstantinopel, bliver man slaaet af den 
Forskel, der viser sig, naar man ser Batiim. Det er, som 
om man fra Orienten pludselig kom tilbage til Vestevropa 
og Civilisationen; men det er ogsaa en betydelig Forskel, 
der er foregaaet med Byen i de faa Aar, den har været 
russisk. Medens Billeder af Byen, som den var paa Tyr- 
kernes Tid, vise en den samme snavsede Elendighed og 
Forfaldenhed, som de tyrkiske Byer altid frembyde, ser 
man nu lige, brede Gader, nyopførte, smukke Bygninger 
og to nyanlagte offentlige Parke, af hvilke den ene ligger 



90 

langs med Stranden og i hele sit Anlæg minder om Marien- 
lyst ved Helsingør. Her spiller Militærmusikken et Par 
Gange om Ugen, og her promeneres der om Eftermiddagen 
af hele den fashionable Verden i Batum, af hvilken de 
russiske Officerer udgøre den største Del. Naar man hører 
Musikken og ser de elegante Damedragter, maa man minde 
sig selv om, at man er i Kavkasus, og kan let helt glemme 
det, hvis man ikke tilfældigt møder et Par unge Mænd i 
Nationaldragt med Patronhylstrene paa Brystet og Kin- 
schålen foran paa Maven i det smalle Bælte, der holder 
den lange Tscherkeska sammen. 

Interessant er det at læse Schweiger-Lerchenfelds Be- 
mærkninger om Batum kort efter Freden i San Stefano, 
1878, ved hvilken Byen kom i Russernes Hænder: „Be- 
gehrenswerth ist der Punkt von maritimen Gesichtspunkten 
allerdings in hohem Grade ; aber sonst triflft man hier auch 
nicht das Geringste, was dem Orte in irgend einer Richt- 
ung zu gute geschrieben werden kOnnte. In den elenden 
Baracken wohnen keine tausend Menschen, will man die 
flottante BevOlkerung abrechnen, die allerdings nicht un- 
bedeutend ist; denn Batum ist der Abzugskanal all jener, 
wenn auch nicht sehr gewichtigen Handelsinteressen, welche 
die dahinter liegenden BergvOlker vertreten. Batum hat 
weitaus den besten Hafen auf der ganzen Kttstenausdehnung 
von Sinope tiber Trapezunt und Poti bis zur Krim hinauf. 
Der Ort selbst besitzt etwa 200 Holzhåuser, meist Kauf- 
buden, die bisher nahezu wahrend des ganzen Jahres ge- 
schlossen und von ihren Besitzern verlassen waren, da 
es nur an den alljahrlichen Bazartagen etwas umzusetzen 
gab." 

Nu har Batum c. 30,000 Indb. og tager stadig til i 
Størrelse. Endnu har den ikke helt faaet afkastet det 
tyrkiske Puppehylster, men den er stærkt i Færd dermed 
og vil sikkert om ikke mange Aar fremtræde i samme 

Skikkelse som en evropæisk Storstad. Derved vil den jo 
i manges Øjne tabe i Interesse, og det skal indrømmes, 
at de krumme Gyder i en ægte asiatisk By ere langt 
interessantere end de lige, brede Gader i de moderne 
evropæiske Byer; men det har ogsaa sin Interesse at se, 
hvorledes en By kan udvikle sig, og særlig med hvilken 
Hurtighed og Energi Russerne gaa frem i de nyerhvervede 
Provinser. 

Herhjemme, hvor man er tilbøjelig til at betragte 
Russerne som halve Barbarer, er der kun faa, som have 
Begreb om, med hvilken Kraft Russerne arbejde for Civi- 
lisationen i disse Egne, hvor den for faa Aar siden stod 
paa et aldeles middelalderligt Standpunkt. Tyskerne raabe 
saa meget paa deres Kultur og det tyske Folks Betydning 
for Kulturens Udbredelse; men har det ene Folk i højere 
Grad end det andet Opgaver i denne Retning, og er den 
hele Iver for Civilisationens Udbredelse ikke et Skalkeskjul 
for Erobringslyst, saa have utvivlsomt Russerne et særligt 
Kald lige over for de asiatiske Folkestammer, som de paa 
en vidunderlig Maade synes at kunne komme til Rette 
med. I Bedømmelsen af Russerne slaa mange sig til Ro 
med Napoleon den Stores bekendte Ytring: „Crassez le 
Russe, et vous trouverez le Tatare!", men der er en saa 
himmelvid Forskel mellem Tyrker og Tatarer paa den ene 
Side og Russere paa den anden, at man ikke kan skære 
dem over een Kam. Staar man overfor den store russiske 
Kolos, staar man overfor en Gaade, som ikke er let at 
faa Rede paa, og som i ethvert Fald ikke lader sig løse 
ved en Aandrighed. 

Det vil sikkert gaa alle, der komme til Rusland, som 
det gik Prof., Statsraad Engel, der paa Slutningsmødet ved 
den internationale statistiske Kongres i Petersborg i 1872 
udtalte, at han helt havde taget fejl i sin Mening om Rus- 
land og maatte tilstaa, at han slet ikke kendte Landet. 



Hvor han havde ventet at finde et tomt Rum, havde han 
fundet et overvældende Materiale af aandeligt Arbejde. — 
Det er ogsaa værd at lægge Mærke til, at endnu førend 
Krigen med Bjærghoerne var endt, var Højden af 3000 
Punkter i Kavkasus bestemt ved trigonometrisk Højde- 
maaling; og samtidig med, at vi heriijemme fik Masned- 
sundbanen, blev Banen fra P6ti til Tiflis aabnet. Selv i 
de nyerhvervede Provinser langt inde i Transkaspien have 
Russerne taget fat med Kraft, og om to Aar venter man. 



Prospekt fra Bati'im i Tyrkernes Tid (fer 1878). 

at de storartede Vandbygningsarbejder i Murghåbfloden 
skulle blive færdige, hvorved man haaber, at Merv-Oasen 
skal bhve ligesaa frugtbar som i gamle Dage og give en 
rig Høst af Bomuld og Silke. 

Men størst Interesse frembyder dog maaske et Blik 
paa den af General AnnetUcof anlagte transkaspiske Jæm- 
bane, med hvilken Russerne have givet et mægtigt Bidrag 
til Løsningen af den store Opgave: Vejen til Indien, der 
gennem alle Tider har spillet en saa vigtig Rolle for 
Verdenshandelens og Civilisationens Udvikling. Medens 

der i over en Menneskealder er blevel vrøvlet om Eufrat- 
dalens Jærnbane, uden at den er bleven til Virkelighed, 
har General Annenkof i Løbet af nogle faa Aar overvundet 
de umaadelige Hindringer, Transkaspiens Ørkener lagde i 
Vejen for Gennemførelsen af hans Plan, og med sin Bane 
nærmet sig Indien i en for Englænderne højst foruroligende 
Grad. 

I Anledning af Skobelefs Achal-Teke Ekspedition blev 
det første, c. 30 Mil lange Stykke indtil Kistl-Arvat allerede 



Prospekt fra Batum i 1S90. 

anlagt i 1880—81 ; men med helt anderledes vidtrækkende 
Planer genoptoges Arbejdet i 1885, og allerede i Begyn- 
delsen af 1889 kunde den transkaspiske Jærnbane aabnes 
indtil Samarkand. 

En Kræftskade paa det russiske Samfund er naturlig- 
vis den berygtede Embedsstand, og denne bærer ogsaa en 
Del af Skylden for, at den personlige Sikkerhed i hele 
Kavkasus endnu lader en Del tilbage at ønske. Ikke en- 
gang midt inde i Batiim er man ganske sikker, og paa 
et af Hotellerne var jeg sammen med en FamiUe, der 

havde boet i sin* egen Lejlighed, men som ikke mere 
turde bo alene, da de en Nat vare blevne overfaldne og 
havde maattet udlevere alt, hvad de ejede. Indtil alle 
Værdisager vare tagne frem, havde en af Røverne holdt sin 
Kinschål hen foran det yngste Barn, parat til at støde det 
ned, hvis Forældrene et Øjeblik nægtede at lystre. Dette 
skete inde i selve Byen i det Herrens Aar 1889. Siden 
den Tid havde den unge Frue øvet sig i at skyde med 
Revolver, men hun var saa lille og fin, at man vanskeUgt 
kunde tænke sig hende træde op imod Røvere. 

Er man ikke sikker inde i Byen, er man det natur- 
ligvis endnu mindre udenfor den, hvor de nomadiserende 
Kurdere særlig skulle være farlige. Det er dog ikke altid, 
de tage Livet af Folk. Saaledes fortælles der om et Over- 
fald for et Par Aar siden paa nogle engelske Herrer og 
Damer, der havde vovet sig for langt udenfor Byen. De 
fik Lov til at beholde Livet, men bleve afklædte lige til 
Skindet og maatte i dette paradisiske Kostume vandre 
tilbage til Byen. Kun den ene af Damerne fik ved en 
særlig Naade Lov til at faa Evas Bælte af Figenblade 
erstattet ved et Nummer af „Times". 

Den skovbevoksede, romantiske Bjærgegn omkring 
Batum er overordentlig smuk, men ligger hen som et Vild- 
nis. Paa flere Steder danne Klynge, Havtorn, Kristtorn 
og Rododendron en aldeles uigennemtrængelig Underskov. 
Paa andre Steder er Skoven brændt af, og her er der da 
Plads for de omstrejfende Kurderes Faarehjorde. Enkelte 
Steder træffer man paa en Majsmark; men en saadan 
hører til Sjældenhederne, og oftest har man Lejlighed til at 
undre sig over, at saa store, frugtbare Strækninger skulle 
ligge hen til ingen Nytte. Der siges nok, at det ikke 
vilde betale sig at dyrke Jorden, da det meste af Høsten 
vilde blive stjaalet; men dette maatte kunne forhindres, 
naar flere sluttede sig sammen og optraadte med Kraft 

og Energi. Saa frugtbar Jord i Nærheden af en ypperlig 
Havn maatte kunne give store Penge. Ogsaa Murgiildalen, 
der er en af de i alle Retninger mest begunstigede Egne, 
hvor de smukkeste Æble-, Pære-, Blomme- og Valnødde- 
træer, omvundne med Vinranker, trives i yppigste Fylde, 
ligger forladt og udyrket, skønt det var let at føre Pro- 
dukterne ned ad Tsehoroch til Batum. Naar man ser saa 
frugtbare Strækninger ligge hen til ingen Nytte og sam- 
tidigt husker paa, at Tusinder og atter Tusinder herhjemme 
i Evropa føre en fortvivlet Kamp for blot at kunne leve, 
er Synet af al denne Rigdom fra Naturens Side ligefrem 
pinligt, og man ved ikke, hvad man vilde give for, at 
disse Strækninger kunde komme til at mætte nogle af de 
Tusinder, der hungre. 

Efter Indbydelse af „det forenede Dampskibsselskabers 
Agent, Hr. Burkhardt, foretog jeg en Dag sammen med 
ham, hans Søn, Kapt. Thidemann og flere en Ridetur ud 
i Landet. Man kan vanskeligt tænke sig en større For- 
nøjelse end et rask Ridt i de smukke, men vilde Om- 
givelser. Der er ikke Tale om at følge bestemte Veje, 
dem er der egentlig ingen af. Snart rider man ud i 
Stranden, snart i flyvende Fart hen over den dejligste 
Strandeng, snart over en afhøstet Majsmark, hvor de høje, 
'stride Stubbe slaa Hestene om Benene, og snart over en 
skummende Bjærgstrøm. Hist og her ser man Kurdernes 
primitive Telte, fra hvilke Røgen stiger til Vejrs. Drejer 
man op i Bjærgene, vil Hesten helst sætte i Galop op ad 
de stejle Stier og i samme Fart nedad dem. Den mindre 
øvede Rytter, der ikke tør indlade sig paa et tilsyneladende 
saa halsbrækkende Foretagende, maa opbyde alt for at 
holde Hesten tilbage. 

De smaa, daarligt holdte Heste se alt andet end godt 
ud, og den ene af Selskabet, der for første Gang var i 
Kavkasus og havde holdt Ridehest hjemme, var i Be- 



gyndelsen en Smute forarget over, at man vilde have, 
han skulde nedværdige sig til at ride paa en saadan 
Krik som den, man bød ham; men efter at bave set, 



hvad den kunde præstere i Henseende til Udholdenhed, 
fortrød han sin Foragt og maatte tilstaa, at ingen af de 
forkælede Heste hjemme i Evropa vilde kunne udholde 

saa anstrengende Rideture som de smaa, tilsyneladende 
usle kavkasiske Heste. 

Efter at have spist til Middag paa Hr. Burkhardts 
Landsted oppe i Bjærgene gik vi efter min Opfordring til- 
bage til et af de Telte, vi vare komne forbi paa Vejen, 
for at se, hvorledes Kurderne boede. 

Da vi nærmede os et Telt, feer to store gule Hunde 
imod os, men et Par smaa Fyre paa 6 å 7 Aar løb efter 
dem og greb dem med Uforfærdethed i Halsen, hvorved 



Ruinerne af „Thamaras Boi^" udenfor Batiini. 

de bleve holdte tilbage. Udenfor Teltet stod en ung, 
meget smuk, utilsløret Kone i en broget Dragt. Med stor 
Venlighed bød hun os træde indenfor; men da de andre 
vægrede sig derved, krøb jeg alene ind i Teltet. Her 
flammede et lille Baal midt paa Gulvet, og ved Siden af 
det sad Manden, der ikke syntes at være slet saa gæstfri 
som Konen. Jeg lod imidlertid, som om jeg ikke lagde 
Mærke til hans uvenhge Væsen, satte mig med korslagte 
Ben ned paa Gulvet ved Siden af ham og gav mig til at 
lege med Børnene. Medens det yngste af dem blev bange 
for mig og flygtede hen til Moderen, der gjorde Nar af 

det, bleve de andre og jeg hurtigt gode Venner. Det var 
et Par aldeles prægtige Drenge, saa sunde og kraftige 
som et Par Bjørneunger. Boligens Vægge vare flettede af 
Kviste paa samme Maade som vore Risgærder, og Taget 
dannedes af tynde, løst vævede Tæpper, der ved Hjælp af 
Stænger holdtes oppe i Midten, hvor der var et Hul, gen- 
nem hvilket Røgen kunde trække bort. I det ene Hjørne 
vare Væggene tættede ved opstablede Græstørv, og her 
laa nogle Faar med deres nyfødte Lam. 

Paa Vejen havde jeg fanget en Skorpion; men da jeg 
ikke havde belavet mig paa nogen Fangst den Dag og 
ikke medbragt Samleglas, havde jeg puttet den i en Tænd- 
stikæske, som jeg bar i Haanden. Nysgerrig efter at se, 
hvad det var, jeg saa omhyggeligt holdt fast paa, vilde 
min Vært tage Æsken fra mig, hvilket jeg imidlertid for- 
bød ham, hvorefter jeg selv viste ham Skorpionen; men 
aldrig glemmer jeg den Forfærdelse, med hvilken han 
rykkede saa langt fra mig som muligt, og hans Angst var 
saa meget morsommere, som han hørte til de for deres 
Mod og Grusomhed berygtede „vilde Kurdere". — Da vi 
tog Afsked med vor Kurderfamilie, vare de smaa Drenge 
igen vore tapre Forsvarere mod de store, glubske Hunde. 
Samme Morgen, „A. N. Hansen" skulde lette, tog jeg 
Afsked med Kaptajn Thiedemann og mine øvrige gode 
Venner i Batiim og begav mig op til Jærnbanestationen 
for at tage længere ind i Landet. 

Medens alle de større Stationer ved den transkavka- 
siske Bane ere smukke og anselige Stenbygninger, er Sta- 
tionen i Batiim et elendigt lille, rødmalet Træskur, paa 
hvilket der med hvide Bogstaver staar y^ Batiim^. Det var 
da ganske naturligt, at der ligefrem var Trængsel i Vente- 
salen og paa Perronen. Her rørte sig et overordentlig 
broget Liv ; men de nationale Dragter vare ikke saa frem- 
herskende som paa Stationen i Poti 4 Aar tidligere. 

Kl. 9 Form. lød Afgangssignalet, og Toget satte sig i 
Bevægelse. Først kører man i en stor Bue udenom Byen 
og derefter langs Stranden imod Nord. Noget udenfor 
Byen kommer man forbi en Høj med nogle af Slyngplanter 
overgroede Ruiner af en lille Borg, der naturligvis til- 
skrives Dronning Thamara (se Billedet Side 97). Ikke 
længe efter passerer man en Tunnel. Det er en over- 
ordentlig smuk Tur. Til den ene Side har man Udsigt 
over Havet, hvor man endnu ser Batum i det fjerne, og 
til den anden 5ide aabner der sig stadig nye Udsigter ind 
mellem de skovklædte Bjærge. Paa de aabne Pletter 
græsse Kurdernes Faar, og i Læ af Skovene ligge deres 
Hytter, fra hvilke den blaa Røg stiger i Vejret. 

Noget efter, at vi havde passeret Kobuleti, begyndte 
Bjærgene at vige tilbage, og i Nærheden af Stationen 
Supsa, hvor vi vare Kl. 11, kørte vi ind i Lavlandet om- 
kring Rions Munding. 

Kl. 2 kom vi til Rion. Her skiftede jeg Tog, og om- 
trent tre Kvarter senere var jeg i Kutais, det første Sted, 
hvor jeg vilde gøre et kortere Ophold. 

Imeretiens gamle Hovedstad — Plinius'es Cotatisium 
— ligger aldeles dejligt paa de frodige Kalkbjærge paa 
bægge Sider af Rion og er omtrent af Størrelse som Horsens 
eller Randers. Paa Gaderne møder man mest Folk i 
Nationaldragt, og her ser man endnu enkelte, der i Stedet 
for Baschlik bære den egenthge imeretiske Hue: et Stykke 
sort Filt eller Fløjl, der paa Undersiden er foret med Silke 
og paa bægge Sider forsynet med et lille Indsnit, for at 
det bedre kan bøje sig efter Hovedets Form. Denne 
mærkelige Hue, der hos de fornemme ofte er smykket 
med Sølvbroderi, holdes fast ved en Snor, der gaar ned 
under Hagen, da det ellers vilde være umuligt at beholde 
den paa. Imereternes Haarvækst er i Reglen meget 
kraftig, da en Hovedbedækning som den ovenfor beskrevne 

7* 



1 



ikke fuldt ud kan yde den Beskyttelse, som den helst 
skulde. 



Ved Buffeten i Iste og 2den Klasses Ventesal indtog 
jeg et efter Forholdene ganske sohd Maaltid bestaaende 
af Brød, Ost og Æg, hvorefter jeg med min Tornister paa 

Nakken gav mig paa Vej til det 10 Verster (1 Mil ■= 7 
Verster) fra KutaTs liggende Gelåt, der er berømt for sin 
prægtige Katedralkirke. 

Denne, der er bygget af David II, ligger meget højt 
oppe paa eo Sandstensklippe, og man kan vanskeligt for- 
staa, hvorledes de mægtige Kalkstensblokke, hvoraf den 
er opført, og af hvilke mange ere 10 Fod brede, ere blevne 
transporterede herop. Efter Sagnet skal den kongelige 
Bygmester selv have baaret 
dem op, idet han tog en 
Stenblok mider den ene 
Arm og Biblen under den 
anden. 

Oppe fra Kirken har 
man en prægtig Udsigt 
over det frodige Landskab 
med de skovklædte Kalk- 
bjærge, og gennem en Kløft 
skimter man KutaVs. Fjernt 
imod Nord aftegner Kavka- 
suskædens sneklædte Kam 
sig skarpt mod den azur- 
blaaHimmel,ogiSyd lukkes 
Udsigten af de ligeledes sne- En imereter. 

klædte Bjærge om Achalzich. 

Kirkens Indre er overordentlig pragtfuldt, og Alter- 
væggen blænder ved den over\'æIdende Mængde Guld og 
Ædelstene, der er anvendt paa dens Udsmykning. Men 
medens man ikke skænker de rigt indrammede Helgen- 
billeder nogen Opmærksomhed, søger man straks blandt 
de mange Freskomalerier, der pryde Væggene, Billedet af 
Dronning Thamara, der naturUgvis i højeste Grad fængsler 
ens Interesse. Selv om der her ikke kan være Tale om 
Portræt-Lighed, har det sin Interesse at se, hvorledes den 

georgiske Kunstner har tønkt sig hende, og man maa ind- 
rømme, at hans Gengivelse svarer til det Billede, Sagnene 
give af den blide, men samtidigt kloge Dronning; derimod 
svarer den ikke saa godt til Forestillingen om den mæg- 
tige, erobrende Dronning, der holdt de vilde Bjærgboere i 
Ave og. udvidede Landets Grænser, saa det aldrig hverken 
før eller senere har været større. I hele Behandlingen 
røber Billedet stærk Paavirkning af byzantinske Mønstre. 

Øverst oppe paa en af Murene ser man Kong David, 
omgiven af hele sin Familie, og midt i Kirken ligger den 
store Konge selv begravet. De georgiske Skrifttegn 
paa hans Ligsten ere næsten helt udviskede; men efter 
Foregivende skal den have baaret følgende Gravskrift: 
„Tyrkere, Persere og Arabere har jeg jaget ud af mit 
Rige, og syv Konger vare engang mine Gæster!" 

I Gelåt, hvor den prægtige Katedralkirke midt i den 
yppigste Natur vidner om Rigdom og Foretagsomhed, faar 
man stærkere end andet Steds i Georgien Indtrykket af 
Landets fordums Glans og Herlighed; men selv her skal 
man mindes om, at alt er forgængeligt. Udenfor Kirken 
dække Efeu og Slyngplanter nogle sammenstyrtede Mure 
og sønderbrudte Søjler, — det er det eneste, der er tilbage 
af Kong Davids stolte Borg, hvor han engang havde syv 
Konger blandt sine Gæster. 

Over faa Lande hviler der en saadan Romantik som 
over Georgien. Rinlandene høre maaske til disse; men 
medens det langs Rinen kun er de forladte Borgruiner, 
der have et middelalderligt Præg, og Menneskene, der 
færdes i disse Egne, ere saa moderne som vel muligt, saa 
bidrager alt i Georgien — den ukultiverede Natur, det 
primitive Levesæt og de statelige Beboere i deres male- 
riske og krigerske Dragt — til at sætte en tilbage til 
Middelalderen. Jeg skal derfor ikke nægte, at jeg i disse 
Omgivelser følte mig ligesom noget trykket ved at være 

iført en moderne evropæisk Turistdragt, som jeg slet ikke 
syntes passede til min egen og Stedets Stemning. Be- 
boerne i Gelåt betragtede ogsaa med den største Nysger- 
righed det mærkelige Væsen, der viste sig i deres ellers 
rolige By, og min besynderlige Dragt gav endogsaa An- 
ledning til, at en halvt georgisk, halvt evropæisk klædt 
ung Mand med Burka og Faareskindshue kom hen til mig 
og til min Forundring tiltalte mig paa Tysk, idet han 
spurgte, om han kunde være mig til nogen Tjeneste, da 
han saa, at jeg var fremmed. 

Det var tydeligt at se, at han havde den største Lyst 
til at komme til at tale med et saa mærkeligt Menneske, 
som jeg maatte være, og jeg tog naturligvis med Glæde 
mod hans Tilbud. Til at begynde med forhørte han sig 
med elskværdig Naivitet om alt, hvad der yedrørte min 
Rejse, for derefter at udspørge mig om Danmark, til hvilket 
Land han naturligvis ikke havde større Kendskab end vi 
til Kavkasus. Det forundrede ham i høj Grad, at vi ikke 
lærte Russisk i de danske Skoler, en Forundring, jeg tit 
har mødt i Rusland. Selv var han Lærer ved Gymnasiet i 
KutaYs, men havde netop den Dag haft Forretning i Gelåt. 
Jeg forhørte mig naturUgvis straks om Frk. Alexandra 
Alexandrovna, som han ogsaa kendte; men hun var netop 
i disse Dage, i hvilke de havde en lille Ferie, hos sine 
Forældre i P6ti, og jeg fik saaledes ikke Lejlighed til at 
forny mit Bekendtskab med den unge Dame, der fra at 
være Elev var avanceret til at være Lærerinde, og som 
maaske ikke denne Gang vilde have været saa angst for 
at tale Fransk som for 4 Aar siden. Derimod kunde han 
ikke forstaa, hvem den tysktalende unge Mand kunde 
være, der havde været sammen med os paa Rejsen til 
Tiflis; foruden ham selv havde der 4 Aar tidligere ikke 
været nogen ved Gymnasiet, der talte Tysk. Det var 
ganske godt, jeg fik dette at vide, da jeg ellers let havde 

faaet den Forestilling, at alle fra Kutals, i det mindste fra 
Gymnasiet, talte Tysk og med Begejstring kastede sig over 
rejsende for aldeles uegennyttigt at kunne være dem til 
Tjeneste. 

Det var allerede sent, da vi traf sammen, og inden 
vi tænkte paa at tage tilbage til KutaYs, var det blevet 
Aften. Med stor Elskværdighed tilbød min imeretiske 
Kollega mig Plads i sin Teljéga, og ved at anbringe mit 
Réjsetæppe ovenpaa det af Sejlgarn flettede Sæde fik jeg 
indrettet en ganske behagelig Siddeplads. Saa satte vi os 
op, og af Sted gik det ad den ganske gode Vej ind til 
KutaYs. 

Vejret var dejligt, og skønt det var saa tidligt paa 
Aaret, var det dog meget mildt. Maanen kastede sit ma- 
giske Lys over Egnen, og jeg blev betaget af en ejen- 
dommelig Stemning ved i Aftenens Stilhed at køre hen 
over disse Steder, om hvilke jeg havde drømt herhjemme 
i Danmark. Ganske naturligt dvælede Tankerne ved alle 
de Lidelser, dette Landskab har været Vidne til. Af de 
30 Konger, der i Løbet af 380 Aar (fra 1424—1804)*) sad 
paa Imeretiens Trone, led de 7 en voldsom Død, 22 bleve 
afsatte, og paa 3 bleve Øjnene stukne ud. Ved i det 
mindste 40 Revolutioner bleve Konger udraabte eller for- 
jagede. En af disse var Bagrat den Blinde, paa hvem 
Øjnene bleve stukne ud; otte Gange blev han udraabt til 
Konge, og otte Gange blev han jaget fra Tronen. 

Det var, som om der over selve Naturen var udbredt 
det samme Vemod, der betog en ved Tanken om det 
ulykkelige Lands Fortid, og denne Stemning blev under- 
støttet ved Lyden af Sjakalernes uhyggelige Tuden, der 
af og til fra det fjerne naaede ens Øre og snart lød som 



*) I 1424 blev Georgien delt i 3 Riger, af hvilke Imerelien var det 
vestligste. (Se Kapitlet Tiflis.) 

Graad, snart som en skingrende Latter. Ved en enkelt 
Drejning af Vejen skimtede man imod Nord Elbrus med 
dets to sneklædte Toppe, som Maanelyset gav et ejen- 
dommelig blaaligt Skær, og der var paa een Gang noget 
betagende skønt og frygtindgydende ved den storartede 
Natur, i Sanunenligning med hvilken man selv blev saa lille. 
Jeg maatte tænke paa Sagnet om NoKla, og først i disse 
Omgivelser fik jeg en Forstaaelse af det som aldrig før. 

„Zacharias var meget gudfrygtig, og Gud velsignede 
ham, saa Dæmonerne aldrig steg ned fra Bjærgene og for- 
styrrede Freden i hans Hytte, der skyldte hans Datter 
Nofla al sin Skønhed og Glæde. 

Solen havde selv forgyldt Noflas blonde Lokker, og 
alle dens Straaler kastede deres Genskær over dem, naar 
de flagrede om hendes Hoved. Hendes Aande var som 
Rosenduft, og hendes Øjnes Grund saa blaa som Bjærgenes 
isdækkede Tinder, naar Maanens blege Skin belyser dem. 
Zacharias, Noflas Fader, var meget lykkelig. Selv var 
hun det ogsaa, og hun vidste ikke, at hendes Øjne inde- 
sluttede Taarer. Som en Gemse løb hun hen over Bjær- 
gene, svævede langs Afgrundene, svømmede over Bjærg- 
strømmene, og alene væbnet med sin Bue og Dolk udfordrede 
hun Bjørnen til Kamp, og paa hendes Læber legede altid 
et Smil. 

I Brydning kunde hun maale sig med sin trolovede 
Anag, i saa høj Grad opvejer Behændighed Styrke. Og 
om Aftenen saa man hende bøje sit Hoved over den gamle 
Zacharias'es Knæ og sove ind, naar han sang for hende, 
som Ammen synger for sit Plejebarn. 

Gud og Englene vaagede over denne Hytte i den 
Time, Dæmonerne have Magten; men ved dette Klokkeslet 
gik Nofla en Aften ud. 

Stakkels Nofla! 

Det var Aftenen før den Dag, Anag skulde kende sin 
Lykke, det var Aftenen før Brylluppet. De trolovede van- 
drede sammen ved Foden af Bjærget, og Anag udbrød: 

„O Du mit Hjertes elskede, giv mig Lejlighed til at 
bevise Dig min Kærlighed og min Ret til at kalde Dig 
min Hustru!" 

Nofla tav. 

„Skal jeg uden Dolk opbyde det vilde Dyr til Kamp 
i dets Hule? Skal jeg klatre op paa Bjærgets Top, hvor 
Ørnen bygger sin Rede? Skal jeg bringe Dig MusUnge- 
skaller til det skønneste Halsbaand for din Svanehals fra 
Bunden af det kaspiske Hav? Vil Du forfriske dine Læber 
med Sne fra Toppen af Elbrus, saa skal jeg hente den!" 

Nofla skælvede ved at høre Navnet Elbrus; men endnu 
tav hun, og Anag vedblev: 

„Udtal et Ønske, Du min Sjæls Barn, og det skal bhve 
udført med Almagtens Hurtighed. Man formaar alt, naar 
man elsker Dig!" 

„Jeg vil se Elbrus," sagde Nofla, idet hun lagde sit 
Hoved op til sin elskedes Bryst, „jeg vil se Elbrus, naar 
Maanen kaster sin Sølvglans hen over Bjærget." 

Anag blegnede. 

„O lad mig se Elbrus i Maaneskin!" bad Nofla atter. 

Anag elskede Nofla, han elskede hende altfor højt. 
Han kunde ikke sige Nej til hendes Bøn, dog sagde han 
endnu : 

„Din Fader vil vente paa din Tilbagekomst og 
ængste sig!" 

„Vi ville komme tilbage og fortælle ham, at vore 
Øjne have set det, som intet menneskeUgt Blik endnu har 
vovet at beskue, og hans Glæde vil udslette hans Taarer." 

„Du ved, Nofla, at denne Time tilhører Nattens Aander, 
at Ariman samler dem omkring sig paa sine Ismarker, og 

at Dshin-Padischah forbyder vanhellige Blikke at beskue 
hans Mysterier/ 

„Jo jeg vil se Elbrus i Maaneskin!" gentog endnu en 
Gang den forvovne Nofla med Utaalmodighed. 

„Saa kom da!" sagde Anag, og han slyngede sin Arm 
om hendes Liv, drog sin Kinschål og tog Vejen henimod 
Bjærget. 

„Hvor Elbrus er dejligt i Maaneskin!" udbrød Nofla. 

„Kom, men vær forsigtig i dit Ønske," sagde Anag. 
„Din Fader venter paa Dig. Hører Du ikke Skrigene, der 
genlyde i Bjærgene? Det er Signalet, hvormed Dshin- 
Padischah samler sine Dæmoner." 

„Det er Sjakalernes Skrig!" sagde Nofla. 

Anag trykkede sin uforsigtige Brud til sit Bryst, og 
foran sig saa de de opskræmmede Bjærgaander fare 
gennem Luften, og Kæmpeskikkelserne rystede deres lange 
Haar, hvorfra Sneen faldt og som en hvid Dug bredte sig 
over Egnen. 

„Hvor Elbrus er dejligt i Maaneskin!" gentog Nofla. 

De kom til Toppen af Bjærget og saa, hvorledes Ari- 
mans mægtige Skikkelse gyngede i Himmelrummet, som 
om han vilde favne hele Verden. Anag troede at høre 
Helvedes Aand udbryde i Latter og forsøgte endnu at 
drage sin Brud bort med sig. 

„Hvor Elbrus er dejligt i Maanens Glans!" udbrød 
Nofla, men hendes Stemme havde en underlig, fremmed 
Klang. 

Arimans Skikkelse voksede, og hans Arme strakte 
sig ud over Jorden, ligesom det ondes Magt udbreder sig. 
Anag krystede sin Kinschål. Ariman lo. Allerede rørte 
hans Arme Nofla, der gentog som i en Drøm: „Hvor El- 
brus er dejligt i Maanens Glans!" 

Anag brugte sin Kinschål, men Staalbladet afstumpedes, 
som om det havde stødt paa Malm, og Modstødet, han 

følte, kastede ham langt bort, og han rullede ned i det 
bundløse Dyb. 

Nofla saa ham forsvinde, udstødte et Skrig og vilde 
fly — men det var for silde. 

Og Nattens Aander dansede paa Bjærgryggene i Klæde- 
bon, der skinnede i alle Regnbuens Farver, de foer hurtigt 
omkring, i Tusindvis, smilede og flammede som med et 
blaaligt Lueskær. Midt i Kresen kunde man have set 
Nofla, forgrædt og sørgende, indhyllet i et langt Lin, som 
indviet til en Offerfest. Da lyder et gennemtrængende 
Skrig, og hendes Blod flyder for Arimans Misgerning*).'' 

Jeg saa op imod Elbrus, og det var, som om Aandeme 
flammede og lyste deroppe. Fra det igerne lød en vild, 
uhyggeUg Latter, og jeg syntes at høre Noflas Skrig gen- 
nem Natten. 

Da vi kom til KutaYs, maatte jeg endelig følge hjem 
med min Ledsager, der trakterede mig med Te og viste 
mig sin Møntsamling, af hvilken han var meget stolt. Den 
var ogsaa meget interessant og kostbar, og særlig Inter- 
esse fik den derved, at alle Mønterne vare samlede i 
Kavkasus. 

Blandt de sjældneste Stykker var en Mønt fra Alex- 
ander d. Stores Tid, der var fundet ikke langt fra Kutals, 
og en anden, som min Vært paastod var baktrisk, og som 
skulde stamme fra den Tid, paa hvilken der ad Oxus, det 
kaspiske Hav og Kyros var Uvlig Handelsforbindelse mel- 
lem Baktrien og Kolchis. Han viste mig ogsaa Mønter 
fra Pompejus'es Tid, der ikke skulde være ualmindelige. 
Af georgiske Mønter havde han flere dels med georgisk, 
dels med persisk, tyrkisk eller arabisk Indskrift; de sidste 
vare de almindeligste, et Bevis paa, hvor tit Georgien har 
staaet under fremmed Herredømme. Af dem lagde jeg 



*) Meddelt af Martini i: „Legendes du Cauease", Paris 1854. 

særlig Mærke til et Par smaa Sølvmønter fra Begyndelsen 
af dette Aarhundrede, hvis Præg var særdeles tydeligt. 
Den ene havde arabisk Indskrift, og efter min Vært Hr. 
Sordins Udlægning stod der paa den ene Side Mahmud 
Chan og paa den anden „Sarbi fi Tiflis 1143 Senah", d. v. s. 
præget i Tiflis Aar 1143 (vort 1730). Den anden, der havde 
persisk Indskrift, bar paa den ene Side den sehiittiske Tros- 
bekendelse: „La ilåha illa llåhu va Muhammadun rasiilu 
'llahi, va Alijun vali 'Uåhi!" (o: der er ingen anden Gud 
uden een, Muhammed er hans Profet og AU hans Sted- 
fortræder!) og paa den anden: „Sarbi fi Tiflis 1163 Senah", 
d. V. s. præget i Tiflis Aar 1163 (1749). 

Det havde været min Hensigt allerede næste Dag at 
rejse videre, men saa hurtigt fik jeg ikke Lov til at for- 
lade Kutals. Med en Forekommenhed, som man vanske- 
ligt forstaar, bad min Vært mig tage til Takke med at bo 
hos ham, saa vilde han næste Dag præsentere mig for en 
georgisk Fyrste et Par Mil fra Kutal's. Det var, som om 
han frygtede for at sUppe mig ud af sine Hænder, og jeg 
blev ogsaa et Øjeblik ligefrem en Smule mistænksom ved 
den overdrevne og ufattelige Elskværdighed, han viste — 
noget lignende vilde vi jo aldrig falde paa herhjemme — ; 
men det stod hurtigt klart for mig, at han betragtede mig 
som et overordentlig interessant Fund, og at en væsentlig 
Grund til, at han vilde præsentere mig for den georgiske 
Fyrste, var den, at han vilde vise denne en Opmærk- 
somhed. 

Dette være ikke sagt for at forringe Værdien af den 
Gæstfrihed, der blev mig vist, men kun for at give en 
Forklaring paa et Forhold, der ellers maatte forekomme 
en aldeles uforstaaeligt. Jeg er nemlig ogsaa overbevist 
om, at min elskværdige Kollega følte en virkelig Glæde 
ved at kunne være mig til saa megen Nytte som muligt. 

Jeg tog naturligvis med Glæde mod den uventede Ind- 
bydelse, og næste Dag kørte vi ud paa Landet til Fyrst 
Giorgi Manutschadse. 

Om Morgenen havde det været stærk Taage, hvilket 
skal være meget almindeligt her, men senere blev det det 
dejligste Foraarsvejr. Træerne stod med store Knopper, 
medens Laurbær, Buksbom, Kristtorn og Rododendron 
dannede en grøn og frodig Underskov. Eg, Platan, Heste- 
kastanje, ægte Kastanje, Grædepil, italiensk Poppel og 
Valnød vare de almindeligste Træer. De fleste Huse vare 
af Træ og tækkede med Straaet af Flitteraks, der i Mængde 
findes i Omegnen af KutaYs og naar en ganske betydelig 
Højde. Det almindeligste Bygningstømmer er Platanus 
orientalis, der ogsaa er meget ahvendeligt til Snedker- 
arbejde. 

Som de fleste andre Folk i Georgien have Imereterne 
det i det hele taget fattigt, hvilket er en ganske naturlig 
Følge af alle de Hjemsøgelser og Ulykker, der indtil vort 
Aarhundrede have ramt deres Land og have sløvet og 
demoraliseret Folket. Under Russernes Herredømme ere 
Forholdene blevne betydelig bedre særlig i Byerne og 
deres nærmeste Omegn, og herfra vil sikkert Forbedringen 
efterhaanden udbredes over hele Landet. De almindeligste 
Kornsorter ere Hirse og Majs eller med de georgiske 
Navne Gomi og Simindi. Af Husdyr holdes Høns og Svin 
samt nogle faa Køer og Faar. Imereterne spise derfor 
kun yderst lidt Kød, mest Grønsager og grønne, umodne 
Frugter som Pærer, Æbler og Blommer, og de kunne i det 
hele taget leve af mærkværdig lidt. Da de paa Grund af 
de milde Vintre i Reglen altid kunne finde saa mange 
Grønsager, som de behøve for at friste Livet, samle de 
sjældent noget betydeligt Forraad for Vinteren og have i 
Reglen hen paa Foraaret fortæret alt deres Korn. Denne 
Sorgløshed kan undertiden blive straffet med en Hungersnød, 

naar Forraadet af Korn slipper for hurtigt op, og Vinteren 
samtidig bliver lidt for streng ; men takket være det milde 
Klima slippe Imereterne i Reglen godt fra deres Letsin- 
dighed, og det er ikke sjældent, at Frugttræerne bære 
Frugt to Gange om Aaret. Fyrsterne dyrke en Del Vin, 
og baade i Mingrelien og Imeretien findes en betydelig 
Biavl, ligesom der ogsaa findes megen vild Honning. Min 
Ledsager bekræftede Beretningen om, at der skulde findes 
en berusende Honning, hvilken Xenophon allerede omtaler, 
og han forklarede, at det kom deraf, at en bestemt Art 
Bier alene hentede deres Honning fra Blomsterne af Ro- 
dodendron, hvilken Forklaring dog forekom mig lidet tro- 
værdig. 

Efter henved tre Timers Kørsel naaede vi Fyrstens 
Ejendom, der kun ved sin Størrelse og sit vel vedlige- 
holdte Udseende udmærkede sig fremfor de andre straa- 
takte Huse der paa Egnen. 

Med megen Forekommenhed bleve vi modtagne af 
Fyrst Manutschadse og førte ind i den forreste Stue, hvor 
han bød os tage Plads. Det slog mig straks at se et 
Klaver, hvilket Instrument imidlertid ikke skal være ual- 
mindeligt blandt de mere velhavende Georgiere. Her 
fandtes ogsaa Stole og Borde, men foruden et Helgen- 
billede, foran hvilket der brændte et lille Lys, var der 
paa Væggen intet, som kunde give Stuen nogen Hygge. 
Vor Vært, der var klædt paa tscherkessisk Vis, var en ud- 
præget Type paa en Georgier med dette fine og dannede 
Væsen, man atter og atter maa beundre hos dem. Da 
han ikke talte andet evropæisk Sprog end Russisk, maatte 
min Ledsager naturUgvis være Tolk, medens han udspurgte 
mig om min Rejse, hvorledes jeg syntes om Landet, hvor 
jeg agtede mig hen o. s. v. o. s. v. Det interesserede ham 
meget at høre, at jeg var fra „Danija", og han spurgte 

mig straks, om jeg saa ikke kendte en 0, der hed „Se- 

8 

landija", i hvis nordlige Del der skulde findes Ruiner af 
et Kloster med georgiske Indskrifter. Jeg blev ikke lidt 
forbavset over hans geografiske Viden, men endnu mere 
over den mærkelige Beretning om Ruinerne af et georgisk 
Kloster i det nordlige Sjælland, og skønt jeg for saa vidt 
kunde glæde ham med, at jeg selv var født paa Sjælland, 
maatte jeg dog tilstaa, at jeg ikke kendte noget til de 
omtalte Ruiner. Imidlertid kunde jeg ikke tilbageholde 
Spørgsmaalet om, hvorfra han havde denne Beretning, der 
i høj Grad interesserede mig, og jeg fik da at vide, at 
han havde hørt den af Fyrst EUas Tschavtsehavadse, der 
havde anført den som et Bevis paa, hvor langt georgiske 
Munke, der vare flygtede for Muhammedanernes Forfølgelser, 
vare naaede imod Nord. 

Til Middag bleve vi beværtede med Pillaf (Plaf) o: Ris 
og Kød, der er kogt sammen, hvorefter Tjeneren — Piger 
kendes ikke — til min store Forbavselse serverede Rød- 
grød, som jeg ikke havde ventet at finde saa langt fra 
Danmark. Kisel kaldte Fyrst Manutschadse den, og efter 
min Ledsagers Forklaring blev den lavet af Mel og Vin. 
Den spistes med Mælk over og kom saaledes virkelig vor 
Rødgrød temmelig nær. 

Efter Middag viste Fyrstinden sig i en blaa Fløjls- 
kjole med meget vide Ærmer, der vare opsplittede, saa 
man saa de fine, hvide Underærmer. I Brystet var den 
stærkt udskaaren, og da Silkelivet underneden stod aabent, 
blottedes Brystet temmelig meget. Om Halsen havde hun 
en Guldkæde med et Guldkors og paa Hovedet den sæd- 
vanlige guldbroderede Fløjlsbarret med det hvide Silke- 
tørklæde, foran hvilket de mørke Krøller hang ned indtil 
Skuldrene. Nu maatte jeg igen fortælle om min Rejse og 
mit forrige Besøg i Kavkasus. Ved at omtale, at jeg den- 
gang havde hilst paa Fyrst Gurieli, kom vi ind paa en 
Samtale om de georgiske Digtere, og det lod til at inter- 

essere baade hende og hendes Mand, at jeg kendte flere 
af de georgiske Digte i Oversættelse. Da jeg med Varme 
udtalte mig om Ehas Tschavtschavadse , vandt jeg fuld- 
stændig Fyrstinden, der ogsaa satte megen Pris paa denne 
Digter. 

Det Wiver til sidst trættende at tale gennem Tolk, og 
efter at vi hen paa Eftermiddagen havde faaet Te, tog vi 
Afsked med Fyrsten og Fyrstinden, der forsikrede mig, 
at deres Hus var mit, og udtalte Haabet om, at jeg igen 
vilde besøge dem, naar jeg atter gæstede Kavkasus. 

Paa Vejen hjem fortalte Hr. Sordin mig følgende 
mingrelske Eventyr, som jeg senere nedskrev efter Hu- 
kommelsen : 

„Der var, der var, ja der var engang*) en forældre- 
løs ung Mand, som var meget fattig. Han havde ikke 
noget at spise i Dag, i Morgen, i Overmorgen, den hele 
Maaned, ja det hele Aar, og han satte sig ned og tænkte 
over sin sørgelige Tilstand. Men da han havde tænkt, 
fattede han en Beslutning og sagde: „Jeg vil gaa ud i 
Verden og se at fortjene noget!" Og da han havde fattet 
denne Beslutning, vandrede han af Sted, en Dag, to Dage, 
tre Dage, ja mange Dage, over Bjærge, Sletter og Floder 
og kom endelig til en Mand, hos hvem han kunde komme 
til at tjene i 3 Aar, og som Løn skulde han faa et godt 
Raad hvert Aar. Da han havde tjent her det første Aar, 
sagde den kloge Mand til ham: „Alt, hvad der ligger uden- 
for din Gaard, skal Du bringe ind i den!" Det andet Aar 
fik han det Raad, at han ikke skulde betro nogen Hemme- 
lighed til en Kvinde, og det tredje Aar, at han ikke maatte 
laane sin Nøgle ud til nogen. 

Over disse tre Raad var den unge Mand meget glad, 
og han lovede sig selv, at han skulde følge dem. Han 



*) Saaledes skuUe alle mingrelske Eventyr begynde. 

byggede og byggede og blev ved at bygge, til han havde 
et Hus færdigt med en Gaard udenfor, og alt, hvad han 
fandt, slæbte han ind i Gaarden. En Dag saa han en stor 
Slange, og da han huskede paa den vise Mands Raad, 
førte han ogsaa Slangen ind i sin Gaard. Men hvor for- 
bavset blev han ikke, da han saa, at Slangen den næste 
Dag havde lagt et Guldæg! Han lukkede den ind i et 
Rum, og da den hver Dag lagde et Guldæg, blev han 
hurtig meget rig. Saa giftede han sig og var meget 
lykkelig. „Hvor kan det være," sagde hans Kone en Dag 
til ham, „at Du, der var saa fattig, er bleven saa rig?" Men 
han vilde ikke sige hende Grunden. Hun blev da ved 
med at plage ham den Dag, den næste Dag og den 
næste Dag igen, ja hver Dag og Nat i et helt Aar, og 
saa viste han hende Slangen, der lagde Guldæg; men fra 
den Dag af lagde den ikke Guldæg mere. Kort efter kom 
en Mand til ham og bad ham, om han maatte laane hans 
Nøgle og prøve, om den maaske kunde lukke hans BoUg 
op, da han havde mistet sin egen. Han fik Nøglen, men 
tog et Voksaftryk af den, og nogen Tid efter gik han om 
Natten ind i den unge Mands Hus og røvede alt, hvad 
han ejede. 

Saaledes gik det den unge Mand, fordi han ikke 
fulgte den kloge Mands Raad." 

Endnu en Nat tilbragte jeg i KutaXs, saa maatte jeg 
skilles fra min sjælden forekommende Vært, idet jeg tog 
til Rion for derfra at tage til Gori. 

Det var kendte Steder, jeg nu kom forbi, og i ynde- 
fulde Snoninger gik det atter op over de meskiske Bjærge. 

Ved Stationen Kvirili lagde jeg Mærke til Petroleums- 
firmaet Nobels store Reservoirs, der optage den Petroleum, 
som dagligt gennem en Rørledning langs Banen pumpes 
over Bjærgene fra Stationen Michallovo. Herved spares 

den vanskelige og kostbare Transport i Cisternevogne over 
det højeste Punkt i Suråmpasset. 

Arbejderne paa den store Suråmtunnd vare i fuld 
Gang, og den nærmede sig stærkt sin Fuldendelse. Et 
halvt Aar efter blev den højtideUgt aabnet af Generaladju- 
tant Scheremetief, der kort før havde afløst Fyrst Dondu- 
kof-Korsåkof som den højeste Chef for de civile og mili- 
tære Forretninger i Kavkasus. Den er c. V2 dansk Mil 
lang, men medens Tunnelen gennem St. Gotthard er 60, 
er denne 90 D Meter i Profil. 

Efter at være kommen over de meskiske Bjærge 
kommer man ind i Grusien eller det egentUge Georgien, 
og Forskellen gør sig paa forskellig Maade gældende. 
Medens der i Gurien, MingreUen og Imeretien mest dyrkes 
Hirse og Majs, dyrkes der her i Kurs Dale mest Hvede 
og Byg. Ogsaa Husene ere her anderledes. 

Det grusiske Hus, som man overalt i Gori, Mzchet 
og i Udkanten af Tiflis ser mange Typer paa, ligger i 
Reglen op til en Høj, hvis brat afskaarne Side danner 
Husets bageste Væg. Fra denne udgaar der to parallele 
Bjælker, der fortil hvile paa to Opstandere, som ere for- 
bundne ved en Tværbjælke. Væggene, der ere murede op 
af Flintesten og Ler, naa op til de vandrette Bjælker, 
oven paa hvilke der er lagt Bræder, som fortil springe 
c. 5 til 6 Fod frem og understøttes af tynde Træbjælker, 
hvorved der dannes en Slags Veranda. Oven paa Bræderne 
ligger et Lag Græstørv, saa Højens Skraaning ligesom fort- 
sættes hen over Huset. Lige over Ildstedet er der et fir- 
kantet Hul, gennem hvilket Røgen kan trække bort, men 
foruden dette Hul og Døren paa Forsiden findes ingen 
Aabning i Huset, der saaledes fuldstændig mangler Vin- 
duer. 

Af Bohave findes i saadanne Huse kun de simpleste 
Køkkenredskaber og en Del Tæpper, ofte kostbare, persiske 

Tæpper, men ellers intet. Og dette er ikke saa underligt, 
thi Boligen, paa Georgisk SacMi, er ikke det Sted, hvor 
man opholder sig til Stadighed. Den største Del af Tiden 
tilbringes under aaben Himmel, paa Basaren og paa de 
flade Tape. Her sidde Kvinderne med deres Arbejde, her 
aflægges Besøg, og her spilles, danses og synges. Kun en 
Regnbyge kan jage Beboerne ned i Verandaen, og den 
skal være slem, for at de skulle søge ind i selve Huset, 
der for Georgierne som for alle Orientalere kun er til 
Beskyttelse mod daarligt Vejr. Endogsaa Nætterne til- 
bringes oven paa Tagene, naar kun Vejret tillader det. 
Hele sin Formue kan derfor Georgieren anvende til Vaaben 
og Klæder, og derfor ere selv de mindre velstaaende i 
Reglen smukt klædte, hvilket vel igen er Grunden til 
deres sikre og stolte Fremtræden. Den, der er godt klædt, 
træder altid kækkere frem end den, der maa anstrenge 
sig for at skjule Hullerne i sin Klædning. Kommer dertil, 
at den fattige ved Arv kan være kommen i Besiddelse af 
et Vaaben, hvis Historie kan føres langt tilbage i Tiden, 
og som er saa smukt og fint forarbejdet, at ingen rig 
behøvede at skamme sig ved det, saa ser jeg heri Grunden 
til, at de Georgiere, man i Reglen er sanunen med paa 
tredje Klasse, have en saa mærkværdig, paa een Gang ele- 
gant og værdig Holdning, at de se ud, som om de be- 
herskede hele Verden, uden dog at gøre Indtiyk af at være 
vigtige; dertil ere de for naturlige. 

Omtrent Kl. 9 om Aftenen kom jeg til Gori, og blandt 
de rejsende, der styrtede ind i Ventesalen for at forfriskes 
ved et Glas Te, fik jeg Øje paa Toldforvalteren i P6ti, 
Hr. Alexander Paulovitsch, hvem jeg saaledes fik Lejlighed 
til at bringe en Tak for sidst. Han bekræftede, hvad jeg 
alt tidligere havde hørt, at Robert Smith for Tiden var 
bortrejst, og jeg opgav da at besøge P6ti denne Gang. 
Nogle faa Minutter efter tog han videre til Tiflis, medens 

jeg blev tilbage og paa selve Stationen ved Hjælp af en 
Sofa og en Stol fik indrettet mig et efter Forholdene ud- 
mærket Natteleje. 

Den næste Morgen traf jeg en ung Ingeniør, Zarin, der 
var ansat ved Banen, og til hvem jeg havde et Anbefalings- 
brev. Med stor Beredvillighed gav han mig Besked om 
Vejen til Uplisziche, der ligger henved 2 Mil (12 Verster) 
fra Gori. Men han fraraadede mig paa det bestemteste 
at gaa alene. Det vilde være Livet om at gøre, da Egnen 
var stærkt hjemsøgt af omstrejfende Zigeunere. Jeg saa 
ud over Landskabet og syntes, det saa saa fredeligt ud, 
at jeg ikke rigtig kunde tænke mig nogen Fare ved at 
Qeme mig 2 Mil fra Stationen; men han hævdede, at det 
vilde være dumdristigt at indlade sig paa at gaa alene til 
Uplisziche, og at jeg maatte tage en Vogn. Endelig gav jeg 
efter for hans Forestillinger, og han gik ud for at akkordere 
' med en Kusk. Lidt efter kom han tilbage og havde fundet 
en Mand, der vilde køre mig derud og tilbage igen for 
.10 Rubler eller noget over 20 Kr. i danske Penge. 

„10 Rbl. for Udt over 3 Mil! Nej, det kan der ikke 
være Tale om, saa gaar jeg fallit inden ret længe. Des- 
uden vilde jeg skamme mig over mig selv, hvis jeg gav 
10 Rbl. for at køre tre Mil. Hjemme løber jeg med Let- 
hed 6 Mil paa een Dag, og saa skulde jeg give 10 Rbl. for 
IV2 Mil frem og IV/2 Mil tilbage! Nej, det kan der ikke 
være Tale om, saa gaar jeg!" 

Hr. Zarin vilde da have, at jeg skulde opgive Turen. 
Han havde boet 10 Aar i Gori og havde aldrig set Up- 
Usziche. 

„Og jeg er kommen helt fra Danmark for at se den 
interessante Hulestad! Skulde jeg saa opgive det, naar 
den ikke er længere end knap 2 Mil borte?" 

Det fandt han jo heller ikke, der var Mening i, og 
det endte da med, at han tilbød mig at sende en af sine 

Folk — en Georgier — med, saa var jeg dog noget mere 
sikker. Jeg tog med Tak imod hans elskværdige Tilbud, 
og vel forsynede med Brød og Ost begav vi os paa Vej. 

Fra Stationen, der ligger paa Kurs højre Bred, gik vi 
over en Bro, der fører til Byen; men i Stedet for at gaa 
op til denne drejede vi af til højre og fulgte Flodens 
venstre Bred imod Øst. Det var dejligt Vejr. Solen 
skinnede. Stærene fløjtede, og Lærkerne slog. Imod Syd, 
paa den anden Side af Floden, hævede Bjærgene sig stejlt 
op, men imod Nord fortonede de sig smukt i blaat og 
violet efter deres forskellige Afstand. 

Efter 10 Minutters Gang naaede vi op paa en højt- 
Uggende georgisk Kirkegaard, hvorfra Gori, der amfitea- 
tralsk er bygget op ad et lille isoleret Bjærg, tog sig 
udmærket ud. Naar man betragter Gori herfra, skulde 
man tro, at Sagnet havde Ret, naar det siger, at her en- 
gang skal have været en Sø, af hvilken det Bjærg, hvor- 
paa Byen nu er bygget, ragede op som en 0. 

Da vi omtrent havde gaaet en halv Mil, kom vi forbi 
en Zigeunerlejr, der havde slaaet sig ned lige ved Vejen. 
Man kender straks Zigeunerne paa deres gule Skindfrakker 
og det lange, sorte Haar, der hænger ned over Skuldrene, 
men maaske allermest paa deres funklende Øjne med det 
vilde, lidenskabelige Blik. Jeg har aldrig set de Øjne hos 
andre Folk. Medens man hos de forskellige Kavkasusfolk, 
selv hos de mest berygtede af dem, kan komme vidt ved 
at appellere til deres Æresfølelse, saa faar man ved at se 
en Zigeuner Indtrykket af, at det vilde være aldeles resul- 
tatløst at forsøge noget saadant over for ham. Det kan 
være, jeg gør dem Uret, jeg kender dem jo ikke nærmere, 
men det er det Indtryk, man uvilkaarligt faar ved at se 
dem. Alt, hvad jeg har hørt om dem i Kavkasus, be- 
styrker mig ogsaa i, at dette Indtryk er rigtigt. 

Noget efter, at vi havde passeret Zigeunerlejren, drejede 
vi lidt ind til venstre og kom foreløbig noget længere 
bort fra Floden. Her blev Vejen mere anstrengende, og 
uafladelig gik det op og ned ad Bakke i store Bugtninger 
udenom smalle, men dybe Kløfter. Der var noget ærger- 
ligt i at skulle gaa en Omvej paa en hel Verst for at 
komme over paa den anden Side af en Kløft, der ikke 
var mere end en Snes Alen bred. Egnen var øde, og jeg 
saa ikke et Træ paa hele Turen. 

Efter godt to Timers Gang naaede vi en stejl KUppe- 
mur, der strakte sig helt ned til Kur. Ved Foden af den 
laa en elendig og fattig grusisk Landsby, men da Tagene 
som ovenfor beskrevet gaa i eet med den Bakke, opad 
hvilken Sacklierne ere opførte, og vi netop kom ned ad 
denne, opdagede jeg ikke Byen, før jeg var midt inde i 
den. Paa Grund af Bygningsmaaden syner en georgisk 
Landsby ikke i Landskabet, og det kan tit være vanske- 
ligt at faa Overblik over, hvor stor en saadan By er. 

Nu vare vi ved Uplisziche; men jeg søgte forgæves 
efter nogen Klippehule. Da gjorde min Ledsager mig op- 
mærksom paa en Aabning i Klippen helt nede ved Floden. 
Gennem den kom vi ind i en skraatliggende Skakt, ad 
hvilken vi med en Del Besvær naaede op til Bjærgets 
terrasseformede Overflade. Heroppe laa den egenthge 
Hulestad, og over hundrede Boliger, smaa og store imellem 
hverandre, vare huggede ind i Klippen. De fleste bestod 
af et stort Forværelse og flere mindre Kamre eller Celler 
bagved. Flere Steder vare Væggene, der dannedes af 
den bløde Sandstensklippe, forvitrede, men andre Steder 
havde de holdt sig saa godt, at det saa ud, som om de for 
nylig vare blevne udhuggede. Den største Bolig, af hvilken 
der her bringes Billede, havde et fladt Loft, men dette 
var udskaaret saaledes, at det saa ud som et Bjælkeloft. 
Bjælkerne paa langs ble ve „baarne" af en svær Tvær- 

bjælke, der tidligere havde været understøttet af to Søjler, 
af hvilke der imidlertid ikke var mere tilbage end to 
Stumper nede paa Gulvet og Mærkerne af de Steder, hvor 
de havde støttet Tværbjælken. Andre af KUppehulerne 
havde hvælvede Lofter, dels Tøndehvælvinger, dels Kuppel- 
hvælvinger, og baade Rundbuestilen og Spidsbuestilen vare 
repræsenterede. 

Ifølge de georgiske Historieskriveres Beretning skal 
Uplisziche være anlagt af en af Georgiens ældste Sagn- 
helte, Uplos, en Sønnesøn af Kartlos, Georgiernes Stanune- 
fader (se Kapit. Tiflis), og efter ham have faaet Navnet 
Uplos'es Borg. Flere rejsende betegne Klippebohgerne 
som Troglodythuler og føre saaledes deres Oprindelse til- 
bage til en forhistorisk Tid; men selv om dette muligvis 
kan være rigtigt, maa det første Blik paa dem overbevise 
enhver om, at de først i en langt senere Tid have faaet 
deres nuværende Udseende. 

Man kan saaledes ikke antage, at Folk, der ikke 
kendte Træbygninger, vilde efterligne et Bjælkeloft, som 
man da overhovedet ikke kan efterligne noget, man ikke 
kender, og tilfældigt er det ikke, al Loftet i den største 
af Hulerne ser ud, som om det var dannet af Bjælker. 
For øvrigt maa baade denne og flere andre af Hulerne helt 
og holdent være af nyere Oprindelse, da den Form, de 
have, maa være bleven taget i Betragtning fra det første 
Hug, der blev gjort. Mærkeligt er det, at man, skønt 
Georgierne i saa lang Tid have været Kristne, ikke finder 
et eneste kristeligt Symbol i nogen af Hulerne, et Faktum, 
som ogsaa Haxthausen gør opmærksom paa. Baade paa 
Grund heraf og efter de mange forskellige Stilarter, man 
træffer heroppe, er det vel rimeligst at antage, at forskel- 
lige Folkeslag til forskellige Tider, naar Fjenderne hærgede 
Landet, have trukket sig tilbage til de af et forhistorisk 
Folk i Forvejen dannede Huler, som de saa under deres 

Ophold have udbedret og pyntet paa, for at de kunde 
komme til at ligne deres gamle Hjem. Og det har vel 
ikke altid været saa ganske kort Tid, de have boet her- 
oppe. Hjemsøgelsens Tider knnde jo med kortere og 
længere Afbrydelser strække sig over flere Aar, og havde 
de først boet der saa længe og faaet indrettet sig det 
hjemligt, bleve de sikkert boende, til en længere Freds- 
periode i Forbindelse med den voksende Magelighed drev 
en yngre Generation ned til Flodbredden, hvor der var 
betydelig bedre Græsning for Kvæget. 

Man skal vanskeligt kunne finde et Sted, der fra Na- 
turens Side er bedre beskyttet end Uplisziche. Det slaar 
en straks, at i Krigstid maa her have været et ypperligt 
Tilflugtssted for Egnens Beboere. Det frieste Liv kunde 
udfolde sig heroppe, uden at Fjenden nede ved Foden af 
Bjærget behøvede at have nogen Anelse om, at der oven- 
over ham var Mennesker, som kunde overse enhver af 
hans Bevægelser uden selv at kunne ses. 

Det var mærkeligt at gaa rundt i de mange Boliger, 
der vidnede om dygtigt og kunstfærdigt Arbejde af travle 
Hænder, uden at træffe et eneste Menneske. Overalt var 
der tomt og øde. Kun de store, tornede Firben, der 
havde ligget og solet sig paa de varme Stene, smuttede 
med en skrabende Lyd hurtigt ned i en Klipperevne, men 
maatte atter standse og betragte en med de klare, spillende 
Øjne for at faa at vide, hvad det var for Væsener, der 
vovede at forstyrre Dødsstilheden i Uplisziche, som de 
sikkert troede alene var til for deres Skyld. 

Efter at have travet op og ned imellem alle de mange 
Huler satte vi os endelig til Hvile i en af de største af 
dem og nød med god Appetit den medbragte Mad, og da 
vi igen kom ned til Kur, slukkede vi vor Tørst i dens 
brune, men ikke desto mindre velsmagende Vand, der var 
køligt og forfriskende. 

Hede og anstrengte kom vi tilbage til Gori, hvor vi 
holdt et Herremaaltid paa en Flaske Vin, Æg, Brød og 
Ost, alt til 40 Kopek. Da jeg gav min Ledsager 60 Kopek 
i Drikkepenge, havde jeg gjort hele Turen for 1 Rbl. eller 
c. 2 Kr. Jeg havde sikkert ikke faaet mere at se, havde 
den kostet mig 20! 

Om Eftermiddagen vandrede jeg alene om i Gori og 
klatrede op ad Bjærget til de mægtige Ruiner, om hvis 
Størrelse man ikke faar noget Begreb, før man staar midt 
oppe i dem. Da den øverste Del af Bjærget er meget 
stejlt, maa Gori have været en overordentlig stærk Fæst- 
ning. 

Noget før Kl. 9 om Aftenen kom Hr. Zarin hen paa 
Stationen for at tage Afsked med mig, og lidt efter bruste 
Toget fra Batum frem for Perronen. Folk strømmede ud 
og slugte deres Te, jeg opsøgte mig en Plads, og efter 
10 Minutters Ophold ringede det til Afgang. 

To Timer senere var jeg i Tiflis, hvis mange Lys 
gUmtede nede i Dalen, som de havde gjort, da jeg for 4 
Aar siden kom hertil. Paa Perronen var der det samme 
Virvar af Mennesker som dengang og udenfor den samme 
Trængsel mellem de mange Faétoner. Jeg fik hurtigt fat 
paa en, akkorderede om Prisen, og af Sted gik det ind til 
Byen. Denne Gang blev jeg ikke betænkeUg ved, at det 
varede saa længe, inden jeg naaede Bestemmelsesstedet. 
Jeg kendte Vejen, kom forbi „Hotel London"^ og efter 20 
Minutters Kørsel drejede vi op for Hotellet „Sevemije 
nomera", lige ved Siden af Museet. 

Da jeg under mit Ophold i Tiflis gerne vilde have 
boet et Sted, hvor jeg kunde tale Tysk, gik jeg Dagen 
efter min Ankomst til Byen ud til den tidligere tyske 
Koloni „Ny Tiflis" i Haabet om, at jeg her vilde finde, 
hvad jeg søgte; men forgæves gik jeg fra Hotel til Hotel, 
spurgte mig for hos Apotekeren, hos Bagere og Købmænd — 

ingeD talte Tysk. Endelig straalede Navnet: „Hotel (Jer- 
manija" mig i Møde fra et stort Skilt, og jeg ønskede 
mig til Lykke med at have faaet mit Ønske opfyldt; men 
jeg blev sørgelig skuffet Paa „Hotel Germanija" var der 
ikke een, der forstod et tysk Ord, Da jeg noget efter fandt 



Klippebolig i Uplisziche. 

et Holel „Danija", gik jeg ikke ind og spurgte, om de 
kunde tale Dansk. 

Senere besøgte jeg Dr. Radde, der modtog mig med 
stor Elskværdighed og fastsatte en Tid, paa hvilken han 
vilde gennemgaa Museet med mig. Man lærer ham hurtigt 
at kende som den dygtige Videnskabsmand, der er inde i 

alt, hvad der vedrører Kavkasus. Da jeg senere var til 
Middagsselskab hos ham, lærte jeg ham ogsaa at kende 
som den fortræffelige Vært, der med Jovialitet og godt 
Humør gør Opholdet i hans Hjem overordentlig behageligt 
for Gæsterne. Baade han og hans Frue, der har Familie 
her i Danmark, have besøgt København, og paa Fruens 
Skrivebord og Etagerer saa jeg kendte Prospekter her- 
hjemmefra og Biscuitfigurer efter Thorvaldsens Arbejder. 
Det er altid behageligt at blive modtaget med Gæstfrihed, 
men dobbelt behageligt er det i et fremmed Land, langt fra 
Hjemmet, og jeg staar derfor i stor Taknemmelighedsgæld 
til Dr. Radde og hans Familie. 

Da den daværende Generalguvernør, Fyrst D6ndukof- 
Korsåkof, var bortrejst, havde jeg Audiens hos hans Sted- 
fortræder, Generaladjutant Scheremetief, der kort efter blev 
Fyrst D6ridukof-Korsåkofs Efterfølger som Generalguvernør 
over Kavkasus. Af ham modtog jeg en Anbefalings- 
skrivelse, der i Oversættelse lyder: 

„Aabent Brev! 
Foreviseren heraf, den danske Undersaat Olaf 
Lange, er ankommen til Kavkasien for at gøre etno- 
grafiske og zoologiske Undersøgelser, hvorfor jeg efter 
Anbefaling af vor Udenrigsminister beder de Herrer 
højere Embedsmænd vise ovennævnte rejsende den 
skyldige Beskyttelse og i fornødent Fald Understøttelse 
og Hjælp. 

Tiflis, d. 11. Marts 1890. 

Under den øverstbefalendes Fraværelse 
hans Hjælper 

Generaladjutant Scheremetief,^ 



IV. 

Tiflis. 

Udsigt over Byen. — „Ny-Tiflis". Den russiske Del. Den gamle By. 

— Zionskirken og Sagnet om den hellige Nina. — Museet og den 

botaniske Have. — Armenierne. — Georgierne, deres Historie og 

Litteratur. — Folkelivet i Muschtaid. — Tiflis i Maanebelysning. 



V il man hurtigt orientere sig i Tiflis, bør man bestige 
det lige Vest for Byen liggende Davidsbjærg , der hæver 
sig 1000 Fod op over denne og er let kendeligt ved den 
lille, hvide Davidskirke, som ligger et Stykke oppe og er 
synlig fra de fleste Punkter i Byen. 

Er man naaet herop, har man Georgiens Hovedstad 
liggende under sig, som den udbreder sig paa bægge Sider 
af den gule, brusende Kur, omgiven af nøgne Fjælde. Selve 
Byen gør et smukt og livligt Indtryk ved sine statelige 
Bygninger, de mange grønne eller røde Bliktage, de smukke 
Haver og de henved hundrede Kirker med deres 12-kantede 
Taarne, hvis spidse, sølvskinnende Tage funkle i Solskinnet. 
Skønt saa mange Farver spille sammen, staa de dog smukt 
til hinanden, dæmpede og diskrete i Tonen. 

Vender man Ansigtet imod Øst, har man lige ned for 
sig det russiske Kvarter med Golovinski-prospekt og den 
offentlige Park Alexanderhaven, der i flere Terrasser 
strækker sig ned til den Del af Floden, hvor den store 
Bro fører over til den anden Side. Til venstre, altsaa 
imod Nord, hvor den grusiske MiUtærvej fører ud af Byen, 

ligge Haverne omkring den lille Flod Vera og det temme- 
lig fattige Kvarter Vardis-Ubani, medens man paa højre 
Haand har det rige anneniske Kvarter Salaldki og neden- 
for dette, paa hægge Sider af Floden, den egentUge gamle 
By med dens snævre og krumme Gyder. 

Paa den anden Side af Floden har man paa Skraa- 
ningerne ovenfor den gamle By Forstaden Avlabår, næsten 
lige for sig den lavtliggende Del Peski (Sandene), derefter 
Kvartererne Tschugurdi og Kuki og længere til venstre 
den tidligere tyske Koloni „Ny-Tiflis^, der med sine mange 
Haver strækker sig op imod Nord til den lille Lystskov 
Muschtaidy en Slags Sommerlyst og Frederiksberghave i 
Forening. Yderst ude mod Nordost ser man den nye og 
smukke Jærnbanestation. 

Rundt om Byen, i Udkanten af de forskellige Kvar- 
terer, strække de mindre bemidlede Georgieres jorddækkede 
Sacklier sig op ad Bjærgskraaningerne og give derved det 
hele Billede en ægte national Indfatning, medens man oppe 
paa Højderne mod Syd, paa den anden Side af Salalaki, 
har sørgelige Minder om Georgiens Trængselstider: mæg- 
tige Ruiner af de Mure og Borge, der skyldes Persernes 
Herredømme i Landet. Som oftest hvælver den dejhgste 
blaa Himmel sig op over Byen, og hgger Varmen ikke 
altfor haandgribelig over Egnen, straaler Kasbeks sne- 
klædte Top imod Nord og minder om den mægtige Kav- 
kasuskædes Nærhed. 

Naar man fra Jærnbanestationen begiver sig ind til 
Byen, kommer man ad nogle støvede og mennesketomme 
Tværveje hurtigt ned til MichaUovski-prospekt, den brede, 
træbeplantede Hovedvej, der fører gennem Ny-Tiflis. Pas- 
serer man denne Del af Tiflds, faar man aldeles ikke Ind- 
tryk af, at man er i Asien. Hele Anlæget er luftigt og 
renligt, og med Undtagelse af Hovedvejen, hvor Spor- 
vognene og Faétonerne føre Folk ud til Muschtaid, er her 



temmelig mennesketomt og dødt. De mange Haver, 
"Villaerne og de enkelte Udsalgssteder i Forbindelse med 



nogle faa Bygninger med et mere landligt Udseende give 
den tidligere tyske Koloni dens ganske bestemte Præg. Be- 
boerne ere enten Tyskere, der have trukket sig tilbage og 

leve af deres Penge, eller rige Armeniere, i hvis Hænder 
mange af Ejendommene ere gaaede over. Den tyske Kirke 
og hele Anlægsmaaden minder endnu om, at dette Kvarter 
er anlagt af Tyskere, men man mærker ikke meget til 
tysk Liv eller tysk Sprog. I sin sydUge Del bliver MichaTf- 
lovski-prospekt en almindelig snæver Gade, der gennem 
Kvarteret Kuki bøjer ned til Floden, hvor den ender i et 
lille Torv, midt paa hvilket man ser en smuk Statue af 
Fyrst Voronzof, der fra 1845 til 1854 var øverstbefalende 
i Kavkasus. 

Herfra fører den store Bro over til den anden Side 
af Floden, hvor man straks paa højre Haand har det store 
„Hotel London" og lige for sig Indgangen til Alexander- 
haven. Til højre for denne kommer man ad Barjåtinskaja 
ulitsa (Barjåtinski-Gaden) op til Golovinski-prospékt, Hoved- 
gaden i det russiske Kvarter. 

Her rører der sig et broget Liv, og Øjet møder en 
interessant Blanding af evropæiske og asiatiske Dragter. 
Russiske Damer, der ere klædte efter den sidste Pariser- 
mode, gaa ved Siden af de halvt tilslørede Armenierindei* 
i deres ildrøde Kjoler, og mellem de smaa, vimse og travle 
Armeniere i evropæisk Dragt bevæge de høje, statelige 
Georgiere sig med en vis værdig, maaske snarere indolent 
Langsomhed, der imidlertid passer til den lange Tscher- 
keska, der slaar dem om Hælene. Almindelige Typer paa 
Gaderne i Tiflis ere ogsaa Bjærgboere, Persere og Tatarer 
med deres store Faareskindshuer , men med størst Op- 
mærksomhed betragter den nyankomne Vestevropæer 
Georgierinderne, der have et saa stort Ry for Skønhed; 
men han vil i Reglen bUve skuffet. De ere ganske vist 
kønne med regelmæssige, ovale Ansigter, men de ligne 
allesammen hinanden og have mere buttede Kinder, end 
Skønhedens Fordringer tillade. Ikke des mindre er der 



131 

noget indtagende over dem, og den lille Barret med det 
paa bægge Sider nedhængende Slør klæder dem udmærket. 

Overalt baade til Vogns og til Fods ser man de rus- 
siske Officerer i deres brede, graa Uniformer, og ude 
paa Kørebanen krysse Sporvogne og Faétoner hinanden. 
Mellem Muldyr og Æsler, der bære Kurve med Frugt og 
Grønsager, ser man de grusiske Arbaer, forspændte med 
Bøfler, medens en enkelt Teljéga minder en om, at man 
er i Rusland. I to store Lædersække over Ryggen paa et 
Æsel eller Muldyr bringe Vandsælgerne deres Vare til Byen, 

Paa bægge Sider af Gaden er der moderne Magasiner 
med store Spejlglasruder og flere statelige Bygninger. 
Saaledes ved det vestre Fortov, lige under Davidsbjærget,. 
der rager op over denne Del af Byen, Guvernørens Palads,^ 
Drengegymnasiet med foranliggende Have og den arme- 
niske Klubs storartede Bygning; ved det andet Fortov: 
Museet, et meget stort Pigeinstitut med Have foran, det 
oflfentlige Bibliotek, Galeriet for Malerkunst og helt oppe 
i den nordlige Del det nye russiske Teater, i georgisk- 
persisk Stilj og Posthuset, hvor Hovedgaden slutter og 
fortsættes i Olginskaja ulitsa, der fører ud af Byen og 
gaar over i den grusiske Militærvej. 

Imod Syd lukkes Hovedgaden til Dels af et Par Byg- 
ninger i Nikolajevskaja ulitsa, af hvilke Hotellet Sevemije 
ndmera er den betydeligste; ad en smal Gade, der i paa- 
faldende Grad minder om vor Østergade og har de fineste 
Juvelbutikker, fotografiske Ateliers og Modemagasiner, kom- 
mer man ud til en aaben Plads med et stort, nybygget 
Karavanserail i Midten og det ligeledes nybyggede Raad- 
hus i den sydlige Ende. Paa højre Haand ligger det store 
„Hotel Caucase". 

Et Par Skridt endnu — og man er inde i den arme^ 

niske Basar, der fører ned til den interessante gamle Del 

af Byen. 

9* 

Her findes de varme Bade, omkring hvilke Tiflis er 
opstaaet, og som har givet Byen dens Navn : Varmtvands- 
staden. Gaderne ere krogede og smalle og Husene ejen- 
dommelige med deres Balkoner, der i det mindste strække 
sig paa to Sider af hver Bygning, for at man til de for- 
skellige Tider af Dagen kan sidde i Skygge. Rækværkerne 
og Pillerne, der ere af Træ, ere smukt udskaarne i persisk 
Stil med mange Arabesker, Blade og Blomster. Nede ved 
Floden, hvor Bredderne ere meget stejle og forbundne ved 
to Broer, der ikke ligge langt fra hinanden, ere Husene 
byggede helt ud til Skrænten, saa Balkonerne rage ud 
over Vandet, hvorved Opholdet paa dem i den hede Sonuner- 
tid bliver endnu køligere og behageUgere. 

Som overalt i Syden arbejde Haandværkerne i aabne 
Værksteder, og her har hver Gade sit Haandværk. I een 
Gade bor der saaledes alene Skræddere, og det er ganske 
mærkeligt at se dem sidde i deres Nationaldragt, bevæb- 
nede til Tænderne, og sy paa Symaskine. I en anden 
Gade bo lutter Skomagere, men disse have samme Slags 
Værktøj, som de have haft i Hundreder af Aar. Jævnligt 
ser man Gader med Sølvsmede, men hyppigst træffer 
man Vaabensmede, af hvilke de fleste ere Bjærgboere. 
Hvad enten man vil købe eller ej, nøde de en til at be- 
tragte deres Varer, af hvilke mange ere kostbare og sjældne. 
Her er der Panserskjorter og Hjælme, saaledes som Chev- 
surerne endnu den Dag i Dag bruge dem, fremdeles Strids- 
køller og Knubber, Armskinner og Skjolde, Sværd, Dolke og 
Bøsser. For at vise en, hvor godt Staalet er, tage de en 
Kinschål og hugge løs med den paa en Sten, saa Gnisterne slaa 
ud til alle Sider, uden at dog Æggen tager den mindste Skade. 

I de smalle Gader er der næsten Trængsel. Overalt 
ser man Tatarernes store, uldne Faareskindshuer. Æsler 
og Muldyr komme med alle Slags Varer, saasom Trækul, 
Frugt og Grønsager, i smaa Kurve over Ryggen. De tungt 

belæssede Muschaer eller Lastdragere komme tit løbende 
i Trav, og i to Svineskind bære Vandsælgerne deres Vare 
paa Ryggen. Overalt lyder deres Tschali, Tschali! De 



Huse i Avlabår. 
tunge Arbaer med deres Bøfler kunne vanskeligt komme 
forbi hinanden, og naar en Række Kameler i langsomt 
Tempo passerer Gaden, maa al anden Færdsel standse. 

Stærkest Røre er der nede i Basaren ved MeKdan eller 
Torvet. Her falbydes en Mængde forskellige Varer i 
broget Blanding: gyldne Ørenringe, Halssmykker, Arm- 
baand. Ædelstene, Turkiser, Sølvbælter og Dolke, Silke- 
tørklæder, Tæpper, Tøjer og Slør, Kæder, Spænder, Naale, 
Sølvknapper og forskellige andre Metalgenstande, email- 
lerede og kunstfuldt forarbejdede. Fremdeles rigt broderede 
Tøfler med Mønstre i Guld og Sølv, Pelshuer og tusinde 
andre Sager, gamle Vaaben, Lertøj, Mønter og Bøger, gamle 
og nye, almindelige og ualmindelige imellem hinanden, paa 
alle mulige Sprog og behandlende alle mulige Emner. 
Lige saa broget er Frugtmarkedet med sine tit smagfulde 
Opstillinger af Kurve med Æbler, Oliven, Figner, Druer, 
Dadler og Nødder. 

Den gamle By er ubestridelig den interessanteste Del 
af Tiflis, men selv denne Del er i Virkeligheden ikke meget 
gammel, da Byen er bleven ødelagt saa mange Gange. 
Man ser derfor heller ingen Minder fra Georgiens Glans- 
periode. Bagratidernes Kongeborg er sporløst forsvunden, 
og de store Ruiner Syd for Byen ere Rester af en Fæst- 
ning, som Perserne have opført for at holde de under- 
tvungne Georgiere i Ave. Kun Zionskirken, der er opført 
af Byens Grundlægger, Kong Vachtang Gurg-arslan, i Aaret 
451, staar endnu tilbage, men da ogsaa den er ødelagt og 
genopbygget flere Gange, er det vist mere end tvivlsomt, 
om der er en eneste Sten tilbage af den oprindelige Byg- 
ning. Den er opført i Korsform af store, gule Sten, og 
dens Indre er overordentlig pragtfuldt. Her opbevares 
Georgiernes kostbareste Relikvie, det Kors, med hvilket 
den hellige Nina gennemvandrede Georgien, da hun paa 
Konstantin den Stores Tid bragte Kristendommen herhen. 
Hvert Aar fejrer den georgiske Kirke hendes Minde den 
14. Jan., og ved denne Lejlighed oplæses hendes Historie, 
der indeholder flere smukke og poetiske Træk. 

I Byen Kolastir levede en af Kong Maximians mest 
ansete Anførere, Sabvlon, og hans Hustru Stisanna. De 
vare bægge Kristne og havde kun et eneste Barn, Datteren 
Nina, som Moderen opdrog til Ydmyghed og Gudsfrygt. 
Da Nina var 12 Aar gammel, solgte hendes Forældre alt, 
hvad de havde, og drog til Jerusalem. Her besluttede 
Sabulon at drage ud som Eneboer; men før han rejste 
bort, anbefalede han sit Barn til Guds Varetægt, og idet 
han vendte sig mod Nina, som han trykkede til sit Bryst, 
medens en Strøm af Taarer vædede hans Ansigt, sagde 
han: „Vær ved godt Mod, mit Barn, og efterlign Maria 
Magdalene og Lazarus'es Søstre i deres Kærlighed til Vor- 
herre og Frelser. Og elsker Du ham, som disse elskede 
ham, saa vil han ogsaa tage sig af Dig!" — 

Derefter begav Sabulon sig til Egnen hinsides Jordan, 
hvor han henlevede Resten af sine Dage under Bods- 
øvelser og Lovprisninger af Gud. 

Nina blev derimod hos Patriarken af Jerusalem, Niam- 
for, en Armenier fra Byen Duini, for af ham at modtage 
en grundig Religionsundervisning. Før han begyndte paa 
sin Undervisning, udtalte han de mærkelige Ord: „Jeg ser, 
min Datter, din Kraft som en Løvindes Kraft, hvis Røst 
er stærkere end alle andre Dyrs, og jeg ser Dig som en 
Ørn, der stiger højere op mod Himlen end alle andre 
Fugle, saa den fra Jorden kun ser ud som en ganske lille 
Prik, medens den dog med Sikkerhed rammer sit Maal! 
Saaledes skal ogsaa dit Liv blive!" — Blandt det meget, 
Niamfor lærte hende, var ogsaa Beretningen om, hvorledes 
Stridsmændene ved Kristi Kors havde kastet Lod om hans 
Kjortel, der var tilfalden en Mand fra Mzchet i det den- 
gang hedenske Georgien. Endnu vidste hun ikke, at det 
skulde blive hendes Gerning at kristne dette Land; men 
da hun i to Aar havde nydt godt af Niamfors Undervis- 
ning, bad hun ham, om hun maatte drage til Rom for at 

prædike Kristandommen der. Niamfor gav hende Lov 
hertil, og idet han lagde sine Hænder velsignende paa 
hendes Hoved, bad han: „Herre, evige Gud! I dine Hænder 
overgiver jeg dette forældreløse Barn, som jeg sender ud 
for at prædike dit Ord og for at forherlige din Opstandelse I 
Hvor hun i hellig Iver gaar hen, der være Du, Herre Jesus, 
hendes Ledsager, hendes Fører og Lærer, og læg Du dit 
Ord paa hendes Tunge, saaledes som Du altid har været 
med dem, der frygtede og tjente Dig!** 

Saa rejste Nina bort, og da hun kom til det romerske 
Rige, blev hun bekendt med en Jomfru ved Navn Rifsimey 
der boede i et Kloster og ventede paa Daaben fra Jeru- 
salem. Hos hende blev Nina et Aar, hvorefter hun døbte 
hende. 

Men paa denne Tid sendte Kejser Diokletian Sende- 
mænd om i hele sit Rige for at opsøge den smukkeste 
Jomfru, som han da vilde tage til Ægte. Da disse Sende- 
mænd kom til Klostret, hvor Nina og Rifsime boede, og 
de aldrig havde set en saadan Skønhed som Rifsime, der 
oven i Købet var af kongelig Byrd, malede de hendes Billede 
og sendte det til Kejseren, der syntes saa udmærket om 
det, at han straks forberedte alt til Brylluppet og indbød 
en Mængde Gæster fra fjern og nær. Men da Kejseren 
var Afgudsdyrker og forfulgte de Kristne, blev Rifsime 
dybt bekymret og flygtede med Nina og alle sine Folk ud 
af Landet, hvorefter de kom til Armenien og bosatte sig 
i Duini, det nuværende Achal-kalaki. 

Da Diokletian opdagede, at Rifsime var flygtet, sendte 
han Bud til alle Lande for at faa hende opsporet. Saa- 
ledes kom der ogsaa Bud til Kong Tiridates af Armenien, 
der straks lod Rifsime eftersøge og snart fandt hende i 
Duini. Da han saa hendes Skønhed, vilde han imidlertid 
selv tage hende til Ægte, men da hun ikke vilde føje ham 
heri, lod han hende under de skrækkeligste Pinsler hen- 

rette tilligemed flere af hendes Ledsagere. Ved denne 
Lejlighed skete flere Undergerninger, hvorved mange Arme- 
niere bleve omvendte. 

Enkelte af den hellige Rifsimes Ledsagere undkom, 
blandt disse Nina, der skjulte sig i en Rosenbusk, som 
endnu ikke bar Blomster. Der saa hun i et Syn en Præst, 
som svingede et Røgelsekar, fra hvilket der opsteg en 



dejlig Vellugt, og i hvis Røg hun saa en Skare himmelske 
Væsener, i hvilke hun genkendte de heUige Martyrer, der 
nylig vare blevne forløste og nu svævede op imod Himlen. 
Da ønskede hun, hun kunde følge dem, og sukkede: „O, 
Herre, min Gud, hvi lader Du mig bUve hernede mellem 
Øgler og Slanger!" — Men en Stemme fra Himlen talte 
til hende og sagde: „Saa vist som de Torne, der nu om- 
give Dig, skulle bære vellugtende Roser, naar deres Tid 

kommer, saa vist skal ogsaa Du engang bæres ind i 
Himlen; men nu skal Du staa op og drage mod Nord, 
hvor Høsten er stor, men Arbejderne ere faa!** 

Under mange Lidelser og Farer drog da den hellige 
Nina mod Nord og kom til den georgiske By Urbnisi, 
hvor hun fandt et fremmed Folk, der tjente fremmede 
Guder og tilbad Ilden og Billeder af Sten og Træ. I 
længere Tid levede hun som Eneboer i Bjærgene, men 
blev snart berømt ved sine gode Gerninger og Undere. 
Rygtet om hende naaede ogsaa Dronningen, der dog i 
Begyndelsen ikke vilde fæste Lid til, hvad der blev fortalt 
om den fremmede Jomfru. Men da hendes Søn døde, be- 
sluttede hun i sin Fortvivlelse at søge Hjælp hos den hel- 
lige Nina. Paa nøgne Fødder begav hun sig til hende og 
førte hende med sig til Mzchet, hvor Nina opvakte Konge- 
sønnen fra de døde. Baade Dronningen og hendes Søn 
tilligemed en stor Del af Folket gik nu over til Kristen- 
dommen; men mange, og blandt disse Kongen, vedblev 
at dyrke Afguder. Derved opstod en Borgerkrig, der 
varede, indtil Kong Mirian, overbevist ved mange Undere, 
lod sig døbe med hele sit Folk. 

Da den hellige Nina døde, blev hun begravet i et 
Kloster, der fik hendes Navn: Nina-zminda (den hellige 
Nina), og som ligger i Kachétien, 5 Mil Øst for Tiflis. 

Af „Seværdigheder" i Tiflis staar Museet i første Række. 
Baade Geologen og Zoologen, Geografen og Etnografen ville 
have Udbytte af at besøge det, og enhver vil blive til- 
trukket af den anskuelige Opstilling, der udmærker dette 
Museum og røber Direktørens fine Smag og kunstneriske BUk. 

Det er aabent Tirsdag, Fredag og Søndag fra 10—3 
mod en Entré af 20 Kopek. Efter at være kommen gen- 
nem en lille Gaard, hvor der er gjort Begyndelsen til en 
zoologisk Have, idet der findes nogle Bure med Ørne, 
Ravne, Fasaner og Agerhøns, kommer man ind i en lille. 

hvælvet Forhal i persisk Stil og fra denne ind i Museets 
første Afdeling, der er helliget Geologien. 

Her har man let Lejlighed til at se, hvilke forskellige 
Stenarter og Formationer der forekommer i Kavkasus, 
medens ypperlige geologiske Kort paa Væggene give en 
Oversigt over Formationernes Fordeling. Et helt Skab er 
forbeholdt Guvernementet Baku med Forsteninger fra Kridt- 
perioden, medens store Glas paa et Bord i Midten af Salen 
indeholde Prøver af Nafta paa de forskellige Trin af dens 
Rensning, lige fra den mørke, brunlige Olie, der springer 
op af Jorden, og til den vandklare Vædske, vi bruge i 
vore Lamper. 

Men har man i den første Sal faaet et nærmere Kend- 
skab til Kavkasusbjærgenes Beskaffenhed, faar man i den 
næste, der er den største og danner Midtpunktet i hele 
Stueetagen, et Begreb om det Dyreliv, der rører sig paa 
disse Bjærge eller i de Lande, hvis Klima, Jordbundsfor- 
hold og Vegetation ere betingede af dem. 

Straks ved Indtrædelsen bliver man slaaet af den 
livlige, kunstneriske og anskuelige Maade, paa hvilken 
Dr. Radde har ordnet den hele Samling. Paa et Klippe- 
stykke til venstre for Indgangen staa to smukke Tigre, 
en Han og en Hun, der bægge ere skudte i Omegnen af 
Lenkorån. Men for øvrigt optages Salens første Afdeling 
af en righoldig Samling af Fugle, blandt hvilke man især 
lægger Mærke til en sjælden smuk Gruppe Fasaner. Skønt 
Fuglene synes at være fyldigt repræsenterede, ere de 
1000 Eksemplarer, der ere udstillede, kun en mindre 
Del af den hele store Samling, der gemmes i Skuffer, og 
som Dr. Radde har benyttet til sit store Værk om Kav- 
kasiens Fugle. 

Midt paa Gulvet staar en høj Klippeblok, paa hvilken 
man ser flere forskellige kavkasiske Bjærggeder klatre om. 
Men man faar først Begreb om, hvor storartet denne Gruppe 



^ 

er, naar man ser efter, hvor mange Dyr den bestaar af. 
Der. er ikke mindre end 17. Forneden 4 Eksemplarer af 
Aegoceros Pallasii, 3 Eksemplarer af Ovis anatolica fra 
Araxesegnen og 1 Eksemplar af Ovis arkal fra det trans- 
kaspiske Distrikt. I Midten 6 Eksemplarer af Aegoceros 
Aegagrus med de lange, tilbagebøjede Horn, og øverst 3 
Gemser. 

Til højre for denne store Gruppe staa 3 Hjorte fra 
Omegnen af Tiflis, og ved Siden af dem 3 stribede Hyæner, 
der slide i et Aadsel. Længere tilbage i Salen findes en 
prægtig Bisonokse fra Abchasien, og ved Siden af den 
sidde 3 Ulve. 

Til venstre ser man en Gruppe Bjørne fra Omegnen 
af Tiflis. Den ene Hunbjørn lærer sine Unger at klatre i 
et Træ. Ved Siden af denne Gruppe findes en stor Niche 
med en smukt malet Bagvæg, der forestiller et Landskab 
med en sivkranset Sø, til hvilket Motivet er taget fra Om- 
egnen af Lenkorån. Paa Gulvet foran Sivene i Maleriets 
Forgrund er en stor Samling Svømme- og Vadefugle op- 
stillet. Nogle svømme, medens andre staa paa eet Ben og 
gøre Toilet, og atter andre bygge Rede. Her findes Flamin- 
goer, Ænder, Pelikaner, Maager og Terner, Traner, Ibisser, 
Storke, Ryler, Bekkasiner o. s. v. o. s. v., alle fra Omegnen 
af Lenkorån. 1 Baggrunden af Salen ligger en styrtet 
Kamel, over hvilken en Flok graadige Gribbe have kastet 
sig, og i hvis Skind de allerede hugge løs. 

Endnu findes en Mængde Skabe og Montrer med Dyr, 
Æg og Reder, men det anførte maa være nok til at give et 
Begreb om Hovedindtrykket af den hele Sal, hvis Vægge 
ere prydede med Malerier, til hvilke Motiverne ere hentede 
fra forskellige Egne i Kavkasus. 

1 den næste Sal fortsættes Samlingen af Pattedyr med 
de mindre Former. Saaledes af Rovdyr: Vildkatte, Losser 
og forskellige kavkasiske Maarformer. Her lægger man 

ogsaa Mærke til to sorte Ræve fra Kasbek. Derefter 
komme Gnavere, saasom Harer, Egern og to Gnaverpind- 
svin fra Lenkorån, flere Insektædere og en meget betydelig 
Samling Flagermus, blandt hvilke Vespertilio murinus, der 
i Tusindvis opholder sig under Taget af Katedralen i Mzchet. 
Til Samlingen af Kranier slutter der sig en lUle antropo- 
logisk Samling, saaledes Skelettet af en russisk Kvinde og 



Kranier af en Tyrk, to Lesghiere, en Imereter, en Laser, 
en Russer fra Guvernementet Archangelsk, en Franskmand, 
en Turkoman, fire Armeniere og to Mongolere. 1 Midten 
af Salen er der opstillet Skelettet af en Vaagehval (Ralæn- 
oplera rostrata), der i 1880 strandede i Nærheden af Batiim. 
I den ^erde og sidste Sal slutter den zoologiske Sam- 
ling med Krybdyr, Padder, Fiske og lavere Dyr. En mæg- 
tig Husblasstør (Acipenser Huso), der er opstillet midt i 
Salen, tiltrækker sig særUg Opmærksomhed. Den er 

fanget i Kur, vejede henved 2000 Pd. og gav 6 Pd. 
Kaviar. 

Fra Forhallen fører en smuk Trappe af Sandsten fra 
KutaYs op til første Etage, og paa Væggene langs Opgangen 
hænger en Mængde Litografier og Fotografier af PersonUg- 
heder, der have spillet en Rolle i Kavkasiens Historie. 
Her ser man Billeder af Enkedronning Maria, Kong Irakli, 
Fyrst Zizianof, General Jermolof, Fyrst Voronzof, Fyrst 
Barjåtinski, Schamuil og mange andre. Væggene i For- 
hallen paa første Etage ere ved Dr. Raddes Initiativ prydede 
med smukke Freskomalerier, til hvilke Motiverne ere tagne 
fra Sagnhistorien. 

Det første af disse forestiller Prometheus, lænket til 
Kavkasus og begrædt af Oceaniderne. I den frembrydende 
Dags svage Lys ser man Prometheus, som med knyttet 
Haand værger sig imod Gribben, der slaar ned paa ham, 
og hans Blik udtrykker baade Frygt og Smerte. Ved 
hans Fødder dukke fire Oceanider op af Pontus-Euxinus 
og udtrykke deres Medlidenhed med ham. Det andet 
Maleri gengiver Argonauternes Ankomst til Kolchis. Den 
ene af Rorkarlene anstrenger sig for at holde Argo ind 
til Kysten. I Bagstavnen staar Jason, Portrætbillede af 
Storfyrst Nicolai Michallovitsch, medens Kong Aéthes, led- 
saget af sine to Døtre, kommer kørende i en Vogn, der 
er forspændt med to fyrige Heste. 

Til højre for Indgangen til den etnografiske Afdehng 
af Museet ser man Jason og Medea i Hekates Tempel og 
længere tilbage Noah, der planter det første Vintræ. Pillen 
mellem de to Vinduer ud til Gaarden optages helt af to 
Amazoner, der ride i Kamp, og til højre og venstre for 
Vinduerne har man David II og Dronning Thamara, Kopier 
efter de gamle Kalkmalerier i Katedralerne i Mzchet og Gelåt. 

Har man i Stueetagen faaet et OverbUk over Kav- 
kasiens naturlige Beskaffenhed og det Dyreliv, der rører 

sig her, saa faar man paa første Sal et levende Billede af 
Kavkasusfolkenes forskellige Kulturstandpunkter. Legems- 
store Figurer vise en de forskellige Nationaldragter; og 
Modeller af Bygninger, Køkkentøj og Avisredskaber give 
Begreb om, hvorledes det daglige Liv former sig. I et 
Skab ser man en righoldig Samling af kavkasiske Vaaben, 
i et andet lutter musikalske Instrumenter. Af disse er 
den saakaldte Surna, en Træfløjte med 3 Toner, det al- 
mindeligste i Georgien, og overalt ude paa Landet hører 
man Hyrderne spille deres ensformige, melankolske Sange 
paa dette Instrument. Ved festlige Lejhgheder akkompag- 
neres Siirnaen af en Slags Violin med 3 Strenge, kaldet 
Salamuri, af en Guitar eller Tschunguri og af Tromme og 
Tamburin. I MingreUen bruges endnu den græske Syrinx- 
fløjte. 

Men her findes endnu svanetiske, abchasiske, persiske 
og tatariske Instrumenter i Overflod. I et tredje Skab ses 
foroven forskellige Hovedtøjer, af hvilke Bjærgboernes 
særlig tiltrække sig Opmærksomheden ved deres ejendom- 
melige Former, og forneden Fodbeklædninger fra alle Egne 
af Kavkasus. 

Andre Skabe og Montrer ere opfyldte med Signeter, 
Mønter og Smykker. Med særlig Veneration betragter 
man Numrene 46 til 59, Dekorationer, med hvilke Schamuil 
har hædret sine Murider. Overalt paa Væggene hænge 
Malerier, hvortil Motiverne ere tagne fra de mest karak- 
teristiske Steder i Kavkasien, hgesom der her findes en 
overordenthg righoldig Samling Fotografier af Landskaber, 
Folketyper, Ruiner, Kirker og Byer. 

Ad en Vindeltrappe kommer man op til den øverste 
Etage, hvor Oldsagssamlingen findes, og har man ogsaa 
gaaet denne igennem, har man faaet et anskueligt Billede 
af Kavkasus i Fortid og Nutid. 

Selv om Museet imidlertid indeholder et righoldigt 
Herbarium paa flere Tusinde Planter, der af Dr. Radde 
og flere ere blevne samlede i Kavkasus, bør man ikke 
forsømme at besøge den botaniske Have, hvor man i det 
frie kan gøre Bekendtskab med en Del af de samme 
Planter. I flere Terrasser strækker den sig ned ad den 
sydlige Skraaning af det Højdedrag, paa hvilket Ruinerne 
af den persiske Borg ligge, og har kostet utrolige Anstren- 
gelser, da hver Haandfuld Jord er tilført andetsteds fra; 
men Anstrengelserne ere ogsaa blevne kronede med Held, 
thi intet andet Sted i Tiflis kan maale sig med den bota- 
niske Have i yppig Vegetation og skøn Beliggenhed. 



Det Folk, der i det daglige Liv spiller den største 
Rolle i Tiflis, er Armenierne. De stamme fra det lige Syd 
for Kavkasien liggende Højland Armenien, hvor de have 
været bosatte som Folk fra de ældste Tider. Selv kalde de 
sig Haik og deres Land Haj(zstan efter en af Jafets nær- 
meste Efterkommere, Haik, der ifølge de gamle Sagn 
skal have været deres Stamfader. 

Allerede meget tidligt skulle de være komne i Be- 
røring med Kristendommen, og Sagnet fortæller, at da 
den armeniske Konge Abgar*), der levede paa Kristi Tid 
og var angreben af en haard Sygdom, hørte Tale om Pro- 
feten fra Nazareth, troede han straks paa ham, sendte 
Bud til ham og bad ham, om han vilde helbrede ham. 
Men da Kong Abgar havde hørt, at Jøderne forfulgte Kri- 
stus, indbød han ham samtidigt til at komme til Armenien, 
saa vilde han og hans Folk tilhøre ham; men hvis dette 



*) En Brodersøn af den bekendte Kong Tigranes, Mithridates den 
Stores Forbundsfælle mod Romerne. 

ikke kunde lade sig gøre, bad han ham i det mindste 
sende sit Billede. 

Kristus svarede, at det var hans Kald at dø i Judæa, 
men tog i det samme en Svededug, holdt den op for sit 
Ansigt og gav den derefter til Sendebudene, der med For- 
bavselse saa, at den nu bar hans Billede. De bragte den 
med til deres Konge, der straks blev helbredet, og Arme- 
nierne mene, at Ordene: „Salige ere de, der ikke se, men 
dog tro!** ere udtalte i Anledning af Kong Abgars Tro 
paa, at Kristus havde Magt til at helbrede ham. Saaledes 
lyder Sagnet, der jo har nogle enkelte Træk tilfælles med 
den katolske Kirkes Legende om den hellige Veronica; i 
de armeniske Kirker træffer man ofte Kristi Billede ft^em- 
stillet paa et Tørklæde. 

Men selv om saaledes Kong Abgar skal have troet 
paa Kristus, blev Folket i sin Helhed endnu et Par Aar- 
hundreder uberørt af Kristendommen, der først under Kong 
Tiridates (259—314) blev indført af den hellige Gregorius. 
I Begyndelsen af sin Regering rasede Kong Tiridates mod 
Kristendommen, og Armenierne fortælle en Mængde Sagn 
om alle de Forfølgelser og Lidelser, den hellige Gregorius 
maatte gennemgaa. Det var ogsaa under Tiridates, at den 
ovenfor nævnte Rifsime led Martyrdøden og den hellige 
Nina flygtede ud af Landet. 

Men endeKg blev Kongen overbevist om Evangeliets 
Sandhed og lod sig døbe tilligemed en stor Del af sit Folk. 
I Daaben aflagde han det latinske Navn Tiridates og an- 
tog det armeniske Dertad, i hvilken Navneforandring man 
synes at skimte en Forbindelse mellem Kristendommen og 
det nationale Liv. Den største Del af de nydøbte havde 
naturligvis ikke nogen kristelig Oplysning, men den hellige 
Gregorius udfoldede en ualmindelig Virksomhed for at ud- 
brede den kristelige Lære og vække et virkelig kriste- 
ligt Liv. Han stiftede en Mængde Klostre, uddannede 

en Mængde gejstlige og udnævnte senere ikke mindre end 
400 Biskopper. 

I Modsætning til Georgierne beholdt Armenierne for- 
skellige Elementer af deres gamle Folkereligion, en Blan- 
ding af den græske Mytologi og Zoroasters Lære ; og lige- 
som Nordboernes Jul er gaaet over til at blive en kristen 
Fest, saaledes gik den aarlige Fest for den høje Guddom 
Mihr (Ildens Gud) i ændret Form over til at blive en Kirke- 
fest hos Armenierne. 

Faa Aar efter Konciliet i Chalcedon (451) sagde Ar- 
menierne sig løs fra den katolske Kirke, og de have fra 
den Tid dannet et selvstændigt Kirkesamfund, uden at der 
dog i Læren er nogen stor Forskel mellem den katolske 
og den armeniske Kirke. Da den sidstes Selvstændighed 
var mest truet fra Konstantinopel, har den, skønt udgaaet 
fra Byzans, i Tidernes Løb noget nærmet sig den romerske 
Kirke. Paven betragtes dog ikke som Kirkens Overhoved, 
men sættes i Rang lig med Patriarkerne i Jerusalem, 
Antiochia, Alexandria, Konstantinopel og Edschmiadsin. 
Læren om Skærsilden forkastes, og Alterens Sakramente 
nydes i hægge Skikkelser. For øvrigt skal den armeniske 
Kirke være meget tolerant, erkende enhver, der er døbt, 
for en Kristen og tildele ham Sakramenternes Velsignelse 
uden at forlange, at han skal forlade det Kirkesamfund, 
han hidtil har tilhørt. 

Patriarken i Klostret Edschmiadsin, der i Aaret 305 
skal være stiftet af den hellige Gregorius og Ugger i Nær- 
heden af Erivan, er den armeniske Kirkes Øverste. Han 
indvies af den hellige Gregorius'es højre Haand, der som 
en dyrebar Relikvie endnu opbevares i Klostret, og han 
indsætter igen alle armeniske Præster og Biskopper og 
indvier den hellige Olie, med hvilken enhver bUver salvet 
efter Daaben. Fra alle Verdenshjørner valfarte Armeniere 
til Edschmiadsin ; fra Indus og Nilen, fra Ganges og Njevå 

sirømme Præsterne herhen for at hente den hellige Olie^ 
og Edschmiadsin faar derved stor Betydning for Enheden 
i det armeniske Folk og den armeniske Kirke. Ved en- 
hver offentUg Bøn nævnes Patriarkens Navn, og religiøse 
Bøger i det armeniske Sprog maa kun trykkes med hans 
Tilladelse. Han vælges af Gejstligheden, og Valget be- 
kræftes af den verdslige Magt, for Tiden den russiske 
Kejser. 

Som overalt i Middelalderen saaledes bleve ogsaa i 
Armenien Præsterne og Munkene Bærere af det aandeUge 
Liv, men i det ringe befolkede Højland, hvor det politiske 
Liv ikke kom til at spille nogen Rolle, paatrykte Munke- 
livet maaske i endnu højere Grad end andetsteds hele 
Folkets Udvikling et kirkeligt Stempel. Alle Nationens 
store Mænd vare Munke, Præster og Biskopper, og deres 
Poesi bestaar næsten udelukkende af religiøse Sange, 
deres Filosofi af dogmatiske Disputationer. Højest ere de 
naaede i Teologi og Historie, og det er mærkehgt, at de 
kun have meget faa poetiske Værker at opvise, skønt de 
have haft megen Omgang med et saa poetisk Folk som 
Perserne. 

1 den hedenske Tid havde de ikke deres egen Bogstav- 
skrift; først i Aaret 406 gav den hellige Mesrop i den af 
Kong Vramschambuch og Patriarken Isak foranledigede 
Bibeloversættelse Armenierne deres eget Alfabet, der be- 
staar af 38 Bogstaver. Armeniens bedste Mænd arbejdede 
paa denne Oversættelse, saaledes den bekendte Historie- 
skriver Moses af Korene, og den er endnu Mønsteret for 
det rene haikaniske Sprog. Den armeniske Litteraturs 
Glansperiode falder i det 5te og 6te Aarhundrede. En 
levende Forbindelse bestod dengang med Vesten, og faa 
Folk havde da en saa rig Oversættelseslitteratur som Ar- 
menierne. Den betydeligste af Armeniernes originale 

Digtere i Middelalderen er Narses Schnorgali, hvis reli- 

giøse Sange endnu lyde i de armeniske Kirker og ere 
oversatte paa flere Sprog. Medens Lyskander er den 
eneste, der herhjemme har indladt sig paa en saa vanske- 
lig Opgave som den at føre Historien med nøjagtig An- 
givelse af Aarstal tilbage til Verdens Skabelse, saa er 
dette noget ganske almindeligt hos de armeniske og ge- 
orgiske Historieskrivere, og dette er ogsaa Tilfældet med 
Schnorgali, der behandler sit Fædrelands Historie fra 
Verdens Skabelse til hans egen Tid, ved hvilket Arbejde 
han erhvervede sig Navnet „Armeniens Livius**. 

Senere beskæftigede den armeniske Litteratur sig 
næsten udelukkende med teologiske Stridigheder, og under 
Kampen med Muhammedanismen døde den helt hen. 

Først i Begyndelsen af forrige Aarhundrede kom der 
igen nyt Liv i den. Den lærde og patriotiske Mekitar 
stiftede da en katolsk-armenisk Orden, hvis Statutter, der 
ligne Benediktinerordenens, i 1712 bleve stadfæstede af Pave 
Klemens XI, og hvis Medlemmer have været overordent- 
lig virksomme for Trykningen og Udbredelsen af gamle, 
klassiske Skrifter. Mekitaristen Paul Lukas Indschidschean 
har saaledes med Benyttelse af de hjemlige Kilder samlet 
et righoldigt Materiale til et stort historisk-geografisk Værk, 
hvorved Studiet af Kilderne er blevet betydelig lettet. 

Da Tyrkerne i Begyndelsen af det 16. Aarhundrede 
erobrede Armenien, spredtes en stor Del af Armenierne 
ud over de forskellige Lande i Orienten og have med en 
mærkværdig Smidighed forstaaet at rette sig efter de For- 
hold, i hvilke de ere blevne nødte til at leve. Medens de 
i deres Hjemstavn drive Agerbrug, have de i Rusland og 
flere andre Lande kastet sig over Handelen, og medens 
de i de kaspiske Provinser leve af Silkeavl, flakke de paa 
Kirgisernes og Kalmykkernes Stepper om som Nomader. 
Skønt de saaledes leve spredte mellem mange forskellige 
Folkeslag, have de dog holdt sig typisk rene saavel i 

ydre Bygning og Ansigtstræk som i Sprog og ReUgion. 
Men medens alle rejsende stemme overens i rosende Dom 
over de i Hjemstavnen levende Anneniere, lyder Dommen 
derimod helt anderledes over Armenierne i Tiflis, Kon- 
stantinopel og Moskva. 

Overalt, hvor et større Antal Armeniere ere samlede, 
oprette de straks et Trykkeri og udgive Bøger for at be- 
vare deres Sprog og Litteratur. 

Tiflis er Centret for Armenierne i hele Kavkasien. 
Georgierne se med Foragt ned paa dem og ville ikke 
lære deres Sprog; saa lære Armenierne Georgisk og faa 
til sidst de fleste georgiske Ejendomme over paa deres 
Hænder. De armeniske Skoler ere mønsterværdige, men 
mange Armeniere uddannes videre ved de store Univer- 
siteter i Rusland. De have overordentlig stort Sprog- 
talent, hvorfor man sjældent træffer en Armenier, der ikke 
kan Tysk eller Fransk; men mærkeligt er det, at disse 
praktiske Folk, der fra Morgen til Aften ere beskæftigede 
med Forretninger, ligesom Englænderne holde den klas- 
siske Uddannelse højt i Ære, hvorfor man træffer mange, 
der ere ganske godt hjemme i den gamle græske og 
latinske Litteratur. 

Ligesom deres ældre Litteratur bærer Vidnesbyrd om, 
at de ere udprægede Forstandsmennesker, saaledes skal 
den i Tiflis udkommende moderne Litteratur ogsaa mere 
udmærke sig ved videnskabehgt Indhold end ved selv- 
stændig skabende Digterkraft. I Skønlitteraturen er det 
for Øjeblikket Romanen, der florerer; men man maa ikke 
tænke sig den armeniske Roman i Smag med den øvrige 
orientalske Litteratur, man kender, — den er tværtimod 
bygget efter evropæisk Mønster og henter sine Emner fra 
Selskabslivet. Livsanskuelsen er i Reglen pessimistisk og 
Personerne alt andet end idealiserede. Købmanden er 

altid Helten. En af de betydeKgste Novellister er Raffi, 
der ogsaa har overført tysk Litteratur paa Armenisk. 

Den samme Realisme, der præger Romanlitteraturen, 
genfinder man i den dramatiske Litteratur, hvis mest frem- 
ragende Forfatter er Gregor Sundukicmz. Han har stiftet 
det armeniske Teater i Tiflis; men skønt det har et ganske 
righoldigt Repertoire og flere gode Kræfter, fører det dog 
kun en kummerlig Tilværelse og kan vanskelig konkurrere 
med det russiske. 

Af de 6 armeniske Tidender, der udkomme i Tiflis, 
«r den konservative „Megu Hajastani" (Armeniens Bi) den 
ældste. Den betydeligste er det af Dr. Arzruni redigerede 
Dagblad „Mschdk^ (Arbejderen), hvis Redaktør, der har 
studeret i Heidelberg, er godt inde i de evropæiske For- 
hold. Redaktøren for det unge Armeniens Organ „Nor 
Dar'^ (Den nye Tid), der hører til yderste Venstre, har 
ogsaa studeret i Tyskland. De armeniske Lærere have 
deres Organ i Maanedsskriftet „ Va/raschcm^ (Skolen), medens 
den armeniske Bømeverden øser sin Underholdning og 
Belæring af Børnebladet „Aigpjur^ (Kilden). 

I en Skildring af Tiflis, der har været det gamle 
Kongerige Georgiens Hovedstad, fortjene Georgierne en 
ganske særlig Omtale. I mange Henseender danne de en 
fuldstændig Modsætning til Armenierne. Medens disse 
ligesom Jøderne, med hvilke de have en paafaldende Lig- 
hed, nære en udpræget Ulyst til Krigerlivet, ere Georgierne 
derimod tapre og ridderlige; men medens Armenierne ere 
driftige og virksomme, ere Georgierne lade og indolente; 
Armenieren er snu. Georgieren aaben, den ene begærlig, 
den anden ødsel. 

Som det i første Kapitel blev antydet, knyttes en hel 
Række af de ældste Sagn til Egnene mellem det sorte og 
det kaspiske Hav; men Kavkasus er ikke alene det fjerne, 
mystiske Land, til hvilket fremmede Nationer henlægge 

Skuepladsen for deres Sagnheltes Bedrifter, eller den 
Arena, paa hvilken fremmede Erobrere have vundet deres 
Laurbær — Landet selv har sin Historie, og vil man have 
den rette Forstaaelse af Nutidsfolket, maa man ogsaa vide, 
hvorledes det selv fortæller og opfatter denne Historie, 
der vokser frem af en eventyrlig Sagnverden, til den 
senere former sig i en mere bestemt og paalidelig Skik- 
kelse. 

Langt tilbage i Tiderne begynder den, omtrent paa 
Noahs Tid, eller — som de georgiske Historieskrivere 
meget nøjagtigt berette — ved Aaret 1792 efter Adam! 
Paa denne Tid, medens Nebrod (Nimrod) endnu herskede 
i Babel, levede mellem Bjærgene Ararat og Masisi en 
Mand ved Navn Thargamos% en Sønnesøn af Jafet, Noahs 
Søn. Hans Slægt var utallig, thi han havde mange Koner, 
Sønner og Døtre og gennem dem Børnebørn og Børne- 
børns Børn. Selv skal han have levet i 600 Aar. 

Blandt hans Sønner udmærkede særlig følgende sig: 
Hao8 (Haik), KarttoSy BardoSy Movaka/n, Lekros, Heros, 
Kavkas og Egros, Disse 8 Brødre vare alle tapre og 
taprere end nogen før og efter Syndfloden. Men da der 
ikke mere var Plads mellem Bjærgene Ararat og Masisi, 
delte Thargamos hele Egnen fra Ararat til Kavkasus- 
bjærgene og fra det sorte til det kaspiske Hav mellem 
sine Sønner. Haos fik Landet omkring Ararat, men de 
andre 7 Sønner sendte han Nord paa og tildelte dem Land 
efter Fortjeneste. Kartlos fik Landet omkring det nu- 
værende Tiflis, Bardos det nuværende Karabagh og Mo- 
vakan Landet Nord for Kur fra Jora til det kaspiske Hav, 
og her anlagde han Staden Movakaneti, det nuværende 
Nucha, Heros fik det nuværende Kachétien mellem Alasån 
og Jora og Egros Imeretien og Mingrelien, hvor han byg- 



*) I Genesis (Kapt. 10, V. 3) nævnes Thogarma som Jafets Sønnesøn. 

gede Egrisi, som nu hedder Bedia. Lekros fik Landet 
mellem Terek og det kaspiske Hay og Kavkas Landet 
Vest for Tereks øvre Del til det sorte Hav. 

Alle 7 Brødre adlødf Haos, og alle havde det samme 
Sprog, men de stod endnu under Nebrod. Da sammen- 
kaldte Haos sine 7 Brødre og sagde til dem: ,,Den højeste 
Gud har givet os Herredømmet over meget Folk, vi ville 
nu være Guds Undersaatter og ikke Slaver, vi ville ikke 
adlyde andre end Gud!** Dette gik de 7 Brødre med 
Glæde ind paa, og de ophørte med at betale Nebrod Skat. 
Denne samlede da sine Krigere og rykkede mod Tharga- 
mosianerne, men sammen med sine 7 Brødre afventede 
Haos Nebrod ved Foden af Bjærget Masisi. Medens Nebrod 
selv blev noget tilbage, sendte han en uoverskuelig Hær 
imod Thargamosianerne, og det kom til et frygteligt Slag, 
der sammenlignes med et heftigt Stormvejr: „Støvet fra 
de kæmpendes Fødder var som en tæt Sky, deres skin- 
nende Panserplader som Himlens Lyn og deres Brøl som 
Torden; de afskudte Pile og udkastede Stene lignede et 
Hagelskur, og det udgydte Blod bruste af Sted som op- 
svulmede Bække !*^ Længe varede Striden, og paa hægge 
Sider faldt utallige ; men endelig sejrede Thargamosianerne. 
De 8 Brødre vare alle i Live uden at være saarede, og 
de takkede den sejrbringende Gud. Med hele sin Styrke 
rykkede nu Nebrod imod Thargamosianerne, men blev 
skudt af Haos. De 7 Brødre vendte da tilbage til deres 
Land, og alle vare de Haos underdanige. 

Medens Haos blev i sin Faders Hjem, havde Kartlos 
jo faaet Landet om det nuværende Tiflis, og her byggede 
han paa et Bjærg ved Floden Araguas Sammenløb med 
Kur en Borg og kaldte Bjærget Kartti, efter hvilket hele 
Landskabet fik Navn. Da han døde, blev han begravet 
her. Hans Enke byggede Fæstningen Deda-ziche (Moder- 
borgen, af deda, en Moder, og ziche, en Borg) og delte 

Landet mellem sine 5 Sønner, af hvilke Mzchdos rar 
den tapreste. Denne byggede Byen Mzchet, Georgiens 
ældste Hovedstad. Hans Søn igen var Uploa^ der byg- 
gede Vplisziche. 

Indtil Mzchetos'es Død levede alle Thargamosianerne 
i Enighed, men senere bleve Kartlos'es andre Sønner uenige. 
Undertiden kom det til Fred og Forlig for nogen Tid, men 
saa begyndte Stridighederne igen. Af Navn stod den, der 
herskede i Mzchet, over de andre; men han havde endnu 
hverken Titlen Mefé (Konge) eller Eristavi (Folkeoverhoved), 
men kaldtes Mamasacldi, hvilket betyder Husfader (af 
mama, Fader, og saekli, et Hus). Han var de øvrige 
Kartlosianeres Fredsstifter og Voldgiftsmand, og Staden 
Mzchet var den største af alle Byerne og kaldtes Deda- 
kcUaki (Moderstaden)« 

Paa denne Tid glemte Kartlosianerne deres Fædres 
Gud og dyrkede Solen, Maanenog de fem Planeter, og 
deres helligste Ed var: „Ved Kartlos'es Grav!" Ægteskab 
mellem meget nær beslægtede var almindeligt, og de skulle 
endog have været henfaldne til Menneskeæderi. 

Imidlertid vare Chasarerne Nord for det kaspiske Hav 
blevne til et mægtigt Folk, og de begyndte at føre Krig 
med Kavkasianerne. Disse bad de andre Thargamosianere 
om Hjælp, og nu gik de alle mod Chasareme og slog 
dem. Men da disse havde faaet valgt sig en Konge, 
trængte de atter ind i Kavkasus dels gennem Passet Dar- 
jåly dels gennem det lave Land mellem Kavkasusbjærgene 
og det kaspiske Hav og slog denne Gang Thargamosianerne, 
som de gjorde skatskyldige. Det varede imidlertid ikke 
længe, før Perserne løftede Hovedet, indtog Nebrods Rige 
og bleve farlige for Kavkasusfolkene. En af deres Helte, 
Affidon^ slog „Slangernes Herre" og lænkede ham til en 
Bjærgtop, der var ubestigelig for ethvert andet Menneske. 
Derefter gjorde han sig til Persernes Konge og sendte en 

af sine Satraper, Ardam, der var af Nebrods Slægt, i 
Spidsen for en Hær til Georgien for at indtage Landet. 
Dette gjorde Ardam ogsaa samtidig med, at han fordrev 
eller dræbte alle de Chasarer, der opholdt sig i Landet, 
hvorefter han byggede en befæstet By ude ved det kaspiske 
Hav for derved at lukke denne Vej for fremtrængende 
Fjender, og han kaldte Byen Darubcmdi (Derbend), hvilket 
betyder den lukkede Port. 

Senere lykkedes det Georgierne at løsrive sig fra 
Perserne, da disse vare i Kamp med Turaneme, og naar 
der kom turanske, græske, assyriske eller chasariske Flygt- 
ninge til Georgien, bleve de modtagne paa det bedste, for 
at de skulde hjælpe Georgierne i Kampen med Perserne. 
Da Nebukadnezar i 588 f. Kr. havde indtaget Jerusalem 
og omstyrtet Juda Rige, kom der ogsaa en Mængde Jøder 
til Georgien, og medens der her hidtil kun var talt eet 
Sprog, skal der nu have udviklet sig flere. Det ser ud, 
som om de georgiske Historieskrivere her søge at forklare, 
hvorledes det er gaaet til, at Kavkasus er blevet beboet 
af saa mange forskellige Folk. Allerede i Fortællingen 
om Thargamos'es 8 Sønner, imellem hvilke Landet bliver 
delt, sporer man Tilløbet til en Forklaring paa et Forhold, 
der har været selve Georgierne paafaldende. 

Alexander d. Store spiller en stor Rolle i de kavka- 
siske Sagn og Folkesange og omtales med stor Begejstring, 
hvilket er saa meget mærkeligere, som de georgiske Hi- 
storieskrivere berette, at han sejrrig drog gennem Kav- 
kasus og erobrede hele Landet, hvorefter han drog til 
Ægypten og anlagde Alexandria. Hertil maa nu allerførst 
bemærkes, at Alexander slet ikke har været i Kavkasus- 
landene; men Georgierne vide at fortælle endnu en Del 
mærkeUge Ting om Alexander. I Løbet af 12 Aar skal 
han have erobret hele den da kendte Del af Jorden og 
være død i Alexandria efter at have delt sit Rige mellem 

Avdiochus, der fik Syrien, hvor han byggede Byen Antio- 
chia (!), Romas, der fik de vestlige Lande, hvor han byg- 
gede Rom (!), Bisinthios, der fik Grækenland og det nu- 
værende Tyrki, hvor han byggede Bysinthi, det nuværende 
Konstantinopel (!), og Platon, der blev i Alexandria (!). 

Som Eristavi (Satrap) over Georgien skal Alexander 
have indsat en Makedonier ved Navn Ason, en blodtørstig 
Tyran, der i en Aarrække pinte og udsugede Landet. 

Men paa samme Tid levede der i Mzchet en ung Helt 
ved Navn Phamavas, der paa fædrene Side var af Uplos'es 
Slægt. Hans Fader og Farbroder, af hvilke den sidste 
havde været Mamasaekli i Mzchet, vare bægge blevne 
dræbte af Makedonierne, og den samme Skæbne var til- 
tænkt ham. Men da han var 3 Aar gammel, flygtede hans 
Moder, der var af persisk Herkomst, ind i Bjærgene med 
ham, og først da han var voksen, vendte han tilbage til 
sin Fødeby Mzchet. Han var en tapper og dygtig Kriger 
og udmærket Jæger, men efter sin Moders Raad skjulte 
han disse Egenskaber for Ason, med hvem han engang 
havde gjort Bekendtskab paa Jagten. 

Da Ason imidlertid blev mere og mere grusom og 
blodtørstig, blev Pharnavas'es Moder bange for sin Søns 
Liv, hvorfor hun en Dag sagde til ham: „Forlad din Faders 
Land, før mig til min Fødeby Aspan i Persien til mine 
Brødre og hør op med at leve af Asons Naade!" 

Pharnavas syntes, det var håardt at skulle forlade sit 
Fædreland, men til sidst bestemte han sig til at opfylde 
Moderens Ønske. Imidlertid havde han en mærkelig Drøm. 
Det forekom ham, at han var i et ubeboet Hus, af hvilket 
han vilde ud, uden at dette dog vilde lykkes ham. Da 
trængte nogle Solstraaler ind gennem en Aabning og trak 
ham med sig ud af Huset. Da Pharnavas vaagnede, 
undrede han sig over Drømmen og kunde ikke forstaa, 



156 

hvad den skulde betyde; men han blev ved sit Forsæt at 
ville drage til Aspan. 

Samme Dag gik han paa Jagt, og da han ved Di- 
ghomi saa en Rudel Hjorte, satte han efter dem og for- 
fulgte dem til Dalene ved det nuværende Tiflis. Her 
sendte han en Pil efter dem og traf en Hjort, som efter 
et Par Spring styrtede ned fra den Klippe, den løb paa. 
Da det allerede var Aften, besluttede Pharnavas at blive, 
hvor han var, for saa at ride hjem næste Morgen. Ved 
Foden af Klippen fandt han en Hule, der var lukket med 
en Mur, som imidlertid var en Del medtaget af Tiden. 
Da det begyndte at regne, stødte han Muren ind, men 
hvor forbavset blev han ikke, da han saa Hulen helt fuld 
af Guld og Sølv! Hurtig lukkede han den igen, skyndte 
sig hjem til sin Moder og sine to Søstre, og endnu samme 
Nat fik han en Del af Skatten ført hjem. 

Derefter sendte han Bud til Kudschi, Herskeren i 
Egrisi, og lod ham sige: „Jeg er Pharnavas, en Efter- 
kommer af Uplos, Mzchetos'es Søn, Brodersøn af Mama- 
sacklien Samar, og mine Rigdomme ere umaadelige. Tillad 
mig at komme til Dig, vi ville være Brødre, i Fællesskab 
bruge, hvad jeg ejer, forene os imod Ason, og Lykken 
vil følge os!" 

Kudschi blev meget glad over dette Budskab og 
svarede: „Gør Dig i Stand og kom til mig, spar ikke paa 
dine Rigdomme, men skaf Dig Krigere for dem, saa Du 
kan modstaa Ason!" Derefter drog Pharnavas hemmehg 
af Sted med sin Moder og sine Søstre og kom til Kudschi, 
der sagde til ham: „Du er Efterkommer af den ypperste 
af alle Georgiere, og Dig tilhører Herredømmet; men nu 
maa Du ikke bryde Dig om dine Rigdomme, kun forøge 
dine Krigeres Antal, og naar Du har sejret over Ason, 
saa skal Du være vor Konge, og jeg vil være din Under- 
saat ! " 

I Egrisi samlede nu Pharnavas en vældig Hær, med 
hvilken han gik imod Ason, der ikke kunde stole paa 
sine Folk, da han havde behandlet dem daarligt, og Følgen 
blev da ogsaa, at Pharnavas sejrede, og Ason faldt. 

Under Pharnavas 'es Regering havde hele Georgien Ro, 
og han var den første, der flk Titlen Mefé, Konge; og fra 
nu af stod Georgien i over 2000 Aar under egne Konger. 

Pharnavas skal have givet Georgierne deres eget 
Skriftsprog og have inddelt Folket i 6 Klasser. Efter 
ham kom hans Søn Surmag, og nu regerede Pharnavas'es 
Slægt i lange Tider over Georgien, indtil den 265 e. Kr. 
uddøde med Kong Asphagur, der faldt i en Kamp med 
Perserkongen, Kozre Sazaniani, og kun efterlod en Datter, 
Abeschura, Denne Datter blev imidlertid gift med Perser- 
kongens 7aarige Søn Mirian, der af sin Fader blev indsat 
som Georgiens Konge, og med ham kom Kazronianeme 
paa Tronen i Georgien. 

En stor Del af Mirians Regeringstid optoges af Kampen 
mod Chasarerne og mod Kejser Konstantin d. Store, med 
hvem han dog til sidst skal have sluttet Forlig; men mest 
Betydning har hans Regering derved, at under ham blev 
Kristendommen indført i Georgien af den hellige Nina. 
Efter at Kong Mirian havde antaget Kristendommen, bad 
han Konstantin d. Store om en Biskop og fik Eustatius 
fra Antiochia. Som Tegn paa Kejserens særlige Bevaagen- 
hed blev der ogsaa sendt ham en Nagle af Kristi Kors og 
et undergørende Helgenbillede. Naglen findes nu i en 
Kirke i Moskva og Helgenbilledet i Kirken i Ruizi, et Par 
Mil fra Gori. 

Den berømteste af Kozronianerne og en af Georgiens 
største Konger var Vdchtang Gurg-arslcm, der regerede fra 
436 til 499. Under hans Mindreaarighed gjorde Osseterne 
forskellige Indfald i Georgien; men da han blev voksen, 
underkastede han sig deres Land. Ogsaa Mingrelien og 

Abchasien, som Grækerne tidligere havde erobret fra Ge- 
orgien, erobrede han tilbage. I Aaret 455 anlagde han 
Tifiis, de varme Bades Stad, og byggede her Zionskirken. 
Hans Søn Datschi flyttede Residensen fra Mzchet til Tiflis, 
der saaledes fra nu af blev Kongerigets Hovedstad. 

Vachtang Gurg-arslan skal ligeledes have bygget Fæst- 
ningen Suråm, og ham lykkedes det at faa Katohkos- 
embedet oprettet i Georgien, hvorved han gjorde den 
georgiske Kirke uafhængig af Patriarken i Antiochia. Men 
Byzans vedblev naturligvis at være den Sol, hvorfra Ge- 
orgien fik sit Lys i aandelig Henseende. Flere Georgiere 
studerede i Byzans, og Skarer af gejstlige strømmede til 
Georgien, hvor de ikke alene havde Indflydelse paa det 
kirkelige Liv, men ogsaa paa Bygningskunst, Malerkunst 
og Haandværk. Selv om der senere dannede sig en geor- 
gisk Stil, har den udviklet sig af den græsk-byzantinske. 

Den sidste af Kozronianerne var Kong St&phanos, der 
regerede fra 568 til 574. Under hans Regering kom en 
Jøde ved Navn Guram Bagration af den i Armenien be- 
kendte Bagratideslægt*) til Georgien, hvor han blev mod- 
tagen paa det bedste af Kong Stephanos, der paa den Tid 



*) Allerede tidligere havde denne Slægt naaet en betydelig An- 
seelse i Armenien, og den armeniske Historieskriver Moses af 
Korene, der levede i det 5te Aarhundrede e. Kr., har saaledes 
tilegnet en af Bagratideslægten sit Værk om Armeniens Historie. 
I denne Tilegnelse siger han blandt andet: „Tro ikke dem, der 
ville smigre Dig og sige, at Du nedstammer fra Haik, thi dette 
er ikke Tilfældet, men Du nedstammer fra Schambat!" — Denne 
Schambat, der skal have haft kongeligt Blod i sine Aarer og 
saaledes have været af Davids Slægt, var en af de mange Jøder, 
Nebukadnezar sendte til Armenien. Hans Efterkommere bleve 
mægtige Fyrster, der besad Landet Sber som Arvegods, og hvis 
Overhoved skulde krone de armeniske Konger. Efter Moses af 
Korenes Tid kom de endogsaa i Besiddelse af Kongeværdig- 
heden, og under Aschot II af Armenien anerkendte Kaliffen af 
Bagdad Bagratideslægten som et berettiget Dynasti. Aschot IH 
anlagde Byen Ani. 

stod under Kejser Justinians Beskyttelse. Senere indsattes 
han til Overanfører for alle georgiske Tropper, men sendtes 
snart efter som Kongens Afsending til Kejser Justinian, 
der ligeledes overøste ham med Naadesbevisninger og 
gjorde ham til Kuro-Palat (Paladsmarskal), en Værdighed, 
der ellers udelukkende var forbeholdt Medlemmerne af det 
kejserUge Hus, hvorefter han sendte ham tilbage til Ge- 
orgien. Her ægtede han en Datter af Kong Stephanos, 
og efter dennes Død (574) udnævntes han af den græske 
Kejser til Konge i Georgien; men selv som saadan beholdt 
han Titlen af Kuro-Palat, som derefter flere af hans Efter- 
følgere antog. 

Efter ham kom en Sidelinie af Kozronianerne igen 
paa Tronen i Georgien; men da ogsaa den var uddød (787), 
blev Aschotj en Søn af Adarnaze Bagration, en Efter- 
kommer af Guram, Konge og med ham kom saa Bagra- 
tiderne vedvarende paa Tronen i Georgien, hvor de herskede 
i over 1000 Aar, indtil Landet i Begyndelsen af dette Aar- 
hundrede blev indlemmet i Rusland. 

Det var ikke under de bedste Forhold, Aschot blev 
Konge; thi samtidigt brød Araberne ind i Landet og tog 
med Kraft fat paa at udbrede deres Kultur og undertrykke 
den byzantinske, ligesom de naturligvis ogsaa paa alle 
Maader bekæmpede Kristendommen. Medens Kong Aschot 
maatte flygte, lykkedes det hans Søn Bagrat at faa et 
Forlig i Stand, og Landet aandede atter Mere, selv om 
det maatte kæmpe mod Persere og Grækere. Men hen- 
imod Slutningen af det Ilte Aarhundrede brød Sddschuk- 
keme ind i Landet og trængte frem langs Floderne Kur, 
Alasan og Jora, idet de ødelagde alt paa deres Vej. 

Da fremstod den dygtige Damd II (1089—1130) med 
Tilnavnet Aghma Schenébdi eller Genopbyggeren, og ham 
lykkedes det at jage Tyrkerne ud af Riget, hvorefter han 
ogsaa fordrev Perserne, der havde besat Tiflis. Senere 

gik han mod den tyrkiske Provins Anatolien og under- 
kastede sig hele Strækningen langs det sorte Hav til 
Trebisond. Paa Tilbagevejen erobrede han Byen Ani, der 
stod under arabisk Overhøjhed, og gik derefter imod Der- 
bend, som han ogsaa indtog. ' Som tidligere omtalt byggede 
han Klostret i Gelåt og genopbyggede flere af de Byer, 
Fjenderne havde ødelagt. 

Sin højeste Blomstring naaede Georgien under Dron- 
ning Thamara*) (1171—1198), en Datter af David Gen- 
opbyggerens Søn Giorgi III og selv gift med en af Bagra- 
tideslægten, med hvem hun havde Sønnen Lascha Oiorgi 
og Datteren Rusudan. 

Skønt Georgierne have et særligt Ord for Dronning, 
give de dog altid Thamara Titlen Mefé, Konge. Hun ud- 
videde Grænserne, og hendes Herredømme strakte sig fra 
det sorte til det kaspiske Hav og fra Araxes til Kavkasus- 
kædens højeste Kam. Hendes Hof var en Efterligning af 
Kaliffernes Hof i Bagdad, da deres Magt var størst. Mis- 
sionærer udsendtes til de hedenske Bjærgboere. Kirker 
og Borge opførtes overalt. Fjenderne bleve slaaede til- 
bage fra Grænserne, og straalende Fester modtog de sejr- 
rigt tilbagevendende Riddere, hvis Pris blev sunget af de 
georgiske Digtere, blandt hvilke den betydeligste var For- 
fatteren til „Manden i Tigerskindet", Schota RnstaiMi, 
hvis Digte læses den Dag i Dag. 

Men mørke Tider skulde snart oprinde for Dronning 
Thamaras stolte Rige. Allerede under hendes Søn Kong 
Giorgi IV brød Tschingischans Horder ind over Grænserne, 
og Kong Giorgi døde af Sorg over de Ulykker, der ramte 
hans Land. Yel kom der igen lyse Tider under Kong 
Giorgi VI; men det varede ikke længe, før Tamerlan drog 
hærgende og plyndrende gennem Landet. Og havde Geor- 



♦) En af Davids Døtre hed Thamara. 2. Sam., Kap. 13, V. 1. 

gien i den følgende Tid svært ved at hævde sin Selvstæn- 
dighed, hlev det endnu værre, da den for øvrigt dygtige 
Alexander I (1414—1424) begik den Fejl at dele Riget 
mellem sine Sønner, af hvilke Vachtang fik den vestlige 
Del, Imeretien og tilgrænsende Provinser, Dimitri Midten 
eller Kartli og Oiorgi den østlige Del eller Kachétien og 
Schirvån. 

En saadan Dehng 
maatte naturligvis svække 
Riget betydeligt, saa meget 
mere, som disse tre Riger 
atter bleve sønderlemmede, 
saa der engang samtidigt 
skal have været 27 Fyrster, 
der stredes om Magten. 
Fra nu af er derfor Geor- 
giens Historie en Række 
af indre UroUgheder og 
Forviklinger, idet de en- 
kelte Dele snart smelte 
sammen, snart atter skilles 
og altid ere udsatte for 

Overfald af de kavkasiske 

„. , _ Dronning Thamara. 

Bjærgboere, Perserne og jer« iuiimd«iet i o^m.) 

Tyrkerne, der kaste sig 

ind over Grænserne og føre Landets Sønner og Døtre bort 

i Slaveri. 

De to sidstnævnte Folk fik naturligvis hyppigst Magten 
i Landet, og som Muhammedanere var det en hellig Pligt 
for dem at pine og plage alle dem, der ikke vilde antage 
Islam. Men trods alle Trængsler og Forfølgelser holdt 
Georgierne i det hele og store fast ved deres Fædres Tro, 
og kom de end tit til at staa under fremmed Herredømme, 

11 

beholdt de dog stedse deres gamle Kongeslægt, af hvilken 
altid een beklædte Kongetronen i Tiflis. 

I 1722 brød Tyrkerne under Muhammed V ind i 
Landet og fik Overhøjheden her, indtil de 1735 bleve for- 
drevne af Perserkongen Nadir-Schah, der erobrede Tiflis 
og indsatte Bagratiden Teimurds til Konge af Georgien 
under persisk Overhøjhed. Men da senere, henimod Slut- 
ningen af Aarhundredet, Ali-Mur at- Chan forlangte, at Kong 
Irakli II (Heraklius), der dengang baade herskede over 
Kartli og Kachétien, skulde anerkende Persiens Overhøj- 
hed, foretrak denne at stille sig og sit Land under Rus- 
lands Beskyttelse, hvorfor han sendte Fyrst Garzevan 
Tschavtschavadse til Kata/rina II for at faa en Overens- 
komst i Stand. En saadan blev da ogsaa sluttet den 24de 
Juli 1783 i Georgijevsk, fra russisk Side ved General Povl 
Sergeitsch Potjdmkin (Potemkin) og fra georgisk Side ved 
General Muchran Bathoni Johanne Bagration og hans Ad- 
jutant. Fyrst Tschavtschavadse. I den ved denne Lejhghed 
affattede Traktat erklærede Kong Irakli, at han stod under 
russisk Beskyttelse, og at alle Georgiens fremtidige Konger 
skulde bekræftes i deres Værdighed af den russiske Kejser, 
der til Gengæld lovede at beskytte dem mod ethvert 
fjendtligt Angreb. 

Tyrkerne kunde naturligvis ikke med Ligegyldighed 
betragte disse Ruslands Udvidelser, hvorfor de ogsaa søgte 
at standse dem ved underhaanden at ophidse Bjærgfolkene 
mod Rusland; dette faldt dem saa meget lettere, som 
de i en blandt Tschetschenserne boende Dervisch ved 
Navn Muhammed fandt et udmærket Redskab for deres 
Bestræbelser. Samme Muhanuned var af et mørkt, melan- 
kolsk Temperament, men havde en saa udmærket Hu- 
kommelse, at han kunde hele Koranen og 2000 hellige 
Vers udenad. Mælk og Brød var hans eneste Næring, og 
naar han havde deltaget i et Røvertog, uddelte han straks 

sin Del af Byttet til de fattige og syge. Intet Under der- 
for, at han vidt og bredt var berømt for sin Hellighed. 
Ham opmuntrede nu Tyrkerne til at rejse om og ophidse 
Bjærgfolkene imod de vantro Russere, og med stor Utrætte- 
lighed udførte han ogsaa dette Hverv. 

Overalt blev han modtaget med Ærbødighed, Rygtet 
om hans Hellighed gik jo foran og beredte ham Vej, og 
en Mængde Gaver strømmede ind til ham; men han ud- 
delte alt til de fattige. Folk begyndte da ogsaa at tro,, 
at han var en stor Profet, i hvilken Tro de bleve be- 
styrkede af tyrkiske Agenter, der samtidigt rejste rundt 
for at puste til Ilden, og da disse overrakte ham et Segl^ 
der skulde være faldet ned fra Himlen, og paa hvilket 
han blev betegnet som Imam Manzur, kunde der ikke 
længer være Tvivl om, at han jo var den store Profet, som 
Allah i de sidste Dage vil oprejse blandt sine troende, 
og som skal udbrede Islam over hele Verden og stifte eet 
eneste stort Fredsrige*). Muhammed tvivlede nu heller 
ikke selv paa sin guddommelige Sendelse, antog Beteg- 
nelsen Imam Manzur og sendte Bud til alle de kavkasiske 



*) Ifølge de arabiske Traditioner skal Allah i de sidste Dage op- 
rejse en Profet, el Mdkdi kaldet, der skal være ligesaa stor som 
Muhammed, ja endnu større, og som skal samle de troende til 
den sidste store Kamp imod de Nord for Kaf-dagh (Kavkasus) 
boende Gog og Magog. Men samtidigt skal der ogsaa fremstaa 
en AfUimdhdi, der skal gaa i Spidsen for de vantro. Han skal 
lade Solen staa op i Vest og gøre flere andre Undere, ved hvilke 
han skal forføre Folkeslagene. Som en mægtig Vandflod skulle 
hans Horder bryde frem fra Vesten og ødelægge alt paa deres 
Vej. Kun de tre Byer Tarsus, Mekka og Jerusalem skulle 
blive skaanede. Til sidst skal Mahdien trække sig tilbage til 
Jerusalem, og det skal se ud, som om ogsaa han maa bukke 
under for Antimahdien ; men da skal Isa (Jesus) vise sig i 
Skyerne paa en vælig Stridshingst og med en dragen Krumsabel 
i sin Haand. Ved hans Hjælp skal Mahdien besejre de vantro* 
og stifte et stort Fredsrige, hvor Retfærdigheden skal herske. 

11* 

Fyrster om at sende Tropper, idet han samtidigt bestemte, 
hvor stort et Antal Mænd hver enkelt skulde stille. 

For straks at standse denne Bevægelse og tage Profeten 
til Fange blev Oberst Pierri sendt imod ham med en 
ganske betydelig Styrke ; men i et snævert Bjærgpas over- 
faldt Bjærgboerne den russiske Hær, og Oberst Pierri selv 
med Størstedelen af Hæren blev nedsablet. Dette Held for- 
øgede naturligvis endnu mere Imamens Anseelse. Ka- 
barderne forenede sig med ham, og i Spidsen for 10,000 
Tschetschensere forsøgte han at indtage Kisljar, hvilket 
dog ikke lykkedes ham. 

I 1789 landede Bathal Pascha med tyrkiske Tropper 
i Kubånegnen, men blev slaaet af General Herman/n, hvor- 
ved Bjærgboerne bleve holdte i Tømme. Men for at for- 
hindre nye Uroligheder besluttede Russerne at indtage 
den tyrkiske Fæstning Anåpa, hvor Imam Manzur fore- 
løbig opholdt sig. Det første Forsøg paa at indtage Fæst- 
ningen i 1790 mislykkedes; men 1791 blev den taget med 
Storm af Generalløjtnant Gudovitsch, og Imam Manzur 
blev som Fange sendt til Schlilsselborg, hvor han kort 
efter døde. Saaledes fik Russerne hurtigt denne Bevægelse 
standset; men ikke længe efter skulde det vise sig, at 
den kun var en Forløber for en helt anderledes kraftig 
Rejsning af de kavkasiske Bjærgfolk, en Rejsning, der 
under Schamuils Ledelse blev saa stærk, at det først efter 
30 Aars utrolige Anstrengelser lykkedes Russerne at faa 
den undertrykt. 

I Georgien var der imidlertid langtfra Ro, og Ali- 
Murad-Chans Efterfølger, Agha-Muhammed-Chan, trængte 
frem og erobrede Tiflis d. 11. September 1795. Katarina 
II erklærede da Persien Krig og sendte en Hær ned i Ge- 
orgien. Russerne havde god Fremgang, og Agha-Muham- 
med-Chan blev dræbt af sine egne Folk i Schuscha; men 
saa gjorde Kejserindens Død Ende paa det lovende Felt- 

tog, idet Kejser Povl straks gav Befaling til, at Hæren 
skulde drage hjem. 

Den Ilte Januar 1798 døde Kong Irakli, der blev 
efterfulgt af sin Søn Giorgi XIII, under hvem Georgien 
stadigt blev foruroliget ved Indfald af Lesghierne. Sam- 
tidigt gjorde ogsaa Tyrkerne Indfald i Landet, og Schahen 
af Persien, Baha-Chan, forlangte, at Kong Giorgi skulde 
stille sig under hans Beskyttelse og sende sin Søn David 
til Persien som Gissel. Da foretrak Kong Giorgi at søge 
Hjælp hos det kristne Rusland, og Kejser Povl hjalp ham 
ogsaa straks med to Jægerregimenter. Men snart efter 
indtraf den russiske Minister Peter Kovalinski, der i Aaret 
1800 fiildbyrdede Georgiens Indlemmelse i Rusland. General 
Lasaref fik Befahng til foreløbig at være Regeringens Chef, 
General v. Knorring fik den øverste Myndighed i militære 
Anliggender, og Antallet af russiske Tropper blev forøget. 
Samme Aar døde Giorgi XIII, den sidste Konge af Geor- 
gien, der nu i 2000 Aar havde staaet under egne Konger 
og i de sidste 1000 Aar alene under Konger af Bagratide- 
slægten. 

Ved sin Regeringstiltrædelse (1801) bekræftede Kejser 
Alexander Georgiens Okkupation, og i 1802 vendte General 
V. Knorring tilbage til Tiflis, samlede Beboerne i Hoved- 
kirken og oplæste her det kejserlige Manifest, som gjorde 
Georgien til et russisk Guvernement. Indfødte Georgiere 
skulde være Bisiddere i Retten og alle Civilsager afgøres 
efter Kong Vachtang yes Lov. Indtægterne af Landet 
skulde bruges til dets egen Gavn. 

Statsraad Kovalinski blev Civilguvernør, og General 
Lasaref fik Overbefalingen over Hæren. Længe skulde 
den sidste imidlertid ikke faa Lov til at nyde denne Vær- 
dighed. Enkedronning Maria"^) havde aldrig kunnet til- 



*) En Datter af den georgiske Fyrste Giorgi Zizianof. 

give sin Mand, Kong Giorgi, al han havde overgivet sit 
Land til Russerne. Da derfor General Lasaref en Dag i 
Maj Maaned 1803 forkyndte hende, at hun paa Kejserens 
Befaling skulde følge med til Petersborg, blev hun saa 
opbragt over dette Forlangende, at hun, før det kunde 
forhindres, gennemborede ham med sin Dolk. Tolken, der 
var fulgt med General Lasaref, kastede sig over hende, 
og i den derved opstaaede Kamp fik Enkedronningen flere 
dybe Saar; men da disse vare lægte, bleve hun og hendes 
Børn førte til Ruslands Hovedstad, hvor hun levede til 
sin høje Alderdom. 

Efter General Lasarefs Død fik Fyrst Povl Zizianof 
Overbefalingen i Kavkasus og ledede med stor Dygtighed 
Undertrykkelsen af enhver Rejsning i Georgien, til han i 
1806 blev myrdet udenfor Baku. 

Omtrent samtidigt med den midterste og østlige Del 
kom den vestlige Del af Georgien ind under Ruslands 
Herredømme. Under den tyrkiske Krig i 1772 og. 1773 
ydede den regerende Fyrste i Mingrelien, Kazia Dadian, 
General ToUében vigtige Tjenester, hvorfor hans Land 
tilligemed Kongeriget Imeretien ved Freden i Kutschuk- 
Kainardschi illi erklæredes for uafhængigt af Tyrkiet. 
Rusland havde nu i lang Tid aldeles ingen Forbindelse 
med Mingrelien. Imidlertid kom Kazia Dadian i Strid med 
Salomon I af Imeretien. Striden, fortsattes under deres 
Efterfølgere, Giorgi Dadian og Salomon II, og da den sidste 
erobrede et Stykke af Mingrelien, vendte Giorgi Dadian 
sig i sin Fortvivlelse til Rusland og bad om at maatte 
optages som dette Riges Vasal, hvorefter han i Slutningen 
af 1803 svor Troskabsed til Kejseren. 1804 gjorde Solo- 
won II det samme, og herefter ophørte naturligvis enhver 
Strid mellem Mingrelien og Imeretien, selv om de to 
Fyrstehuse bevarede et stadigt Had til hinanden. Allerede 
1804 døde Giorgi Dadian, men hans Søn Levan Dadian 

blev af Rusland bekræftet som Fyrste af Mingrelien. I 
1810 gik Fyrsten af Gurien, Mamia Gurieli^ Bedste- 
fader til den nulevende Fyrste af dette Navn, ind under 
russisk Overherredømme, og efter at den sidste Rest af 
tyrkisk Georgien med Fæstningen Achalzik ved Freden i 
Adrianopel 1829 er bleven afstaaet til Rusland, staar hele 
Georgien under russisk Herredømme. 

Efter at Georgien var kommet ind under Rusland, 
forandredes naturligvis meget, og alle Midler anvendtes af 
den russiske Regering for at faa de nye Undersaatter til 
at blive Russere med Kød og Blod. I Begyndelsen lod 
Georgierne sig ogsaa dupere af den russiske Civilisation 
og glemte samtidigt enhver national Følelse i den For- 
nøjelsernes Rus, der i Begyndelsen af dette Aarhundrede 
bemægtigede sig de højere Krese i Georgien, hvor Tonen 
blev angiven af de russiske Officerer, der i Mængde 
strømmede til Kavkasus, enten fordi de havde gjort sig 
temmeUg umulige hjemme, eller fordi de tragtede efter 
Berømmelse i Felttogene mod Kavkasusfolkene. Ganske 
vist koketteredes der med det georgiske Væsen, og flere 
af de i Tiflis boende Russere antog den georgiske Dragt, 
men der fandtes i Virkeligheden ikke nogen sand Følelse 
for den georgiske Nationalitet. Anakreontikeren Alexander 
Tschavtschavadse, en Søn af den ovenfor nævnte Fyrst 
Garzevan, blev paa denne Tid det georgiske Salonlivs 
Digter, medens den Blaserthed og Livslede, som det 
tomme Selskabsliv ganske naturligt førte med sig, fik Ud- 
tryk i Nikolaus BarataschvilV^ Digte. 

Det fremmede Væsen var imidlertid temmelig unatur- 
ligt for Georgierne, og det varede ikke længe, før de kom 
til Erkendelse af, at de selv ejede en gammel Kultur, som 
det vel var værd at bevare og bygge videre paa. Alle 
deres Digte fra den senere Tid aande da ogsaa en varm 
og begejstret Fædrelandskærlighed, blandet med dyb Ve- 

mod over, at Landet staar under fremmed Herredømme; 
men ivrige for at hæve deres Landsmænd til Bevidstheden 
om deres eget Værd pege de georgiske Digtere tilbage 
paa de stolte Minder fra Georgiens Glansperiode og be- 
synge Fædrenes Bedrifter som værdige til Efterfølgelse. 
Den første, der vendte sig mod Fortiden, var den ædle 
Fyrst Gregor Orbdiani, der døde i 1883 i en Alder af 82 
Aar; men flere af de yngre Digtere ere fulgte i hans Spor. 
Blandt disse ere Akaki Zereteli og Elids Tschavtschavadse 
de betydeligste. Den sidste begyndte sin litterære Løbe- 
bane i Begyndelsen af Tredserne, men da han var langt 
mere haard end Orbeliani og ikke som denne nøjedes 
med at fremhæve Fortiden, men revsende vendte sig mod 
sin egen Samtid, vakte hans første Arbejder — som det 
episke Digt „Af en Røvers Liv" og Fortællingen „Er det 
et Menneske?", i hvilken sidste han skildrer den alminde- 
lige Type paa en georgisk Adelsmand — en sand Storm 
af Forbitrelse imod ham fra hans Landsmænds Side, og 
de beskyldte ham for Forræderi og Had mod sit Fædre- 
land. 

Men Tschavtschavadse lod sig ikke forskrække og 
kæmpede modigt mod alt lavt og raat. Først da Hoveriet 
var afskaffet, og meget af det, han havde kæmpet for, var 
sat igennem, anslog han blødere Strenge og forherligede 
Fædrelandet og dets Fortid. Som Udgiver af Maaneds- 
skriftet „Iveria" har han i en længere Aarrække virket 
meget for sit Lands Videnskab og Litteratur. 

Af andre Digtere kunne endnu nævnes: Raphael 
Eristaviy Basika^chvilij Mamia Gurieli, Mikéladse og 
endelig Motschchubaridse, der skriver Landsbyhistorier, til 
hvilke han henter Stoffet fra de kavkasiske Bjærgboeres 
daglige Liv. I 1850 oprettede Giorgi Eristavi det geor- 
giske Teater i Tiflis, for hvilket han selv skrev flere Lyst- 
spil. Den betydeUgste af hans Efterfølgere er Za^gardi; 

men ogsaa Zereteli og Motschchubaridse have beriget den 
dramatiske Litteratur. 

Som Prøve paa georgisk Digtning meddeles her nogle 
lyriske Digte i dansk Oversættelse. 

Til Nina. 

(Oversat af H. C. Stibolt.) 



Da Du silde i Gaar ud af Balsalen iraadte 

for at køle Dig efter den svimlende Lyst, 

faldt der Snefnug saa hvide som Vandliljens Blomster 

paa dit bølgende, marmorhvidt straalende Bryst. 

Øjeblikkelig sluktes Snestjernemes Tindren, 
og fordunkled* af Glans fra dit blændende Bryst 
sank de ned i et Skjul som to perlende Taarer, 
og med dem fløj Du hen i berusende Lyst! — 

Alex. Tschavtschavadse 
1786-1846. 



O var jeg bloti 

(Oversat af H C. Stibolt.) 



O var jeg blot et Blad saa let, 
jeg gynged' i dit Aandedræt 
og strøg mig blødt forbi din Kind 
og listed' ved din Barm mig ind. 

Alex. Tschavtschavadse. 



Min Hest. 

(Oversat af H. G. Stibolt.) 



Bort bærer min Hest mig ad Stierne øde, 
en skrigende Ravn paa mit Spor kun slaar ind. 
Spræng fremad min Hest, spræng min Fremtid i Møde 
og let mig den Byrde, der tynger mit Sind! 

Jag hen over Klipper med gabende Huler, 
forkort mig den Tid, der mig tykkes saa lang, 
for iskolde Storme jeg ikke mig skjuler, 
ej brændende Hede kan standse min Gang. 

Og gerne jeg flygter fra Hjemmet, fra Frænder, 
fra hende, jeg kyssed' hin salige Stund, 
jeg jages af martrende Længsler og sender 
et Suk, men det høres af Stjernerne kun. 

Lad Sukket, som Smerterne fostre og føde, 

kun kvæles af Nattens den bidende Vind! 

Spræng fremad min Hest, spræng min Fremtid i Møde 

og let dog den Byrde, der tynger mit Sind! 

Lad Qemt fra mit Hjem mig kun Dødssaaret hente, 

thi uden en Taare skal brydes min Stav, 

alt Ørkenens Ravne paa Aadselet vente. 

og Stormen skal hyle sin Sang om min Grav! 

Ej Hykleres Graad paa min Grav jeg forlanger, 
men ikkun en Taare af Himmelens Dug! 
Spræng fremad min gode, min trofaste Ganger, 
mig skræmmer ej Skæbnens dybtflængende Hug! 

Jeg ej til Medlidenhed nogen vil nøde, 

selv hende skal Taaren ej rinde ad Kind! 

Spræng fremad min Hest, spræng min Fremtid i Møde 

og let dog den Byrde, der tynger mit Sind! 

Men ikke med Glemsel mit Dødsspor skal dækkes, 
thi mangen, der vildsom slaar ind paa min Sti, 
ved Tanken om mig skal for Afgrunden skrækkes 
og vandre forsigtig hver Klippe forbi. 

NiKOLAUs Barataschvili. 
1816-1846. 



Foran Dronning Thamaras Billede. 

(Oversat af H. C. Stibolt.) 



Med uudsigelig, med hellig Gysen 
jeg stirrer paa dit Billed, Dronning stor! 
Dit ædle Blik med Ærefrygt mig fylder, 
og ydmygt bøjer jeg mig dybt mod Jord. 

Hvor er jeg glad, at jeg dit Aasyn skuer, 
o maatte ej fra det jeg drages mer; 
thi her kan den Fornedrelse jeg glemme, 
hvori i Dag Georgien jeg ser. 

Hentørret er forlængst din rige Have, 
alt fra den Stund din Storheds Glans hlev mat, 
dens fagre Skønhed er ej mer den samme, 
thi Tiden har paa den sit Mærke sat. 

Som paa en' dejlig Drøm, der har os glædet, 
som paa en Sol, der sluttet har sin Gang, 
saa tænke vi med Fryd paa dine Dage, 
ved hvilke vore Fædres Hjerter hang. 

En Olding, svag, dyht højet under Alder, 
staar jeg, o Dronning, atter her for Dig, 
bønfaldende om Naade for Georgien, 
o bed Du Gud, at det maa rejse sig! 

Velsign det, o velsign det, at dets Sønner 
kan fatte Mod og gribe Aandens Sværd 
og kæmpe frem til Magt og til Berømthed 
og stræbe mod, hvad der er Stræben værd. 

Ja, maatte dog vor Aand genvinde Kræfter 
og Bustavélis Sprog faa Kraft paa ny, 
og maatte Kærlighed til Arnen modnes 
og skaffe os igen vort gamle Ry! 

Dog ak, o Dronning, højt mod Himlen rettet 

er nu dit Blik, og næppe vel Du ser 

i mig forladte Sønnen af Georgien, 

for Dig en Drøm er vore Trældomsveer. 

Skal det for evig falme da og visne, 
hvis Blomstringskrone een Gang sank til Jord, 
skal dett der faldt, ej mere kunne rejses, 
skal al dets Glans udslukkes uden Spor? 

O Verden, Du, som krøbles under Løgnen, 
Du i Bedrag dybt sunkne Jammerdal, 
nej, ingen Glans kan mere Dig omstraale, 
hver ædel Daad maa segne* træt paa Val. 

Blev af Georgiens Storhed kun tilbage 
Ruinerne, som her forvitre maa, 
blev dræbt dets Ry, der gennem Asien straalte, 
blev ødt dets Kraft? Ak, da maa vi forgaa! 

Gregor Orbeuani. 
1801—1883. 



Ved Kur. 

(Oversat af Alfr. Ipsen.) 



Jeg hører atter din forglemte Klage, 
min Barndoms Flod, og al den gamle Kummer 
din Stemmes Vemod vækker af sin Slummer, 
og fra min Sjæl et Ekko slaar tilbage. 

Og atter springe op de gamle Saar. 
Mit Land, der var engang saa rigt begavet, 
det er mig, som din Fortid laa begravet 
i denne Flod, hvis Graad mit Øre naar. 

Den Tid, som nu vi kende kun af Navn, 
hvis stolte Minder Glemsels Le har mejet, 
Du, dystre Flod, der skrider tungt i Lejet, 
klag den min Smerte og mit dybe Savn! 

Elias Tschavtschavadse, 

f. ias7. 



Foraar. 

(Oversat af O. L.) 



Solens Straaler alt forgylde, 
atter Lærken slaar, 
og i frisk og yppig Fylde 
staar den unge Vaar! 

Alt den spæde, unge Drue 
ses ved Klippens Rand — 
Naar skal Du dit Foraar skue, 
dyre Fædreland? 

Elias Tschavtschavadse. 

Naar frem fra Kavkasus. 

(Oversat af O. L.) 



Naar frem fra Kavkasus med Vælde bryder 
den vilde Bjærgbæk over Fjældets Side, 
mit Øje vel ved Synet da sig fryder, 
men Hjertet maa helt svare Smerter lide! 

Det tykkes mig, jeg ser en gammel Vunde 
i Elippeskødet aabne sig og sende 
fra Fjældets dybe, hemmelige Grunde 
en Blodstrøm frem, der aldrig tager Ende. 

Mamia Gurieli, 
f. 1840. 



Ønske. 

(Oversat af Alfr. Ipsen.) 



Evig Lykke ønsker jeg mit Land! 
Maatte aldrig Fjenderøst det skræmme, 
maatte aldrig falske Venners Stemme 
overliste mer mit stakkels Land! 



Gid dets Navn maa opstaa fra de døde 
stolt som fordum, hædret højt af alle, 
og at vi, som os dets Sønner kalde, 
maa med Brodersind hverandre møde. 

Rustavelis Lut lad atter klinge, 
til den vækker alle op af Slummer, 
os, der baske nu med knækket Vinge, 
træt til Døden af den lange Kummer. 

Akaki Zereteli. 

Bndnu er Kærligheden ikke død. 

(Oversat af Alfr. Ipi en.) 



Endnu er Kærligheden ikke død, 

den vaagner snart, naar Natten er til Ende, 

og de, som ubarmhjertigt den forskød, 

skal snart dens Hævnersværd i Døden kende. 

Udmattet blev den af den lange Strid, 
nu samler den i Freden atter Styrke, 
den, som til Skæbnens Magt ej sætter Lid, 
gaar vild i onde Tiders Løgn og Mørke. 

Men endnu i vort Bryst et Hjerte slaar, 
endnu det gamle Haab er ikke slukket, 
at Lykkens Time for Georgien slaar, 
at ikke Tidens Dør for os er lukket. 

Og er vort Moderland i Fjenders Haand, 
des højere vi elske den forladte, 
og vore Fædres mandig-stærke Aand 
med mandig Taalmod ville vi erstatte. 

Og skulde for vort Land vi lide Nød, 
og om med Graad vort Brød vi skulde skære, 
saa er vort Offer kært, vor Smerte sød, 
og let dets Troskabsaag vi ville bære. 

Endnu er Du ej død, mit Fædrehjem, 

Du sover kun den næste Dag i Møde, 

da smykker Du med Sejerskransen dem, 

som for din Skyld holdt Vagt iblandt de døde. 

Akaki Zereteli. 



Ogsaa i videnskabelig Henseende begynder der at røre 
sig et stærkere Liv, og naar de indfødte Filologer kæmpe 
for at faa de mange fremmede Ord, der især ved Paavirk- 
ning fra Arabisk og Persisk ere trængte ind i Sproget, 
erstattede ved georgiske, vil man se, at der virkelig ar- 
bejdes med Alvor paa at bevare det nationale Liv, og 
man kan ikke andet end føle den stærkeste Sympati for 

det lille Folk, der ikke tæller mere end omtrent 1 Million 
Mennesker, men som dog til Tider har gjort sig gældende 
udenfor Landets Grænser, og som selv i de lange og trange 
Aar, i hvilke det har været underkuet og plaget af mæg- 
tige Naboer, har bevaret sin Religion, sit Sprog og sit 
nationale Liv. 

Men samtidigt maa man ikke glemme, at det kun ved 
Ruslands Hjælp har kunnet rejse sig i materiel og aande- 
lig Henseende, og det er værd at lægge Mærke til, at alle 
de Digtere, der nu arbejde paa at vække det nationale Liv, 
have gaaet i Skole hos Russerne og ere blevne uddannede 
i St. Petersborg. 

Denne korte Oversigt over Georgiens Historie og Aands- 
liv kan ikke sluttes bedre end ved at anføre følgende Ord 
af Ehas Tschavtschavadse : „O Georgien, Du Jordens Perle 
og Pryd ! Hvor mange Lidelser og hvor megen Elendighed 
har Du ikke maattet udstaa for din Kristustro! Hvilket 
andet Land har maattet vandre en saa tornefuld Sti som Du? 
Hvor findes et Land, som vilde have kunnet udholde en 
saa fortærende, tyve Aarhundreder varende Kamp uden 
at forsvinde fra Jordens Overflade! Du, Georgien, har 
alene formaaet det! Intet andet Folk er Dig Ugt i Ud- 
holdenhed. Hvor ofte udgød dine Sønner ikke deres Blod 
for Dig, hver Haandsbred Jord er befrugtet dermed. Og 
selv om de til Tider bøjede sig for Overmagten, løftede 
de dog atter modigt Hovedet. Tro og Frihed vare deres 
Idealer." 



Det Sted i Tiflis, hvor det georgiske Folkeliv rører 
sig kraftigst, er Muschtaid, Allerede Kl. 6 om Efter- 
middagen begynde Folk at samle sig derude; men i Be- 
gyndelsen er der endnu den samme Forlegenhed over 

Stemningen som ved lignende Lejligheder herhjemme. 
Enkelte unge Menneskers Latter og højrøstede Tale lyder 
langt bort. De fleste slentre i deres lange Tscherkeska 
gennem Gangene, medens Pigerne sidde tavse og beskedne 
omkring paa Bænkene. Men efterhaanden som der kom- 
mer flere, og Mørket falder paa, bliver der livligere. Be- 
kendte finde snart hinanden og samle sig i større og mindre 
Selskaber, 

En yndet Fornøjelse er Brydning, og snart flokke en 
Del Tilskuere sig om et Par kæmpende unge Mænd. Med 
levende 'Interesse følge de Kampen, og med høje Bifalds- 
raab og Klappen i Hænderne hilse de Sejrherren, der op- 
fordrer Tilskuerne til at prøve Kræfter med sig. Gensidig 
opfordre disse hinanden til at tage fat, og endelig træder 
en af dem ind i Kresen, hvorefter der begynder en Kamp, 
som følges med endnu større Interesse end den første. 

Et andet Sted have Folk samlet sig om nogle Spille- 
mænd, der danne et lille Orkester med Surna, Tschunguri 
og Tromme. For evropæiske Ører lyder den georgiske 
Musik i Begyndelsen kun som Larm, der maaske bedst 
kunde sammenlignes med en fortvivlet Hulken ; men hører 
man nærmere til, kan man nok skelne en bestemt Melodi, 
der imidlertid udtrykker en saa sønderrivende Fortvivlelse, 
at man ikke har hørt noget lignende før. Den, der kender 
Georgiens Historie, vil imidlertid kunne forstaa de georgiske 
Sanges vemodsfulde Klagetoner. Ti Gange blev Tiflis 
erobret. De kraftigste Mænd faldt i Kampen, og Kvinder 
og Børn førtes til Persien og Tyrkiet for at sælges som 
Slaver. I saadanne Tider fødtes Sangen paa de tilbage- 
blevne Enkers og forældreløses Læber ; intet Under, at den 
er saa melankolsk! 

Men pludseligt lyder den i hele Kavkasus yndede 
Nationaldans 

AUegretto. 



Lesghinka. 

Saa kommer der Liv i den lyttende Gruppe, og der 
danner sig en aaben Plads i Midten, paa hvilken en Geor- 
gierinde springer frem og gør et Par Dansetrin alene, idet 
hun holder venstre Haand i Siden og koket skjuler sit 
Ansigt med højre Arm. Det varer imidlertid ikke længe, 
før en Mand springer frem og søger at indhente hende, 
men idet hun snart gækker ham paa den ene, snart paa 
den anden Side, svæver hun let og graciøst fra ham. 

Det ser ud, som om de dansende paa en overnaturlig 
Maade bevæges hen over Jorden, idet bægge Fødder med 
utrolig Hurtighed og i de kortest mulige Skridt bevæges 
sidelængs, uden at det øvrige Legeme derfor gør den ringe- 
ste Bevægelse. Der er faa Danse, om der overhovedet er 
nogen, som fordre saa megen Smidighed og Kraft som 
Lesghinkaen. De omkringstaaende klappe i Hænderne i 
Takt med Musikken, der bliver hurtigere og hurtigere, 
uden at dog de dansende miste noget af deres Gratie. 

12 

Ved en særlig vanskelig Vending, der udføres med fuld- 
endt Ynde, bryde Tilskuerne ud i Bifaldsraab, for hvilke 
de dansende, uden at afbryde Dansen, takke med en graciøs 
Bøjning, der atter kan give Anledning til stormende Bifald. 

Ved Enden af de mørke Gange, der ere omhvælvede 
med Vinløv, fra hvilke allerede i Juni Maaned store Klaser 
hænge ned, samle Mændene sig senere til lystige Drikke- 
lag under Forsæde af en „Tolumbascha**, den georgiske 
„Magister bibendi". Ved den ene Ende af det af nogle 
faa Lygter oplyste Bord ligger et stort Svineskind , fyldt 
med den liflige kachétiske Vin, der gaar rundt i store 
Drikkehorn. Der udbringes Skaaler for enhver af de til- 
stedeværende, og for hver Skaal, der drikkes, synger Sel- 
skabet: „Mbraval schamije, gmertma inebo! o: altid lystig. 
Gud har givet det!", hvorpaa den, for hvem Skaalen ud- 
bringes, synger: „Madlobeli var! o: takkende jeg er!** 

Saa synges Sange, der forherlige Fortiden og Fædrenes 
Bedrifter, det evropæiske Væsen aflægges, alle Øjne funkle, 
og der er ingen Ende paa Begejstringen og Skaaleme for 
Fædrelandet. 

En Sommernat, naar Maanen kaster sit magiske Lys 
over Egnen, bør man atter bestige Davidsbjærget, Mta- 
zminda o: det hellige Bjærg, som Georgierne kalde det. 

Under en ligger Byen i Maaneglans med de mange 
funklende Kirketaarne, og som et Sølvbælte snor Kur sig 
gennem den. Musik og Sang lyde op til en, og først 
efter Midnat dør Livet hen. Rundt omkring i Udkanten 
af Byen gaa Folk til Hvile paa de flade Tage, og hvor 
der før var Liv og Røre, hersker der til sidst dyb Stilhed. 
Det gør et ejendommeligt Indtryk at kunne se enkelte af 
de sovende Grupper, medens man aner andre derovre i 
Mørket; man faar stærkere end ellers Følelsen af, at Byen 
sover. 



Forskellige Billeder vise sig for en. Det hele store 
Landskab, som det ligger der, belyst af Maanen og gennem- 



strømmet af den brusende, sølvskinnende Kur, er det samme, 
som E)ronning Thamara har betragtet fra Balkonen paa sit 

Palads. Her flokkedes de statelige georgiske Riddere om 
deres fejrede Dronning, Faklerne blussede, Fest fulgte paa 
Fest, Musik tonede overalt, og her lød Rustavelis Sang til 
den store Dronnings Pris. Men Billedet skifter. Kun 
rygende Brandtomter betegne Byens Plads, Kvinder og 
Børn føres bort af de fremmede Erobrere, Resten skjuler 
sig i Huler rundt omkring i Bjærgene, og den ensformige, 
klagende Musik lyder atter i ens Øre. Saa mindes man 
den moderne, russiske Del af Byen med Sporvogne og 
Arbaer, nationale og evropæiske Dragter imellem hinanden, 
hele den uharmoniske Blanding af asiatisk og evropæisk, 
og man faar Indtrykket af noget ubehageligt. Men atter 
fængsles man af den betagende Udsigt over den sovende 
By og det maanebelyste Landskab, hvor Kavkasuskædens 
sneklædte Kam funkler imod Nord. 

Det maa have været en saadan Aften, at Elias Tschav- 
tschavadse har givet sin Stemning Luft i følgende 

Elegi. 



I Maanenattens drømmeblege Blaa, 
dybt under mig jeg ser mit Hjemlands Egne, 
mens i det Qerne Gletscherne sig tegne 
og stolt som ranke Sølverkæmper staa. 

Hvor tyst! Har Du, min Moder, intet Ord, 
Du kunde hviske mig, din Søn, i Øre? 
— Georgien sover under Nattens Flor, 
et Smertenssuk er alt, hvad jeg kan høre. 

Jeg staar alene. Høje Bjærges Skygger 
har sluttet Kres om denne bange Nat. 
Naar kommer Solen, der med Roser smykker 
mit stakkels Land, som Lyset har forladt? 

(Oversat af Alfr. Ipsen.) 



V. 

Kampen med Bjærgboerne. 

Ruslands Forhold til Bjærgboerne. — Muridismen. — Mullah-Muham- 
med i Jarach. — Hadis-Isma!ls Syn. — Mullah-Muhammeds Tale. — 
Arslan-Chan. — Kasi-MuUahs Indvielse. — Muridismens Udbredelse. 
— Nederlaget ved Chunsach. — Slaget ved Tarku og Burnaja. — 
Paskjévitsch gaar imod Lesghierne i Alasåndalen. — Den russiske 
Hærs Fremrykning i 1831. — Kampen i Daghestan. — Ekspeditionen 
mod Galgaierne. — To Mænd standse en hel Hær. — Episode fra 
Kampen om Hermentschuk. — Indtagelsen af Hinjri. — Kasi-Mullahs 
Død. — Hamsad-Beg som Anfører for Muridismen. 



Ua Russerne havde taget Georgien i Besiddelse, blev 
det en Hovedopgave for dem at beskytte de nyerhvervede 
Lande mod Bjærgboernes Indfald. Paa fredelig Overens- 
komst var der ikke at tænke, thi da man med en saadan 
for Øje henvendte sig til Lesghierne, fik man til Svar: „Vi 
ere ærlige Folk, der hverken pløje eller saa, men leve af 
Røveri som vore Fædre, og dette ville vi bhve ved med!*' 
Kamp var saaledes uundgaaelig. Allerførst sikrede Rus- 
serne sig Kabardernes Land, som allerede i Freden til 
Kutschuk Kainardschi 1774 var blevet afstaaet til dem af 
Tyrkiet, og anlagde en Mængde Forter rundt omkring i 
Landet, saa det blev Kabarderne umuligt at røre sig. 
Herved sikrede Russerne sig den grusiske Militærvej, der 
var den eneste Vej, ad hvilken de kunde føre deres Hære 
ned i Kavkasien. Paa forskellige Steder rykkede derefter 
de russiske Hære ind i Bjærgene, særUg mod Tscherkesserne 

i den vestlige og mod Lesghierne i den østlige Del, i 
Daghestan, af hvilken den tyrkiske Del var bleven afstaaet 
til Russerne i 1812. 

I Begyndelsen saa det ikke ud til, at Opgaven skulde 
blive saa vanskelig; men pludselig opstod der i Daghestan 
en religiøs Bevægelse, Muridismen, der under et fælles, 
religiøst Overhoved (Imam) søgte at samle alle Bjærg- 
boerne til en Udryddelseskrig mod de vantro Russere. 
Alle de østlige Bjærgboere, saasom Lesghiere og Tschet- 
schensere, sluttede sig til denne Bevægelse, og nu blev 
Kampen alvorlig. Hver Landsby blev til en Fæstning og 
hvert Hu$ til en Borg, og det var først efter mere end 
30 Aars utrolige Anstrengelser og med Opofrelsen af Tu- 
sinder af MenneskeUv og Millioner af Rubler, at det ende- 
lig lykkedes Russerne at faa Bjærgboerne fuldstændigt 
undertvungne. 

Førend vi imidlertid betragte Forholdenes UdvikUng i 
Daghestan, maa vi undersøge Muridismen i dens Forhold 
til den øvrige Muhammedanisme. Allerede meget tidligt 
delte Muhammedanerne sig i dé to Partier: Schiitter og 
Sunnitter, af hvilke de sidste, hvortil Tyrkerne høre, aner- 
kende Sunna, det af de 3 første Kaliffer skrevne Tillæg til 
Koranen, hvorimod Schiitterne, til hvilke Perserne høre, 
forkaste Sunna og enhver Tradition og forbande de 3 første 
Kaliffer, men anse Ali og hans Sønner Hassan og Hussein 
for Profetens rette Efterfølgere. Muridismens store Betyd- 
ning laa nu netop i, at den aabent prædikede Enighed 
mellem de to Partier; Schiitter og Sunnitter skulde glemme 
deres indbyrdes dogmatiske Stridigheder for i Samdræg- 
tighed at kæmpe for Profetens rene Lære: „At erobre 
Verden for de troende og udrydde de vantro!" 

Muridismen anerkendte ganske vist den tyrkiske 
Padischah som retmæssig Kalif, men lærte, at han var 

svag og havde svigtet den rene Lære, da han sluttede 
Fred med de vantro, hvorfor hans Magt over de troende 
var ophørt og Herredømmet gaaet over til Menighederne 
og deres Mullaher, af hvis Midte Muhammed opvakte nye 
Profeter. Som man ser, begyndte Folkesuveræniteten ogsaa 
i Islam at stikke Hovedet frem, og netop af denne Grund 
var det, at de aristokratiske Tscherkessere aldrig sluttede 
sig til Muridismen, hvis Demokratisme dog ret beset kun 
dannede Basis for et Aandsaristokrati, der imidlertid ogsaa 
maatte være det tscherkessiske Slægtsaristokrati imod. 

I dogmatisk Henseende sluttede Muridismen sig nær- 
mest til den persiske Sufisme med dens Laere om de 4 
Trin, ad hvilke det efter Sandhed tørstende Menneske 
hæver sig op til den klareste Erkendelse af Guddommen. 
Det første Trin er Schariat, den ydre Lov og Iagttagelsen 
af dens Forskrifter om Bøn (salat). Almisse (zekat). Faste 
(saum). Valfart (hadshi) og Renselse (taharet). Men medens 
dette første Trin er fælles for alle Moslim, aabner der sig 
for de dybere tænkende Aander en Sti til Fuldkommen- 
heden: Tarikat (Vej, Sti), der danner det andet Trin, og 
de Mennesker, der staa paa dette Trin, hæve sig ikke ved 
Iagttagelse af den ydre Lovs Forskrifter, men ved en indre 
Kraft til et mere aandeligt og inderligt Gudsforhold. Denne 
indre Kraft forøges ved vedvarende Fordybelse i Naturen 
og umiddelbar Erkendelse af Tingenes Væsen og fører til 
overnaturlig Erkendelse og derved til det tredje Trin: 
Hdkikat (Sandhed). Denne Tilstand udvikles og forædles 
bestandigt mere og mere, til Mennesket endelig træder i 
umiddelbar, virkelig Forening med Allah og staar paa den 
aandelige Stiges fjerde og sidste Trin: MaarifaL 

Typer paa disse 4 Trin ere f. Eks.: 

Skib — Hav — Musling — Perle 
og Nat — Stjerne — Maane — Sol. 

I første Eksempel sammenlignes Muridens*) endelige 
Maal med en Perle; men den, der vil finde Perlen, maa 
først gaa om Bord i et Skib og fare ud paa Havet, paa 
hvis Bund Muslingen ligger, der omslutter den kostelige 
Perle. 

Anvende vi Billedet med de fire Trin, ad hvilke Menne- 
sket naar op til Allah, paa Forholdene i Daghestan, saa- 
ledes som de særlig udviklede sig under Scha/muU, saa 
staar Folkets store Masse paa det første eller laveste Trin. 
Her behøves endnu en Tømme, en højere Ledelse, derfor 
maa der strengt holdes paa nøjagtig Iagttagelse af Schariat 
eller den ydre Lov; thi den indre Stemme vil paa Grund 
af manglende Erkendelse ikke altid lede til det rette. Paa 
det andet Trin staa Muriderne. De behøve ikke mere 
nogen Tøjle; for dem er den ydre Lov overflødig, thi en- 
hver sand Muride, enhver, der virkelig stræber efter Sandhed, 
er god, fordi han ved, at kun Dyden fører til Sandheden. 
Naar han giver Almisse, saa er det ikke, fordi Schariat 
foreskriver det, men fordi det gør ham ondt at se den 
fattige lide. Han overholder punktligt ethvert Paabud om 
flenselse før Maaltidet og før Bønnen, men ikke fordi det 
er paabudt i Koranen, men fordi det er ham en Trang, 
og fordi han ved, at kun i et rent Legeme kan der bo en 
ren Sjæl. Det samme gælder i en endnu højere Grad om 
Schamuils Statholdere (NaXber), der staa paa det tredje Trin. 

Paa det Qerde og højeste Trin staar endeUg SchcmiuU 
alene, i umiddelbar Forbindelse med Allah. Hans Ord ere 
Allahs Ord, og hans Befalinger ere Allahs Befalinger. Han 
er Solen, fra hvilken Statholderne — ligesom Maanen — 
modtage deres Glans for omgivne af Muriderne (Stjernerne) 
at kaste Lys ind i Folkets mørke Nat. 



*) Muride betyder paa Arabisk den stræbende. 

I Jarach, en lille Landsby eller A-ul i det kuriniske 
Distrikt i det sydlige Daghestan, levede i 1823 den ansete 
Kadi eller Dommer Mullah-Muhammed, der tillige æredes 
som den viseste Alim*) i Daghestan. Det var en anselig, 
høj og mager Skikkelse med et ædelt, udtryksfuldt Ansigt, 
hvis mørke Teint stod i skarp Modsætning til det krid- 
hvide Haar og Skæg. Øjnene havde været smukke, men 
deres Lys var fuldstændig udslukt paa Grund af den megen 



A-ul i Daghestan. 

Nattevaagen og Studeren i Koranen. Som gejstlig bar han 
grøn Turban, grøn Akaluk og derover en blaa Overklæd- 
ning. Indtil 1823 levede han roligt i Jarach, beskæftiget 
med sine Pligter som Dommer og sine Forskninger i de 
hellige Bøger. Paa Helligdagene udlagde han Profetens 
Lære for Folket, og snart strømmede Folk langvejsfra til 
Jarach for at høre den berømte Prædikant. Disse til- 
rejsendes frivillige Gaver tilligemed den Tiende (zekat), 
som det ifølge Koranen er paabudt Menigheden at betale 

•) Enkelltal af Uléma. 

sin Præst, dannede snart en betydelig Formue ; men Mullah- 
Muhammed levede selv meget tarveUgt og gav rigelig Al- 
misse til de fattige. 

Lidt efter lidt samlede der sig mange om ham, som 
ikke blot vilde høre ham prædike, men ogsaa vilde være 
hans Disciple, og da hans Ry for Lærdom og HeUighed 
bredte sig vidt omkring, var det ikke noget sjældent 
for Indbyggerne i Jarach at se YngUnge fra fremmede 
Lande gæste deres By for at nyde godt af den vise Mullahs 
Undervisning. Mellem hans Elever udmærkede sig i den 
sidste Tid særligt en ung Mand fra Bochara ved Navn Kasi- 
Muhammed, Den gamle Ahm havde faaet den videbegær- 
lige og meget begavede Yngling saa kær, at han i hele 7 
Aar havde ladet ham bo hos sig og med faderlig Omhu 
taget sig af hans Opdragelse og Undervisning. 

Nu fattede imidlertid Kasi-Muhammed den Beslutning 
at vende tilbage til sin kære Fødeby Bochara, da han alle- 
rede havde gjort saadanne Fremskridt i den arabiske og 
persiske Litteratur, at Mullah-Muhammed erklærede ham 
for moden til at modtage Indvielse som Alim, og meget 
bevæget tog han Afsked med sin ærværdige Lærer og Vel- 
gører, der gav ham de gyldne Ord af „Sadis Rosenhave" 
med paa Vejen: „Det sletteste Menneske er den lærde, 
der ikke gør Nytte med sin Lærdom!" 

Saa rejste Kasi-Muhammed fra Jarach og drog over 
Kubå gennem Schirvån ad Bochara til. 

Næsten et helt Aar forløb efter Kasi-Muhammeds Af- 
rejse; men i dette Aar havde meget forandret sig saavel 
i Jarach som i de øvrige kuriniske A-uler. Blandt Be- 
boerne, som indtil da endnu ikke havde taget Del i de 
øvrige Lesghieres krigerske Bevægelse, viste der sig et 
alle besjælende og bestandigt voksende Russerhad. Der 
lød Rygter om Grusomheder, som Russerne under Anførsel 
af General Madatof skulde have begaaet i Kara-Kaitach, 

og man fortalte mange Historier om Mishandling af Kvinder, 
om Moskeernes Vanhelligelse ved de vantro og om mange 
andre Skændigheder, der skulde være begaaede af Mosko- 
vitterne. Adel-Chan, Herskeren i Kaitach, var efter Sigende 
bleven fordrevet fra sit Land og havde kun reddet sit Liv 
ved at søge Beskyttelse hos Herskeren i Avarien, hvor 
han nu levede i Fattigdom og Elendighed. Endnu meget 
andet blev fortalt, der var vel egnet til at faa det mellem 
Folket ulmende Had mod de vantro Russere til at blusse 
op i lys Lue. 

Mullah-Muhammed maatte opbyde hele sin Veltalenhed 
og Aandsnærværelse for at berolige sin A-uls ophidsede 
Beboere. 

En Aften vender han hjem fra en stormende Folke- 
forsamling, hvor han er bleven helt træt af at tale, og vil 
just gaa ind i sit Harem for at udhvile sig i sin Families 
Kres, da en Skikkelse træder ham i Møde fra et Hjørne 
i Forværelset, og hvem beskriver hans Forbavselse, da 
han genkender sin tidligere Elev, Kasi-Muhammed , som 
han troede var helt ovre i Bochara! 

En kort Forklaring førte hurtigt til nærmere Forstaaelse. 
For at undgaa Opmærksomhed havde Kasi-Muhammed ad 
en Bagvej sneget sig ind i Haven og derfra ind i Huset, 

„Men i Husseins Navn!" udbrød den gamle, „hvad 
fører Dig saa hurtigt tilbage til os fra Bochara?" 

„Jeg kom slet ikke til Bochara!" svarede Kasi-Mu- 
hammed, og nu fortalte han omstændeligt alt, hvad der 
var hændt ham siden hans Afrejse fra Jarach. 

Da han vandrede gennem Schirvån, havde en val- 
fartende Dervisch fortalt ham saa meget om en berømt 
Alim ved Navn Hadis-Ismail, der boede i Byen Kiurdamlr, 
at han havde besluttet at besøge den nærUggende By for 
at faa et godt Ord med paa Vejen af den for sin Visdom 
saa højt priste Alim. Ved nærmere Bekendtskab med 



188 

Hadis-Ismafl havde han imidlertid følt sig saa fængslet af 
ham, at han havde opsat sin Hjemrejse til Bochara paa 
ubestemt Tid og tilbragt hele Aaret i sin nye Lærers Hus. 
Først her, sagde han, havde han forstaaet de hellige Bøgers 
sande og dybe Betydning, hans tidligere Viden havde kun 
været Gødning for hans Aands Ager, af hvilken først nu 
Erkendelsens Blomster vare spirede jfrem. „I alle,** fort- 
satte han, „ja selv Du, der er graanet under Studiet af 
Koranen, se kun det døde Ord og ikke Ordets dybe, gud- 
dommelige Betydning. Men da jeg ikke hidtil har kunnet 
belønne Dig for din Undervisning og din kærlighedsfulde 
Omhu for mig, er jeg kommen tilbage til Dig for at lade 
Dig øse af Hadis-Ismafls Visdoms Kilde, som indtil i Dag 
har været tilstoppet endogsaa for Dig, den viseste i Dag- 
hestan!" 

Fuld af Forbavselse over denne sælsomme Tale, trængte 
Mullah-Muhammed ind paa sin tidUgere Elev for at faa 
ham til at meddele, hvad der var blevet ham aabenbaret; 
men Kasi-Muhammed svarede: „Det sømmer sig ikke for 
mig at ville belære en saa berømt Alim, der tilmed har 
været min faderlige Lærer; men hvis Du ønsker det, saa 
ville vi bægge drage til Hadis-IsmaYl, som har indviet mig 
i den nye Erkendelses dybe Hemmelighed!** 

Mullah-Muhammed gik straks ind herpaa, og efter at 
flere af hans videbegærlige Disciple havde sluttet sig til 
dem, drog de af Sted til Kiurdamir i Schirvån. 

Hadis-Ismafl befandt sig just i sin Have, da de kuri- 
niske Gæster med den i Forvejen lokaliserede Kasi-Mu- 
hammed i Spidsen nærmede sig hans Hus. Alle saa med 
Forbavselse, ja med Forfærdelse, hvorledes den berømte 
Alim var beskæftiget med at skære unge Grene af Morbær- 
træerne, en i højeste Grad strafværdig og syndig HandUng 
for enhver Bekender af Islam, og saa meget syndigere i 
de fromme Mullahers Øjne, som der staar skrevet: „Ingen 

Velsignelse skal følge den, der med syndig Haand øde- 
lægger de unge Spirer, og som berøver Træerne deres 
Grene og Jorden dens nye Skud!" 

Da Hadis-lsmafl blev sine Gæster var og saa, at Kasi- 
Muhammed var iblandt dem, gik han dem straks i Møde, 
og idet han vendte sig til Mullah-Muhammed som den ær- 
værdigste iblandt dem, sagde han: „Jeg kender Eders 
Tanker og gætter Grunden til Eders Forbavselse. I undre 
Eder over, at jeg skærer Grenene af Morbærtræerne. Jeg 
gør det for at fodre mine Silkeorme med dem, og disse 
levere mig da til Gengæld deres kostbare Spind. I Koranen 
er ganske vist Grenenes Afskæring forbudt, men kun for 
at forebygge de i Arabien saa nødvendige Træers Ud- 
ryddelse. Her til Lands er det derimod anderledes, her 
kan man godt afskære de fine Morbærgrene uden i mindste 
Maade at skade Træerne, og saa kunne de tjene til Føde 
for en af Allahs nyttigste Skabninger, der skaffer utallige 
Mennesker Livets Ophold!" 

Denne vise Forklaring opfyldte Tilhørerne med Be- 
undring. Mullah-Muhammed gik hen til sin nye Ven og 
kyssede ham ærbødigt paa Haanden, og alle de øvrige 
fulgte hans Eksempel. Imidlertid havde en Mængde Menne- 
sker samlet sig ved Haven, og flere vare uopfordrede ilede 
til for at betjene de fremmede Gæster. Tæpper bleve ud- 
bredte. Kaffe, Serbet og Piber bleve budte om, og de an- 
sete Vandringsmænd satte sig ned for at udhvile. 

Emnet for Hadis-lsmalls og Mullah-Muhammeds Sam- 
tale var Troens Forfald. Faa kendte noget til Schariat, 
og ingen naaede Tarikats højere Standpunkt. De skrift- 
kyndiges første Pligt var derfor af alle Kræfter at stræbe 
efter at føre deres Brødre tilbage til den rette Vej og for- 
berede dem til en højere Erkendelse af Sandheden. 

„Jeg selv," sagde Hadis-lsmafl, „vandrede længe i 
Mørke, ja var en af de mest forhærdede blandt de for- 

hærdede. Med Fremmumlen af de vante Bønner, med 
punktlig Overholdelse af de foreskrevne Rensninger og 
med Forbandelser over Omars Tilhængere, troede jeg, at 
alt var gjort. Men Allah har ved et Under aabnet mine Øjne, 
udgydt sin Naades Strøm over mig og renset mig for Vild- 
farelsens Smuds. Under en langvarig og svær Sygdom, 
der førte mig til Gravens Rand, lovede jeg, saafremt jeg 
blev helbredet, at foretage en Valfart til Husseins Grav* 
Og se, jeg blev helbredet; Livets Engel sejrede over Dødens 
Engel, og glad til Mode tiltraadte jeg min Vandring. Min 
vidunderlige Oplevelse paa denne Valfart er Nøglen til 
Forstaaelsen af min nye Lære. Men jeg ser, at Du og 
dine Ledsagere ere udmattede af Dagens Anstrengelser, 
mine Venner bringe ogsaa Maden frem, lad os da sætte 
os ned og styrke os ; naar vi have spist, skulle I høre min 
FortælUng!" 

De fromme Mullaher vadskede deres Hænder og gjorde 
det rigelige Maaltid tilbørlig Ære uden at tale mere end 
højst nødvendigt. Efter Maaltidet holdtes en kort Hvile; 
der blev igen budt Piber og Kaflfe om, og aUe Gæsterne af- 
ventede med spændt Opmærksomhed det Øjeblik, da Hadis- 
Ismafl vilde bryde Tavsheden. 

Denne var hensunken i dybe Tanker og syntes ikke 
at lægge Mærke til de tilstedeværende Gæster. Pludseligt 
samlede han sig, tørrede Sveden fra Panden og begyndte 
langsomt, med høj Stemme Fortællingen*) om sin Valfart 
til Husseins Grav. 

„Det var henimod Aften efter en trykkende hed Dag, 
at den Karavane, med hvilken jeg rejste, gjorde Holdt ved 



*) Denne og de følgende Taler og Proklamationer ere oversatte 
efter Bodenstedts Fremstilling, der væsentligst er støttet paa 
Optegnelser af den i Begyndelsen af dette Kapitel nævnte Kasi- 
Muhammed fra Bochara, der ikke maa forveksles med den senere 
saa bekendte Kasi-MuUah fra Himri. 

en overskygget Kilde. Jeg satte mig i Skyggen af et løv- 
rigt Valnødtræ, tog Koranen frem og slog op paa Stedet: 
„Tro I at have gjort nok, naar I sige: „Vi tro!" uden at 
have givet Bevis derfor? Vi prøvede ogsaa dem, der 
levede før Eder, for at erfare, om de vare oprigtige, eller 
om de vare Løgnere!" 

Det for igennem mig, og jeg følte mig smerteligt 
truffen af de Ord, jeg havde læst. Jeg hævede Øjnene 
op fra den hellige Bog og betragtede den sjælden smukke 
Solnedgang, idet jeg tænkte over, hvad disse Ord skulde 
betyde. Men medens jeg saaledes sad hensunken i dybe 
Tanker, formørkedes pludseligt mit Blik, og jeg faldt i en 
dyb Søvn. Og i Drømme blev jeg baaren hen i en stor, 
blomsterrig Dal, der var omgiven af skovbevoksede Bjærge, 
som ragede saa højt i Vejret, at de syntes at bære Himmel- 
hvælvingen. For min Fod glødede Blomsterne i en saa 
vidunderlig Farvepragt, at jeg ikke vovede at flytte en 
Fod af Frygt for at komme til at træde paa een af dem. 
Mørke Pinier, skyggefulde Palmer og slanke Cypresser 
vuggede deres Kroner over mit Hoved. Vellugt, sødere 
end Myrraen fra Bochara og Samarkand og Moskus'en fra 
Choton, steg op af Jorden og ombølgede mig berusende 
som Feernes Aande. Nattergale slog i de blomstrende 
Rosenbuske, og oppe paa Bjærgene udsprang Kilder, der 
straalende som Strømme af Sølv bruste gennem de 
blomsterrige Enge. Jeg troede mig hensat til Paradisets 
vandrige Haver, som Profeten har forjættet de troende. 
Og bestandig nye Undere viste sig for mig, hvorhen jeg 
saa end vendte mit forbavsede Øje. Midt i Dalen stod et 
Tempel af blendende hvidt Marmor, omslynget af blom- 
strende Slyngplanter. En gennemsigtig Ildsøjle steg fra 
Moskeens gyldne Kuppel op imod Solen, der i saa om- 
fangsrig Fylde sendte sine Straaler ned imod Jorden, at 
det saa ud, som om den med gyldne Arme vilde drage 

denne op til sig. I Moskeens Forgaard plaskede en Fon- 
tæne, og rundt omkring sad Persere og Tyrkere paa bløde 
Tæpper, der vare saa smukt broderede, at aldrig en Pa- 
dischahs Fod har betraadt Magen til dem. Men dette Syn 
undrede mig, og idet jeg glemte alt det smukke omkring 
mig, harmedes jeg og sagde til mig selv: „Hvorledes ere 
Omars ugudelige Tilhængere komne ind i de saliges vand- 
rige Haver? Have de vise i vort Folk ikke sagt, at Hel- 
vede engang skal bhve deres Bohg til Straf for deres 
Vantro? Hvem har da ført dem herhen?** 

Medens jeg endnu stod der, tvivlende og vred — se, 
da steg i det Qerne en sort Røgsky op imod Himlen, der 
blev overtrukken med mørke Skyer, og Bjærgene genlød 
af Krigsskrig og Trommeslag. Tætte Krigsskarer kom 
ned over Bjærgene med de samme graa Ansigter og 
stumpe Næser og det samme uredte Haar som de guds- 
bespottende vantro, der holde vore A-uler besatte. De, 
der sad omkring Fontænen, rejste sig, rev unge Laurbær- 
stammer og Figentræer op af Jorden og lavede Køller af 
dem for at ruste sig imod de fremrykkende Krigere. Dog 
længe kunde de faa Kæmper ikke modstaa Fjendens tal- 
løse Skarer, de flygtede ind i Moskeen og fortsatte Kampen 
med fornyet Raseri, idet de slog Marmorvæggene ind, 
rev den gyldne Kuppel ned og slyngede Stykkerne i 
Hovedet paa de fremtrængende Fjender, indtil disse vare 
dræbte til sidste Mand. 

Stor var min Glæde over Fjendens Ødelæggelse, men 
endnu større var min Vrede over, at Helligdommen var 
ødelagt, thi Herrens Tempel laa i Ruiner, og dets Marmor- 
plader vare blevne de vantros Gravstene. „Men er det 
da ikke bedre," raabte jeg fortørnet, „at Mennesket om- 
kommer, end at det med syndig Haand antaster Herrens 
Tempel?" 

Da bleve mine Øjne pludseligt blendede af en over- 
naturlig Glans, og en lysende Skikkelse svang sig ned til 
mig og raabte: „O Du Daare, Du vildfarende Daare, der 
vandrer i Mørke! Daarlige ere dine Tanker og strafvær- 
dige dine Ord. Du er endnu mere forstokket end de 
vantro, der ligge slagne for dine Fødder! Først forbavses 
Du og harmes over at se Tyrkere i Samfund med Persere ; 
men jeg siger Dig, Allah er ikke uretfærdig imod sine 
Fjender, han straffer, hvem han vil, og belønner, hvem 
han vil, efter sit Forgodtbefindende. O Hadis-Ismafl, 
hører Du ogsaa til hin blinde Hob, der hænger sig ved 
Ordet uden at forstaa den Aand, hvis Klædebon det er? 
Hvorfra skal Freden komme, naar Profetens Bekendere 
forfølge hinanden indbyrdes? I nedkalde Himlens For- 
bandelse over Sunnitternes Hoveder, og Sunnitterne slynge 
den tilbage mod Eder. Ve Eder, ve, hvis Allah hørte 
Eders Bøn! Evig Fordømmelse vilde blive Eders Lod! 

Jeg saa Fortørnelsen i dit Hjerte, da Guds Stridsmænd 

rykkede de unge Træer op af Jorden og nedbrød Templets 

Mure til Ødelæggelse for Fjenderne, men deres Daad var 

i Sandhed bedre end din Vrede ! Før maa alle Skove gaa 

op i Luer og alle Templer styrte sammen, før een eneste 

troende bukker under for sin Fjende, thi Jorden bærer 

daglig nye Spirer, og Templerne kunne genopbygges 

ved Menneskehaand , men Troens Tempel i Eders Hjerter 

er Guds Værk, og den, der ødelægger det, han ødelægger 

sig selv og spotter Skaberen, hvem han skylder sit Liv. 

Om han end besad alle Jordens Skatte, saa kunde han 

dog ikke opbygge dette Tempel. Lad derfor din taabe- 

lige Vrede fare, tag Eksempel efter, hvad Du har set, 

og husk, hvad jeg har talt til Dig. Skam og Skændsel 

over Dig og dit Folk, Skam og Skændsel, saa længe de 

vantros Slynge omslutter Eder! Skam og Skændsel over 

13 

Eder, saa længe Eders Templer vanhelliges af de rød- 
haarede Moskovitter! 

Det var sandelig bedre, at I rev Eders Templer ned 
for at begrave Gudsbespotterne under Ruinerne! Enhver 
Sten, med hvilken I knuse en vantros Hoved, bliver et 
Mindesmærke til Allahs Berømmelse! 

Opgiv din Valfart til Husseins Grav og vend tilbage 
til dit Hjem for at forkynde de vise blandt dit Folk, hvad 
jeg har talt til Dig. Valfarter ere hellige Handlinger, men 
Kamp for Troen er endnu helligere. Ethvert Skridt, som 
den troende gør frem imod sin Fjende, er bedre end en 
hel Valfart til Husseins Grav, og ethvert Ord, som en 
Præst taler for at opmuntre Troens Stridsmænd, er bedre 
end en Bøn til Gud."" 

Her endte Hadis-IsmaYl udmattet sin Fortælling og 
hensank i dybe Tanker uden tilsyneladende at bryde sig 
om, hvilket Indtryk hans Ord havde haft paa de tilstede- 
værende Gæster. Disse sad tavse uden at turde sige et 
Ord; men endelig afbrød Mullah-Muhammed den lange 
Tavshed, idet han vendte sig til den vise i Kiurdamir og 
sagde: „Jeg forstaar Dig, Hadis-Ismafl! Dit Ords Sæd har 
begyndt at spire, og hvad Allah i min Alderdom skænker 
denne Arm af Kraft og denne Tunge af Veltalenhed, skal 
være indviet til det store Værk, som vi nu skulle begynde!" 

Efter at Hadis-Ismatl havde aabenbaret Mullah-Mu- 
hammed al sin Visdom, indviede han ham som Murschide 
og opfordrede ham endnu en Gang indtrængende til at 
hellige sit Liv til Religionens Genoprejsning i Daghestan, 
livorefter Mullah-Muhammed og hans Elever vendte tilbage 
til Jarach. 

Mærkeligt nok forsvandt kort efter Hadis-Ismafl fra 
Schirvån og er ikke bleven set siden. 

Efter sin Tilbagekomst til Jarach anvendte den be- 
gejstrede Mullah-Muhammed alle de Midler, der stod dl 

hans Raadighed, for at vinde sine Landsmænd for sine vidt 
skuende Planer og undlod intet, der kunde hidlokke Folk 
langvejsfra. Hans Berømmelse steg da ogsaa for hver 
Dag, og fra alle Kanter strømmede Pilegrimme til Jarach 
for at høre hans Lære og Formaninger. Hyppigere end 
nogen Sinde før skildrede han Aarhundredets Fordærvelse, 
Troens Forfald og Nødvendigheden af dens Genoprejsning. 
Saaledes forberedte han lidt efter lidt sine Tilhørere til at 
modtage den nye Lære, og Troen og Tilliden til ham blev 
mere og mere uindskrænket, mere og mere inderlig. 

Omsider traadte han en Dag, da Folket i usædvanlig 
stort Antal havde samlet sig foran hans Bolig, frem for 
det og holdt følgende Tale: 

„Jeg er en stor Synder i Allahs og Profetens Øjne og 
har hidtil hverken forstaaet Guds Vilje eller Profetens Ord. 
Først nu ere mine Øjne ved den Højestes Naade blevne 
aabne, og jeg ser den evige Sandheds Kilde klar som 
funklende Diamanter rinde frem imod mig; men alle mine 
tidligere Gerninger ligge som en tung Syndebyrde paa 
min Sjæl. Jeg har mættet mig ved Frugterne fra Eders 
Marker og Haver, og jeg har beriget mig ved Eders Gods ; 
men det sømmer sig ikke for en Præst at tage mod 
Tiende, og Dommeren skal forrette sin Pligt uden anden 
Belønning end den, Allah, den eneste, tildeler ham. Det 
har jeg ikke gjort, og derfor anklager min Samvittighed 
mig. Men jeg vil sone min Skyld, bønfalde Gud og Eder 
om Tilgivelse og give alt det tilbage, som jeg har taget. 
Se, alt, hvad jeg ejer, er Eders, tag det og del det!" 

Herom vilde Folket imidlertid intet høre; enstemmigt 

bad man ham beholde, hvad han ejede, og tilføjede, at 

haarde Straffe skulde ramme den, der vovede at lægge 

Haand paa hans Ejendele. Men da Folket i tættere og 

tættere Skarer samlede sig om ham, fortsatte han: 

13* 

„Jeg kunde ikke vælge noget bedre Øjeblik end det 
nuværende til at vise Eder de hellige Sandheder i Profetens 
Lov. Som vi nu leve, ere vi hverken Muhammedanere 
eller Kristne eller Afgudsdyrkere, men Mennesket skal 
holde fast ved det ene, som han erkender for det bedste 
paa Jorden, og dette ene, vort højeste Gode, er vore 
Fædres Tro. Men denne Tros første Lov er Frihed, Ingen 
Muselman maa være en andens Undersaat eller Slave og 
allermindst være afhængig af et fremmed Folk, der i Stedet 
for at styrke og udbrede vor Religion stræber efter at 
undertrykke den. Den anden Lov er den første lig, thi 
den ene kan ikke bestaa uden den anden, men denne Lov 
er KriQj hellig Krig imod de vantro. Den, der vil blive 
delagtig i den Lykke, som Allah gennem Profeteqs Mund 
har forjættet os, maa glad kunne forsage alle jordiske 
Goder, maa sætte Liv og Gods paa Spil for Allahs Skyld 
og maa forlade Kvinder og Børn for at kaste sig ud i 
Kampen. Kun paa den Maade kan han føre et Gud vel- 
behageligt Liv og over Broen El-Sirat indgaa i Paradis, 
hvor evig Belønning venter ham? Men saa længe Aaget 
tynger os, blive alle vore Tanker og Gerninger onde, thi 
Slavernes Bønner blive ikke hørte. Alle Eders Velger- 
ninger mod de fattige, alle Eders Renselser og Bønner, 
alle Eders Pilegrimsrejser til Mekka, alle Eders Bodsøvelser 
og Ofre — Eders helligste Handlinger ere frugtesløse, saa 
længe blot een Moskovits Øje ser derpaa; ja, saa længe Mo- 
skovitter bo iblandt Eder, er Koranen Eder til Forbandelse 
i Stedet for til Velsignelse. Hvem kan tjene Allah sam- 
tidigt med, at han tjener Russerne? Men jeg siger Eder: 
Gud kender sine Børn, og han prøver dem og straffer 
dem efter sin uransagelige Visdom, men hans Prøvelser 
ere haarde, og hans Straffe ere skrækkelige. 

I Mænd fra Jarach og de kuriniske A-uler, læg vel 
Mærke til, hvad jeg siger! Ville I for det flygtige Jorde- 

livs Skyld give Afkald paa Himlens Forjættelser? Her 
ere vore Timer talte ligesom Dagenes Timer, men hist 
oppe er Livet evigt. Og der er vort rette Hjem, thi her 
paa Jorden ere vi kun fremmede og Udlændinge*), der 
ikke vide hvorfra og hvorhen, hvis Profetens Røst ikke 
vejleder os. Der oppe er der beredt os Bolig — men 
ikke enhver skal komme derop; sortøjede Huris med Øjne 
som funklende Stjerner og Arme som Svanehalse ville til- 
smile os — men ikke enhver ville de omfavne; Kilder 
med Vand som Diamanter sprudle frem af mælkehvidt 
Marmor — men ikke enhver skal vederkvæge sig ved dem ; 
slanke Cypresser og løvrige Plataner tilvifte os Køling — 
men ikke enhver skal udhvile sig i deres Skygge, thi 
Profeten siger: „I skulle forlade Kvinder og Børn for at 
udbrede min Lære i Verden og knække de vantros Magt. 
Den, der er for mig, for ham vil ogsaa jeg være, og jeg 
lover ham de helliges Løn og de udvalgtes Salighed." 

I Mænd fra Jarach og alle 1, som have forsamlet Eder 
om mig, gaa hen og rens Eders Sjæle for den Træl- 
dommens Aand, som har bemægtiget sig Eder, gaa ind i 
Moskeerne, fald ned for den Højestes Ansigt, bed og 
raab i Anger og Sønderknuselse, lad ikke Søvnen faa 
Magt over Eders Øjne, og lad ikke nogen Føde berøre 
Eders Læber, saa vil Allah øve Barmhjertighed imod Eder, 
føre Eder tilbage til den rette Vej og give Eder Kraft til 
det store Værk, som I skulle fuldbringe. Men naar Timen 
slaar, der kalder til Kamp, saa hold Eder rustede og 
beredte. Allah vil give mig et Tegn, som jeg da vil for- 
kynde Eder, men indtil da — græd og bed!" 



*) Interessant er det her at lægge Mærke til Ligheden med, hvad 
Apostelen Peter skriver (1. Brev, 2. Kap., 11 V.): „I elskelige, jeg 
formaner Eder som fremmede og Udlændinge" — men hvortil 
han saa føjer: „at I holde Eder fra kødelige Lyster, som stride 
imod Sjælen!** 

Den Dag i 1824, da denne mægtige Tale blev holdt, 
kan betragtes som Muridismens Fødselsdag, og Jarachs 
elendige lille Moske, der ikke rummede mere end 200 
Mennesker og var saa nøgen og fattig som nogen Moske 
i hele den muhammedanske Verden, blev den nye Læres 
Vugge. Her samledes stadigt nye Tilhørere om Mullah- 
Muhammed, og den ellers saa milde og fredelige Olding, 
hvem man skulde tro et Vindpust kunde blæse bort fra 
Jorden, og hvis svage Stemme kun kunde høres under 
den dybeste Stilhed, prædikede her glødende, uudslukke- 
ligt Had mod de vantro og blodig Kamp mod Russerne. 
Hans skælvende, uskyldige Hænder, der aldrig havde været 
løftede mod nogen, indviede de Vaaben, der snart skulde 
udgyde Strømme af Blod. 

Rygtet om Mullah -Muhammed og hans nye Lære 
gennemfor med Lynets Hurtighed den største Del af Dag- 
hestan og vandt Tilhængere overalt; ganske vist mødte 
han ogsaa Modstand hist og her. Lærde Mullaher paastod, 
at kun Kaliffen havde Ret til at erklære Krig imod de 
vantro, og at Koranen forbød Krig, naar Muselmanerne 
vare det svagere Parti, saa Troen blev udsat for Fare ; men 
dette var kun Stridsspørgsmaal mellem de lærde. Folket 
i sin Helhed tog overalt aabent Parti for Mullah-Muham- 
med. Fra alle Kanter kom Pilegrimme til Jarach for at 
høre om den nye Lære, og alle, der følte sig begejstrede 
for den og modtog Mullah-Muhammeds Velsignelse, kaldtes 
Murider. Disse bar som ydre Kendemærke smaa, krumme 
Træsabler (Schaschkas), og i ethvert Hus blev der i en 
Krog oprettet et Træalter, foran hvilket de flere Gange 
onk Dagen stillede sig, idet de slog paa det med deres 
Schaschkas og raabte: „Krig imod de vantro! Ødelæggelse 
af Russerne!" 

Dette Raab hørtes hele Dagen igennem paa alle 

Gader og Veje, paa alle offentlige Pladser, ja overalt, hvor 
Murider lod sig se. 

Som en Løbeild bredte Bevægelsen sig fra A-ul til 
A-ul. Muriderne spredte sig mellem Bjærgene ; der dannedes 
Foreninger, og Tilhængernes Antal voksede Dag for Dag. 
Snart befandt hele det kuriniske Distrikt sig i denne 
gærende og urolige Tilstand, der gaar forud for enhver 
Folkerejsning. Ja endog i det nordlige Daghestan, hvor 
just General Jermolof befandt sig med en russisk Hær, 
hørtes Muridernes Kampraab imod de vantro. Generalen 
lod da straks Herskeren over Kasikumykkerne, Arslan- 
Chan, kalde til sig for at tale med ham om Grunden til 
dette Røre og om Midlerne til at undertrykke og kvæle 
Bevægelsen i dens Fødsel. 

Som Følge heraf lod Arslan-Chan Mullah-Muhammed 
og hans nærmeste Tilhængere kalde til sig, og ikke langt 
fra Kirag, nær ved Landsbyen Kasim-Kent, midt paa Lande- 
vejen, mødte Chanen den gamle, blinde Murschide, der var 
omgiven af et stort Antal Mullaher og Murider. Arslan- 
Chan sprængte lige hen til Mullah-Muhammed og spurgte 
ham med vred og truende Stemme, hvordan han turde vove 
at holde saa ophidsende og oprørske Taler imod Russerne. 
„Kender Du ikke de russiske Hæres Størrelse og Styrke, 
og kan Du ikke forstaa, for hvilken Ulykke Du ved din 
oprørske Plan udsætter Stammerne i Daghestan?" 

„Vel ved jeg,." svarede Mullah-Muhammed, „at den 
russiske Magt er større end vor, men jeg ved ogsaa, at 
Allah er mægtigere end den russiske Kejser i al hans Vælde, 
og mit Værk er Allahs Værk, mine Tanker stige op til 
ham, fra hvem de ere komne, og hvad jeg gør, gør jeg 
til hans HerUggørelse. Hidtil have vi vandret i Mørke; 
den Fakkel, som Allah ved sin Profet har tændt iblandt 
os, for at den skulde lyse for os paa Livets labyrintiske 
Veje, var udslukt. Troens Tempel var styrtet sammen, og 

en Afgrund havde aabnet sig imellem os og Saligheden. 
Nu er jeg kommen for at udfylde Afgrunden, genopbygge 
Troens Tempel, tænde den udslukte Fakkel og føre det 
vildfarende Folk tilbage til Sandheden." 

„I disse Bestræbelser skal ingen forstyrre Dig!" svarede 
Arslan-Chan, „men jeg kræver Dig til Regnskab for dine 
Elever, der bevæbnede drage om og opmuntre til Krig 
imod Russerne!" 

„Mine Murider" — svarede Mullah-Muhammed — „ere 
kun de blinde Redskaber for den Højestes Vilje. Endskønt 
de allerede have naaet et højere Erkendelsens Standpunkt 
og efter mit Eksempel rette al deres Tænken og Tragten 
paa at udforske Allahs Herlighed og Storhed og efter- 
komme hans Vilje uden at agte paa Menneskenes Meninger 
eller frygte deres Straf, saa vide de dog ikke selv, hvad 
de gøre. Men det forekommer mig, at deres Handlinger 
tydeligt nok vise, hvad vi burde gøre! Ogsaa Dig, o Chan, 
raader jeg til at forsage alle jordiske Lyster og verdslig 
Ærgerrighed for alene at adlyde Allah. Der gives ingen 
Lykke og Storhed i denne Verden ; her skulle vi kun søge 
Vejen, de^ fører til hin Verden, og vi kunne ikke finde 
denne Vej uden at følge Schariats Forskrifter, i hvilke 
den Højeste har aabenbaret sin hellige Vilje!" 

„Dine Raad ere overflødige," sagde Arslan-Chan, „jeg 
kender mine Pligter og opfylder punktligt Schariats Love!" 

„Du lyver!", udbrød Murschiden, „Du er Russernes 
Slave, derfor har din Opfyldelse af Schariat ingen Be- 
tydning ! " 

Et kraftigt Slag fra den oprørte Chan strakte den 
gamle Mand til Jorden, og samtidigt befalede Chanen Mul- 
laherne og Muriderne at danse som de dansende Der- 
vischer, hvilket var den største Haan, han kunde vise dem. 

Men Chanen mærkede snart paa den trykkede Stem- 
ning hos de tilstedeværende, endogsaa hos hans egne, at 

han var gaaet alt for vidt. Han havde slaaet en blind 
Olding, der tilmed var en hellig Mand, og tildelt Mullaher 
og Murider Straf, fordi de havde villet følge et aabenbart 
Bud i Koranen. Han kaldte da Mullah-Muhammed til sig 
og bad ham glemme og tilgive den Krænkelse, han i et 
Øjebliks Ophidselse havde tilføjet ham. „Men,** fortsatte 
han, „befal dine Murider at holde sig rolige og ikke op- 
hidse Folket til Oprør. Russerne ville ellers paalægge 
mig at udlevere Dig til dem, og jeg maa da lystre, men 
jeg gyser tilbage for en saa syndig Handling som at ud- 
levere en saa stor Alim som Dig i de vantro Russeres 
Hænder. Stiller jeg mig helt paa Eders Side, ville Rus- 
serne berøve mig mit Land og drive mig bort fra Familie 
og Hjem." 

1 „Den Krænkelse, som Du har tilføjet mig," svarede 

Mullah-Muhammed, „vil Allah tilgive Dig; men jeg raader 
Dig til i det mindste ikke helt og holdent at slutte Dig 

! til Russerne, og vær dem ikke behjælpelig med at under- 

tvinge Daghestan. Tør Du ikke tillade dine egne Under- 

i saatter at følge Schariat, saa afhold i det mindste ikke 

de øvrige Beboere i Daghestan derfra. En saadan Op- 
træden vil ogsaa gavne Dig selv. Jo flere Fjender Rus- 
serne have, des mere skønne de paa dit Venskab; men 
have de først underkuet hele Daghestan, saa er Du over- 
flødig, og Du vil miste din Magt, din Indflydelse, ja maaske 
dit Chanat!" 

Arslan-Chan var i Hjertet overbevist om Sandheden 
af Mullah-Muhammeds Tale og overøste ham ved sin Af- 
rejse med Gaver. For et Syns Skyld paalagde han Mul- 
laherne og Muriderne en Bøde og indberettede til General 
Jermolof, at det var lykkedes ham at genoprette Ordenen 
i det kuriniske Distrikt. Paa sin Side holdt Mullah-Mu- 
hammed ved sin Hjemkomst til Jarach en Tale til Folket, 
i hvilken han foibød dem al Raaben og Skrigen paa 

Gaderne og Omløben med Schaschkas. Timen, der kaldte 
til Kamp, vilde snart slaa, og saa skulde de være beredte, 
men indtil da skulde de af Klogskab forholde sig rolige. 

Faa Dage efter indtraf flere ansete Gæster til Jarach, 
saaledes den unge Mullah Kcm-Muhammed fra Avarien, 
Mullah Hadshi lussuf fra Schamchal, Mullah Dshemal- 
Eddln fra Kasikumykkernes Land og Schidi'Mtillah'Chan- 
Muhammed fra Tabassaran. 

Mullah-Muhammed meddelte sine Gæster, at det kuri- 
niske Chanat var i Russernes Hænder, at russiske Tropper 
allerede stod i A-ulen Kurach, at Arslan-Chan af Frygt 
og Egennytte ikke vovede at foretage sig noget mod de 
vantro, og at hans Land for Øjeblikket nødtvungent fulgte 
sin Fyrstes Eksempel. „Men Eders Ankomst," fortsatte 
han, „er mig et Tegn fra Himlen. I Profetens Navn be- 
faler jeg Eder at vende tilbage til Eders Hjemstavn, samle 
de vaabenføre Mænd i Eders Stamme, forkynde dem min 
Lære og kalde dem til Kamp imod de vantro Moskovitter. 
Naar vi holde fast ved Troen paa Allah og paa hans Profets 
Forjættelser, skulde vi saa frygte Menneskene og deres 
Trusler? For os kan der ikke gives noget skrækkeligere 
end Slaveriet og ingen Skændsel saa stor som den i levende 
Live at underkastes de vantro Kristenhunde! Altsaa Død 
eller Sejr! Paa den ene Side vinker Paradiset os, paa 
den anden Side Friheden! Det ene eller det andet maa 
blive vor Lod, hvorfor tøve vi da? Kæmp, og Du er fri, 
— dø, og Du er salig! Lad Frihed være Eders første 
Tanke, Had mod de vantro Eders sidste! Had og Øde- 
læggelse! Lad Eders slagne Fjenders Lig blive de Trin, 
ad hvilke I stige op til Paradisets Glæder, thi saaledes 
taler Profeten: „Den, der dræber en vantro, hans Navn 
skal være priset, men den, der falder i Kampen for Troen, 
h^ns Herhghed skal være stor!" 

Vent kun lidt, saa ville vore Fjenders Hære som mørke 
Uvejrsskyer trække hen over vore A-uler, de ville føre 
vore Børn bort som Slaver, skænde vore Jomfruer og 
jævne vore Huse med Jorden! Vore helligste Templer ville 
staa øde eller vanhelligede af de rødhaarede Moskovitter, 
og fortørnet og straffende vil Allah se ned paa sine Børn, 
der have gjort ham Skam; hans Forbandelse vil hvile paa 
Eder, og her vil Slaveriet og hist oppe evig Fordømmelse 
blive Eders Lod! Men jeg gør Eder Uret, I tapre Mænd 
fra Avarien og Tabassaran ; aldrig vilde I taale en saadan 
Skændsel! Jeg ved, at der ikke er nogen af Eder, som er 
bange for Russerne eller for deres store Bøsser*), ikke 
nogen, der vil vende Ryggen til i Kampen. Sværd imod 
Sværd og Øje imod Øje! Selv om vore Fjenders Antal 
er stort, maa de dog bukke under for os. Det er, som I 
vide, et gammelt Ord imellem os: „Een troende imod ti van- 
tro," thi Troen gør stærk, naen Vantroen gør fej! Saa 
vend da tilbage til Eders Stammer og sig dem, hvad 
jeg har sagt Eder, og tal og handl i hans Aand, der har 
aabenbaret sig for os ved 99 Navne!**)" 

Efter denne Tale lagde Mullah-Muhammed sine Hænder 
velsignende paa den unge Kasi-Muhammed fra Himri og 
indviede ham til Anfører i den hellige Krig, idet han 
sagde: „I Profetens Navn befaler jeg Dig, Kasi-Mullah at 
samle Folket og i Allahs Navn begynde den hellige Krig! 
Paradiset venter dem, der falde eller dræbe en Russer, 
men ve dem, som vende Ryggen mod Giaurene!" 

Fra nu af tog Mullah-Muhammed ikke mere nogen Del 
i Bevægelsen, ja prædikede ikke engang, men trak sig til- 
bage til den dybeste Ensomhed. Alligevel befalede Jer- 



*) Saaledes kaldte Kavkasusfolkene Kanoner. 

**) AlJah har efter Muselmanernes Tro egentlig 100 Navne, men 
kun de 99 ere aabenbarede; det sidste faar enhver først at vide 
efter Døden. 

molof i 1825 Arslan-Chan at tage ham til Fange og føre 
ham til Tiflis; men Arslan-Chan paalagde Horul-Beg at 
efterkomme Generalens Befaling. Mullah-Muhammed lod 
sig rolig tage til Fange uden at gøre den ringeste Mod- 
stand og blev ført til Russernes Hovedkvarter i A-ulen 
KurcLch, hvorfra det var Meningen at føre ham til Tiflis. 
Denne Plan blev dog ikke til noget, da Mullah-Muhammed 
pludseligt flygtede og fandt Tilflugt i det høje Tabassaran, 
hvor hans Lære havde vundet mange Tilhængere. 

Mange mene, at Arslan-Chan hemmeligt har haft en 
Haand med i Spillet ved hans Flugt. 



I 1826 blev Jermolof kaldt bort fra Kavkasus, og da 
Perserne kort før vare gaaede over den russiske Grænse, 
kunde hans Efterfølger, Paskjévitsch, foreløbigt ikke foretage 
noget alvorligt mod Kavkasusfolkene, men maatte vende 
sig mod den nye Fjende for senere ogsaa at gaa imod 
Tyrkerne. 

Denne Omstændighed lod Muridismens nye Leder, Kasi- 
Midlah, ikke gaa ubenyttet hen, men understøttet af Mul- 
lah-Schamull, en ung gejstlig fra hans Fødeby Himri, der 
med stor Begejstring havde sluttet sig til ham, gjorde han 
alt for at udbrede og befæste Muridismen blandt Lesghierne 
og de Nord for dem boende Tschetschensere. Et af de 
første Steder, de drog hen for at vinde Tilhængere, var 
den store og ansete A-ul Tschirkei. Som sædvanligt holdt 
de lange Straffeprædikener, truede med Død og Øde- 
læggelse, hvis man ikke sluttede sig til den nye Lære, og 
fremstillede Krigen mod Russerne som det eneste Middel 
til Frelse. 

Efter den første lange Tale, som Kasi-MuUah havde 
holdt for den forsamlede Mængde, tog en af de ældste fra 
Tschirkei Ordet og sagde: 

„Forkynd os kun Schariat og lær os at holde dens 
hellige Forskrifter, vi bøje os for din Visdom og love, at 
vi skulle bestræbe os for at afholde os fra alle de Laster. 



En Lesghier, 

Du anklager os for, og som ogsaa herske imellem os; 
men vi kunne ikke opfylde dit Forlangende, at vi skulle 
kæmpe mod Russerne. Vi have allerede lidt saa meget 
ved denne Fjende, at det ikke er raadeligt ved nye Oprør 
at styrte sig i endnu større Fordærvelse! Russerne holde 
vore ædleste Mænd tilbage som Gisler i Andrijéva, vore 
Hjorde græsse paa russisk Grund, paa alle Kanter ere vi 

omringede af Fjender, og Russernes Magt er saa stor, at 
ethvert Forsøg paa at afryste Aaget vil være forgæves!" 

„Det er ikke mod vor Lære," svarede Kasi-MuUah^ 
„at I tilsyneladende underkaste Eder Russerne og give 
dem Gisler, saa længe deres Magt er større end vor; men 
den Tid vil komme, da en anden, endnu mægtigere Hersker 
skal gribe Sværdet til Ære for Koranen og rette det mod 
de vantro Moskovitter og gøre deres Magt til Skamme. 
Da skal Dobbeltørnen hylende sænke sine Vinger, og 
Halvmaanen skal atter straale over alle Daghestans A-uler. 
Men naar den Time slaar, skulle I alle drage med i den 
hellige Krig; indtil da kunne I gøre, hvad der i Øjeblikket 
er bedst for Eder!" 

Beboerne i Tschirkei lovede at holde, hvad der var 
blevet dem befalet, svor strengt at følge Schariats For- 
skrifter, og for at vise, at det var Alvor, hældte de i Kasi- 
MuUahs og Schamuils Paasyn al den Vin bort, som de 
havde hos sig. 

Næsten overalt, hvor Kasi-MuUah og hans Murider 
drog frem, gik det som her i Tschirkei, og Folket ansaa 
ham snart for en Profet, der var sendt dem fra AUah; 
men ligesom tidligere lød der jo ogsaa enkelte Røster 
imod den nye Lære, og disse fandt særlig Genklang i 
A-ulerne Jerpeli og Karantschai. Saa snart Kasi-MuUah 
hørte dette, drog han med sine Murider mod de to Byer, 
og dels ved Ordets, dels ved Sværdets Magt lykkedes det 
ham at faa alle Beboerne paa sin Side; men for at være 
sikker paa deres Troskab lod han dem stille Gisler, som 
han sendte til Himri, hvor de bleve vel forvarede. Imid- 
lertid havde han endnu ikke overvundet al Modstand, ja 
hans farligste Modstander var endnu tilbage. Det var 
hans gamle Lærer Sahid-Effendi, der boede i A-ulen Ara- 
kan og var meget æret og anset af Folket, hvorfor det 
var saa meget farligere for Kasi-MuUah, at han havde for- 

kastet den nye Lære. Skulde derfor Muridismen vinde 
fast Fod i Daghestan, maatte Sahid-Effendi for enhver 
Pris ryddes af Vejen, og da hans Bortfjernelse saaledes 
var bleven en hellig Pligt for Kasi-MuUah, trængte denne 
engang ved Nattetid ind i sin gamle Lærers Bolig, som 
han satte Dd paa, medens Sahid-Effendi med Nød og næppe 
undkom og fandt Tilflugt hos Arslan-Chan. 

Efter saaledes at have fordrevet Sahid-Effendi havde 
Kasi-MuUah ikke mere nogen Modstander af Betydning, og 
i 1830 var næsten hele Daghestan vundet for Muridismen. 
En af de faa Byer, der endnu ikke havde sluttet sig til 
Kasi-MuUah, var Chunsach, hvor den unge Chan af Ava- 
rien, Ahu-Numal, opholdt sig tilligemed sin Moder, Pachu- 
Biké, der, da Sønnen endnu ikke var myndig, regerede i 
hans Sted. Skønt Pachu-Biké havde sendt Bud til Kasi- 
Mullah og tilbudt ham Gisler, men tillige bedt ham om 
ikke at overskride hendes Lands Grænser, rykkede han 
dog med en ganske betydelig Hær ind i Landet imod 
Chunsach. Beboerne, der manglede en kraftig Anfører, 
da den unge Chan knap var 14 Aar gammel, bleve for- 
færdede og vare tilbøjehge til uden Modstand at under- 
kaste sig, men Pachu-Biké greb da harmfuld et Sværd og 
styrtede sig ud imellem dem, idet hun raabte: „Gaa hjem 
og giv Kvinderne Eders Sværd, da det ikke passer sig for 
Eder at bæreVaaben!" Opflammede ved denne Haan greb 
alle til Vaaben mod Kasi-MuUah, der efter en heftig Kamp 
maatte trække sig tilbage, selv saaret i Hovedet af den 
unge Abu-Nunzal, der trods sin unge Alder med stor 
Tapperhed deltog i Kampen. Til Belønning for denne 
Daad skænkede Kejser Nikolaus Chunsach en Æresfane 
og overøste den unge Chan og hans Moder med kostbare 
Gaver. 

Nederlaget ved Chunsach havde stor moralsk Ind- 
flydelse paa Stammerne i Daghestan, af hvilke en Mængde 

igen faldt fra Kasi-MuUah. Da derfor Generalløjtnant Rosen 
i Sommeren 1830 rykkede gennem Daghestan for at gaa 
imod Himri, kom til hans store Forbavselse alle Beboerne 
ham i Møde for at sværge Troskabsed til Russerne, og da 
han saaledes maatte tro, at hele Daghestan var roligt, 
mente han, at det ikke var Umagen værd at gaa saa nordUgt 
som til Himri, og vendte om, kort før han var kommen 
til denne By. Dette forstod Kasi-MuUah straks at benytte 
til sin Fordel. Han lod alle Mullaher og ældste fra de 
frafaldne Stammer komme sammen og viste dem, hvor- 
ledes man tydeligt kunde se, at Allah selv havde grebet 
ind i Begivenhedernes Gang. Skønt alle Porte uden Sværd- 
slag havde aabnet sig for Russerne, havde de dog ikke 
vovet at angribe Himri, thi Allah havde formørket deres 
BUk, saa de ikke havde kunnet se deres egen Fordel, og 
han havde opfyldt, hvad han gennem sin Profet havde 
udtalt: „Og jeg vil slaa mine Fjender med Blindhed!" 

Da Kasi-MuUah saa, hvilket dybt Indtryk hans Ord 
gjorde, fortsatte han: „Vide I ikke, at han, der engang 
lod Maanen glide gennem sin Profets Ærmer, endnu gør 
stqre Ting blandt dem, der bekende ham? Men han 
straflfer de frygtsomme og vender sig bort fra de tvivlende. 
Derfor lod han Eder blive til Spot for Mændene i Chun- 
sach og jog Eder paa Flugt med en Kvindes Sværd. Den, 
der ser sin Fjendes Ryg, er stegen et Trin op imod 
Himlen, men den, der selv vender Ryggen til i Kampen, 
foragtes af de salige. Og hvorfor flygte I? Er det, fordi 
I frygte Døden? Døden er kun skrækkelig for de feje og 
tvivlende, men for de tapre, der tro paa Allah, er den 
Porten, som fører til den evige Herlighed! Saaledes har 
Allah talt til os ved sin Profet, og naar I tro paa ham, 
hvorfor frygte I da? Hvor Kraften er, er Sejren; men 
hvor Troen er, er ogsaa Kraften!" 

Ved denne og lignende Taler vandt Kasi-Mullah i den 
Grad Folket for sig, at de fleste frafaldne Stammer atter 
sluttede sig til ham, og snart skulde han faa Lejlighed til 
at vise, at han havde talt Sandhed. Da Russerne hørte, 
at han samlede alle sine Tilhængere i Skovene om Tschun- 
Jceskan, og bleve bange for, at dette kunde faa alvorlige 
Følger, gik en Hær under Anførsel af Fyrst Bekovitsch 
Tscherkassky imod ham, men skønt Russerne kæmpede 
med stor Tapperhed, bleve de dog slaaede af Kasi-MuUah, 
og Fyrst Bekovitsch frelste sig kun ved Flugt. 

Denne Sejr styrkede naturiigvis i høj Grad Kasi-Mul- 
lahs Sag, og de tapreste Lesghiere og Tschetschensere 
samlede sig nu alle Vegne fra under hans sejrrige Banner, 
beredte til at vove alt i Kampen mod Russerne. 

Et af de første Punkter, Kasi-Mullah vilde rette sine 
Bestræbelser imod, var den ansete By Tarku, der terrasse- 
formig strækker sig op ad en Bjærgskraaning ude ved 
det kaspiske Hav og beherskes af Fæstningen Bumaja, 
som General Jermolof i sin Tid lod opføre paa Toppen af 
Bjærget, og som ansaas for uindtagelig. Ikke des mindre 
vilde Kasi-Mullah vove Forsøget og brød i Maj 1831 op 
for at gaa imod Tarku. 

Undervejs var han saa heldig at slaa en russisk Hær, 
hvilket i høj Grad opildnede hans Mænd, der nu angreb 
Russerne med saa uimodstaaelig Tapperhed, at han trods 
den heftige Skydning fra Fæstningen Burnaja allerede 
Natten til den 26de Maj kunde holde sit sejrrige Indtog i 
Tarku. Men hermed var han jo ikke færdig; det værste. 
Erobringen af Fæstningen, stod tilbage. Nu var det imidler- 
tid saa heldigt for ham, at Fæstningen alene kunde for- 
synes med Vand fra en Brønd nede i Byen ved Foden af 
Bjærget, og da Kasi-Mullah, efter at Russerne havde gjort 
flere fortvivlede Forsøg paa atter at komme i Besiddelse 

af den uundværlige Brønd, beholdt den i sin Magt, var 

14 

Fremgangsmaaden mod Fæstningen given: den skulde 
tvinges til Overgivelse paa Grund af Vandmangel. Ogsaa 
Fæstningens Krudtforsyningsbygning, der laa et Stykke uden- 
for Byen, kom efter en heftig Kamp i Kasi-MuUahs Hænder, 
og hans Folk vare just i Færd nied at fylde deres Behold- 
ninger af det rige Forraad, da en Granat fra Fæstningen 
slog ned imellem dem og antændte Krudtet, hvorpaa der 
fulgte en forfærdelig Eksplosion, ved hvilken hele Bjærget 
rystede. En Mængde Mennesker blev dræbt, og da Røg 
og Støvskyer trak bort, viste Krudtmagasinet og de om- 
liggende Huse sig kun som Grushobe, medens forkullede 
Stumper af de ulykkelige Ofre for Ødelæggelsen vare 
spredte ud over Egnen. 

Kasi-MuUah lod sig imidlertid ikke forknytte, men 
holdt hele Omfegnen besat, og det varede ikke længe, før 
Vandmangelen oppe i Fæstningen blev føleUg og såa meget 
føleligere, som de belejrede vare aldeles udmattede efter 
Forsøgene paa at tilbageerobre Brønden. Lidelserne bleve 
næsten uudholdelige, og det eneste, der holdt Modet oppe, 
var Haabet om Undsætning, da man havde sendt et Bud 
af Sted til den nærmeste russiske Hær med Underretning 
om den fortvivlede Stilling; men Budet kunde jo let være 
blevet opsnappet af Bjærgboerne, og dette lod ogsaa til at 
være Tilfældet, eftersom der ikke viste sig nogen Hjælp, 
hvorfor der ikke blev andet for end at begynde paa at 
forhandle med Fjenden om Fæstningens Overgivelse. Da 
forkyndte pludseligt Kanonsalut og Trommeslag, at General 
Kachcmof nærmede sig med et stærkt Detachement, og 
Fæstningen var reddet. Men endnu i flere Dage maatte 
de overmægtige Russere kæmpe mod de tapre Bjærgboere, 
før disse trak sig tilbage. Det var imidlertid saa langt 
fra, at Begivenheden ved Tarku og Burnaja havde svækket 
Tilliden til Kasi-MuUahs Sag, at den snarere havde styrket 
den, og hurtigt flk han derfor Hullerne i sin Hær fyldte 

og gik i August mod en russisk Hær under General Erna- 
nmly over hvem han vandt en glimrende Sejr, hvorefter 
han med rigt Bytte trak sig tilbage til de tætte Skove om 
Tschunkeskan. 



Som ovenfor anført var Paskjévitsch'es Opmærksomhed 
bleven bortvendt fra Kavkasus ved Felttogene mod Perserne 
og Tyrkerne, i hvilke han indlagde sig stor Berømmelse, 
og som førte til, at Persien ved Freden i Twrkmmdschai 
i Februar 1828 maatte afstaa Landskaberne Ndchitschevån 
og Erivåfij medens Tyrkerne ved Freden i Adricmopel 
Aaret efter mistede Provinsen Achalzich. Først 1830 kunde 
han igen med Kraft begynde Kampen i Kavkasus, hvor 
han aabnede den med at rykke imod Lesghierne i Alasån- 
dalen. 

Denne overordentlig frugtbare Egn havde i tidligere 
Tider hørt til Provinsen Kachétien, men under Georgiens 
Svaghedsperiode i det 16. og 17. Aarhundrede vare Les- 
ghierne trængte frem over Bjærgene og havde bemægtiget 
sig den dejlige Dal, fra hvilken de saa foretog deres Røver- 
tog ind i Georgien, hvor de bortslæbte unge Mænd og 
Piger, som de senere solgte paa Slavemarkedet i Achal- 
zich. Da det allerede var i Februar Maaned, medens endnu 
alle Passer vare tilsneede, at Paskjévitsch rykkede ind i 
Alasåndalen, kunde Beboerne ikke faa Hjælp af deres 
Brødre hinsides Bjærgene, og for ikke at se deres Land 
ødelagt overgav de sig meget hurtigt, hvorefter Paskjé- 
vitsch straks tog fat paa Opførelsen af de to Fæstninger 
Bjelokcmi og Sakcdali. 

Herfra tog han op til Kubånfloden for at lede Kampen 

imod Tscherkesserne og blev dér, til han i Oktober Maaned 

kaldtes tilbage til Alasåndalen, da Lesghierne havde an- 

14* 

grebet de to paabegyndte Fæstninger. Til Straf herfor 
angreb Paskjévitsch den stærkt befæstede By Djari, som 
han indtog og jævnede med Jorden, hvorefter Indbyggerne 
bleve flyttede andetsteds hen. Noget efter Paaske det 
følgende Aar blev han kaldt bort fra Kavkasus for at føre 
Overkommandoen i Polen, hvorfor han overgav Forvalt- 
ningen af Transkavkasien til Generaladjutant PanJcratjef. 

Medens der i 1830 ikke var foretaget noget betydeligere 
Felttog mod Kasi-MuUah, samledes i Juni Maaned 1831 de 
russiske Tropper i Kachétien for under forskellige Anførere 
som Fyrst Dadian og Generalløjtnant, Baron Rosen at gaa 
ind i Daghestan, og efter at vi i det foregaaende have be- 
tragtet de indre Forhold dér, ville vi kaste et flygtigt Blik 
paa den russiske Hærs Fremrykning. 

Først gik Marchen gennem det dejlige Kachétien med 
dets udstrakte Vinhaver. Om Dagen var Heden meget 
stærk, hvorfor Hæren brød op ved Daggry, marcherede 
15 til 20 Verster (2 å 3 Mil) frem og gjorde da et længere 
Holdt for senere i den kølige Aftenluft at tilbagelægge 
endnu nogle Verster. Natten tilbragtes som oftest under 
aaben Himmel, og enten bredte en funklende Stjernehvæl- 
ving sig over de trætte Soldater, eller Maanen kastede 
sit magiske Lys over Egnen, medens Nattergalene slog, 
og Luften, mættet med Blomsterduft, strøg hen over de 
hvilende Grupper. 

En lille improviseret Fest hos en georgisk Fyrste, der 
havde indbudt Officererne til Aften hos sig, var undertiden 
en behagelig Forandring fra det daglige Lejrliv. Den 
holdtes altid under aaben Himmel. Et kostbart, persisk 
Tæppe blev udbredt paa Jorden, og Kaviar, røget Schah- 
majka, Schislich, Brød, Faareost og en Mængde Grønsager 
sattes frem. Vinen gik rundt blandt Gæsterne i store, 
sølvbeslaaede Drikkehorn, der rummede saa meget som 3 
Flasker og vare forarbejdede af Hornene af den kavkasiske 

Stenbuk. Nationalsange til Tschunguri og Surna oplivede 
Festen, der i Reglen varede til Midnat. 

Saa gik det videre gennem den henrivende Alasåndal, 
de nyanlagte Fæstninger, Bjelokani og Sakatali, bleve in- 
spicerede, og Soldaterne vare henrykte over et Par Gange 
om Dagen at kunne komme til at bade sig i Alasånfloden. 
Derefter kom den frugtbare Egn omkring Nucha, hvor tætte 
Skove med Plataner og Valnøddetræer vekslede med yppige 
Enge og store Morbærplantager og Frugthaver, men hvor 
ogsaa de overrislede Rismarker kunde volde en Del Be- 
svær. Paa venstre Haand laa Kavkasusbjærgenes skov- 
bevoksede Skraaninger og hvide Snetoppe. I Schirvån 
blev Heden endnu mere trykkende og Feberanfaldene hyp- 
pigere og voldsommere, saa det gik godt ud over Behold- 
ningerne af Kinin. 

Efter et længere Ophold i Schenmcha drog Hæren den 
4de August videre og bøjede af til venstre fra Baku- Vejen 
for gennem Bjærgene at marchere ind i Daghestan. 

Nu blev Vejen vanskeligere, og efter en anstrengende 
March over stride Bjærgstrømme og gennem snævre Dale, 
op over Bjærgrygge og paa smalle Stier langs Afgrundene, 
hvor Bjærgkanonerne maatte skilles ad og bæres af Sol- 
daterne, naaedes Passet Altyagatsch og det maleriske Pla- 
teau af samme Navn, hvor nu den russiske Protestantsekt 
„Malakanerne" har en stor Koloni. Vejret var godt, men af 
og til rensede en Tordenbyge den hede Luft, Regnen 
plaskede ned og gennemblødte hver Mand indtil sidste 
Trævl, medens Bjærgene gav hundredfoldigt Ekko tilbage 
af de vældige Tordenskrald. I Nærheden af en Bjærgstrøm 
var imidlertid et saadant Uvejr ikke til at spøge med. 
Næppe var det ophørt, før der i Reglen hørtes en meget 
stærk Brusen som af et Vandfald, og hvor der før kun 
havde været en smal og lav Bjærgstrøm, væltede nu en 
bred Flod frem, der brusende og skummende rev alt med. 

som den mødte paa sin Vej, og da gjaldt det om ikke at 
være i Nærheden af dens Løb. Den næste Dag var en 
smudsig og lav Bæk den eneste Rest, der var tilbage af 
den mægtige Flod. 

Da enkelte af de muhammedanske Officerer eller 
Chaner havde Jagtfalke med, morede de sig tit med 
Fasanjagt. Først blev en vel afrettet Jagthund sendt ind 
i den tætte Underskov for at jage Fasanerne op, og næppe 
havde en Fasan med sine tunge Vingeslag svunget sig op over 
Skoven, før Hætten blev tagen af en Falk, der hurtigt hævede 
sig op over den flygtende Fasan, slog ned paa den og be- 
gyndte at hakke Hjærnen ud. En af Jægerne skyndte sig 
da at gribe Fasanen, og bagefter fik Falken Hovedet. 

Efter faa Dages March siden Udrykningen fra Sche- 
macha kom der pludseligt Ordre til at vende om, da det 
hed sig, at Perserne vilde gøre et nyt Indfald i de trans- 
kavkasiske Lande, og den 1 1te August rykkede Hæren igen 
ind i Schemacha, hvor Tropperne skulde holdes samlede 
og afvente nærmere Ordre. 

Dette benyttede Kasi-MuUah straks, og da den sydlige 
Del af Tabassaran, der beherskedes af Ibrahim Beg, var 
bleven Russerne tro, rykkede han straks ud af Tschunkes- 
kans Skove og oversvømmede med sine Murider hele Landet, 
hvis Beboere med Ild og Sværd bleve omvendte til den 
sande Lære. Og endnu i August rykkede han mod Derbend 
og blokerede i 8 Dage Staden, der sikkert vilde være falden 
i hans Hænder, hvis ikke ogsaa her, ligesom ved Tarku, 
General Kachanof ved Underretningen om Belejringen var 
rykket Staden til Undsætning og i sidste Øjeblik havde 
fordrevet Kasi-MuUah. Denne trak sig tilbage til det nord- 
lige Tabassaran, hvor han opholdt sig nogen Tid og giftede 
sig med en Datter af den gamle Mullah-Muhammed, som 
dengang opholdt sig der. 

Da det viste sig, at Rygtet om Persernes Qendtlige 
Hensigter var ugrundet, brød den russiske Hær igen op 
fra Schemacha i de første Dage af September og rykkede 
den 23de ind i Derbend. Den 30te ankom den komman- 
derende General Pankratjef selv hertil og tog straks For-^ 
holdsregler for at tugte det oprørske Tabassaran. 

Tre Detachementer under Fyrst Dadicm, Oberst MiMor 
schevsky og Oberst Bdssov sendtes ind i Tabassaran, og 
medens Fyrst Dadian efter en haardnakket Kamp indtog 
A-ulen Chuschni, rykkede Oberst Miklaschevsky , der af 
Oberst Bassov blev beskyttet mod Sideangreb af Beboerne 
i Kara-Kaitach, frem imod den af tætte Skove, Sumpe, 
Hulveje og dybe Kløfter omgivne, store A-ul DjuveJc, der 
ansaas for uindtagelig, hvorfor ogsaa Indbyggerne fra den 
omliggende Egn havde bragt alt deres Gods derhen. 

Paa en Høj ovenfor Djuvek opplantede Oberst Mikla- 
schevsky sine Batterier og bestrøg straks Byen med Kugler 
og Granater. Virkningen udeblev ikke længe. Der lød 
forvirrede Skrig; Røg og Flammer slog i Vejret, og Kvin- 
der og Børn tilligemed en Del af den mandlige Befolkning 
flygtede med Kvæg og Gods ud af Byen og ind i de tætte 
Skove bag den. Imidlertid kom Fodfolket til og blev 
hurtigt ordnet i to Stormkolonner. Hornene og Trommerne 
kaldte til Storm, og med høje Hurraraab gik Tropperne løs 
paa Byen. Lesghierne, der vare klædte i hvide Skjorter, 
som om de vare indviede til Døden, forsvarede sig tappert, 
men de russiske Bajonetter rømmede hurtigt op, og da 
Kavaleriet begyndte at stikke Høstakkene i Brand, var 
Byen snart taget. Talrige Lig i blodplettede, hvide Skjorter 
bedækkede Jorden, medens Resten af Indbyggerne flygtede 
ind i Skovene og Bjærgene. En ung lesghisk Pige blev 
forfulgt af nogle Soldater, men let som en Gemse hoppede 
hun fra Klippe til KUppe, indtil hun med Udraabet „Giaur!" 
styrtede sig i Afgrunden. 

Saa snart Byen var erobret, blev der tilstaaet Soldaterne 
to Timer til Plyndring, og Tæpper, sølv- og guldbeslaaet 
Ridetøj, rige Klædninger, Kobberredskaber og en Mængde 
Kvæg faldt i Sejrherrernes Hænder. Derefter blev Byen 
stukken i Brand, og Tilbagemarchen tiltraadtes. Natten 
var bælgmørk, og kun det røde Genskin fra den brændende 
A-ul oplyste Vejen. Paa Hovedlandevejen til Derbend blev 
der gjort Holdt i 5 Timer, og Soldaterne aabnede her en 
storartet Basar eller snarere en Auktion over det rige Bytte, 
de havde gjort. Her stødte Oberst Bassov til med sin 
Styrke, og i Forening rykkede da de to Detachementer 
tilbage til den fælles Lejr i Mament-Kent, til hvilken ogsaa 
Fyrst Dadian kom tilbage efter at have hjemsøgt hele 
Omegnen af Chuschni og endnu indtaget den store A-ul 
Chimendi. 

Medens Tabassaranerne saaledes bleve straffede for 
deres Frafald fra Rusland, kastede Kasi-MuUah sig ind i 
det nordlige Daghestan ; men i Ilmarcher satte den russiske 
Hær efter ham og naaede Temir-chan-schura den 22de Ok- 
tober. Her erfarede General Pankratjef, at 10,000 Les- 
ghiere havde samlet sig i A-ulen Jerpdi og vilde forsvare 
sig der. Alt Trosset blev efterladt i Lejren ved Temir- 
chan-schura, og den 23de rykkede Hæren imod Jerpeli, der 
var beskyttet ved store Forhugninger. Vejret var koldt, 
og der herskede tæt Taage. Fra alle Sider rykkede Trop- 
perne frem mod Byen og dens Forhugninger, og efter at 
Taagen havde lettet lidt, blev Jerpeli, trods al Modstand, 
taget med Storm. Ogsaa her gjorde de russiske Soldater 
et godt Bytte, blandt andet 10,000 Faar og Geder foruden 
Kobberredskaber og Tæpper. 

Den 25de vendte Hæren sig mod Tschirkei ved Floden 
Sulåk. For Russerne, der stod paa Flodens højre Bred, 
saa det ud, som om Byen, der laa paa den modsatte Bred, 
var uindtagelig. Den rivende, ca. 300 Fod brede Flod 

trængte lige nedenfor Byen gennem en dyb, kun een Favn 
bred Granitkløft, over hvilken der havde ført en smal Bro, 
som Lesghierne imidlertid havde afbrudt. For at naa til 
dette Sted maatte Busserne i Zikzak drage gennem et Pas, 
der var saa smalt, at kun een Mand ad Gangen kunde 
komme igennem. Ovre paa den venstre Bred var der natur- 



Pige fra Gunib (Avarien). 

Uge, tildækkede Veje i selve Klippen, fra hvilke Fjenden, 
uden selv at udsætte sig, paa nært Hold kunde nedskyde 
enhver, der kom ud fra Passet. At vade eller svømme 
over den rivende Flod i umiddelbar Nærhed af Byen var 
umuligt. Efter at. de lokale Forhold vare blevne under- 
søgte, blev den højre Bred besat med en Tiraillørkæde, 
medens de øvrige Tropper fik Lov til at hvile ud efter 
den forcerede March. Ved Dagens Frembrud den 26de Ok- 



218 

tober bleve 10 tolvpundige Kanoner opplantede paa en Høj 
lige over for Byen, og to sekspundige bestrøg fra Siden 
Passet ved den afbrudte Bro. To Batailloner bleve sendte 
op langs med Floden til et Vadested, der skulde findes i 
en Afstand af ca. 3000 Fod ovenfor Lejren, medens Ka- 
valeriet fik Befaling til at sætte over Floden lige nedenfor 
Vadestedet. Under disse Forberedelser regnede Kugler og 
Granater ned over Byen, og de sidste lemlæstede og dræbte 
en Mængde Mennesker. 

Da Indbyggerne ikke ønskede, at deres By skulde 
ødelægges, havde Skydningen ikke varet ret længe, før 
de sendte en Deputation til Russerne for at melde, at de 
underkastede sig og vilde sværge Troskabsed, hvorefter 
Skydningen blev standset. 

Den 27de vendte Tropperne tilbage til A-ulen Chalim, 
hvor Afsendinge fra de omliggende Bjærgdistrikter indfandt 
sig for at sværge Troskabsed. Dette gik saaledes til, at 
hver Afsending under Tolkens Oplæsning af Edsformularen 
berørte den russiske Fane med venstre Haand, medens 
han dyppede højre Haands Pegefinger i en Skaal med 
Blæk og anbragte en Klat ved Siden af sit Navn , som 
Tolken i Forvejen havde skrevet. 

Kort før Russernes Ankomst til Tschirkei havde Kasi- 
MuUah forladt denne By og var dragen op i Tschetschen- 
sernes Land, hvor han imidlertid mødte General Villia/mi- 
nof og blev slaaet. Men med sædvanlig Utrættehghed 
lykkedes det ham kort efter at lokke General Villiaminof 
ind i Egnen ved Grosnaja, medens han selv uformodet gik 
imod Nord og den 1ste November erobrede Staden Kisljatj 
hvorfra han vendte tilbage til sine Bjærge med en Mængde 
Fanger og rigt belæsset med Bytte. 

Senere forenede han sig med Ha/msad-Beg, en af hans 
mest ansete Tilhængere, hvorefter de i Forening indtog en 
fast Stilling i Tschunkeskans Skove. General Kachanof 

rykkede da imod dem, men i Omegnen af Kdsanischtschi 
faldt en saa tæt Taage, at det var umuligt at trænge 
længere frem i dette vilde Terræn, og Tropperne maatte 
foreløbigt trække sig tilbage til Kasanischtschi , efter at 
flere Soldater vare forsvundne i Taagen. Kort efter gav 
imidlertid General Pankratjef atter Befaling til, at der 
skulde rykkes frem, og at Skanserne i Tschunkeskan 
skulde indtages og ødelægges. Da General Kachanof paa 
Grund af Sygdom ikke kunde overtage Kommandoen, gik 
denne over til Oberst Miklaschevsky, der just havde faaet 
Permission, for at han kunde rejse hjem og holde Bryllup, 
men nu maatte opsætte sin Afrejse for at udføre Over- 
generalens Befaling. 

Den 1ste December brød han op fra Kasanischtschi 
og var saa heldig at afskære 200 Avarer, der vilde have 
forenet sig med Kasi-MuUah. Da han ankom til Tschun- 
keskan, overtydede han sig hurtigt om, at Artilleriet ikke 
kunde føres over den dybe Kløft, der adskilte de russiske 
Tropper fra den fjendtlige Lejr. Han besluttede sig da til 
alene at lade Fodfolket storme, og medens et Batteri paa 
8 Kanoner beskød de stærke Forhugninger , der spærrede 
alle Adgangene til Kasi-Mullahs Lejr, styrtede 3 Batailloner 
sig ned ad Højen og op imod Forhugningerne , hvor de 
forjog Bjærgboerne, af hvilke en Del frelste sig ind i 
en Træfæstning. Foran denne fandt det russiske Infanteri 
den stærkeste Modstand, og en tæt Kugleregn paa nært 
Hold gjorde lyst i Rækkerne. Da ilede Oberst Miklaschev- 
sky ned ad Højen og førte selv friske Kræfter til Angreb. 
Han naaede tæt op til den med Fortvivlelsens Mod for- 
svarede Skanse, da en Kugle strakte ham til Jorden. 
„Giv ikke mit Lig til Pris for Fjenden!" var det eneste, 
han fik sagt, før han døde. Feltherrens Død opflammede 
Soldaterne til nyt Angreb paa Skansen, som det endelig 
lykkedes dem at indtage; men den derefter indbrydende 

Nat begunstigede Fjendens Flugt. En af Hamsad-Begs og 
to af Kasi-Mullahs Faner tilligemed deres Ridetøj og mange 
andre værdifulde Sager faldt i Sejrherrernes Hænder. I 
den forladte Skanse fandt Russerne ogsaa Kasi-Mullahs 
Koran og Bønnebøger, et Bevis paa, hvor huitigt han var 
kommen bort. 

Med denne Kamp endte Felttoget i 1831, og de rus- 
siske Tropper bleve lagte i Vinterkvarter. Kasi-MuUah og 
Hamsad-Beg forholdt sig rolige i Himri, men allerede tid- 
ligere havde Kasi-MuUah i Tusinder af Afskrifter udstedt 
et Opraab til Folkene i Daghestan, i hvilket det blandt 
andet hedder: 

„Vort Indtog i de Qendtligtsindede Folks Lande vil 
blive som den frembrydende Morgenrøde før en varm Dag. 
Blod skal betegne vor Sti, og Ild og Ødelæggelse skal være 
vort Følge, for at Gerningen kan fuldkomme, hvad Ordet 
ikke formaar. Følge I vor Lære, skal Himlens og Jordens 
Velsignelse ledsage Eder, Eders Ejendomme skulle bHve i 
Eders Hænder, og Eders Sikkerhed skal aldrig trues. Men 
hvis I fremture i Stivsindethed, saa lade vi Eder vide, at 
vi, saa snart Bjærgene have afkastet deres Vinterkaabe, og 
Foraaret atter indhyller dem i en blomsterstrøet Over- 
klædning, ville oversvømme Eders A-uler med vore Hær- 
skarer. Da skal Nattergalesangen i Eders Skove være 
Eder et Tegn paa,* at vi bryde op til Kamp. Vi ere til 
Beskyttelse for de troende, men til Skræk for de tvivlende. 
Med en stærk Arm hjælpe vi vore Tilhængere og Brødre 
til den sande Erkendelse, og den, der følger os, vil faa 
timelig Fred og evig Sahghed. Amin!" 

Da Galgaierne, en lille Stamme, der hører til Kisterne 
og bor lige Øst for den grusiske Militærvej, havde myrdet 
to Missionærer og atter gjorde Militærvejen farlig, besluttede 
General v. Rosen at aabne Felttoget i 1832 med en Eks- 
pedition imod dem. En russisk Officer, der selv deltog i 



221 

denne, har givet en Skildring af den, og da den er højst 
karakteristisk for Krigen i Kavkasus, ville vi høre hans 
egen Beretning: 

„Otte Dage vare allerede forløbne siden vor Indtrængen 
i Bjærgene, og endnu havde vi ikke set nogen Fjende, ja 
vi vidste ikke engang, hvor han befandt sig. Imidlertid 
var Troppernes Proviant opbrugt, og Fjendens Kvæg, som 
vi havde gjort Regning paa, saa vi ikke noget til. Klat- 
rende op ad smalle og stejle Bjærgstier, nærmede vor 
Kolonne sig endelig Bjærget Gaij paa hvis Top Galgaierne 
efter vor Vejvisers Udsagn havde skjult sig med deres 
FamiUer og Kvæghjorde. 

For nu endelig at faa Fjenden i Sigte befalede Oberst 
S(is8, at Bjærget skulde bestiges. 

Foran os laa en bakket, med dybe Kløfter gennem- 
skaaret Skraaning, der var oversaaet med KUppestykker 
af alle Størrelser og Former og i en Højde af 1000 Fod 
kronet med en Granitmur. Den øverste Halvdel af denne 
var indhyllet i tætte Skyer, og Guderne maatte vide, hvad 
der befandt sig bag den uigennemtrængelige Taage, der 
bølgede foran os. 

Oberst Sass rynkede Panden, strøg sig om sin lange, 
rødlige Knebelsbart og spurgte, som han plejede, halvt 
spottende, halvt ironisk den kistiske Vejviser: 

„Hvor gaar Vejen op ad Bjærget?" 

Kisteren udstødte nogle Strubelyde, som Tolken for- 
klarede, og det viste sig, at vi forlængst havde forladt 
enhver Fodsti. 

„Kan man uden Sti naa lige op til Toppen af Bjærget?" 
spurgte Sass. 

„Til Hest er det umuligt, men til Fods kan det lade 
sig gøre!" 

„Gives der andre Veje?" 

„Der er endnu to til højre for os, men de ere meget 
daarligere, man er endog bange for at føre Geder ad dem!** 

„Er der mange Galgaiere oppe paa Bjærget?" 

„Hvor mange, kan jeg ikke sige, men de kunne stille 
600 Bøsser. De ere ikke alle oppe paa Bjærget. Vi se 
ikke dem, men de se alt, hvad vi foretage os. Vi behøve 
ikke at være bange for deres Bøsser, men her — og han 
pegede paa Klippestykkerne — er noget, der er værre. 
Den Slags ville de rulle ned paa os." 

Et Klippestykke af den Størrelse som det, der laa 
foran os, kunde sandelig nok, naar det blev rullet ned ad 
Bjærget, anrette betydelig Skade og have samme Virkning 
som en Kanonkugle. 

Sass tænkte sig et Minut om ; saa kommanderede han højt: 

„Sæt op! Fremad!" Og han kastede sin Hest om 
mod den Side af Bjærget, der laa til venstre for den til- 
bagelagte Vej. 

Først red vi lige op, derefter i Zikzak. Efter et Kvar- 
ters Forløb maatte vi føre Hestene ved Tømmen, og da vi 
halvvejs oppe kom til et bredt, isoleret Klippestykke, stil- 
lede vi alle Hestene bag det og rykkede videre til Fods, 
idet Osseterne trak til venstre og Kosakkerne til højre. 

Det blev befalet, at vi skulde iagttage den største 
Stilhed, og ifald vi skulde møde Fjenden, maatte vi ikke 
spilde Tiden med at fyre, men skulde bane os Vej med 
Schaschkaen. Ved hvert Skridt fremad blev Vejen stejlere. 
Til sidst maatte vi klavre paa alle fire og med Hænderne 
klamre os fast til fremspringende Kanter og Stene. Til 
al Ulykke begyndte just nu Skyerne om Bjærget at be- 
væge sig nedover og indhylle først Osseterne, derefter os 
selv i en tæt Taage. Ti Minutter senere lød der Bøsse- 
skud til venstre for os — et Skrig — , og alt var igen 
stille. Osseterne vare stødte paa en fjendtlig Vagtpost, og 
vor Bevægelse var saaledes opdaget. 

Vi holdt et Øjeblik stille, lyttede i den tætte Taage, 
i hvilken man næppe kunde skelne vore langs Skraaningen 
spredte Kosakker, og vare utaalmodige efter at faa at 
vide, hvad der nu vilde ske. 

Men vor Uvished varede ikke længe. 

Vi hørte en skarp Piben, og et Klippestykke, efter- 
fulgt af flere andre, fløj forbi os ned ad Skraaningen. 

„Op ad Bjærget, Kosakker! Hurtigt, Drenge!" kom- 
manderede Sass, og idet han trak sin saarede Fod efter 
sig, klamrede han sig fast med Hænderne og klavrede op 
ad det stejle Bjærg. 

Imidlertid blev Bjærget levende. Det lød som Torden 
over vore Hoveder, og en Hagel af Stene i alle Størrelser 
regnede ned over os. Klippestykkerne hoppede ned ad 
Skraaningen, rev lange Furer i Jorden, knustes mod Bjærget 
og sendte deres dødbringende Splinter ud til alle Sider. 
Ikke langt fra os fløj en vældig Sten mod en Kosak, og 
paa det Sted, hvor der et Øjeblik i Forvejen havde staaet 
et levende Menneske, var der kun en i Jorden nedtrykt 
Masse af Kød og Blod tilbage. I ti Skridts Afstand kunde 
man ikke afgøre, hvem der var død, og hvem der var 
saaret. 

Den tordenlignende Larm fra de nedrullende Klippe- 
stykker blev stærkere, og Stenene faldt bestandigt tættere 
og tættere om os. Sass skreg uophørligt: „Fremad, fremad!" 
og Kosakkerne klatrede som Gemser op ad Bjærget. 

Imidlertid blev den unge Grev Zukato, Baron v. Rosens 
Ordonnansofflcer, truffen af en Stensplint. Idet han faldt, 
rev han mig med sig, og bægge rullede vi ned ad Skraa- 
ningen, idet vi forgæves forsøgte at klamre os fast til 
noget. Alle mine Negle blødte. Til alt Held bleve vi 
standsede af de tværs over Skraaningen staaende Kosakker. 
Sass saa os bægge falde, og i sin Bevægelse komman- 
derede han uvilkaarligt : „Holdt! Bag ved Klippen!" 

Til højre for os hævede der sig nemlig en høj, spids 
Klippe, hvis Basis var ca. 20 Skridt bred, og i et Nu 
pressede en hel Menneskemasse sig sammen under den, 
medens Bøsserne stod ud til alle Sider som Piggene paa 
et Pindsvin. Paa en Flade af 8 Skridt i Kvadrat vare vi 
ved Klippen beskyttede mod de nedrullende Stene. Vor 
Stilling var imidlertid alt andet end behagelig. Indhyllede 
i tæt Taage, svævende mellem Himmel og Jord og langt 
fjernede fra enhver Hjælp, tilbragte vi Tiden i spændt For- 
ventning om et Qendtligt Overfald. Al Fordel var paa 
Fjendens Side; han kendte de stedlige Forhold og indtog 
en uangribelig Stilling. 

Imidlertid rullede der bestandigt Stene ned imod os, 
og deres Bragen var nærved at bedøve os, ja en uhyre 
Klippeblok styrtede ned imod vort Tilflugtssted og rystede 
Klippen saaledes, at vi troede, vi skulde begraves under 
den. Vi gjorde alle lange Ansigter, selv Sass hørte op at 
spøge og spotte, han syntes i Stilhed at bede. Kosakkerne 
bad højt. 

Det forvovne Forsøg belærte os om, at det under disse 
Omstændigheder var fuldstændig umuligt at fortsætte An- 
grebet. Fjenden kunde foroven modtage os paa den smalle 
Sti og styrte den ene efter den anden ned ad Bjærget. 
At blive under den beskyttende Klippe var farligt og førte 
ikke til noget. Trække sig tilbage uden højere Ordre 
vilde Sass ikke. Jeg foreslog ham da at skrive en Billet 
til Stabschefen og bede denne sende os Forstærkning eller 
befale vort Tilbagetog paa den Betingelse, at han den 
næste Dag tilstod os et nyt Angreb. Sass gik ind paa 
mit Forslag, og et Par Minutter senere løb to Kosakker 
ned ad Bjærget med den kategoriske Beretning om vor 
Stilling. 

Halvanden Time ventede vi, uden at der kom Svar. 
Kun sjældent rullede et Klippestykke ned forbi os som 

Tegn paa, at vore Fjender vare vaagne; men uventet blev 
den kedelige Stilhed afbrudt. Bjærget GaK satte sig atter 
i Bevægelse, og en Mængde Klippestykker rullede nedover. 
Med bøjede Hoveder stod vi i 20 Minutter uden at kunne 
høre vor egen Stemme for den frygtehge Larm, idet vi 
ikke kunde begribe, hvad Fjenden havde i Sinde med os, 
da vi ikke rørte os ud af Stedet. 

EndeUg tav Bjærget GaY. Sidste Akt af det Drama, 
i hvilket Skæbnen ikke havde tildelt os nogen misundelses- 
værdig Rolle, var spillet til Ende. 

Imidlertid begyndte det at blive mørkt, og vi fik Be- 
faling til at gaa tilbage. Idet vi benyttede os af Mørket, 
og den ene med stor Forsigtighed gik 5 Skridt bag den 
anden, naaede vi uden noget betydeligere Tab Lejren, hvor 
alle uden Undtagelse glædede sig over, at vi vare slupne 
saa godt fra den Historie. 

Den næste Morgen blev Angrebet fornyet af hele vort 
Detachement, og takket være Galgaierne, som Dagen forud 
havde udtømt hele deres Forraad af Klippestykker og Stene, 
blev Bjærget besat; men Fjenden havde faaet Tid til at 
forsvinde med alt sit Kvæg. 

Efter Indtagelsen af Bjærget Gal vendte Hæren tilbage, 
idet Kolonnen udbredte sig i en lang Række langs Bjærg- 
skraaningen, og den ene red bag efter den anden. 

I Spidsen gik Sapørerne, efter dem to Batailloner 
erivanske Karabinere, derefter fulgte Kavaleriet og til sidst 
en Jægerbataillon. I Midten fandtes Pakhestene med Pro- 
viant og Ammunition, og her befandt ogsaa Korpskomman- 
døren sig med sin Stab. Paa deres Skuldre bar Soldaterne 
de enkelte Stykker af Bjærgkanonerne, der vare tagne fra 
hinanden. 

Intet kan være mere kedeligt og trættende end en 
saadan March. Gør een Mand Holdt, maa alle de, der 
følge efter ham, ogsaa blive staaende. Tre Timer havde 

allerede den trættende March varet, da pludseligt hele 
Kolonnen holdt stille, og enhver tørnede imod sin Formand, 

„Gør ikke Holdt dér foran!" lød det med høj Stemme 
fra Staben. 

Det viste sig imidlertid snart, at det ikke var muligt at 
komme videre ; Fjenden havde sat sig fast i et Taam, der 
laa lige ved den smalle Bjærgsti, og han skød meget 
sikkert. At omgaa Taarnet eller tage det med Storm var 
ikke let. Det var en fast Stenbygning, der stod paa en 
isoleret Klippe og fuldstændigt beherskede den smalle Sti 
fra det Sted, hvor den bøjede ned i Dalen. Taamets Dør, 
der var sammennaglet af tykke Egeplanker, befandt sig 
tre Favne over Jorden. Nogen Stige saa man ikke, den 
var sandsynligvis trukken ind. Snævi-e Skydeskaar, der 
vare anbragte i alle Retninger, tillod Forsvarerne at skyde 
til alle Sider. I Taarnet herskede dyb Stilhed, der kun 
en enkelt Gang blev afbrudt ved nogle Skud, efter hvilke 
man dog ikke kunde slutte sig til Fjendens Antal. 

Efter megen Søgen fandt vore Osseter en Fodsti, der 
førte over Bjærget til den bag Taarnet liggende A-ul; men 
Kolonnen kunde ikke med Heste og Tros følge efter paa 
denne Bjærgsti. Tilmed var der heller ikke Tale om, 
hvorledes man skulde omgaa Taarnet, men om, hvorledes 
man skulde indtage det for at straffe Galgaierne, der vare 
saa dristige at spærre os Vejen. 

Først omringede vi Taarnet, idet vi sendte to Kom- 
pagnier erivanske Tropper over den af Osseterne opdagede 
Bjærgsti. En Tiraillørkæde søgte Dækning bag Stene og 
Klippestykker, men til Trods for den lange Afstand skød 
Fjenden saa sikkert fra Taarnet, at ingen af Tirailløreme 
turde vise sit Hoved eller blot en Flig af sin Kappe uden 
at risikere at blive skudt. Vi forsøgte at skyde Døren i 
Stykker, men vore 3-pundige Granater havde ikke Kraft 
dertil. 

Saa var der intet andet for end at sprænge Taamet 
i Lujften; men ogsaa her stillede betydelige Hindringer sig 
i Vejen for et godt Resultat. I den Klippe, paa hvilken 
Taarnet stod, kunde der hverken anlægges Miner eller 
Galerier, og naar vi ikke vilde udsætte Folkene til ingen 
Nytte, var dej* ikke andet for end at føre en blendet Vej 
jfrem til Taarnets Fod, gennembryde Muren og grave en 
Mine under det. Alt Træ til denne tildækkede Vej maatte 
hentes fra den nærliggende A-ul og ved Hjælp af Reb føres 
op over Bjærget, hvorefter man begyndte paa det besvær- 
lige Arbejde. 

Paa den tredje Dag laa 5 Pud (ca. 165 danske Pund) 
Krudt i en stærk Trækasse paa Bunden af Minen, inde under 
Taarnet. Flere Gange vare Forsvarerne blevne opfordrede 
til at overgive sig, men forgæves. Da imidlertid alt til 
Taarnets Sprængning var færdigt, sendte vor menneske- 
kærhge Chef, Baron v. Rosen, endnu en Gang Bud til Gal- 
gaierne for at bevæge dem til at overgive sig, idet han 
lovede dem, at de skulde beholde Livet og blive udvekslede 
med russiske Fanger. Denne Gang erklærede de, at de 
vilde forlade Taarnet, men bad om to Timers Frist til at 
borttage de bag Døren ophobede Stene. 

Efter den bestemte Tids Forløb samlede hele Staben 
sig foran Taarnet, og et Kompagni Jægere stod under 
Gevær for at modtage Fangerne. Endelig aabnedes Døren. 
Først blev et halvt Dusin Geværer smidt ud, og derefter 
firede to pjaltede og smudsige Galgaiere sig ned ved Hjælp 
af et Tov. De lagde Armene over Kors og saa paa os med 
mørke Blikke, idet de afventede deres Skæbne. 

„Hvor blive de øvrige af?** spurgte Baron Rosen 
utaalmodig. 

„Vi vare kun to!" svarede hægge Fangerne lakonisk. — 

Efter at have tugtet Galgaierne vendte Russerne sig 
imod Tschetschenserne , blandt hvilke Kasi-MuUah havde 

sine ivrigste Tilhængere, og trods den heftigste Modstand 
lykkedes det General ViUiaminof, støttet af Baron Rosen, 
Oberst Sass og General Volschovsky at erobre deres største 
By, Herinentsdmk, 

Hele Byen var indtagen, da det viste sig, at der endnu 
var tre Sacklier tilbage, fra hvilke flere Tschetschensere, 
der ikke vilde høre Tale om Overgivelse, forsvarede sig 
ved en heftig Geværild. 

Efter store Anstrengelser lykkedes det endelig Rus- 
serne at faa stukket Ild paa Sacklierne, og der var saa- 
ledes ikke andet for Tsehetschenserne at gøre end at over- 
give sig eller blive levende brændte. 

General Volchovsky beklagede de tapre Forsvarere og 
befalede sine Folk at foreslaa dem at nedlægge Vaabnene, 
gjorde de dette, skulde de ikke alene beholde Livet, men 
endogsaa blive udvekslede med russiske Fanger. 

Da Tolken nærmede sig Forsvarerne og raabte, at han 
vilde tale til dem, hørte Skydningen op, og efter at have 
hørt det tilbudte Forslag raadførte de sig nogle Minutter 
indbyrdes, hvorefter en halvnøgen, smudsig Tschetschenser 
traadte frem og sagde: 

„Vi ville ikke modtage nogen Naade af Russerne, kun 
bede vi dem meddele vore Familier, at vi døde, som vi 
have levet, uden at underkaste os nogen fremmed Magt!" 

Efter at have sagt dette forsvandt han ind i SackUen, 
og Skydningen fortsattes. Men ikke længe efter stod Sack- 
Uerne i Luer paa alle Kanter. Tsehetschenserne istemte 
deres Dødssang, der blev svagere og svagere, efterhaanden 
som flere bleve kvalte af Røgen. Til sidst styrtede Murene 
ind, og 72 Tschetschensere omkom i Luerne. 

Imidlertid kom ogsaa Kasi-MuUah selv op i Tschet- 
schensemes Land ; men efter flere uheldige Træfninger trak 
han sig, forfulgt af den russiske Hær, tilbage til Daghestan 
og forskansede sig i sin Fødeby, Himri. Mange, der hidtil 

• 

havde anset ham for Profeten, faldt fra, og selv Hamsad- 
Beg, der med sine Krigere stod ved A-ulen Irgcma, og 
paa hvis Hjælp han særhg havde haabet, nægtede ham 
Lydighed. Kun hans trofaste Ledsager, Schamuil, og Ind- 
byggerne i Himri bleve hos ham i Nødens Stund. 

Kampen om Himri var haardnakket og blodig, men 
endehg blev Byen indtagen, og om Morgenen d. 18de Ok- 
tober 1832 holdt Russerne deres Indtog over de rygende 
Ruiner. Men endnu forestod der dem en frygtelig Kamp 
i Byens Gader. Omgiven af 60 af sine mest trofaste 
Murider kæmpede Kasi-MuUah med stor Tapperhed til det 
sidste. Da de fleste omkring ham vare faldne, kastede 
han sig ned for at bede, men blev samtidigt ramt af en 
dødbringende Kugle. Ogsaa SchamuU faldt, gennemboret 
af 2 Kugler, og blev efterladt som død. Hvorledes han 
senere er kommen levende bort, er en Gaade, der aldrig 
er bleven opklaret. Selv skulde han nok vogte sig for at 
røbe Hemmeligheden, og hans vidunderlige Frelse blev af 
Bjærgboerne anset som et Tegn paa, at han var Allahs Profet. 

For at vise Kasi-Mullahs Tilhængere, at deres sidste 
Haab var tilintetgjort, udstillede Russerne hans Lig; men 
Virkningen var en helt anden, end de havde ventet. 

Da de frafaldne Stammer saa deres faldne Fører i 
Bønnens andægtige Stilling med den venstre Haand om 
Skægget og med den højre løftet imod Himlen, svandt al 
deres Tvivl om hans Hellighed og Sandheden af hans Lære. 
Med sit Blod havde han beseglet sit Ord og var falden 
som en Helt i Kampen mod Troens Undertrykkere, idet 
han selv i Døden havde peget opad mod det Sted, hvorfra 
Lyset og Sandheden skulde komme. 

Troen paa den hellige Sag opflammede paa ny alle^ 
og den gamle Mullah-Muhammed begav sig til Hamsad-Beg 
i Irgana og indviede ham til Kasi-Mullahs Efterfølger som 
Fører i den hellige Krig. 

Det nye Overhoved for Muridismen, Imam Aaem-Ha/m- 
sad'Beg, havde ikke den glødende Begejstring som Kasi- 
Mullah og blev heller aldrig som denne holdt for en Profet. 
Han benyttede kun sin Stilling til at fremme sine egne 
Interesser og tilfredsstille sin grænseløse Ærgerrighed. 
Han var af middel Vækst, stærkt bygget og klædt paa 
tscherkessisk Vis, men altid i hvidt. Fem russiske Over- 
løbere i russisk Uniform ledsagede' ham bestandigt og 
dannede en Slags Æresvagt for ham. 

Aaret 1833 forholdt han sig fuldstændigt rolig for først 
at udvide og befæste sin Magt i det Indre. Ved Slutningen 
af Aaret erobrede han OergébU, der endnu ikke havde 
sluttet sig til Muridismens Sag, hgesom han slog Chanerne 
af Mechtuli og Akuischa, hvorved han i høj Grad hævede 
sin Anseelse mellem Stammerne i Daghestan. 

Den mægtigste og rigeste Fyrste var imidlertid Chanen 
af Avatien, og Hamsad-Beg følte et dybt Had til ham, 
fordi han i den offentlige Mening langt overgik ham i Rang 
og Anseelse, hvorfor han ogsaa besluttede at bemægtige 
sig hans Land. 

Med 33,000 Mand trængte han ind i Avarien og rykkede 
frem mod Chunsach, hvor han ved Forræderi baade dræbte 
Chanen selv, Abu-Nunzal, og hans yngre Broder, Om^r-Beg, 
Men da hans Tilhængere, der vare vante til at betragte 
Chanen af Avarien som ukrænkelig, hørte, at denne var 
myrdet, forlod de Hamsad-Beg og splittedes til alle Sider. 
Kun Schamuil lykkedes det atter at samle dem, hvorefter 
Hamsad-Beg kunde gaa imod Chunsdch, der overgav sig 
uden Modstand. 

Herfra vendte han sig mod Dargo, men blev slaaet 
og maatte trække sig tilbage til Avarien. Medens han her 
rustede sig til et nyt Tog imod Da/r go y blev han i 1834 
dræbt af en af sine Murider, Hadschi-Muråd, og dennes 
Broder Osman ^ der vilde hævne deres Slægtning Omar- 

Begs Drab. Medens Osman blev dræbt ved denne Lejlig- 
hed, undslap Hadschi-Muråd og blev Hersker i Avarien. 

Da den gamle Mullah-Muhammed var død, gik Anfører- 
værdigheden som af sig selv og uden nogen særlig Ind- 
vielse over til SchamuU, der i lang Tid havde udmærket 
sig som den ypperste af alle Murider, og som ved sine 
glimrende Egenskaber snart skulde overstraale sine For- 
gængere. 

Efter Hamsad-Begs Død og Hadschi-Muråds Frafald, 
hvorved hele Avarien sluttede sig til Russerne, var Muri- 
dismens Sag i en fortvivlet Stilling og sin Undergang nær. 
De fleste Stammer, der havde sluttet sig til den, faldt fra, 
og man skulde ikke tro det muligt, at der kunde pustes 
Liv i den igen. 

Saa meget mere maa man beundre Schamuil, hvem 
det virkelig lykkedes at opvække Muridismen paa ny. Og 
det var saa langt fra, at denne Opvækkelse kun havde en 
forbigaaende Virkning, at Bjærgboernes Frihedskampe mod 
Russerne først rigtig for Alvor begynde med Schamuil og 
i den almindelige Bevidsthed alene ere knyttede til Scha- 
muils Navn. 



VI. 

Sehamuil. 

Allah er stor, Muhammed er hans 
første Profet, Schamoll hans anden! 
(Folkeraab i Kavkasus.) 

Barndom og Ungdom. — Anfører for Bjærgboeme. — Grabbe og Ind- 
tagelsen af Achulgo i 1839. — Hadschi-Muråds Overgang til Sehamuil 
i 1840. — Sehamuil og hans Moder, Episode fra 1843. — Krigens 
Fortsættelse under Golovin og Neidhard. — Fyrst Voronzof og Felt- 
toget mod Dargo i 1845. — Sehamuils Opraab til Kabarderne og hans 
Indfald i deres Land 1846. — Fyrst Voronzof nedlægger Kommandoen 
1854. — Overfaldet paa Tsehavtsehavadses Gods Zinondali. — Fyrst 
Barjåtinski udnævnes til Chef for den kavkasiske Armé. — Sehamuils 
Magtomraade indskrænkes mere og mere. — Indtagelsen af Vedén. 

— Erobringen af Gunlb og Sehamuils Overgivelse d. 25de Aug. 1859. 

— Mødet med Kejseren i Tsehugujef d. 16de Septbr. — Rejse gen- 
nem Rusland til Petersborg og Fangenskab i Kaluga. — Brev til 
Fyrst Barjåtinski. — Brev til Kejseren. — Pilegrimsrejse til Mekka 
og Medina. — Brev til Storfyrst Miehall Nikolaijevitseh. — Seha- 
muils Død i 1871. 



IVledens vi i det foregaaende have givet en Skildring 
af Muridismens Opstaaen og Bjærgboernes Kamp mod 
Russerne, ville vi for ikke at trætte Læserne med vidt- 
løftige Skildringer af selve Bjærgkrigen, hvoraf meget vilde 
blive Gentagelse, i dette Kapitel hovedsagelig dvæle ved 
den Mand, der i hele 25 Aar formaaede at tage Kampen 
op mod Russerne, og som ved sit Geni og den Begejstring, 
hvormed han omfattede den Sag, han kæmpede for, er en 
af de interessanteste Skikkelser i Historien. 

SchamuU blev født 1797 i Himrij hvor hans Forældre, 
Dengau Muhammed og Bachu-Mecedu, levede. Hans virke- 

lige Navn var Ali efter Farfaderen, og først senere fik 
han Navnet Schamull (den lesghiske Form for Samuel) til 
Adskillelse fra alle andre Ali'er. 

Faderen var temmelig hengiven til Nydelsen af Vin^ 
og den unge Schamuil fik tidligt en stærk Afsky for denne 
Drik. Da han var 14 Aar gammel, lovede han sig selv, 
at han vilde frelse Faderen, hvorfor han bragte denne 
Koranen, som han alt da kendte godt, og viste ham de 
Steder, hvor Nydelsen af Vin forbydes. Dengau Mu- 
hammed, der blev rørt over den Begejstring og Varme, 
med hvilken Sønnen talte, lovede at afholde sig fra Ny- 
delsen af Vin og bekræftede dette Løfte ved en Ed paa 
Koranen. 

Syv Gange faldt han imidlertid tilbage til sin gamle 
Last, og syv Gange fik Sønnen ham til at aflægge Ed paa 
Koranen. Da dette ikke hjalp, og Faderen atter gav efter 
for sin Tilbøjehghed, lovede Schamuil, at han, næste Gang 
han hørte, at Faderen havde drukket Vin, vilde stikke 
Øjnene ud paa sig selv. Dengau Muhammed elskede sin 
Søn overordentlig højt, og da han kendte hans Karakter- 
styrke og vidste, at han uvægerlig vilde holde sit Løfte, 
afholdt han sig for Fremtiden fuldstændigt fra Nydelsen, 
af Vin. Han døde i Tyverne og oplevede saaledes ikke 
at se sin Søn som den største Mand i Daghestan. 

Under sin Opvækst var Schamuil meget svag; men 
med den Viljesstyrke, der udmærkede ham fra lille, satte 
han alt ind paa at hærde og udvikle sit Legeme. Ved 
Ungdommens gymnastiske Øvelser, i Vaabenbrug og Rid- 
ning var han derfor som oftest den første; hændte det 
imidlertid en enkelt Gang, at han blev overgaaet af en af 
sine Kammerater, bed han Tænderne sammen af Vrede 
og fjernede sig for i Uger ikke mere at vise sig blandt de 
andre. Imidlertid øvede han sig i Hemmelighed, til han 
atter kunde møde frem som den dygtigste. Allerede meget 

lidligt havde han en udpræget Sans for Naturen og til- 
bragte tit mange Timer alene sammen med den. Paa en 
i Nærheden af Himri liggende øde og stenet Højslette, til 
hvilken der knyttedes en Mængde grufulde Sagn, og som 
ingen ellers vovede at betræde efter Solnedgang, dvælede 
Schamuil ofte til langt ud paa Natten, optaget af sine Be- 
tragtninger og Drømmerier. 

Den Mand, der havde den største Indflydelse paa den 
begavede Yngling, var hans Lærer, den ansete Mullah 
Dshemal-Eddin, hvem vi tidligere have nævnt blandt de 
Gæster, der sammen med Kasi-Muha/mmed, den senere 
bekendte Kasi-MvUah, besøgte MuUah-Muha/mmed i Ja- 
rach. Han var en ivrig Tilhænger af den persiske Sufisme 
og søgte ved sine FortælUnger om Islams Helte at vække 
sin Elevs Begejstring for store Bedrifter. Han naaede en 
høj Alder og levede endnu længe efter, at Schamuil var 
bleven Muridismens Fører, men blev til det sidste be- 
handlet med den største og mest rørende Ærbødighed af 
den mægtige Imam. 

Det er ganske naturhgt, at den unge Schamuil med 
Begejstring sluttede sig til den nye Bevægelse, der, ud- 
gaaet ft'a Hadis-Ismatl og Mullah-Muhammed, i Midten af 
Tyverne begyndte at brede sig i Daghestan. Det var den 
eneste aandelige Bevægelse, i hvilken der virkelig var Liv, 
og Schamuil blev hurtigt Kasi-MuUahs dygtigste og mest 
begejstrede Tilhænger. 

Vi have set, hvorledes han blev Kasi-Mullah tro til 
det sidste, og naar han ikke straks blev valgt til Kasi- 
MuUahs Efterfølger, var det for en stor Del begrundet i, 
at han efter at være undsluppen fra HimH i lang Tid laa 
syg i Unsukiil af en heftig Saarfeber. Efter Hamsad- 
Begs Død var der ingen, der kunde gøre ham Rangen som 
Leder af Forsvarskrigen stridig. Samtidigt blev han Imam 
eller almægtig Styrer af alle muselmanske Sager, saavel 

gejstlige som verdslige, og havde som saadan Ret til at 
forandre Schariats Forskrifter efter sit Forgodtbefindende. 
En af hans Tilhængere har paa denne Tid beskrevet 
ham som en Mand af Middelstørrelse med blaa Øjne og 
blondt Haar og Skæg. „Hans Hud er finere og lysere 
end hans Landsmænds, og han har ualmindelig smukke 
Hænder og Fødder. Han er fuldkommen Herre over sig 
selv, og hans Fremtræden er ædel og værdig. Midt i 
Farerne viser han den største Beherskelse, og han afsiger 
en Dødsdom lige saa rolig, som han efter Slaget belønner 
de tapreste af sine Murider. Hans Tale er poetisk og 
river en med som et Uvejr, hans Øjne skyde Lyn, og 
hans Læber udsaa Blomster!" 

Efter at være kommen i Spidsen for den Haandfuld 
Murider, der endnu holdt sanunen efter Hamsad-Begs Mord, 
drog Schamuil imod Chunsach, men blev slaaet tilbage. 
Hadschi'Muråd. der imidlertid tvivlede paa, at han i 
Længden kunde holde sig, bad Russerne om Hjælp, uden 
at disse dog i Begyndelsen gav Agt paa hans ForestiUinger. 
Først da Schamuil for anden Gang rykkede frem mod 
Chunsach, og Hadschi-Muråd kun med den yderste An- 
strengelse hævdede sin Stilling, indsaa man i Tiflis Nød- 
vendigheden af at understøtte ham, og General Laskdy fik 
Befaling til at bringe ham Hjælp. 

Endnu i Oktober Maaned rykkede Russerne frem mod 
Himri, hvis Fæstningsværker endnu ikke vare genopførte, 
hvorfor Indbyggerne straks overgav sig, hvorefter den 
russiske General hurtigt drog videre. Men næppe havde 
han fjernet sig langt fra Himri, før Schamuil pludseligt 
viste sig i Spidsen for sine Folk og slog ham paa Flugt. 
Ved Efterretningen om dette Nederlag brød den dygtige 
General Klilke v, Klugenau op fra Temir-chcm-schura og 
rykkede frem mod Schamuil, der denne Gang blev slaaet. 
Sejrrig trængte nu Kltlke v. Klugenau frem til Chunsach 

og indsatte en Søn af Arslan-Chan, Achmed Muhammed 
Mirza, til Hersker i Avarien, 

Havde Russerne nu forfulgt deres Sejr og sat al Kraft 
ind paa at underkaste sig det østlige Kavkasus, var det 
sikkert lykkedes dem; men dette gjorde de ikke, I 
Stedet derfor vendte de sig imod Vest og gik imod Tscher- 
kesserne, hvorved Schamull fik Tid til atter at samle Muri- 
dismens adspredte Tilhængere til et fastere Forbund imod 
Russerne. 

Medens det ikke lykkedes ham at erobre Avarien^ 
havde han i Høsten 1836 bedre Held med sig ved et Over- 
fald paa et russisk Detachement under Grev Ivditsch, der 
i Nærheden af Byen Aschiltach blev nedsablet med alle 
sine Folk. For at hævne dette frygtelige Nederlag rykkede 
General Fesi i Spidsen for 12,000 Mand ind i Avarien, og 
efter at have ladet en stærk Besætning blive tilbage i 
Chunsach drog han mod A-ulen Aschiltach og KUppefæst- 
ningen Achnlgo, som en af Schamuils Underbefalingsmænd, 
Ali-Beg, forsvarede med stor Tapperhed. Da denne ikke 
kunde holde sig længere, slog han sig igennem den rus- 
siske Hær og satte sig fast i Aschiltach. Imidlertid fik 
General Fesi Underretning om, at Schamuil havde slaaet 
et russisk Detachement ved Byen TilitUe, hvorefter han 
ophævede Belejringen af Aschiltach for at gaa imod Scha- 
muil og hævne det nye Nederlag. 

Tilitlæ laa paa et meget stenet og ufremkommeligt 
Terræn, hvor næsten hvert Hus dannede en naturlig Fæst- 
ning og kunde forsvares for sig. Halvdelen af disse Huse 
fik General Fesi erobret; men da Russerne havde Udt over- 
ordentlig meget ved Indtagelsen af dem, besluttede han 
foreløbigt at standse Kampen og befæste det allerede er- 
obrede. Schamuil befæstede ligeledes den anden Halvdel 
af Byen, og Russernes Bestyrtelse over den Dristighed, 
hvormed Schamuil opslog sin Lejr i faa Huses Afstand fra 

dem, var ligesaa stor som Muridemes Begejstring for deres 
tapre Fører. 

Til langt hen paa Efleraaret stod Fjenderne saaledes 
lige over for hinanden, uden at det kom til nogen afgørende 
Kamp; men endelig sluttedes en Vaabenstilstand, efter 
hvilken bægge trak sig tilbage. Russerne paastod, at Scha- 



muil havde underkastet sig; men saratidigt forkyndte en 
Proklamation fra denne, at han havde vundet en glimrende 
Sejr og fordrevet Russerne. Her bekræftede det sig, at 
det sete afhænger af Øjnene, der se. 

Men Schamuils Proklamation forfejlede ikke sin Virk- 
ning. En Mængde frafaldne Stammer sluttede sig til ham, 
og flere af Russerne gjorte Forsøg paa at underkaste sig 
Daghestan mislykkedes fuldstændigt. 

Imidlertid befæstede Schamuil Achvlgo, som General 
J'esi havde ødelagt. Men da han havde set, at selv de 
fasteste Taarne ikke kunde holde sig mod de russiske 
Kanoner, anlagde han Kasematter i selve Klippen og viste 
i det hele taget en saadan Omsigt og Dygtighed ved sine 
Forsvarsforanstaltninger, at disse vilde have gjort enhver 
evropæisk Ingeniør Ære. 

Russerne havde paa deres Side intet imod, at Scha- 
muil udvalgte sig en fast Residens; man kunde da haabe 
paa at faa ham tilintetgjort med eet Slag, og i 1839 rykkede 
General Grabbe i Spidsen for en betydelig Styrke imod 
Achulgo, hvor den sidste afgørende Kamp skulde staa. 

Det viste sig imidlertid snart, at Achulgos Erobring 
ikke vilde blive saa let, som man havde tænkt, og da 
Grabbe havde overbevist sig om, hvor utilgængelig Fæst- 
ningen var, besluttede han sig straks til en fuldstændig 
Belejring for at kunne udhungre Fjenden. Denne Belejring 
varede fra den 12te Juni til den 21de August; men skønt de 
belejredes Stilling var meget mislig, og de daglig led 
mange Savn, vilde de dog ikke høre Tale om Overgivelse,, 
og da der kunde dyrkes Korn indenfor Fæstningsværkerne, 
kom den russiske General til den Overbevisning, at Blo- 
kade alene ikke vilde føre til noget Resultat. Han be- 
stemte sig da til at forsøge en Storm. Det første Angreb 
d. 16de Juli mislykkedes fuldstændigt, og Grabbe indsaa, at 
han maatte træflfe endnu større Forberedelser, før han for 
anden Gang turde vove at storme Fæstningen. 

Først d. 17de Aug. tog man fat paa ny, og i hele fire 
Dage varede den frygtelige Kamp, af hvilken en Deltager 
har givet følgende Beskrivelse: 

„Den sidste Dags Kamp var kort, men morderisk. Fra 
de belejredes som fra Belejrernes Side udvistes der en 
Dødsforagt og Tapperhed, som man vel sjældent finder den 
i de evropæiske Krige. Oppe paa Fæstningen ved de stejle 

Fjældskrænter stod Kvinderne, Heltinder, hvis Lige intet 
andet Land har opfostret, med Schaschka og Gevær i 
Haanden, opmuntrende deres Mænd, drivende Flygtninge 
tilbage i Kamptummelen og selv udbredende Ødelæggelse 
rundt omkring sig. Aldrig har jeg i mit paa Begiven- 
heder rige Liv set et saa fiygteligt, skønt Skuespil som 
Stormen paa Achulgo, og naar min Fantasi nu fører alle 
de blodfarvede Erindringer fra hin Dag frem for min Sjæl, 
gennemrystes jeg af en hemmelig Gysen. 

Jeg forstaar ikke, hvorledes alt dengang kunde fore- 
komme mig saa almindeligt, saa naturligt. Men de mest 
feje af os vare i hine Øjeblikke vilde som Tigre; Øjnene 
flammede frygteligere end Kanonernes Ildsvælg. Vi vadede 
i Blod, klatrede over Lig, og de døendes Rallen var vor 
Krigssang. Jeg saa det hele, men følte intet derved, thi 
Gud i mig var død, og kun Djævelen levede .... 

Af alle de Billeder, som dengang viste sig for mig, 
har særlig eet indprentet sig levende i min Hukommelse. 
Det var kort før Kampens Ophør, da jeg, følgende Kaptajn 
SchidZy den tapreste af vore tapre, i Spidsen for de sørge- 
lige Rester af min Bataillon var klavret op ad en stejl 
Skraaning. Kanonerne lod ikke mere høre fra sig. Vinden 
spredte de tætte Røgskyer, der lig fine og lette Slør trak 
hen imellem os og Fæstningen, og over mig saa jeg en 
Mængde Kvinder paa et meget smalt Fjældplateau ved 
Randen af en frygtelig Afgrund. Vore Troppers stærkere 
og stærkere Fremtrængen meldte dem kun altfor sikkert 
deres nære Undergang; men idet de vare fast bestemte 
paa ikke at falde levende i vore Hænder, anspændte de 
deres sidste Kraft for at bringe saa megen Ødelæggelse 
over os som muligt. Som de stod der omhyllede af Krudt- 
røgen, der blev tyndere og tyndere, jo nærmere vi kom, 
saa de ud som skyfødte Furier, der oppe fra Bjærget truede 
alt under dem med Ødelæggelse. I Kampens Hede havde 

de kastet deres Overklæder, og det lange, tykke Haar 
flagrede i vild Uorden om den nøgne Nakke og de blottede 
Bryster. Med overmenneskelig Kraft rullede fire Kvinder 
en mægtig Sten ned imod os. Den rullede tæt forbi mig 
og rev flere af mine Soldater med sig. Kort efter saa jeg 
en ung Kone, der hidtil med stive Blikke havde været Til- 
skuer ved det blodige Skuespil, gribe sit Barn, der klamrede 
sig til hendes Klæder, og med vældig Kraft smadre dets 
Hoved mod en fremstaaende Klippeblok, hvorefter hun 
kastede det ned i Afgrunden for selv at følge efter. Flere 
Mødre fulgte hendes Eksempel." 

Endelig blev Achulgo erobret — men SchamuU var 
forsvunden. 

Enhver Adgang til Fæstningen havde under Belejringen 
været spærret af de russiske Tropper, og flere Officerer 
paastod, at de havde set ham midt i Kampen, omgiven af 
sine Murider. Det var derfor en Gaade, hvorledes han var 
sluppen bort. Grabbe lod hele Fæstningens Indre, alle 
Kløfter, Huler og Afkroge paa det nøjagtigste undersøge 
— men Schamuil var ikke til at finde. Først i Begyndelsen 
af September dukkede han op i Itschkerien. Hvorledes 
han er undkommen, er lige saa lidt blevet opklaret som 
hans Undvigelse fra Himri. 

Da Russerne vare opbragte over, at Schamuil var 
sluppen dem ud af Hænderne, besluttede de at hævne sig 
paa de omliggende Byer, som de plyndrede Dg brand- 
skattede paa det forfærdeUgste. Deres overmodige Optræden 
vakte imidlertid i den Grad Indbyggernes Had, at disse, 
da Russerne trak sig tilbage og gik i Vinterkvarter, atter 
alle som een sluttede sig til Schamuil. Hans underfulde 
Frelse ved Himris og nu ved Achulgos Indtagelse kastede 
en mystisk Glans over ham, og det hed, at Muhammed 
selv havde frelst ham og udnævnt ham til Fører i den 
hellige Krig. 

Klædt i hvidt drog Imamen fra A-ul til A-ul og præ- 
dikede Krig mod de vantro, idet han med glødende Vel- 
talenhed skildrede de Farer, der truede Islam fra Russernes 

Side. Hans Ord rev alle med, og Bjærgboerne flokkede 
sig om den begejstrede Imam. Selv Hadschi-Murfid, der 
følte sig tilsidesat af Rnsserne, bestemte sig i 1840 til at 

gaa over til Schamuil og skrev til ham for at spørge, om 
han vilde modtage ham. 

Schamuil svarede straks tilbage: 

„Lovet være Allah, den Albarmhjertige ! 

„Gud vildleder, hvem han vil, men fører ogsaa den, 
han vil, tilbage til den rette Vej!" Du har vandret i 
Mørket og er kommen for at vende tilbage til Lyset. Vore 
Porte skulle staa aabne for Dig, og vore Hænder skulle 
udstrække sig for at tage imod Dig. 

Gud har aabenbaret os sine Tegn, og paa Dig opfyldes, 
hvad Profeten har talt: „Naar den troende snubler, holder 
Gud ham selv tilbage!" Den Tid skal sandelig komme, 
da den russiske Dobbeltørns sorte Vinger skulle opbrændes 
for Halvmaanen, de troendes lysende Banner!" 

En stor Del af Avarien kom nu i Schamuils Besiddelse, 
og han fik en Magt som ingen Sinde før. Til sin Residens 
udvalgte han Dargo, en aaben By inde i Itschkeriens tykke 
Skove, og herfra beherskede han ved Hjælp af sine Mu- 
rider hele det omUggende Land. 

Uden slavisk at efterligne de evropæiske Former be- 
flittede Schamuil sig straks paa at faa dannet en fast Or- 
ganisation, uden hvilken han indsaa, at han ikke kunde 
tage Kampeufop mod det mægtige Rusland. Men en evro- 
pæisk Ordning indførte han kun, hvor han fandt den prak- 
tisk, og hvor de nye Indretninger kunde faa et nationalt 
og religiøst Grundlag. 

Medens Troen paa Kasi-MuUah som Profet vekslede, 
eftersom han havde Held eller Uheld med sig, blev Troen 
paa Schamuil efterhaanden saa grundfæstet, at den ikke 
blev afhængig af Krigslykken. Naar han tabte, vovede 
ingen at kaste Skylden paa ham, hvert Nederlag var kun 
en Prøvelse, som Allah sendte, og af hvilken de sande 
troende gik saa meget mere rensede og styrkede ud. 
Hvilken Indflydelse Schamuil havde, kan maaske bedst 

ses deraf, at det lykkedes ham at afskaffe Blodhævnen, 
der dog er Kavkasusfolkene saa medfødt, at den endnu 
den Dag i Dag ikke er afskaffet udenfpr Daghestan og 
Tschetschnjaen. 

Hele det Schamuil undergivne Land blev inddelt i 
Statholderskaber, over hvilke han indsatte Naiber, og 
ethvert saadant Statholderskab underholdt 300 beredne 
Krigere, idet 10 Huse stillede een Mand. Det Hus eller 
den Familie, fra hvilken han udgik, var afgiftsfri, medens 
de 9 andre Huse betalte hans Underhold. Alle Mænd fra 
15 til 50 Aar maatte være øvede i Vaabenbrug og i Nøds- 
fald, som ogsaa naar deres eget Land blev truet, træde 
ind i Hæren. Ingen Mand maatte nogen Sinde, selv naar 
han sov, lægge Vaabnene fra sig, for at han ikke skulde 
blive overrumplet af Fjenden. Alle Afgifter og Gaver til 
Moskeer og Valfartssteder, der tidligere havde tilhørt Mul- 
laher og Dervischer, tilfaldt Krigskassen, og Mullaherne 
bleve satte paa fast Gage. Dervischerne maatte gaa om 
og tigge. Havde en Mand ikke direkte Efterkommere, 
tilfaldt hans Formue Krigskassen. 

Medens Kasi-MuUahs og Hamsad-Begs Indtægter efter 
kavkasisk Skik havde bestaaet i en Femtedel af Byttet, 
indførte Schamuil derimod et almindeligt Skattesystem og 
fik Tiende af Høsten. Som en Slags Livvagt for Imamen 
tjente et Korps paa 1000 udvalgte Mænd^ der maatte leve 
i Cølibat, love den mest samvittighedsfulde Overholdelse af 
Schariat og alene arbejde for Udbredelsen af Muridismen. 

Efter evropæisk Mønster indførte Schamuil i 1840 
Ordener til Uddeling mellem dem, der havde udmærket sig 
i Krigen, og i 1842 indrettede han en saakaldet „flyvende 
Post^, ved hvilken alle Befalinger og Efterretninger meget 
hurtigt kunde bringes ud over hele Landet. I enhver større 
A-ul skulde der stadig findes opsadlede Heste til Brug for 

16* 

de af Schamuil eller hans Nafter afsendte Ilbud, der ikke 
maatte vente paa en ny Hest og en Fører. 

Ved en streng Haandhævelse af den af ham selv givne 
Lov, efter hvilken han skal have idømt sine nærmeste 
Slægtninge meget haarde Straffe, skabte han sig ganske 
naturligt en Del Fjender og vilde sikkert være falden for 
deres Hævn, hvis han ikke havde været i høj Grad forsigtig 
i Valget af sin Omgang. Det var overordentlig vanskeligt 
at faa ham i Tale, og enhver, der nærmede sig ham, maatte 
bøje sig til Jorden og kysse Sømmen af hans Tscherkeska. 

Dag og Nat var hans Bolig stærkt bevogtet, og naar 
han forlod sit Hjem, ledsagedes han altid af et stort Følge 
af sin Livvagt. Denne Fjernhed fra den store Mængde og 
det mægtige Følge, der ledsagede ham, gav ham stor An- 
seelse blandt Bjærgboerne. Da derfor Leo Tolst-dy som 
Junker ved Armeen i Kavkasus en Gang spurgte en Tschet- 
schenser, om han nogen Sinde havde set Schamuil, fik han 
det meget betegnende Svar: „Nej, SchamuU viser sig aldrig 
for nogen af os. Han er altid omgiven af hundrede, nej 
tre hundrede, nej tusinde Murider — og selv staar han 
lige i Midten," tilføjede han med et Udtryk af den dybeste 
Ærbødighed*). 

I 1843 indtraf en Begivenhed, der i høj Grad karak- 
teriserer Forholdene i det østlige Kavkasus under Scha- 
muils Herredømme. 

Tschetschenserne langs Terek havde ganske naturligt 
sværest ved at holde Russerne Stangen, og da de i det 
nævnte Aar ikke saa sig i Stand til at modstaa den mæg- 
tige Fjende mod Nord, besluttede de sig til at sende en 
Deputation til Schamuil i Dargo for at bede ham om Til- 
ladelse til i det mindste foreløbig at gaa ind under Rus- 
sernes Herredømme. 



*) Leo Tolstby: Soldaterliv i Kavkasus, Oversat af W. Gerstenberg. 
Lehmann d: Stage. 1890. 

Ved store Gaver lykkedes det Tschetschensernes Sende- 
bud at faa Schamuils Moder, der ikke var fri for at være 
noget gerrig, til at love dem, at hun skulde tale deres Sag 
hos sin Søn. Dermed syntes deres Forehavende at være 
i de bedste Hænder, thi det var bekendt, at Schamuil 
elskede sin Moder overordentlig højt og af Kjærlighed til 
hende opfyldte ethvert af hendes Ønsker. 

Allerede samme Aften begav Bachu-Mecedu sig til sin 
Søn, der just var i Færd med at udfærdige nogle vigtige 
Skrivelser til Avarien. Medens Schamuil altid plejede at 
følge sin Moder, saa saare hun ønskede at tale med ham, 
tøvede han denne Gang, idet han ærbødigt spurgte, om 
det ikke var Moderen muligt at vente til en anden Gang. 

„Nej,** svarede hun, „den Sag, hvorom jeg vil forhandle 
med Dig, ligger mig meget paa Hjerte, og for at din 
Moder kan faa Ro, vil Du opfylde hendes Bøn!** 

„Godt! Jeg er beredt til for din Skyld at afbryde 
mit Arbejde i Overbevisningen om, at dit Anliggende ret- 
færdiggør et saa stort Oflfer!" 

Hvad der blev talt mellem Moder og Søn den Aften, 
ved ingen; men den næste Dag fandt Tschetschenserne den 
gamle Kone grædende og med et kummerfuldt Udtryk i 
det blege Ansigt. „Jeg har paataget mig en Opgave, der 
overstiger mine Kræfter, "* sagde hun med skælvende 
Stemme, „selv min Søn vover ikke egenmægtigt at afgøre 
Spørgsmaalet om Tschetschensernes Underkastelse under 
Giaurene, og han har derfor begivet sig hen til Moskeen 
for under Bøn og Faste at afvente det Øjeblik, da den 
store Profet med egen Mund kundgør ham sin Vilje!" 

Schamuil havde virkelig indesluttet sig i Moskeen efter 
i Forvejen at have givet Befaling til, at alle Dargos Be- 
boere skulde forsamle sig paa den frie Plads udenfor og 
under uafbrudt Bøn blive der, til han traadte ud til dem. 
Denne Befaling blev straks adlydt, Folket strømmede 

sammen paa den anviste Plads, og snart genlød Luften af 
de bedendes Hylen og Skrigen. Ingen vidste, hvorfor de 
vare kaldte sammen, enhver søgte at forklare Grunden 
paa sin Maade ; men alle ventede at blive Vidne til et stort 
Under. Kun Tschetschenserne vidste, hvad det drejede sig 
om, og ventede tavse og skrækslagne paa, hvad der skulde 
komme. 

Tre Dage og Nætter bliver Schamuil i Moskeen, og i 
al den Tid tør Beboerne i Dargo ikke forlade Pladsen 
udenfor. Der er nu temmelig stille, kun hviskende formaa 
de at fremsige deres Bønner, og enkelte ere styrtede be- 
svimede om. Da aabner Moskeens Dør sig, og Schamuil 
træder ud, kridhvid i Ansigtet og med Øjne, der ere under- 
løbne af Blod efter den lange Vaagen. Han vinker ad en 
af sine Murider og hvisker nogle Ord til ham, hvorefter 
denne hurtigt forsvinder i Mængden. Med langsomme Skridt 
og i dybeste Tavshed bestiger den store Imam Moskeens 
flade Tag, ledsaget af to af sine Murider. 

En Dødsstilhed hersker overalt; men pludseligt sættes 
den tætte Menneskemasse i Bevægelse: den af Schamuil 
udsendte Muride baner sig Vej igennem den, og efter ham 
kommer den jfrygtede Imams gamle Moder, indhyllet i sin 
hvide Tschadra. To Mullaher føre hende op paa Moskeens 
Tag og stille hende lige over for hendes Søn. 

Endnu staar Schamuil nogle Minutter hensunken i dyb 
Tavshed, men endelig hæver han Blikket mod Himlen og 
^ger med svag Stemme: 

„Store Profet! HelUge og ukrænkelige ere dine Bud; 
maa din Dom blive fuldbyrdet til et Eksempel for alle 
dem, der ære den hellige Koran.** 

Og idet han nu vender sig ud mod Folket, fortsætter 
han med stærkere Stemme: 

„Dargos Beboere! Jeg har en skrækkelig Tidende at 
bringe Eder. Idet Tschetschenserne have glemt deres 

Pligt og været utro mod den for Allahs og Profetens Aa- 
syn aflagte Ed, have de i deres syndige Hjerter fattet den 
forbryderiske Tanke at underkaste sig Giaurene og drevet 
deres Skamløshed saa vidt, at de have sendt Sendebud 
her til Dargo for at bede om min Tilladelse dertil. I Be- 
vidstheden om et saadant Forslags Afskyelighed vovede 
disse Sendebud ikke at træde frem for mig, men henvendte 
sig til min ulykkelige Moder, og som svag Kvinde gav 
hun efter for den til hende rettede Bøn og paatog sig at 
gøre mig gunstig stemt mod de oprørske Tschetschensere. 
Hendes indtrængende Tale og min ubetingede Hengivenhed 
for hende bevirkede, at jeg fik den Dristighed at spørge 
Guds Yndling, Muhammed selv, om hans Vilje. Og her, i 
Eders Nærværelse, understøttet af Eders Bønner har jeg i 
tre Dage og Nætter fastende og bedende ventet paa Pro- 
fetens Dom. Han har værdiget mig Svar; men hvilket 
Tordenslag var ikke dette Svar for mig! — Efter Allahs 
Vilje skal den første, der forkyndte mig Tschetschensernes 
skændige Forslag, straflfes med hundrede svære Piskeslag, 
og denne første var min Moder!" 

Den gamle Bachu-Mecedu udstødte et Skrig; men Scha- 
muil, den samvittighedsfulde Haandhæver af Allahs og 
Profetens Bud, forblev ubønhørlig. Paa hans Vink rev to 
Murider Tschadraen af det ulykkelige Offer, bandt Hænderne 
paa den gamle Kone, og Schamuil, der var bekendt for at 
nære en saa grænseløs Kærlighed til sin Moder, blev nu 
selv hendes Bøddel. Men ved det femte Slag mistede hun 
Bevidstheden, og tilsyneladende uden Liv faldt Hovedet 
ned paa hendes Bryst. Rystet ved dette Syn lod Scha- 
muil Marterredskabet falde ud af Haanden og kastede sig 
ned for Moderens Fødder. 

Den Dødsstilhed, der hidtil havde hersket rundt om- 
kring, blev nu afbrudt af almindelig Hulken, og mange 
bad om Naade for den ulykkelige Kone. 

Men pludseligt springer Schamuil op. Til alles For- 
bavselse er der i hans Udtryk intet tilbage af den tidligere 
Fortvivlelse — tværtimod — han ser ud som den lykke- 
ligste Mand i Verden. Han retter sig i Vejret, løfter be- 
gejstret Blikket mod Himlen og udbryder: „Der er ingen 
anden Gud uden een, og Muhammed er hans Profet!** I 
himmelske Magter, I have hørt min inderlige Bøn, og I 
have givet mig Lov til at tage Resten af de Slag, til hvilke 
min stakkels Moder var dømt. Med Glæde tager jeg imod 
dem som et uvurderligt Vidnesbyrd om Eders Naade." Og 
med Udtrykket af den største Tilfredshed afklæder han sig, 
bevæbner to af sine Murider med tykke Nogajerpiske og 
befaler dem at give ham de manglende 95 Slag, idet han 
tilføjer, at den, der lader det mangle paa Iver ved Op- 
fyldelsen af Guds Vilje, er Dødsens. 

Uden at fortrække en Mine modtog Imamen de 95 
Piskeslag, der efterlod blodige Strimer paa hans Ryg, hvor- 
paa han rolig iførte sig sit Tøj og steg ned fra Moskeens 
Tag. Idet han traadte ind mellem Mængden, der var 
maalløs af Forbavselse over det mærkelige Skuespil, den 
havde været Vidne til, spurgte han rolig: „Hvor ere de 
Karle, for hvis Skyld min Moder har maattet udstaa en 
saa vanærende Straf, hvor ere Sendebudene fra Tschet- 
schnjaen?" 

„Her, her!" lød en Mængde Stemmer, og i et Nu bleve 
de ulykkelige Ofre slæbte hen for Imamens Fødder. Ingen 
tvivlede om, at Døden var dem vis, og flere Murider drog 
deres Sværd for at kunne være parate til at fuldbyrde 
Schamuils Dom. Med Ansigterne mod Jorden fremsagde 
Tschetschenserne hviskende de Bønner, Muhammedanerne 
bede, naar de mærke Dødens Komme, og vovede ikke at 
bede om Tilgivelse. Men med egen Haand rejste Schamuil 
dem op, befalede dem at fatte Mod og endte til alles For- 
bavselse den hele Scene med følgende Ord: „Vend tilbage 

til Eders Folk og fortæl dem som Svar paa deres uover- 
lagte Begæring alt, hvad I her have hørt og set!" 



Efter Indtagelsen af Achulgo værdigede Russerne ikke 
Schamuil nogen Opmærksomhed; først da de hørte, at 
Hadsehi-Muråd var gaaet over til ham, gjorde de igen 
Alvor af at bekæmpe Muridismen, og i Begyndelsen af 
1841 stillede Baron Rosens Efterfølger, Generalguvernør 
Golovifiy sig i Spidsen for en betydelig Styrke og rykkede 
ind i det Qendtlige Land, men Ekspeditionen mislykkedes 
ganske. 

Fra enhver Busk, ethvert Træ og enhver fremspringende 
KUppe faldt der Skud ; Dag og Nat blev Hæren foruroliget, 
men aldrig viste Fjenden sig i større Mængde, og aldrig 
kom det til en afgørende Kamp. Russerne brændte Byerne 
og Høstakkene, indfangede nogle Kvinder og Børn og be- 
mægtigede sig nogle Kvæghjorde, som de imidlertid stadigt 
maatte føre med sig, thi bag dem brød Fjenden overalt 
igen frem, som Havet lukker sig efter Skibet. Men næppe 
vare de russiske Tropper blevne fordelte i deres Vinter- 
kvarterer, før Schamuil viste sig paa den nylig forladte 
Krigsskueplads. Med Lynets Hurtighed kastede han sig 
ind i Kumykkernes Land, der stod under Russerne, brændte 
Byerne, gjorde et rigt Bytte, drev alt Kvæget sammen og 
naaede op foran Kisljar. 

Med et Par Hundrede Mand og to Kanoner gaar nu 
Fæstningens Kommandant imod ham, men bliver nedsablet 
med alle sine Folk, og Schamuil erobrer de to Kanoner. 
Konunandanterne i Fæstningerne Grosnaja og Tschervlenna, 
mellem hvilke Schamuil var trængt frem, rykke ud for at 
forene sig og afskære ham Tilbagetoget. Men før dette 
lykkes dem, er Schamuil paa Pladsen. De russiske Gene- 

raler ere kun et Par Verster fjernede fra hinanden; men 
som en Kile sender Schamuil sin Hær ind mellem Fjen- 
derne, formerer øjeblikkeligt tre Kolonner, angriber med 
de to Russerne til højre og venstre og fører under Be- 
skyttelse af den tredje lykkeligt hele Byttet, Fangerne og 
40,000 Stykker Kvæg op i Bjærgene. 

Ikke bedre gik det i det følgende Aar, og selv Grabbe, 
Sejrherren fra Achulgo, maatte ligge under for Schamuil. 

Medens denne rykkede frem mod Russerne i det syd- 
lige Daghestan, trængte Grabbe ind i Tschetschnjaen i 
Spidsen for den største Hær, der endnu var ført imod 
Bjærgboerne, og det var hans Hensigt at erobre Dargo. 
Men næppe var han trængt ind i Itschkeriens Skove, før 
han blev angreben af en af Schamuils NaYber, Schvatb- 
Mullah, der med stor Tapperhed spærrede ham Vejen. Da 
SchvaYb-MuUah imidlertid indsaa, at han til sidst vilde blive 
besejret af den mægtige Fjende ,. sendte han Bud efter 
Schamuil, der havde haft Held med sig i sin Kamp, men 
som straks vendte om for at redde Dargo. Han kom tids- 
nok til at gøre Grabbes Erobringsplaner til intet. For 
første Gang efter Achulgos Fald stod hægge de frygtede 
Feltherrer igen personligt overfor hinanden, og Slaget 
maatte blive afgørende for Schamuil. Det blev da ogsaa 
et af de blodigste og mest haardnakkede, der endnu vare 
leverede i Kavkasus, men Schamuil vandt en glimrende Sejr, 
og kun ved et mesterligt udført Tilbagetog frelste Grabbe 
Hæren fra fuldstændig Ødelæggelse. Dargo var reddet, og 
en stor Sejrsfest blev afholdt, da Schamuil holdt sit Ind- 
tog i Byen. 

I Temir-chan-schura udfyldte Grabbe Hullerne i sin 
Hær og rykkede atter mod Schamuil, der for anden Gang 
vandt en glimrende Sejr. Forfulgt af de sejrrigt frem- 
trængende Murider maatte Grabbe søge tilbage til Temir- 
chan-schura, og denne Gang vare hans Tab saa store, at 

der ikke kunde være Tale om at rykke ud igen. Saaledes 
endte Krigsaaret 1842. 

Kort efter bleve baade Golovin, Sass og Grabbe kaldte 
tilbage fra Krigsskuepladsen, og Golovins Efterfølger, von 
Neidhard, fik Befaling til blot at indtage en defensiv Stil- 
ling imod Bjærgboerne. 

Men medens Schamuil med den største Iver benyttede 
den Ro, Vinteren 1842 — 43 gav ham, til at vinde de syd- 
ligere Landskaber i Daghestan, der hidtil havde holdt sig 
noget tilbage, syntes man i Tiflis og Petersborg at være 
slaaet med Blindhed. Ikke engang de Huller, som Fjenden 
i Forening med Klimaet havde frembragt i de russiske 
Rækker, bleve udfyldte, idet man mente, at der var Tropper 
nok for den defensive Stilling. 

Det skulde imidlertid hurtigt vise sig, at man havde 
taget betydelig fejl. Næppe brød Foraaret 1843 frem, før 
Schamuil og hans Murider foruroligede Russerne paa alle 
Punkter, og Neidhard blev nødt til at sende den ene Jobs- 
post efter den anden til Petersborg. Her var man i høj 
Grad opbragt over den Haandfiild Folk, der med et saa- 
dant Held ikke alene formaaede at holde den russiske 
Kolos fra Livet, men endog slog dens Hære paa Flugt, 
overalt hvor de viste sig. Derfor besluttede Kejseren nu 
med alle de Kræfter, der stod til hans Raadighed, at under- 
trykke Schamuil og derved gøre en Ende paa Krigen. 

Hidtil havde vel c. 60,000 Mand deltaget i Kampen 
mod Schamuil, men ved at føre Tropperne fra det sydlige 
og vestlige Kavkasus til Krigsskuepladsen og forstærke 
dem med Regimenterne fra Odessa og Moskva steg de 
alene i Daghestan anvendte Troppemasser til en Styrke 
paa ikke mindre end 130,000 Mand. Herved troede man 
— i det mindste i det store Krigsraad i Petersborg — at 
kunne overvinde en saa ubetydelig Fjende som Schamuil, 
der ikke kunde stille mere end knap 30,000 Mand og nogle 

enkelte røvede Kanoner. Men ogsaa her gjorde man Reg- 
ning — uden Sehamuil. 

Felttoget, som v. Neidhard, der kendte Vanskelig- 
hederne, havde fraraadet, svarede langt fra til de For- 
ventninger, man i Petersborg havde næret til det. Et af 
de vigtigste Resultater var Erobringen af Tschirkei, hvis 
Indbyggere forsvarede sig med heltemodig Tapperhed. Det 
var en Kamp for Livet. De vidste, at de ikke for tredje 
Gang fik Tilgivelse, og først efter tre Ugers Kamp faldt 
Byen. Hvert Hus maatte erobres ved Storm, før Russerne 
ble ve Herrer over det Sted, hvor kort før den smukke, 
rige og blomstrende By havde staaet. 

For øvrigt undgik Sehamuil enhver Kamp, hvor Kano- 
nerne vilde faa Betydning; men overalt bleve Russerne 
foruroUgede. Naar de troede Skridt for Skridt at have 
erobret en Dal, stod Sehamuil pludseligt igen i Ryggen paa 
dem og havde atter fordrevet den efterladte Besætning. 
Paa gunstigt behggende Steder, særlig ved Overgange over 
Floder eller Bjærgkæder, kastede han sig med al Kraft 
imod dem, og de fik aldrig Lejlighed til at udfolde deres 
store Masser. Først efter store Ofre lykkedes det dem at 
faa Fjenden fordrevet fra hans stærke Stilling, men de 
kunde ikke forhindre, at han straks efter satte sig fast paa 
et nyt Sted, ofte i umiddelbar Nærhed af det gamle. 

I Rusland kastede man Skylden for ethvert Uheld paa 
„den tyske Pedant", som Russerne kaldte v. Neidhard, og 
i Foraaret 1845 blev han kaldt tilbage og efterfulgt af 
Fyrst Voronzof. 

Denne blev udrustet med en Fuldmagt, som ingen tid- 
ligere havde besiddet. Intet Krigsraad i Petersborg gav 
Fyrsten Regler for Krigens Førelse, thi den nye General- 
Statholder stod umiddelbart under Kejseren. 

Voronzof vidste, at den seje, udholdende Modstand 
hos Bjærgboerne alene skyldtes Schamuils Personlighed. 

Det var ham, der holdt sammen paa dem, og det var ham, 
der forstod at gøre Russernes Sejre betydningsløse. Vilde 
man derfor have Krigen endt, maatte man, saaledes som 
Grabbe havde gjort det ved Achulgo, indeslutte Schamuil 
i en Fæstning, om den saa var nok saa stærk, og tage 
ham selv til Fange. 

Fyrstens Opmærksomhed var derfor rettet mod Dargo, 
Schamuils Residens, den samme By, som Grabbe vilde 
have erobret i 1842, men hvor det var gaaet ham saa 
uheldigt. 

For ikke at lide samme Skæbne rykkede Voronzof 
frem ad en helt anden Vej end Grabbe og mødte næsten 
ingen Modstand. Selv de vigtigste Passer lod Bjærgboerne 
være ubesatte. Først ved Russernes Overgang over Sulk- 
Biddk (den nordostlige Del af de andiske Bjærge) ved 
Passet Perecai-Kirk satte de sig til Modværge, men trak 
sig dog hurtigt tilbage. Voronzof lod en Besætning paa 
8 Batailloner bhve tilbage for at forsvare Passet og drog 
videre, ned i Distriktet Gumbét. 

Ogsaa her trak Bjærgboerne sig tilbage for den sejr- 
rigt fremtrængende Russerhær og opgav endog Forsvaret 
af det andiske Pas, saa Russerne uden Sværdslag kunde 
rykke frem til Egnen omkring Byen AndL Her havde 
imidlertid Schamuil lagt hele Landet øde. Beboerne vare 
flyttede og havde bortført eller opbrændt alle Forraad, 
saa den store Russerhær hurtigt kom til at lide følelig 
Mangel paa Proviant og Fourage. Samtidigt begyndte 
Fjenden med Kraft at forurolige Russerne paa alle Sider, 
saa at disse uafbrudt maatte være' under Vaaben. Der 
befandt sig just dengang hos Voronzof flere Gardeofficerer, 
som Kejseren havde sendt til Kavkasus, for at de kunde 
lære Krigen at kende. Disse uerfarne, unge Mænd be- 
tragtede alt, hvad de hidtil havde hørt om Bjærgboernes 
Tapperhed, som overdrevent og kaldte Schamuil og hans 

Tilhænpere feje Uslinge, da de overalt havde trukket 
sig tilbage og endog havde forladt de fasteste Stillinger 
efter en ganske kort Modstand. Men nu saa de til deres 
Forfærdelse, at den kloge Schamuil var dem langt over- 
legen i den kavkasiske Krigskunst. Med fuldt Overlæg 
havde han i Begyndelsen ydet meget ringe Modstand og 
kun ladet den store Hær trænge dybere ind for saa meget 
lettere at kunne ødelægge den. 

Allerede efter faa Dages Forløb blev Russernes Stil- 
ling meget betænkelig. De led Mangel paa alt, og sam- 
tidigt besatte Schamuil Højderne rundt omkring Lejren. 
Voronzof rykkede ud for at fordrive Bjærgboernes tapre 
Fører, og det kom til en haardnakket Kamp, der endehg 
endte med Bjærgboernes Flugt. Men selv denne Kamp 
og den paafølgende Flugt viste sig at være en Krigslist, 
thi medens Russerne vare optagne af at forfølge Bjærg- 
boerne, lod Hadschi-Muråd den i Passet Pereval-Kirk efter- 
ladte Besætning springe over Klingen og afskar en be- 
tydelig Proviantforsynings- Afdeling Forbindelse med Hoved- 
hæren. 

Ganske vist bemægtigede Russerne sig igen Pass^; 
men Lesghierne forhindrede dog enhver Tilførsel af Proviant. 

Fyrst Voronzof tænkte allerede paa at vende om, da 
der endelig efter tre Ugers Forløb blev ført saa megen 
Proviant frem til Hovedhæren, at Felttoget kunde fort- 
sættes. 

Imidlertid havde Schamuil ladet alle Forraad og alt 
Gods føre bort fra Dargo, saa at Russerne, da de endelig 
efter store Anstrengelser og haarde Kampe naaede frem 
til den aabne By, intet fandt. Nu kom de igen til at Ude 
Mangel paa Le vnetsmidler , og Klilge v. Klukenau blev 
sendt bort med seks Batailloner for at hente Proviant. 
Imidlertid blev Russernes StiUing i Dargo mere og mere 
betænkelig, og Schamuil beskød endog Lejren med 

Kanoner. Men endnu værre gik det de seks Batailloner, 
da de kom tilbage med Proviant. Bjærgboerne angreb 
dem med stor Kraft og erobrede største Delen af den 
Proviant, der var bestemt for Hovedhæren. 

I den elendigste Forfatning naaede Resterne ind til 
Dargo, og mere nødtvungent end frivilligt brød nu Voron- 
zof op og tiltraadte Tilbagetoget, paa hvilket han fik Hjælp 
af General Freitag, hvorefter han uden større Uheld naaede 
ud af det Qendtlige Land. 

De russiske Blade gav Sejrsberetning efter Sejrsbe- 
retning, og i Tiflis og Petersborg fejrede man „Dargos 
Erobring", medens Resultatet af Felttoget i Virkeligheden 
var lig Nul. 

Allerede flere Gange havde Sehamuil opfordret Kabar- 
derne til at slutte sig til ham, men uden Resultat. Selv 
j om de nok kunde have haft Lyst til at følge Opfordringen 

( og understøtte deres Trosbrødre i Kampen mod de vantro, 

var det ugørligt. Da de beherskede Adgangen til den 
grusiske Militærvej, som det var saa vigtigt for Russerne 
at holde aaben, havde disse straks i Begyndelsen af dette 
I Aarhundrede lagt en Mængde Forter rundt omkring i 

Landet, saa det var Folket umuligt at røre sig. Kabar- 
j derne kom derved i en meget vanskelig Stilling. Sluttede 

I de sig til Sehamuil, vilde Russerne straks være over dem; 

og sluttede de sig til Russerne, maatte de frygte et Over- 
fald af Sehamuil. 

I Slutningen af 1845 sendte denne dem en sidste Op- 
fordring til at deltage i Kampen mod de vantro Mosko- 
vitter, og Proklamationen til Kabarderne giver en et Begreb 
om Schamuils begejstrede Veltalenhed og den Rigdom af 
kraftige Billeder, der stod til hans Raadighed. 

„Lovet være Allah, den Albarmhjertige, der lader sit 

Ords Kilde springe for os, som han lader Vandet frem- 

! vælde i Ørkenen for den tørstende Vandrer, og som har 

gjort os til Støtter i den sande Tros Tempel og til Vogtere 
af Frihedens Fakkel! 

I vaabenklædte Mænd i den store og lille Kabarda! 

For sidste Gang sender jeg Bud til Eder for at minde 
Eder om Eders Ed og for at opildne Eder til Kamp mod 
de vantro Moskovitter! 

Mange Sendebud har jeg allerede sendt til Eder, og 
mange Ord har jeg talt til Eder; men med Haan have I 
vist mine Sendebud fra Eder og ikke agtet paa mine For- 
maninger. Allah har derfor ogsaa givet Eder i Eders 
Fjenders Hænder og sendt Mord og Ødelæggelse over Eders 
A-uler, thi Profeten har sagt: „De, der ikke viUe tro, skulle 
af Gud blive behandlede som det usleste Kvæg." 

Sig ikke: „Vi tro og have altid holdt Profetens Lære 
hellig!" Sandelig, Gud vil vredes paa Eder for saadan en 
Løgn! Sig ikke: „Vi holde punktligt vore Bønner, rense 
os, give Almisser og faste efter Koranens Bud ! " Sandelig, 
sandelig siger jeg Eder: I ville dog komme til at staa med 
sorte Ansigter for Guds Dommersæde, Vandet vil blive til 
Smuds under Eders Hænder, Almisserne til Blodpenge og 
Bønnen til en Forbrydelse ; den sande troende bærer Troen 
i Hjertet og Sværdet i Haanden; thi den, som er stærk i 
Troen, er ogsaa stærk i Kampen! 

I ere værre end vore Fjender, thi de ere uforstandige 
og vandre i Mørket, men for Eder blev Sandhedens Lys 
tændt, og I have ikke fulgt det! 

Sig ikke: „Fjenderne have overrumplet og besejret os 
ved deres store Overmagt!" Hvor ofte skal jeg gentage 
disse Profetens Ord for Eder: „I troende, selv om de 
vantro komme imod Eder i store Skarer, saa vend dem 
ikke Ryggen, thi over hver den, der vender Ryggen til 
i Kampen, vil Guds Vrede komme, Helvede bliver hans 
Opholdssted, og det er i Sandhed en slem Rejse at fare 
derhen ! " 

Hvorfor have I tvivlet paa Sandheden af mine Ord 
og raere lyttet til Fjendens Trusler end til mine For- 
maninger? Gud selv har sagt: „O Profet, Du skal opildne 
de troende til Kampen; 20 standhaftigt udholdende af Eder 
skulle besejre 200, og 100 af Eder skulle besejre 1000 van- 
tro, thi de ere et uforstandigt Folk!" 

Gud har gjort det let for Eder, thi han vidste, at I 
ere svage. Havde I sluttet Eder til vort Forbund, vare I 
aldrig blevne Slaver af de vantro, og Berøringen med dem 
havde ikke besudlet Eder; men nu er det svært igen at 
rense Eder for Smudset! 

Var det mig, der samlede Bjærgstammeme, eller var 
det Guds Kraft, som gjorde et Under ved mig? — Profeten 
siger: „Du havde ikke kunnet forene deres Hjerter, om 
Du saa havde anvendt alle Jordens Skatte derpaa, men 
Gud har forenet dem, thi han er almægtig og alviis!" 

Tro dog ikke, at Gud er med Mængden! Gud er med 
de gode, og de gode ere altid færre end de slette. 

Se Eder om, og overalt ville I finde Bekræftelse paa 
Sandheden af mit Ord! 

Er der ikke færre ædle Heste end uædle, er der ikke 
færre Roser end Ukrudtsplainter, er der ikke færre ægte 
Perler end Sandkorn, er der ikke færre nyttige Dyr end 
Utøj, er ikke Guldet sjældnere end det uædle Metal, og 
ere ikke vi bedre end Guld og Roser, Perler og Heste og 
alle nyttige Dyr tilsammen, thi alle Jordens Skatte ere 
forgængelige, men os er et evigt Liv beskaaret! 

Men naar der er flere Ukrudtsplanter end Roser, skulle 
saa vi, i Stedet for at luge dem bort, taale, at de, idet de 
udbrede sig, kvæle de ædle Blomster? Og naar Fjenderne 
ere talrigere end vi, skulle saa vi, i Stedet for at hugge 
dem ned, taale, at de fange os i deres Snarer? 

Sig ikke: „Fjenderne have erobret Achvlgo, have ind- 
taget Tschirkei og ødelagt Bargo!"' Naar Lynet slaar ned 

i eet Træ, sænke saa straks alle Træer deres Kroner og 
styrte om af Frygt for, at Lynet ogsaa skal træflfe dem? 

O I lidet troende, gid I dog vilde tage Eksempel af 
Skovens Træer! Sandelig, Træerne skulde beskæmme Eder^ 
hvis de havde Tunger og kunde tale! 

Eller hvis en Orm søndergnaver en Frugt, raadne saa 
alle de andre Frugter af Frygt for, at ogsaa de maaske 
kunde blive angrebne af JJtøj? 

Lad det ikke undre Eder, at de vantros Antal forøges 
saa hurtigt, at de stadigt kunne sende nye Tropper i 
Marken, naar vi have ødelagt de gamle, thi jeg siger Eder: 
tusinde Paddehatte og Ukrudtsplanter skyde op af Jorden, 
før et godt Træ naar Modenheds fuldkomne Alder. 

Jeg er Frihedstræets Rod, mine Murider ere dets Stamme, 
og I ere dets Grene; men tro ikke, at det hele Træ 
maa gaa til Grunde, fordi een Gren visner! Sandelig, de 
visne Grene vil Gud afhugge og kaste i Helvedes Ild, thi 
han er den gode Gartner! 

Saa vend da . angerfulde tilbage og lad Eder igen 
optage blandt Troens sande Stridsmænd; min Naade og 
Beskyttelse skal i saa Fald tildeles Eder! 

Vedblive I derimod at tro mere paa de rødhaarede 
Kristenhundes lokkende Løfter end paa mine Formaninger, 
saa vil jeg opfylde, hvad Kcm-MvUah engang har lovet 
Eder: som mørke Uvejrsskyer skulle mine Hære da trække 
hen over Eders A-uler for med Magt at fremtvinge, hvad 
I nægte at gøre med det gode. Blod skal betegne min 
Vej, og Skræk og Ødelæggelse skal være mit Følge; thi 
hvor Ordets Magt ikke er tilstrækkeligt, der maa Ger- 
ningen staa hjælpende ved Siden! 

Guds Tjener Imamen SchamuU.^ 

Schamuil holdt Ord. Da Kabarderne ikke turde slutte 
sig til ham, brød han i Foraaret 1846 gennem to af 

Russernes Forsvarslinier og drog lige for Øjnene af den 
Armé, der skulde gaa imod ham, ind i Kabardaen, som han 
hærgede med Ild og Sværd, Inden Russerne fik sig be- 
sindede paa at afskære ham Tilbagevejen, var han, rigt be- 
læsset med Bytte, hjemme igen og velbeholden inde i 
Itschkériens tætte Skove. 

Indfaldet i Kabardaen er ubetinget ikke alene den 
dristigste Daad, Schamuil har udført, men den kækkeste 
Bedrift, der overhovedet har fundet Sted i Kavkasus. 

Russerne stod just i Begreb med at rykke frem imod 
Schamuils nye Residens, Vedén, men opgav denne Plan, 
da Fyrst Voronzof nu saa, at Sunscha-Linien i betydelig 
Grad trængte til at forstærkes, før man kunde tænke paa 
en virkningsfuld Indrykning i det fjendtlige Land. Der- 
efter vendtQ han sin Opmærksomhed mod de tætte Skove, 
der havde voldt saa meget Bryderi og været Aarsag til 
saa mangt et Nederlag. Tjære, Beg og Svovl blev bragt 
ned fra Odessa, og det var Hensigten ved Ildens Hjælp at 
faa lyst lidt op i de tætte Masser; men de første Forsøg 
belærte hurtigt Russerne om, at Løvtræer ikke fænge 
nær saa let som de harpiksrige Naaletræer. Man greb da 
til Øksens Hjælp; men det gik jo kun smaat, og det be- 
sværlige Arbejde gav i Virkeligheden intet Resultat. Eks- 
peditionen mod Vedén blev stadigt opsat, og i de mange 
Aar, Fyrst Voronzof stod i Spidsen for Hæren i Kavkasus, 
vandt Russerne ikke nogen nævneværdig Fremgang i Kampen 
mod Bjærgboerne. I 1854 nedlagde han Kommandoen, og 
samme Aar foretog Lesghierne det berygtede Indfald i 
AJasån-Dalen, ved hvilket Fyrst Tschavtschavadses og Fyrst 
Orbelianis Familier bleve tagne til Fange. 

Medens Fyrst David Tschavtschavadse som Komman- 
dant for en Afdeling regulære Tropper og georgisk Milits 
stod ved den nordlige Del af Floden Alasån for at imødegaa 

et Angreb fra Lesghiernes og Tschetschensernes Side, var 

17* 

Fyrstinden tilligemed sin Søster tagen ud til Tschavtscha- 
vadsernes Stamgods Zinondali, nogle faa Verster Sydost 
for Tdav, 

De to Søstre vare af høj Byrd. Deres Bedstefader var 
Georgiens sidste Konge, Giorgi XIII, og Bagratidernes 
kongelige Blod randt saaledes i deres Aarer. Fyrstinde 
Anna var 28 Aar og hendes Søster Barbara 2 Aar yngre, 
men allerede Enke efter General, Fyrst Ilja Orbdiani, der 
i 1842 som ung Officer havde udstaaet et meget haardt 
Fangenskab hos Schamuil. 

Da de høje Damer paa Zinondali vare uden Beskyttelse 
og gentagne Gange vare blevne advarede for Lesghiernes 
Indfald, gav Fyrstinde Anna endelig efter for Opfordringen 
om at vende tilbage til Tiflis; og den 4de Juli lod hun i 
Telav bestille Postheste til Afrejsen den næste Dag. Men 
Ulykken kunde ikke mere afvendes. Lesghierne havde 
allerede overskredet Alasån paa et ubevogtet Sted og over- 
faldt det forsvarsløse Slot Kl. 8 om Morgenen. 

Med Børn, Guvernanter og Tjenestepiger flygtede de 
ulykkelige Damer op i Slottets øverste Etage, og en gammel 
Tjener begyndte at oversave Trappen for derved at spærre 
Vejen for Fjenden; men Fyrstinde Anna standsede ham i 
hans Arbejde, for at de ikke skulde være redningsløst for- 
tabte, hvis Lesghierne stak Ild paa Slottet. I den største 
Spænding afventede de Begivenhedernes Gang, medens den 
raa Bande svælgede i Plyndringen af den underste Etages 
20 Værelser. Endelig slog Afgørelsens Time, Døren til 
deres Opholdssted blev slaaet ind, og som vilde Dyr 
kastede Røverne sig over deres Bytte, slæbte dem ned 
ad den skrøbelige Trappe, der styrtede sammen bag dem, 
stak Slottet i Brand, kastede Fangerne op paa Hestene og 
forsvandt i Bjærgene hinsides Alasånfloden. 

Fyrst Tschavtschavadse, der i det fjerne havde set 
Genskinnet af det brændende Slot, satte med Fortvivlelsens 

Raseri efter de flygtende Lesghiere, men kunde ikke ind- 
hente dem, og snart vare disse i fuldstændig Sikkerhed. 

I alskens Vejr og kun iførte de allernødvendigste 
Klædningsstykker bleve Fangerne førte dybere og dybere 
ind i det vilde Bjærgland. Fyrstinde Anna maatte dele 
Hest med en af Røverne, og medens hendes ene Arm var 
bunden til Rytterens Bælte, holdt hun sin lille, knap 4 
Maaneder gamle Lydia i den anden; men ved en uventet 
Bevægelse af Hesten tabte hun Barnet. I den største For- 
tvivlelse bad hun sin Ledsager om at standse, for at hun 
kunde faa sit Barn frelst, men han var ubønhørlig — og 
den lille blev liggende. De andre Børn vare stukne ned 
i uldne Tværsække, der hang over Ryggen paa Hestene, 
men da en af dem græd af Sult og Tørst, maatte Moderen 
med egne Øjne se paa, hvorledes en Lesghier, der blev 
ked af Barnets Skraalen, tog det ved det ene Ben og knuste 
dets Hoved mod en Klippevæg, hvorefter han kastede det 
ned i Afgrunden. 

Efter 22 Dages forfærdelige Lidelser naaede Fangerne 
endelig til Schamuils Residens Vedén, hvor der ventede 
dem et strengt Fangenskab, som efter deres egne mundt- 
hge Meddelelser er udførligt beskrevet af Verderevski i 
hans Bog om Familierne Orbelianis og Tschavtschavadses 
otte Maaneders Fangenskab hos Schamuil (2det Oplag 1857, 
480 Sider i 8vo, paa Russisk). 

Schamuil forlangte først 5 Millioner Sølvrubler (ca. 14 
Mill. Kr.) i Løsepenge for de højfornemme Fanger fra 
Zinondali, men gik efter en Maaneds Underhandling ned 
til 1 MiUion og nøjedes til sidst med 40,000 Sølvrubler 
(ca. 112,000 Kr.), imod at hans Søn Dshemal-Eddin blev 
given ham tilbage. Denne var som syvaarig Dreng falden 
i Russernes Hænder ved Indtagelsen af Achulgo og var nu 
efter at have gennemgaaet en Militærskole i Petersborg 
ansat som Officer i et Ulanregiment. Af Interesse for de 

fyrstelige Familiers Udlevering gav da Kejser Nikolaus 
Befaling til, at han skulde sendes hjem til Faderen; men 
det er vel et Spørgsmaal, om den unge Mand, der var 
bleven vant til Livet i Rusland, betragtede denne Hjem- 
sendelse som en Lykke. Imidlertid skulde han ikke over- 
leve den ret længe, thi et Par Aar senere døde han. 

Indfaldet i Alasån-Dalen , under hvilket Lesghieme 
endog havde Dristighed til at rykke saa langt frem, at de 
kun vare en Dagsrejse fra Tiflis, er ligesom en sidste Op- 
blussen af Bjærgboernes gamle Kraft. Da Russerne under 
Krimkrigen havde god Brug for deres Tropper andetsteds, 
indstilledes Krigen i Kavkasus ; men Landet var altfor med- 
taget, til at Schamuil kunde drage den Fordel af Vaaben- 
stilstanden, som han havde ønsket. 

Da derfor Russerne efter Fred^i i 1856 med fornyet 
Kraft optog Kampen imod ham, var det kun et Tidsspørgs- 
maal, naar han maatte overgive sig. 

Medens Russerne stadig kunde udfylde Hullerne i 
deres Rækker og sende den ene Hær efter den anden ned 
imod Bjærgboerne, havde Schamuil kun een Hær, der, 
efterhaanden som Tiden led, maatte blive mindre og mindre. 
Da Fyrst Barjåtinski i 1856 var bleven udnævnt til General- 
guvernør over Kavkasus, indskrænkedes Schamuils Magt- 
omraade mere og mere, den ene fjendtlige Stilling efter 
den anden faldt i Russernes Hænder, og de undertvungne 
Folk rejste sig ikke mere. Tættere og tættere sluttede 
Russerne sig om Bjærgboernes gamle Fører, der saa længe 
havde holdt dem Stangen, men nu maatte vige. Den Ilte 
August 1858 led han et haardt Nederlag ved Argunpassel, 
hvorefter han i Begyndelsen af 1859 sendte et Nødraab 
til Evropa — hvilket dog var forgæves. 

Efter to Ugers Belejring blev Vedén erobret den Iste 
April 1859, og Schamuil trak sig med nogle faa trofaste 
Tilhængere tilbage til den stærke Klippefæstning Gun)b, 

der ansaas for uindtageb'g, og som han i Forvejen havde 
udset til sit sidste Tilflugtssted. 

Da Russerne havde undertvunget de omboende Stam- 
mer, rykkede de frem mod Gunib, og den 10de August 
1859 blev Bjærget omsluttet fra alle Sider. 

Gunib har i sit Grundrids nærmest Form af en Guitar, 
naar man tænker sig Halsen borte, og sænker sig fra Vest 
til Øst ned mod Kara-Koisus venstre Bred. Det ligger 
isoleret midt i en Gruppe af lavere Bjærge, som det fuld- 
stændigt behersker, og er ved Foden godt 8 Mil i Omkres. 
Skraaningeme ere overordentlig stejle , mere end 45 ^, og 
hæve sig til en Højde af 3500 Fod, hvor de fortsættes i en 
flere Hundrede Fod høj, lodret Klippemur, der paa alle Sider 
omgiver det øvre, 2 Kv.-Mil store Plateau, soni igen ligger 
noget lavere. Paa det højest liggende, vestlige Parti ud- 
springer en lille Bjærgstrøm, der bruser over Plateauet og 
i flere Kaskader styrter ned i Koisu. En eneste Fodsti 
fører op paa Bjærget fra Bredden af Kara-Koisu og er paa 
et Sted indsnævret ved høje Granitklipper. Her lod Scha- 
muil Vejen spærre ved en Tværmur, forsynet med Skyde- 
skaar. Paa de andre Sider af Bjærget findes flere af Regnen 
udvadskede Kløfter, som dristige Klatrere nok kunne benytte, 
men for Øjet ser det ud til at være umuligt at komme 
frem ad disse Veje. 

Indenfor den øverste, naturlige Mur fandtes en A-ul, 
flere Gaarde, Møller, en lille Birkeskov, Græsgange og Ager- 
land, kort sagt alt, hvad der er nødvendigt til Livets Op- 
hold, og med en Forsvarsstyrke paa 1500 Mand vilde Stedet 
virkelig have været uindtageligt; men Schamuil havde ikke 
mere end 400 Mand og 3 Kanoner. Selv med dette lille 
Antal Forsvarere var Stillingen imidlertid overordentlig 
stærk. 

Den 17de August sendte Schamuil en Parlamentær til 
General, Baron Wrangel, der foreløbig havde ledet Belej- 

ringen, og bad om en Vaabenstilstand ; men den 18de ind- 
fandt den øverstbefalende, Fyrst Barjåtinski, sig ved Hæren, 
og straks bleve Underhandlingerne om Gunlbs Overgivelse 
paabegyndte, men førte ikke til noget Resultat. Muridis- 
mens gamle Fører kunde ikke bekvemme sig til at op- 
give den Sag, han havde kæmpet for hele sit Liv, og 
afbrød Underhandlingerne med de Ord: „Gunib er et højt 
Bjærg; jeg sidder paa dets Top! Over mig og endnu 
højere oppe er Allah. Russerne staa dernede, lad dem 
storme!** 

Den 23de August blev Ledelsen af Angrebet paa Gunib 
betroet Generalerne, Baron Wrangel og Ingeniør Kessler^ 
og den 24de indtog Fyrst Tarchanofs Afdeling Haverne paa 
Bjærgets nordlige Side. Natten mellem den 24de og 25de 
August besteg de utaalmodige og dristige Soldater sam- 
tidigt Bjærgets nordlige og sydlige Skraaning, og det paa 
Steder, som Bjærgboerne ansaa for utilgængelige. Som 
Gemser klatrede de fra det ene fremstaaende Klippestykke 
til det andet, og ved Daggry viste først de frivillige af 
Regimentet Apscheron og straks efter hele Bataillonen sig 
paa Bjærgets nordvestlige Top, godt en Mil fra A-ulen» 
De bleve først opdagede, da de vare komne helt op, og 
der opstod stærk Bevægelse blandt de belejrede. Alle ilede 
de hen til det truede Sted, men samtidigt viste Regimen- 
terne Georgien og Samur sig paa den sydostlige Side* 
Flere Miu'ider, som forudsaa deres Undergang, styrtede sig 
ind imod Russerne og bleve stødte ned; Resten flygtede 
ind til A-ulen, hvor ogsaa Schamuil indesluttede sig med 
sin Familie. 

Ved Middagstid kom Fyrst Barjåtinski selv til Stede 
paa Kamppladsen og opfordrede Schamuil til straks at 
overgive sig. Fjorten Batailloner omsluttede den lille A-ul, 
i hvilken der endnu opholdt sig henved hundrede Murider, 
for hvem det var umuligt at slaa sig igennem. Efter to 

Timers Vaklen kom den gamle Imam ud af A-ulen og 
overgav sig paa Naade og Unaade. 

I den lille Birkeskov paa Gunib ser man endnu i den 
Klippeblok, paa hvilken Fyrst Barjåtinski sad, da han 
modtog Schamuil, følgende Indskrift: 

1859 

d. 25. Aug, Kl. 4 Efterm. Fyrst Barjåtinski. 

Med Indtagelsen af Gunib endte den haardnakkede 
Kamp i det østlige Kavkasus, og da først Schamuil var be- 
sejret, var det en let Sag for Russerne at overvinde Tscher- 
kesserne i Vesten. Allerede i December 1859 overgav deres 
Anfører, Muhammed Amin, sig, og i 1864 endte Krigen 
i Kavkasus med de fleste Tscherkesseres Udvandring. 



Efter at Schamuil havde overgivet sig, blev han syg^ 
rimeUgvis som Følge af den stærke aandelige Bevægelse, 
han var kommen i, og maatte paa Vejen til Rusland op- 
holde sig nogen Tid i Temir-chan-schura, hvor han mod- 
tog flere Beviser paa Bjærgboernes Agtelse og Kærlighed* 
Da han var kommen sig, førtes han, ledsaget af sin Søn 
KoM-Muhammsd og flere af sine nærmeste Murider over 
Petrovsk og Mosdok til Stavropol, der gjorde stærkt Ind- 
tryk paa ham ved sin Størrelse, saa man kan tænke sig, 
hvilke smaa Forhold han har været vant til. 

Overalt strømmede Folk til for at se den berømte 
Fange, og der blev sunget Sange og afbrændt Fyrværkeri 
til hans Ære. Alhgevel kunde han ikke rigtig tro, at han, 
som Russerne havde lovet, skulde blive ført frem for Zaren, 
og han var meget bange for, at han skulde blive bragt 
direkte til Sibirien. Paa Rejsen fra Stavropol fulgte han 

derfor meget nøje med paa Kompasset, og enhver lille 
Bevægelse mod Øst ængstede ham. 

Den 15de Septbr. naaede Fangerne Tschugujef, der ligger 
5 Mil fra Gharkofy og hvortil Zaren allerede var ankommen. 
Den Dag var Schamuil blegere end sædvanhgt. Han havde 
begyndt at faa Begreb om, hvilket mægtigt Rige han havde 
kæmpet mod, og han kunde ikke tænke sig, at Zaren kunde 
tilgive ham de Grusomheder, han havde begaaet mod 
mange russiske Fanger. Imidlertid bleve baade han og 
hans Ledsagere meget glade over, at det blev dem tilstedt 
at træde fuldt bevæbnede frem for Kejseren. 

Alexcmder II modtog dem meget naadigt, og idet han 
henvendte sig til Schamuil, sagde han: 

„Jeg er meget glad over, at Du nu endelig er i Rus- 
land, og det gør mig kun ondt, at det ikke er sket før. 
Du skal ikke fortryde, at Du har overgivet Dig til mig, 
jeg skal sørge kongeligt for Dig, og fra nu af skulle vi 
leve sammen som Venner!" 

Derpaa steg Kejseren ned fra sin Trone og omfavnede 
og kyssede Schamuil. 

Denne Modtagelse gjorde et dybt og uudsletteligt Ind- 
tryk paa den gamle, fanatiske Russerfjende, der fra dette 
Øjeblik af blev som et and«t Menneske. Naar man senere 
spurgte ham om, hvad der havde gjort mest Indtryk paa 
ham i Rusland, lød Svaret altid: „Kejserens naadige Mod- 
tagelse!" 

Efter Audiensen overværede Schamuil Revuen sammen 
med Kejseren og glædede sig særlig ved Synet af Ulanerne, 
Dragonerne og Husarerne. Derefter fulgtes han med Kej- 
seren til Gharkofj der om Aftenen blev illumineret. Her 
blev der ogsaa givet et stort Bal til hans Ære; men da 
han og hans Ledsagere saa Damernes Dragter, vendte de 
sig om og gav sig til at bede. 

Senere udtalte han sin store Forundring over at se 
Herrer og Damer danse sammen; men da man spurgte 

ham, om Damerne behagede ham, svarede han: „Ikke alle, 
de unge!" 



„Men tillader nu din Tro Dig at være i fremmede 
Kvinders Selskah?" 

„Jeg er selv min Tros Lov, og det er mig tilladt!** 

Da man sent paa Aftenen spurgte ham, om han ikke 
var træt efter den bevægede og anstrengende Dag, svarede 
han: „I H. M. Kejserens Nærværelse mærker man ikke 
Træthed!" 

„Saa glad som Schamuil var denne Aften, saa vi ham 
ikke i Kaluga!" siger hans Biograf, GeneraUnde Tschit- 
schagof, „men hvor ofte har han ikke senere hos os med 
Taarer i Øjnene omtalt Kejserens naadige Modtagelse!" 

Fra Charkof gik Rejsen til Kur sk, hvor Operaen „Na- 
jaden" blev opført til Ære for Fangerne. Skønt den var 
alt andet end tragisk, brast dog Schamuil og hans Led- 
sagere i stærk Graad ved at se den. Den følgende Dag 
ønskede Kasi-Muhammed at blive ført ud til den Flod, af 
hvilken han om Aftenen havde set Najaderne dukke op, 
og blev en Del skuffet, da man ikke kunde opfylde dette 
Ønske. 

Schamuils Rejse op gennem Rusland lignede noget et 
Triumftog. Overalt viste man ham den største Ærbødig- 
hed, og i de større Byer blev der opført Operaer til Ære 
for ham. Han maatte i disse Dage tit tænke paa sin Søn 
Dshemal-Eddin, og hvad han havde fortalt om Rusland. 

Den 22de Septbr. kom han til Moskva, og Dagen efter 
hilste han her paa den gamle General Jerniolof, der havde 
haft Overbefalingen i Kavkasus paa Mullah-Muhammeds 
Tid og ført det første Slag imod Muridismen, medens denne 
endnu var i sin Vorden. Desværre findes der ikke nogen 
Beretning om dette interessante Møde. 

Den 26de Septbr., en Maaned efter Afrejsen fra Gunib^ 
naaede Schamuil Petersborg, hvor Oberst Boguslafski blev 
ham attacheret for at vise ham Byens Seværdigheder. 

For øvrigt blev Kaluga, Nordvest for Tula, anvist ham 
til Opholdssted. Her opførtes en smuk treetages Byg- 
ning for ham og hans Familie, og Kejseren tilstod ham 

en aarlig Pension paa 10,000 Sølvrubler (godt 28,000 Kr. i 
danske Penge). 

Da man i Petersborg viste ham en Model af Kavkasus, 
betragtede han den med stor Interesse, og idet han pegede 
paa det Sted, hvor Himri skulde ligge, sagde han: „Der 
er jeg født!" I Zarskoj Sjélo saa han et Billede af Kristus 
og udbrød da: „Han har lært Eder meget smukt, jeg maa 
ogsaa bede til ham. Gid han maa gøre mig lykkelig!" 
Et saadant Udsagn lyder mærkeligt i en Muhammedaners 
Mund, men Schamuil kendte ikke alene Jesus fra Koranen, 
men ogsaa fra Evangelierne, som han havde benyttet ved 
en kritisk Revision af denne. 

Overalt viste han megen Takt og vandt i høj Grad 
Russernes Interesse og Sympati. „Hvor han dog er en 
elskelig gammel Mand!" sagde alle om ham. 

Ved Afrejsen til Kaluga fulgte en Mængde Mennesker 
ham til Banegaarden for at tage Afsked med ham. 

Rørt over den Ære, der vistes ham, traadte han ud 
paa Jærnbanevaggonens Platform og hilste til alle Sider, 
hvorefter han paa Arabisk henvendte sig til Oberst Bo- 
guslafski og sagde:* „Jeg kan ikke med Ord udtrykke mine 
Følelser, dertil ere de for dybe og inderlige; men sig til 
dem, at deres Opmærksomhed glæder mig i den Grad, at 
jeg end ikke i det lykkelige Aar 1843 i Daghestan følte 
en lignende Glæde!" 

Den 10de Oktbr. kom Schamuil til Kaluga, og det blev 
da tilladt Kasi-Muhammed at rejse ned og hente Familien 
i Temir-chan-schura. 

I den Anledning skrev Schamuil følgende Brev til 
Fyrst Barjåtinski: 

„Fyrst-Guvernør! 

Min Søn rejser ned til vor Familie i Kavkasus, og 
jeg benytter mig af denne Lejlighed til at bevidne Dig 

min dybtfølte Tak og Anerkendelse for den Omhu og 
Venlighed, Du har vist mig. Jeg forstaar og føler, at 
jeg kun har Dig at takke for Kejserens Naade. Han 
beroligede mig meget, da han sagde, at jeg ikke skulde 
fortryde, at jeg havde underkastet mig Rusland. Kejser- 
inden, den kejserlige Familie og de højeste Embeds- 
mænd viste mig de største Hensyn, og for alt dette 
er jeg Dig forbunden. Kejseren har anvist mig Ka- 
luga til Opholdssted, og her er der blevet beredt mig 
en smuk og bekvem BoUg. Dine Brødre, som jeg saa 
i Petersborg, vare overordentlig imødekonunende imod 
mig. Jeg var med dem i Logen i Teatret. Min Søn 
Kasi-Muhammed rejser nu med Kejserens Tilladelse 
til Schura for at bringe vor Familie til Kaluga. Jeg 
beder Dig yde den samme Hjælp ved deres Afrejse 
som ved vor. Jeg har hørt, at Du er syg, og dette 
har smertet mig meget. Af mit ganske Hjerte beder 
jeg Gud atter gøre Dig rask. Jeg og hele min FamiUe 
ville aldrig glemme dine Velgerninger, glem Du heller 
ikke os, hvis vi skulde blive nødte til at henvende os 
til Dig om et eller andet. 

Guds Tjener, Ima/men SchamuU, 

Den Ilte Oktbr. 1859, Kaluga.** 

Schamuil var meget tilfreds med Opholdet i Kaluga, 
der mindede ham om Tschetschnjaen ; men for hver Dag, 
der gik, blev han mere og mere ængstelig for sin Familie 
og var bange for, at hans Yndlingshustru Schuanaia, en 
Armenierinde fra Mosdok, skulde vende tilbage til Kristen- 
dommen, da hendes Familie let kunde konmae til hende i 
Schura. 

„Og om nu Schuanata virkelig gik over til Kristen- 
dommen," sagde Oberst Boguslafski en Dag til ham, „vilde 
Du saa ikke beholde hende som din Hustru?" 

„Jo!" svarede Schamuil hurtigt. 

„Men tror Du saa, hun godvillig vilde komme tilbage 
til Dig?" 

Schamuil tav, men svarede lidt efter med haard 
Stemme: „Ja hun vilde!" 

Da Schamuil interesserede sig meget for Læsning, 
læste Oberst Bpguslafski flere Ting for ham og oversatte 
blandt andet Verderevskis tidligere nævnte Bog om Fyrst- 
inderne Orbelianis og Tschavtschavadses otte Maaneders 
Fangenskab hos ham. Han bekræftede hvert Ord i denne 
Beretning og fortalte, at hans Hustru Zaidata i lang Tid 
alene havde givet de fangne Fyrstinder Vand og Løg at 
leve af. „Nu først indser jeg," fortsatte han, „hvor haardt 
hun behandlede dem, og jeg syntes dog dengang, hun be- 
handlede dem meget godt. Jeg ser her i Kaluga to Fanger 
fra Kavkasus. De gaa frit omkring, modtage Understøttelse 
af Zaren, lære, hvad de ville, og bo i deres egne Huse. Paa 
den Maade behandlede jeg ikke de russiske Fanger. Dette 
føler jeg saaledes, at jeg ikke kan udtrykke det." En 
anden Gang sagde han til Boguslafski: „Deres Drenge 
glæde sig over at se mig som Fange; men de bære ikke 
Nag til mig og ønske mig intet ondt. Dette er meget 
godt; men hos mig var det ikke saadan. Mine Drenge 
kastede Snavs paa Fangerne og vilde have dræbt dem, 
hvis de havde faaet Lov dertil. Jeg vil skrive til dem og 
sige dem, at det var slet." 

Senere besøgte Schamuil atter Petersborg, ved hvilken 
Lejlighed han forærede Kejseren en kostbar Schaska. Da 
han bad Kejseren, om han maatte tage til Mekka, svarede 
denne, at det straks skulde bUve taget under Overvejelse. 
Men da Schamuil hørte, at Kavkasus endnu ikke var helt 
erobret, fortrød han, at han havde bedt om at faa Lov til 
at rejse til Mekka, og skrev straks til Kejseren for at tage 



272 

sin Ansøgning tilbage. Til Fyrst Barjåtinski skrev han 
samtidigt følgende Brev: 

„Jeg rødmer af Skam for H. k. Majestæt og for 
Dig Fyrste! Og jeg fortryder, at jeg udtalte Ønsket 
om at komme til Mekka. Jeg sværger ved Gud, at jeg 
ikke vilde have udtalt mit inderligste Ønske, dersom 
jeg havde vidst, at Kavkasus ikke var- bragt fuldstæn- 
digt til Ro. Jeg vilde ikke have talt, for at ikke 
Kejseren og Du Fyrste skulde have troet noget slet 
om mig! Dersom jeg lyver, da ramme Guds StJaf 
baade mig og min Slægt. 

Guds Tjener y Imamen SchamuU,^ 

Da Oberst Runovski afløste Boguslafski som Schamulls 
Attacherede, var Imamen meget bevæget og sagde til Ru- 
novski: „Jeg er her i et fremmed Land og kender ikke 
Eders Sprog, Eders Sæder og Skikke, derfor er jeg ikke 
den gamle Schamuil, men en lille Dreng, som ifølge Guds 
Vilje er bleven forældreløs og trænger til en Ammes Om- 
sorg. Jeg vil derfor bede Dig om at holde af mig, som 
en Amme plejer at holde af sit Barn, og jeg lover Dig, at 
jeg ikke alene vil holde af Dig, som Barnet holder af sin 
Amme, men som den gamle Schamuil kan holde af et 
Menneske ! " 

„Vi have her i Rusland" — svarede Runovski — „et 
Ordsprog, der siger: „Naar Barnet ikke græder, tror 
Moderen, at det ikke trænger til noget!"" 

„Det Ordsprog have vi ogsaa hos os," sagde Imamen, 
„og naar jeg altsaa ikke græder, saa ved Du, at jeg ikke 
trænger til noget." Han lo og fortsatte: „Naar jeg trænger 
til noget, skal jeg naturligvis nok give mig til at græde!*' 

Desværre blev den elskværdige Runovski afløst af 
Oberst Prsjezlafski, der var i høj Grad ubehagelig imod 
Schamuil, hvem han aldrig lærte at forstaa. Han blandede 

sig i alle private Anliggender og benyttede enhver Lejlig- 
hed til at lade Schamuil føle, at han var Fange. Den 
gamle Imam følte sig dybt krænket og vilde til sidst ikke 
tale med Prsjezlafski. Enhver Forhandling imellem dem 
maatte føres ved en Mellemmand. Da Kejseren fik dette 
at vide, afskedigede han straks Prsjezlafski, der blev efter- 
fulgt af Schamuils gode Ven, General Tschitschagof. Scha- 
muil var henrykt og skrev straks til Petersborg for at ud- 
trykke sin Glæde over Byttet. 

Senere har Prsjezlafski givet en Skildring af Schamuil, 
men den er næppe meget paalidelig, da han manglede 
enhver Betingelse for at kunne forstaa en saadan Karakter. 
Generalinde Tschitschagof, der som nær Slægtning af de 
tidligere omtalte Fyrstinder Tschavtschavadse og Orbeliani 
kunde have personUg Grund til at være forud indtagen 
imod Bjærgboernes gamle Fører, giver derimod et meget 
tiltalende Billede af den gamle Imam, med hvem hun og 
hendes Mand dagligt vare sanunen i en Række af Aar. 

Det første Møde med Schamuil skildrer him saaledes: 

„Med en stolt Holdning og med et aabent og dristigt 
Blik gik den tidligere frygtelige Imam imod mig. Han var 
af høj Vækst med harmonisk udviklede Lemmer og med 
et alvorligt, dybt tænkende, roligt Udtryk i det lidt brun- 
lige Ansigt med de regehnæssige Træk og det smukke, 
hvide Skæg. 

Jeg rakte ham Haanden, men idet han førte hægge 
Hænder til Hjertet, udtalte han sin Beklagelse over, at 
hans Tro forbød ham at tage en fremmed Kvinde i Haanden. 
— Hans Tale var fuld af Ild og vedblev til hans sidste 
Stund at være i høj Grad poetisk." 

Under sit Ophold i Kaluga gik Schamuil aldrig ud om 
Aftenen. Om Formiddagen besøgte han derimod tit sine 
Bekendte, og det var ham en stor Glæde at omgaas Børn, 
Naar han talte med dem eller kælede for dem, fik hans 

Ansigt et ualmindelig blidt og smukt Udtryk. — Han havde 
strengt forbudt den kvindelige Del af sin Familie at besøge 
nogen i Kaluga. End ikke Generålinde Tschitschagof kunde 
fonnaa ham til at give sine 3 Hustruer Lov til at besøge 
hende, skønt hun lovede, at Huset skulde være lukket for 
alle Mænd. Ingen af hans Hustruer eller Døtre beklagede 
sig imidlertid over denne Indespærring, og alle vare enige 
om at rose Imamen. 

Da Generalinde Tschitschagof under et Besøg i Haremet 
berørte det uheldige ved Flerkoneriet og mente, at det let 
maatte give Anledning til Jalousi, svarede Schuanata: „Aah! 
Imamen er saa kærhg og god imod os alle, at der ikke 
kan være Tale om Jalousi imellem os!" For sit eget Ved- 
kommende havde nu Schuanata let ved ikke at kende til 
Jalousi, da hun, hvad hun ogsaa selv vidste, var Imamens 
Yndhngshustru. 

Da Schamuil holdt meget af Musik, havde Oberst Ru- 
novski foræret ham en Lirekasse, der var ham til megen 
Adspredelse, saa meget mere, som hans Øjne vare saa 
svage, at han ikke kunde taale at læse meget. For øvrigt 
var han meget videbegærlig og benyttede enhver Lejlighed 
til at forøge sine Kundskaber. Efter at Talen engang var 
falden paa Astronomien, og han havde fremsat sin For- 
modning om, at der var 7 Himle, fulgte han med stor 
Interesse Forklaringen af et Stjernekort og Fortællingen 
om Planeterne. Da han hørte Tale om Maanen, gik han 
ind i et andet Værelse for at bede, men vendte snart efter 
tilbage og tog med Liv og Interesse atter Del i Under- 
visningen. 

Ved den nuværende Kejsers Formæling med Prinsesse 
Dagmar var Schamuil for tredje Gang i Petersborg. 

Da Datteren Nafizata, der var gift med Abd-ur-Rach- 
mcm, blev syg og døde, holdt Schamuil selv Gudstjeneste 
ved den elskedes Baare og fik straks Kejserens Tilladelse 

til at sende Liget hjem til Fædrelandet, Med Tilladelsen 
fulgte Dækning af Omkostningerne ved Forsendelsen, og 
Schamuil blev stærkt bevæget over Kejserens Naade. 
Kvinderne, der ikke kunde taale Klimaet i Kaluga, fik ved 
samme Lejlighed Lov til at vende tilbage til Kavkasus, 
hvor de kom sig. 

Fra nu af gik Schamuil meget lidt ud, og det var 
tydeligt at se, hvorledes Smerten oyer Datterens Død 
nagede ham. Den Tanke kom mere og mere op i ham, 
hvorledes han bedst kunde udtrykke sin Taknemmelighed 
mod Kejseren, og en Dag udbrød han i General Tschi- 
tschagofs Nærværelse : ;,Hvorledes kan jeg bedst vise, hvor 
højt jeg elsker Kejseren?** 

;,Den bedste Maade^ hvorpaa Du kan aflægge Bevis 
paa din Hengivenhed for Herren og Kejseren, er, at Du og 
hele din Familie aflægge undersaatlig Troskabsed!" 

Schamuil fulgte med Glæde dette Raad, og General 
Tschitschagof telegraferede straks til Krigsministeren, 
medens Schamuil henvendte sig til Kejseren i følgende, 
egenhændigt paa Arabisk skrevne Brev: 

„Du, store Kejser, har med Vaabenmagt overvundet 
mig og de kavkasiske Folk, der vare mig undergivne ; men 
med dine Velgerninger har Du besejret mit Hjerte! Som 
den med Velgerninger overøste svage, gamle Mand har det 
været min hellige Pligt at lære Børnene Hengivenhed for 
Rusland og dets retmæssige Herskere. Jeg har lært dem 
at nære en evig Taknenmielighed mod Dig, Herre, for alle 
de Velgerninger, med hvilke Du bestandigt har overøst 
mig, og jeg har paalagt dem at være de russiske Zarers 
trofaste Undersaatter og deres nye Fædrelands flittige 
Tjenere. 

Giv mig Ro i min Alderdom og tillad mig og mine 
Børn at aflægge undersaatlig Troskabsed. Jeg er beredt 
til at aflægge den offentligt, hvor Du befaler det. 

Til Bevis for Oprigtigheden og Renheden af mine 
Tanker Vil jeg sværge ved den almægtige Gud og hans 
store Profet Muhammed og aflægge Eden paa den hellige 
Koran ved min nylig afdøde, højt elskede Datters Lig. 

Tilstaa mig, Herre, denne min oprigtige Bøn!" 

Inden denne Sag var bleven ordnet, døde pludseligt 
General Tschitschagof, og Schamuil var den første til at 
trøste hans Enke, j hvis store Sorg han tog oprigtig Del. 

Den 26de August 1867 aflagde SchamuU, hans Sønner 
Kasi'Muhammed og Schafi-Muha/mmed samt hans Sviger- 
sønner endelig i Adelsforsamlingens Sal i Kaluga Eden 
paa undersaatUg Troskab mod Rusland. Schamuil ønskede 
at rejse til Mekka, Sønnerne og Svigersønnerne at gaa i 
russisk Tjeneste. 

Kort efter fik Fyrst Barjåtinski udvirket, at han kom 
til Kijef, da han ikke saa godt kunde taale KUmaet i 
Kaluga. I 1870 fik han den ønskede Rejsetilladelse, .og 
Kasi-Muhammed fik Lov til at følge ham til Odessa. Herfra 
havde han ikke nogen russisk Ledsager med paa Rejsen. 

Fra Mekka tog han til Medina, og herfra sendte han 
Hs. k. Højhed Storfyrst Michail NikolaijevUsch , den da- 
værende General-Guvernør over Kavkasus, følgende paa 
Arabisk skrevne Brev: 

D. 2den Sicade 1287 i den heUige Stad Medina. 

Deres k. Højhed ! 

Jeg ønsker Dem Magt og Ære! Amin. 

Jeg underretter Deres k. Højhed om, at jeg ned- 
sænket i Deres Velgerningers Hav og henkastende mig 
paa Deres Naades Tæppe er ankommen til dette Sted, 
som det i lang Tid har været mit brændende Ønske 
at besøge. Jeg kan ikke lade være at takke Dem i 
Evighedernes Evighed for alle Deres Naadesbevisninger 
imod mig; men jeg er nu betynget med forskellige 

Sygdomme, og efter min Ankomst til Medina har jeg 
yæret sengeliggende. Mit Endeligt kan forudses, og 
der er den største SandsjTilighed for, at jeg snart vil 
forlade denne Verden og gaa over i Evigheden. 

Nu vover jeg at sende Deres k. Højhed dette Brev 
og beder Dem ærbødigst om, at De, naar jeg snart 
er død, ikke vil unddrage min Familie og mine Børn 
Deres Velgerninger og naadige Opmærksomhed, lige- 
som jeg selv har modtaget saa mange Tegn paa Deres 
ophøjede Velvilje, der aldrig i Tidens og Evighedens 
Løb ville blive glemte. 

Med uudsigelig Glæde erfarede jeg, at De havde 
tilladt min Søn Kasi-Muhammed at besøge mig, og 
jeg modtog denne Meddelelse som den elendige Job 
Guds Velgerninger og den blinde Jakob Josefs Kjortel*). 
Med intet andet kan jeg betale Dem end med Forsik- 
ringen om min Sjæls dybeste Taknemmelighed. 

Min sidste Bøn til Deres k. Højhed er, at De, 
naar min Død nærmer sig, vil befale samtlige Med- 
lenamer af min Familie at samle sig paa eet Sted, 
for at de ikke skulle ligne en Flok Faar, der løber 
om paa Steppen uden Hyrde. 

Den syge og ærbødige^ gcmde Scha/muU.^ 

Dette er de sidste Ord, vi have fra Scha/muU, Ikke 
længe efter døde han {den 16de Februar 1871), og med Und- 
tagelse af Sønnen Schafi-Muha/mmed var hele hans Familie 



♦) Ifølge Koranen (12. Kap.) skal Jakob være bleven blind af Sorg 
over Tabet af Josef og Benjamin; men da Josef gav sig til Kende 
for sine Brødre og bød dem drage hjem og hente deres Fader, 
medgav han dem en Kjortel, som han havde faaet af Engelen 
Gabriel, og som var Magen til den, hvormed Jakob var bleven 
bedragen. Naar de lagde den paa Faderens Ansigt, vilde han 
atter blive seende. Det skete, som Josef havde sagt, Jakob fik 
sit Syn igen og genkendte med Glæde sin Søns Kjortel. 

hos ham i hans sidste Stund. Han ligger begravet paa 
Kirkegaarden Dsjanåt-em-baki i Medina. 

Kort efter døde hans Hustru Zatdata i Nærheden af 
Mekka, hvor hun ligger begravet. Schucmaia flyttede til 
Konstantinopel og er ogsaa — ligesom Døtrene Nadschavaty 
Sofiat og Faiimat — afgaaet ved Døden. Da hans tredje 
Hustru og Døtrene Bachu-Mecedu og NafizcUa alt tidligere 
vare døde, er saaledes hele den kvindelige Del af Scha- 
muils Familie uddød. 

Kasi-Muhammed vendte ikke mere tilbage til Rusland. 
Skønt man skulde have troet, at han havde faaet et stærkt 
Indtryk af Ruslands Magt, drog han til Kavkasus, og idet 
han brød sin Troskabsed mod Zaren og glemte sin Faders 
Formaning om at være sit nye Fædrelands nyttige Tjener^ 
rejste han Bjærgboerne til en ny Opstand mod Rusland. 
Bevægelsen blev imidlertid kvalt i sin Fødsel, og Kasi- 
Muhammed flygtede til Persien, hvor han nu lever. En 
Mængde Lesghiere bleve som Fanger førte til Rusland, 
men ved den nuværende Kejsers Kroning fik Fyrst Nika 
Tschavtschavadse udvirket deres Benaadning, hvorefter de 
alle vendte tilbage til deres Hjem. Efter den Tid har der 
hersket fuldstændig Ro i Daghestan. 

Schafi'Muhammed lever i Rusland som Officer i den 
russiske Armé. 

— Afrejse fra Baku. — Sørgelig Efterretning. — En Nat mellem Ta- 
tarer. — Helenendorf og de tyske Kolonister. — Tilbagerejse til Tiflis. 



Jlifter at der i de sidste Kapitler er givet en orien- 
terende Fremstilling af Kavkasiens Historie indtil vore 
Dage, vil det være paa Tide at vende tilbage til den paa- 
begyndte Rejsebeskrivelse. 

Den sidste Aften i Tiflis tilbragte jeg sammen med to 
unge, tyske Videnskabsmænd, der arbejdede i Museets 
Laboratorium, hvorefter jeg omtrent ved Midnat alene kørte 
ud til Banegaarden for at tage med Toget til BaJcU, 

Medens det paa Strækningen Batiim — Tiflis er de 
georgiske Folkeslag som Guriere, Grusiere, Mingreliere og 
Imeretere, der give Rejseselskabet dets bestemte Præg, 
er det derimod Øst for Tiflis Persere, Tatarer og muhamme- 
danske Bjærgboere, som ere de mest fremtrædende Ele- 
menter. 

Som Følge af den almindelige Maade at rejse paa i 
disse Egne, hvor man i de saakaldte Karavanserails ikke 
faar andet end et tomt Værelse, i hvilket man selv maa 

indrette sig for Natten, medbragte alle en saadan Mængde 
Dyner, Tæpper og Puder, at alle Sæder i et .Øjeblik vare 
opfyldte af disse Rejserekvisitter, der viste sig meget prak- 
tiske og vel egnede til at forvandle den haarde Bænk i 
3dje Klasses Kupé til et behageligt Natteleje. Jeg havde 
hidtil været meget glad over min lette Udrustning; men 
da jeg nu saa, hvorledes hver enkelt rejsende ved at fylde 
en Bænk, der var beregnet paa 3, med alle sine Sager 
kunde bUve ene om den, saa ønskede jeg unægteligt, at 
jeg havde noget at fylde op med. 

Lidt efter, at vi havde forladt Banegaarden, kom vi 
tæt forbi Avlahår, hvis mange Lys straalede op til os og 
sendte os den sidste Hilsen fra Tiflis, før vi for ud i 
Mørket. 

Natten var dygtig kold, og da vi Kl. 4 om Morgenen 
kom til Akstafa, var jeg en Del medtagen af Kulde og 
Mangel paa Søvn; men Synet af den store, prægtige Jæm- 
banestation, den straalende Belysning i 1ste og 2den Klasses 
Ventesal og den smukke Opdækning paa de snehvide Duge 
havde i Forbindelse med et Glas dampende Te en ganske 
vidunderlig oplivende Virkning. 

Senere var der almindelig Opvaagnen rundt omkring 
paa Sæderne. Medens det graa Dagskær trængte ind i 
Kupéen, slog den ene efter den anden Øjnene op. Nogle 
stirrede dumpt og tankeløst ud i Rummet, og andre gned 
Øjnene og saa sig forstyrrede omkring. Saa satte de sig 
over Ende og rullede deres Tæpper og Puder sammen. 
Ved næste Station blev der Kapløb om at komme hen til 
et Kar med Vand for at holde Morgentoilet. Muhamme- 
danerne tog det med Ro og fyldte hver sin lille Skaal 
med Vand for ikke at komme i Berøring med de vantro. 
Ved deres Maaltid nøjedes de ogsaa med tørt Brød, hvor- 
imod de fleste Russere, Armeniere og Georgiere forsynede 
sig med varmt Vand fra den vældige Samovar i 3dje 

Klasses Ventesal, og da Toget atter satte sig i Bevægelse 
kom Tepotterne frem af de Puder, i hvilke de vare blevne 
holdte varme, medens Teen trak, og nu holdtes det første 
Maaltid, bestaaende af Te, Frugt, Brød og „Ikrå" (Kaviar). 

Lige over for mig sad en Tatar, der vist i henved to 
Timer halvt syngende, halvt reciterende blev ved at gen- 
tage: „La ilahå illalå, Muhammed rasul ulla, Ali vali lahi!^ 
Det var en forkortet og sjusket Udtale af den paa Side 
111 meddelte schiittiske Trosbekendelse. 

Ved Stationen Jelisavetp61, der ligger en Mil fra selve 
Byen, vige Bjærgene mod Nord tilbage, og vi køre ind i 
Lavlandet, der mod Sydvest begrænses af de høje Bjærge 
omkring Goktschasøen. 

Lidt efter, at vi have forladt Evlåk, hvor Vejene fra 
Nucha, Schemacha og Schuscha støde sammen, fare vi for 
anden Gang paa denne Side Tiflis over Kur og videre 
gennem en ganske smuk Egn med spredte Trægrupper og 
store Strækninger bevoksede med tæt Krat, hvor Fasanerne 
holde til. Af og til se vi en Fasanjæger med sin Jagtfalk 
paa Haanden. Store Faare- og Bøflfelhjorde græsse paa 
hægge Sider af Banen; men jo længere vi komme mod 
Øst, des mere ensformigt bliver Landet. Ved Middagstid 
komme vi ud paa den hede og nøgne Schirvånslette, hvor 
der ligger store Saltflager i de udtørrede Vandløb. 

Solen brænder paa, og Sandet hvirvles i Vejret, fyger 
omkring og trænger ind alle Vegne. Det ser ud, som om 
vi havde en Sø paa højre Haand. Det glitrer og funkler 
derude som let kruset Vand i Solglans, det følger os Time 
efter Time, i samme Afstand — det kan umuligt være 
Vand, der skal ikke ligge nogen stor Sø Syd for os; men 
den er der alligevel trods alle Landkort, man ser den jo 
med sine egne Øjne — Blendværk, Fata Morgana! 

Foran os hæver der sig en Støvsky ; vi komme nærmere, 
da opløser den sig i de mærkeligste Skikkelser, og ende- 

lig viser det sig at være en Række Kameler. Med et dumt 
og stupid Udtryk glo de paa det forbifarende Tog for 
roligt og uanfægtet at fortsætte deres Vandring uden at 
ane, at dette Tog engang skal tage deres Byrder og gøre 
dem overflødige. 

Endelig komme vi til en lille Oase i Ørkenen, og 
Toget standser. Sløvet af Heden bryder jeg mig ikke om 
at vide Stationens Navn, men ved et Tilfælde læser jeg 
paa Stationsbygningen : Kiurdamir, og pludseligt faar Stedet 
Interesse for mig. Bag Stationsbygningen ligger en lille, 
ubetydelig Landsby med nogle forfaldne Huse, omgivne af 
Morbærtræer, og nogle enkelte evropæiske Bygninger. 
Uden for disse staa nogle høje Træstilladser, som benyttes 
til at sove paa i den hede Tid. Deroppe er der mere 
luftigt, og man er temmelig fri for Moskitoer. 

Her var det altsaa, at Mullah-Muhammed hin Dag i 
1825 besøgte den vise Hadis-Ismafl, der aabnede hans Øjne 
for den rette Forstaaelse af Profetens Lære og derved lagde 
Spiren til den Bevægelse, der skulde samle alle de østhge 
Bjærgboere til blodig Kamp mod Russerne. De gamle 
Morbærtræer derhenne i Landsbyen have maaske været 
Vidne til Hadis-Ismafls og hans kuriniske Gæsters Samtale; 
men hvor meget er ikke forandret siden da! Hadis- 
Ismafl er borte, Mullah-Muhammed og hans Efterfølger 
Kasi-MuUah ogsaa, ja selv Schamuil er ikke mere. Landet 
er fuldstændig russisk. Hvor den vise fra Schirvån for en 
Tid havde opslaaet sin Bolig, bo nu russiske Embedsmænd^ 
og hvor Kasi-Muhammed vandrede paa sin Fod for at naa 
sin Fødeby Bochara, dér bruser nu Toget forbi og naar 
Byen i Uge saa mange Dage, som han vilde have brugt 
Maaneder. 

Men vi standse kun et Øjeblik — ingen spørger om 
Hadis-Ismafl eller Mullah-Muhammed, de færreste kende 
deres Navne — , og videre gaar det hen over Sletten. Heden 

er trykkende, Sandet lægger sig linietykt paa alle frem- 
springende Kanter, paa Sæder og Hylder, paa alt ens Tøj ; 
lange Rækker af Kameler, den ene bunden bag ved den 
anden, vandre forbi, og Fata Morgana gækker bestandigt. 

Hen paa Eftermiddagen kom vi til den store Station 
Adschi-Kabid, hvor der var et længere Ophold, som jeg be- 
nyttede til at holde mit Middagsmaaltid. Ved ^Kafe naaedé 
vi ud til Kysten af det kaspiske Hav, som vi derefter fiilgte 
imod Nord. Vandet saa vi imidlertid ikke noget til, da 
tykke Taager i Forbindelse med Sandflugt skjulte det for os. 
I ejendommelige Former væltede de gigantiske Masser sig 
derude, uden at jeg straks kunde gøre mig klart, hvad det 
var. Saa kom vi dem nærmere, de blandede sig med 
Røgen fra Lokomotivet, spillede i en Mængde Nuancer fra 
gult til graat, og endelig var det, som om vi skulde op- 
sluges af dette uhyggelige, mystiske og ubestemmelige. 
Jeg kom til at tænke paa den store Bøjgen i „Peer Gynt"; 
men atter Qernede vi os og kørte videre gennem det 
stenede, nøgne Landskab. 

Først Kl. 8V2 naaede vi Bakiiy hvor jeg hurtigt fik 
fat i en Faéton for at køre til „Hotel Evropa**, som Dr. 
Radde havde anbefalet mig. Hvad „Hotel Evropa" var for 
noget, vidste min Kusk imidlertid ikke ; først da jeg udtalte 
det paa Russisk: „Jevropa", fattede han, hvad jeg mente, 
skønt jeg ikke synes. Forskellen var saa stor, piskede løs 
paa Hestene, og af Sted gik det, som om vi havde stjaalet 
baade Dyrene og Køretøjet. 

Det første Indtryk af Baku den næste Morgen var 
ikke behagehgt. Der blæste en Storm, som piskede Sand 
og Grus op i Øjnene paa en, saa man næppe kunde se et 
Skridt for sig. Jeg gik ned til Havnen, men det var bog- 
staveligt ikke muligt at se Vandet for de tætte Støvskyer, 
der hvirvlede op om en. For øvrigt saa Byen temmelig 
kedelig ud med snorlige Gader, der kryssede hinanden 

under rette Vinkler, og lave, omtrent kubusformede Huse 
med flade Tage. 

Foran hver Bod laa en Række Kameler, der bleve 
lastede. Naar Vareballerne vare surrede fast, gav Føreren 
Kamelerne et Ryk i Tømmen, og idet de udstødte en ejen- 
dommelig Klynken, rejste de med et Sæt først Bagkroppen 
og derefter Forkroppen, hvorpaa de satte sig i Gang. Af 
og til maatte de gaa af Vejen for en Sporvogn, men ellers 
bleve de ikke standsede paa deres Vej i de lidet befærdede 
Gader. * 

Da jeg under mit 3 Ugers Ophold ude ved Petroleums- 
kilderne i Balachani tit gjorde Ture ind til Baku, lærte 
jeg til sidst Byen ganske godt at kende og fik et betyde- 
lig bedre Indtryk af den end første Gang, jeg saa den. 
Den ligger smukt ved en Bugt af det kaspiske Hav og 
deles i to Dele, den gamle og den nye By. Af disse er 
den første fuldstændigt omgiven af en Ringmur med smaa 
Porte og har meget snævre og krumme Gader. Ja paa 
enkelte Steder ere Gaderne ikke bredere, end at min Stok, 
da jeg maalte med den, kunde naa fra den ene Side af Gaden 
til den anden. Intet Vindue vender ud til Gaden, og hele 
den gamle By danner en kedelig, graagul Masse, fra hvilken 
kun en enkelt Minaret og Moskekuppel rager i Vejret. Selv 
Folk, der ere godt kendte i Baku, vove sig ikke gerne ind 
i de skumle og snirklede Gyder af Frygt for ikke at skulle 
kunne finde ud igen. Overraskede Mørket en i denne 
Labyrint, vilde man, da Sikkerheden paa Liv og Gods ikke 
er stor, let være redningsløst fortabt. 

Som Eksempel paa Tilstanden hernede skal blot an- 
føres, at Politidirektøren, der var Tatar af høj Byrd, for 
nogle Aar siden ved højlys Dag blev stukken ned paa 
aaben Gade. Da man for at komme under Vejr med 
Grunden til denne Forbrydelse og for at finde et Spor, 
der kunde lede til Morderens Opdagelse, foretog en Hus- 

undersøgelse i den myrdedes Hjeni, fandt man hos ham 
en Mængde af de Værdigenstande, der i de sidste Aar vare 
blevne fratagne Folk af omstrejfende Røverbander, som 
det imidlertid aldrig var lykkedes Politidirektøren at faa 
grebne. Nu forstod man Grunden til det særlige Uheld, 
der havde fulgt ham ved alle hans Undersøgelser. Han 
havde selv staaet i Forbindelse med de forskellige Bander. 
Grunden til hans Drab var Forbitrelse over, at han tænkte 
paa at gaa over til Kristendommen for at kunne ægte en 
højtstaaende Russerinde. 

I den gamle Del af Baku bestaa fra Persernes Tid 
den gamle Borg og det store Taarn Kis-kalassi. Borgen 
er bygget af Schah Abbas og omslutter Bala-Hissar eller 
Cha/nsMj dvorets, Chanens Palads fra det 15de Aarhundrede, 
og to Moskeer, af hvilke den enes Portal er prydet med 
de fineste Ornamenter i persisk Stil. Tæt ved Borgen, 
ned ad imod Havnen, hæver Persertaarnet sig højt over 
Havet, og endnu fortælles Sagnet om, hvorledes det er 
blevet til. 

Der var engang en Chan, der havde en meget smuk 
Datter, som han vilde bortgifte til en af sine Venner ; men 
Datteren elskede en anden og svarede Faderen, at hun 
ikke vilde gifte sig med den gamle Graaskæg, før der nede 
ved Stranden stod et Taarn 20 Gange saa tykt som den 
forhadte Bejler og 2.0 Gange saa højt som hendes elskedes 
Spyd. Taarnet blev bygget, 140 Fod højt og 60 Fod i 
Gennemsnit;- men da det var færdigt, styrtede Jomfruen 
sig ned fra dets Tinde. Derfor bærer det ogsaa Navnet 
Jomfrutaarnet, Kis-kaldssi, paa Russisk : Dévitschja baschnja. 

Nu staar et Fyr oppe paa dets flade Tag for at 
vise Skibene fra Volga, Transkaspien og Persien Vejen 
til Baku. 

Uden for Murene ligger den nye By, der væsentligst 
udvider sig imod Nord. Centret i denne Del af Byen 



dannes af den store Plads „Parapet", og i Nærheden af 
denne findes de to offentlige „Parker": Malakanerhaven 
og Zisianofparken med nogle lave, forkrøblede Træer og 
elendige Græsplæner. I den sidste, der ligger uden for den 
gamle Bys Hovedport, er der rejst et Mindesmærke for 
General Zieianof, der under Belejringen af Baku i Aaret 
1806 blev myrdet paa dette Sted. Byen havde overgivet 
sig til Russerne, og Zizianof skulde just modtage Stadens 



BakAs Havn med Jomfrutaamet og Alesaaderstranden. 
Nøgler, da han forræderisk blev stukken ned paa For- 
anledning al Hussein-Kidi-Ghan, den sidste Hersker i Bakii. 
Mindesmærket bestaar af en ca. 50 Fod høj ObeUsk, paa 
hvilken man foroven ser en Nøgle og en Kinschål over 
Kors med Aarstallet 1806; længere nede læses: „For Fyrst 
Zizianof af General Voronzof 1846". 

I de nærmest tilstødende Gader rører der sig om For- 
middagen et broget Markedsliv, medens det fine Strøg, 
hvor der om Eftermiddagen promeneres, er: Alexandrov- 
fkajor^abereschna^a, Alexanderstranden langs Havnen og 



den dertil stødende Have, Michailovskij-sad, uden for Guver- 
nørens Palads. 

Her er det særlig Persere og Tatarer med deres 
flagrende Dragter, der give den brogede Folkemængde dens 
Præg. Sjældent ser man en Georgier, hyppigere Bjæi^- 
boere som Lesghiere og Tschetschensere, der komme til 
Bakii som Vaabensmede eller for at søge Arbejde ved 
Petroleumskildeme. 



Cbanens Palads. 

Syd for Byen ser man et Stykke ude i Vandet den 
øverste Del af et gammelt Karavanserail , der jo engang 
i længst forsvundne Dage maa have staaet paa tørt Land, 
men senere er sunket, hvilket for øvrigt er saa meget 
mærkeligere, som Vandstanden i det kaspiske Hav synker 
en Tomme hvert Aar. Et andet Sted bobler Gas op til 
Overfladen, hvor den let lader sig antænde og saaledes 
kan give Anledning til det interessante Fænomen; et 
brændende Hav. 

19 

En Fjerdingvej Nord for Baku ligger Forstaden Tscher- 
noi-gorody den sorte By, med hvilken Forbindelsen vedlige- 
boldes ved en Dampsporvogn. 

Denne Del af Baku bærer med Rette sit Navn. Her 
Ugge Petroleumsfabrikkeme. Skorsten staar ved Skorsten, 
og alt er sort og tilrøget. Jorden er gennemkrysset af 
Rørledninger, og da disse ikke altid ére tætte, staar der 
rundt omkring Søle med Petroleum. Vejene ere meget 
primitive, undertiden næsten ufremkommelige for Fod- 
gængere, og Dampsporvognen benyttes derfor meget. 

Udviklingen af Tschernoi-gorod er gaaet saa hurtigt 
for sig, at man ikke har faaet Tid til at anlægge en 
ordentlig Vej derud, men i Huj og Hast har anskaffet sfg 
en Dampsporvogn. 

Midt i dette petroleum sstinkende Kvarter ligger det 
store Petroleumsfirma Brødrene Nobels „Villa Petrolea", 
der egentlig bestaar af 4 selvstændige Villaer, som tjene 
til Boliger for de mest betroede Mænd i Firmaets Tjeneste. 

Da Familien Nobel er svensk, og mange Svenskere af 
den Grund ere ansatte ude ved Petroleumskildeme, tarøkte 
jeg mig Muligheden af, at ogsaa Danske kunde have fundet 
Vej til Bakti, og da jeg forhørte mig herom hos Værten i 
Hotellet, fik jeg at vide, at der virkelig fandtes en Dansk 
i Byen, en Hr. Olsen; men han var ansat ved Telegraf- 
væsenet. Jeg opsøgte da Hr. Olsen og blev meget hjerte- 
ligt modtagen af ham og hans Hustru, der ogsaa var 
dansk. 

Det var ejendommeligt pludseligt at komme ind i en 
dansk Familie saa langt fra Hjemmet og i en saa frem- 
med Egn som denne ved Bredden af det kaspiske Hav. 

Her hørte jeg, at der var flere Danske i Baku, og 
som jeg havde antaget, vare de fleste ansatte hos Nobel; 
men hvis jeg vilde se Petroleumskildeme, anbefalede Hr. 
Olsen mig særlig at gøre Bekendtskab med en Hr. Biering, 



J 



en img Dansk, der var Nobels første Boremester ude ved 
Kilderne i Balachani og derfor deo mest sagkyndige. 



To MuUaher. 



Pudsigt nok traf vi samme Dag tilfældigt sammen 
med Hr. Biering. Det var en lille, rask Mand med et 

ualmindelig energisk Blik, der vidnede om en dygtig 
Personlighed. 

Jeg blev præsenteret for ham, og han udtalte da sin 
Glæde over at se en Landsmand og lovede at vise mig 
Petroleumskilderne , men tilføjede: „I Dag har jeg des- 
værre ikke Tid, Forretninger fremfor alt; men De slipper 
heller ikke saa hurtigt herfra. I Morgen haaber jeg, vi 
se Dem ude hos os i Balachani, og saa bliver De fore- 
løbig der!" 

Jeg glemmer ikke det Indtryk, disse Ord gjorde paa 
mig. Efter saa længe at have færdedes mellem lutter 
fremmede var det dejligt atter at høre Dansk og tilmed at 
blive modtagen med en saadan Hjertelighed og Varioae. 

Sammen med Hr. Olsen tog jeg næste Dag med Toget 
ud til Tatarbyen SdbuntscM, hvorfra der kun er et kort 
Stykke Vej til Baldchcmi, der ligger 2 Mil NNV for Baku. 

Egnen, man kører igennem, er temmelig ufrugtbar 
og øde. 

En Mils Vej fra Baku har man paa højre Haand en 
isoleret Klippe, kaldet Stenka Rosin efter den berømte 
Kosakanfører, der i 1667 samlede alle de donske Kosakker 
under sig og førte en blodig Krig mod Russerne, til han 
i 1671 blev fangen og henrettet i Moskva. Under sine 
Plyndringstog paa det kaspiske Hav, ved hvilke han øde- 
lagde Astrachan og flere Kystbyer, skal han have haft 
Tilhold i de mægtige Huler, der findes her mellem Baku 
og Balachani, og som tydeligt bære Spor af, at de ere 
blevne satte i Forsvarsstand ved Menneskehaand. Den 
ene Hule er paa en lille Aabning nær lukket ved en Mur 
af tilhuggede Sten, der sætte en i Forbavselse ved deres 
kæmpemæssige Størrelse. Oven paa Klippen findes Rester 
af et lille Udsigtstaarn, der staar i Forbindelse med Hulen 
nedenunder, og en Røverhule paa et Teater kan ikke være 
mere romantisk end dette Stenka Rasins gamle Tilholds- 



sted, hvorfra der efter Sagnet skal føre en underjordisk 
Gang ud til det kaspiske Hav. 

Til venstre ser man i det Qerne ligesom en hel Skov 



af sorte Trætaarne; det er de berømte Petroleumskilder. 
Ikke længe efter standser man ved Sabuntschi, en Tatar- 
Landsby med kubusformede Lerhytter. 

Mellem denne og det nærliggende Balachani, paa et 
Areal af ca. 12 Kv.-Kilometer, findes henved 600 Bore- 
taarne. 

Som i Tschernoi-gorod saaledes er ogsaa her Atmos- 
færen svanger med Petroleumsdunst og Jorden helt gennem- 
trængt af Olie, fedtet og sammenhængende. Overalt, 
hvor der har samlet sig lidt Vand, ser man de velkendte 
mangefarvede Hinder staa over det. Alle Grøfter, Grave, 
Kanaler og Søer ere fulde af Petroleum, og Jorden er 
gennemkrysset af Rørledninger, fra hvilke man stadigt 
hører taktfaste, metaltonende Kluk. Det kan undertiden 
være vanskeligt nok at færdes herude mellem Kilderne. 
Snart maa man gøre lange Omveje for at naa sit Maal, 
snart tage Tilløb til vældige Spring og snart balancere 
paa en smal Dæmning af løst opkastet Sand mellem to 
Petroleumssøer. 

Overalt hører man Pumperne arbejde og den skarpe 
Lyd fra Trisseværkerne inde i Boretaarnene, hvor de lange 
Reb fare op og ned gennem Skakterne, Hjulene snurre, 
og Dampkedlerne hvæse; kommer man forbi et Maskin- 
værksted, hører man desuden en øredøvende Larm af 
Smedeslag, medens den store Damphammer sender et Væld 
af Gnister ud til alle Sider. 

Hos Diering bleve vi modtagne paa det hjerteligste. 
Olsen rejste tilbage til Baku om Aftenen, men jeg blev i 
Balachani, hvor jeg hurtigt følte mig som hjemme hos 
Biering og hans prægtige Hustru, der stammede fra en af 
de tyske Kolonier. Hendes yngre Broder, Leonhardt Seis, et 
dygtigt og meget lovende ungt Menneske, var i Huset hos 
dem og arbejdede foreløbigt i Nobels Maskinværksted. 
Det var hans Hensigt senere at tage til Tyskland og ud- 
danne sig til Ingeniør. Han var den dygtigste henne paa 
Værkstedet og vandt alle for sig ved sit støtte og rolige 
Væsen. I Almindelighed var der noget alvorligt over ham ; 

men naar vi om Aftenen alle vare samlede, var det altid 
ham, der sang for med sin smukke, klare Stemme. 

Dør om Dør med Biering boede hans Svoger Karl 
Petersen, der ligeledes var dansk, og til hvem jeg hurtigt 
sluttede mig. Senere gjorde jeg Bekendtskab med endnu 
et Par Danske, Hr. S. Stahr og Hustru i Tschernoi-gorod, 
saa vi vare ikke saa faa herhjemme fra, naar vi alle vare 
samlede. 

Da Karl Petersen forestod Nobels Tegnekontor, til- 
bragte jeg en Del Tid heroppe, hvor jeg under hele mit 
Ophold i Salachanl havde min egen Plads og takket være 
Karl Petersens elskværdige Forekommenhed fik alle de 
Oplysninger og Tegninger, jeg ønskede. 

Efter at Biering først havde vist mig om i Bore- 
taamene og forklaret mig de forskeUige Instrumenter og 
deres Anvendelse, gik jeg i Reglen hver Morgen en Tur 
rundt imellem Kilderne for saaledes paa nært Hold at følge 
Arbejdet og derved lære det bedre at kende. 

Allerede fra de ældste Tider har Naftaen eller den 
raa Petroleum været kendt og anvendt paa forskelUge 
Maader. Saaledes omtales den i 2den Mdkkabceernes Bog, 
Iste Kap, som „sort Vand, der kan brænde", og det Sted 
i Persien, hvor den fandtes, fik Navnet Neftar, hvilket be- 
tyder Renselse. I denne Betegnelse genkende vi tydeUgt 
det Navn, der fra at omfatte Stedet for Produktets Fore- 
komst er gaaet over til at betegne selve Produktet. Ogsaa 
Herodot kendte den raa Petroleum; thi naar man husker 
paa, at Naftaen tit er blandet med Saltvand, i hvilket der 
da samler sig Klumper af fastere Konsistens, er det sikkert 
uden for al Tvivl, at det er en Naftakilde, han giver os en 
Beskrivelse af i 6te Bogs 119de Kap., hvor han ved Om- 
talen af Eretremes Skæbne skildrer Trefoldighedens Brønd 
ved Suså, af hvilken der ved Hjælp af en Vippe og et 
sammenbundet Skind blev øst Asfalt, Olie og Salt op. 

I umindelige Tider er Olien ved Baku bleven anvendt 
som Brændsel og Belysningsvædske af de omboende Folk, 
der ligesom paa Herodots Tid ved Hjælp af Læderposer 
øste den op af gravede Brønde. Men ogsaa fra Qernere 
Egne kom Folk til Baku for at forsyne sig med Nafta, og 
den venetianske rejsende Marco PolOy der i det 13de Aar- 
hundrede besøgte dette Sted, fortæller saaledes, at den 
paa Kameler blev ført lige til Bagdad, hvor den anvendtes 
som Belysningsvædske. 

Sin egentlige Betydning fik imidlertid Naftaen først i 
1859, da det ved en Destillation, der næsten samtidigt blev 
bragt til Anvendelse af SiUiman i Amerika og Lukasieviez 
i Galicien, lykkedes at fremstille et Produkt, der kunde 
anvendes i Lamper. Men medens man i Amerika straks 
begyndte at bore, ventede man ved Baku til 1872, og her 
tog Petroleumsproduktionen først rigtigt Opsving, efter at 
Kommunikationsmidlerne vare blevne forbedrede, og efter 
at Brødrene Nobel i 1874 havde indført Dampkraften ved 
Boringen. 

De fleste Petroleumsfirmaer i Balachani benytte nu 
den amerikanske Tov-Boremetode. 

Først graves en c. 25 Fod dyb Skakt, der har en ind- 
vendig Diameter af c. 9 Fod, for at der her kan være Plads 
til det senere Arbejde som f. Eks. Tilnitningen af de nye 
Rør. Over Skakten bygges det saakaldte Boretaarn, 'et 
60 til 70 Fod højt, med Bræder beklædt Træstillads af 
Form som en høj, afskaaren Pyramide, og nu begynder 
Boringen. 

Et 28 Fod langt Rør med en Diameter af 24 Tommer 
sænkes ned og stilles nøjagtigt i Lod paa Bunden af 
Skakten, hvorefter man lader det synke saa dybt, som 
det gaar ved sin egen Vægt. Fra en Vinde føres et Tov 
over en Trisse i Taarnets Top og fastgøres til en saakaldt 
„Borestang^, en 28 Fod lang Jærnstang, der er 2 Tommer 

i Kvadrat og igen bærer „Sværdstangen" eller „den store 
Slagstang" , der ligeledes er 2 Tommer i Kvadrat, men 
kun 20 Fod lang og foroven som forneden er forsynet 
med en saakaldt „Fanar" (Lanterne), 4 Jærnbøjler, der, 
idet de gaa ud til de 4 Sider, styre Stangen lodret gennem 
Røret. Under Sværdstangen er der anbragt et 4-skærigt 



Boretaarae ved Balachani. 

„Løffdbor" med en Diameter af 22Va Tomme og en Højde 
af 4>/s Fod. 

Med dertil indrettede „Nøgler" gribe 8 å 10 Mand om 
den firkantede Borestang og dreje Boret, der synker ved 
sin egen og Sværdstangens Vægt. Den sidste vejer alene 
20 Pud*) eller c. 650 Pund. Efterhaanden som man kommer 
længere ned, indsættes fiere Borestænger. Naar Boret ikke 
mere skærer og derved viser, at det er fuldt, drages det 

•) 1 Pud = 32,Ba danske Pund. 

op og tømmes. Røret synker i Begyndelsen ved sin egen 
Vægt, og naar det er kommet 3 å 4 Fod ned, saa Over- 
kanten omtrent staar i lige Linie med den øverste Del af 
Skakten, tilnittes et 7 Fod langt Rør ovenover. Gaa Rørene 
ikke mere ned ved deres egen Vægt, trykkes de ned ved 
Dunkraft og hydraulisk Presse eller drives ved Rambuk. 
Støder man paa haard Grund eller kommer ned til en 
Dybde af c. 150 Fod, begynder man at arbejde med de 
egentlige Boreinstrumenter: Mejsel og Oprømmer. 

Paa en stærk Balance, der kan holdes i Bevægelse af 
en Dampmaskine, er en „Temposkrue^ anbragt og under 
denne en „Klov", i hvilken der er indspændt et 150 Favne 
langt Reb af bedste fastslaaet Manillahamp. Medens den 
ene Ende af dette Reb, der ikke koster mindre end 1000 
Rbl. (c. 2000 Kr.), er fri, er den anden, der gaar ned gen- 
nem Borehullet, fastnittet i Ropsocket eller Rebklemmsn. 

Under denne ere saa de øvrige Instrumenter anbragte. 
Øverst y^den lille Slagstang", derefter Yardsen eller Glide- 
saksen, der tjener til Linens Fjedring og atter bærer 
„Sværdstangen" eller „den store Slagstang", under hvilken 
endelig en Mejsel eller Oprømm£r er anbragt. Under Ba- 
lancens stadige op- og nedadgaaende Bevægelse hugger 
Mejslen løs, medens Oprømmeren med sine bevægehge 
Knive borer Hullet under Rørene større end disses Dia- 
meter. 

Paa Yardsens Slag, som den øvede Boremester kan 
føle ved at berøre Kloven under Temposkruen, mærker 
man, hvorledes Instrumenterne arbejde nede i Dybet, og 
hvilken Slags Grund man har med at gøre. Efterhaanden 
som Mejslen hugger løs, sænkes den ved Hjælp af Tempo- 
skruen. Naar denne er skruet helt ned, tages Rebet ud 
af Kloven, Temposkruen skrues til Vejrs, og Rebet ind- 
spændes paa ny. 

Alt, hvad Mejsel og Oprømmer hugge løs, opslemmes 
i Grundvandet og pumpes op ved de saakaldte „Schalon- 
kaer^, lange Jærncylindre, der i Bunden ere forsynede 
med en opadgaaende Ventil, paa hvilken igen er anbragt 
en 10 Tommer lang Bolt, som, naar Schalonkaen skal 
tømmes, stødes mod Jorden, hvorved Ventilen aabnes, saa 
at Indholdet flyder ud. 

Naar der er renset op med Schalonka, sænkes Børene, 
og for hver 7 Fod, man kommer ned, tilnittes et nyt Bør. 
Kunne Børene gaa ned ved egen Vægt, sænkes de ved 
Hjælp af en stærk Skrue, for at det ikke skal gaa for 
hurtigt. Er der større Modstand, men dog ikke mere, end 
at de kunne gaa ned af sig selv, nøjes man med at bremse 
dem med stærke Klove. Gaa de imidlertid ikke ud af 
Stedet, drives de ned med svære Bambukke, til de sidde saa 
fast, at de ikke kunne drives længere. Saa sænkes et lidt 
snævrere Bør ned, og der begyndes igen med Boring med 
mindre Instrumenter. Gaar det mindre Bør heller ikke 
videre, skæres det bort nogle Favne oven for det forrige 
Børs Ende. Overkanten drives ud med en „Dorn", og et 
endnu smaUere Bør føres igennem. 

Ofte hænder det, at Instrumenterne sætte sig fast i 
Grunden. Da sænkes Bops., den lille Slagstang og den 
øverste Del af Yardsen længere ned. Bliver nu Balancen 
ved at arbejde som under Boringen, opnaas et større Slag 
opefter, hvorved Instrumenterne i Beglen slaas løs. Men 
undertiden gaa de ogsaa i Stykker og blive dernede. Saa 
sænkes et saakaldt „Pedjat", et Stempel af Voks, Sæbe og 
Talg, ned gennem Borehullet, hvorved man faar et Aftryk 
af dets Bund, efter hvilket Boremesteren kan bedømme 
Instrumenternes Stilling, og hvilke Bedskaber han skal 
benytte for at faa det tabte „fisket" op igen. Her skal 
Boremesterens Dygtighed vise sig, da det er et meget be- 
sværligt og indviklet Arbejde. 



^ 

Spørges der, hvor lang Tid man er om at faa boret 
en Kilde, kan der ikke gives noget bestemt Svar. Man 
kan undertiden komme 1 Favn ned hver Dag, men man 
har ogsaa været 2 Maaneder om 1 Favn. 

Medens man i de første Aar, i hvilke der blev boret, i 
det højeste gik ned til en Dybde af 30 Favne, og Dr. Radde 
i sit Værk: „Vier Vortrftge tlber den Kaukasus^ udtaler 
den Anskuelse, at en Dybde af 10 Favne er den fordel- 
agtigste, gaar man nu betydelig længere ned, men faar 
ogsaa derved et betydelig større Udbytte. Nobels dybeste 
Borehul, Nr. 82, der er boret af Biering, naar saaledes en 
Dybde af 183 Favne, og det dybeste Borehul, der ejes af 
„Kaspiskoe tavarischtschestva", er endnu 5 Favne dybere. 
Men længe førend man naar denne Dybde, vil Naftaen 
bryde frem og paa Grund af den over den komprimerede 
Gas ofte danne en Springkilde eller Fontæne. 

Naar en Kilde holder op at springe, pumpes den ved 
Hjælp af en 30 Fod lang Schalonka, der hejses op og ned 
ved et Spil, som drives af en Maskine paa 15 Hestes Kraft. 
Medens Maskinen staar i et Skur, der støder op til Bore- 
taarnet, ere Dampkedlen og Ildstedet noget fjernede for 
at formindske Brandfaren. Ved Hjælp af Schalonka kan 
der hvert Døgn faas 12,000 Pud eller henved 400,000 Pund. 
Giver en Kilde ikke mere end 1000 Pud i Døgnet, bores 
den dybere, til den paa ny danner Fontæne, og jo dybere 
man borer, des højere og med des større Kraft slaar 
Naftaen i Vejret. 

I Begyndelsen af et saadant Udbrud, ved hvilket 
Straalen kan naa en Højde af c. 300 Fod, river denne en 
stor Mængde Sand med sig, der lægger sig omkring Bore- 
hullets Aabning, og et Begreb om, hvor meget Sand der 
saaledes kan føres op med Naftastraalen, fik jeg ved at 
se flere Huse hgge begravne under det Sand, Firmaet 
„Gornoe tavarischtschestvå**'s Fontæne førte med sig ved 



Udbruddet i August 1887, ved hvilket Straalen sprang 3 
Fod i Vejret. 




En Petrol eumskilde. 
Skal man imidlertid have fuldt Udbytte af Fontænen, 
maa den ikke springe saa højt, da en Del Nafta derved føres 

bort af Blæsten og spildes, ja stundum endog ligefrem gør 
Skade, hvor den falder ned. For at faa Olien til at flyde 
horisontalt anbringes der undertiden oven over Røret en 
saakaldt „Kalpaka", en med Ventil forsynet Hætte; men 
tit slynges denne langt bort, og det kan vare Uger, før 
den igen kan anbringes. Det har i det hele taget ikke 
været let at finde et Middel, der kunde tæmme de kraftige 
Fontæner. Man har saaledes oppe i Boretaarnet, c. 25 Fod 
over Borerørets Aabning, forsøgt at lægge et tykt Lag af 
Jærnbaneskinner, imod hvilket Naftaen kunde slaa for der- 
efter at falde ned og ledes bort gennem dertil bestemte 
Grøfter; men efter 2 Timers Forløb vare alle Skinnerne 
gennemborede; med en saadan Kraft bryde Naftaen og 
Sandet frem! 

C. 25 Fod over Borerørets Aabning anbringes nu i 
Reglen en Faldbro, der holdes nede ved stærke Kæder, 
og under denne findes en Skydebro af soUde Bjælker, paa 
hvilken der ligesom paa Faldbroen er befæstet en stærk 
Egetræsprop med en Diameter af 2 og en Højde af 3 Fod. 
Mod denne Prop, i hvis nederste Del der er indsat en 
Støbejærnsklods, lader man nu Straalen slaa; men i Be- 
gyndelsen af et Udbrud, medens Naftaen endnu fører en 
Del Sand med sig, kan en saadan Prop godt gennembores 
paa en halv Dag, hvorfor der haves Oplag af Reserve- 
propper. Er en Prop gennemboret, trækkes Skydebroen 
ud, og medens Straalen slaar imod Faldbroen, anbringes 
en ny Prop, hvorefter Skydebroen atter sættes ind. 

Den ovenfor nævnte Gornoe tavarischtschestva's Fon- 
tæne fra August 1887 er en af de mest bekendte og rigeste 
Kilder, der have eksisteret i Balachanl. Fra et 12 Tommers 
Rør Sprang Straalen 320 Fod i Vejret, og en Mængde Nafta, 
som Vinden førte bort, gik til Spilde. Først efter 35 Dages 
Forløb lykkedes det at tæmme denne righoldige Kilde, der 
i Løbet af eet Døgn gav 123,000 Pud (over 4 Millioner 

Pund) Nafta til en Værdi af 5 Kopek (c. 10 Øre) pr. Pud 
eller hvert Døgn en Indtægt af over 12,000 Kr. I Virke- 
ligheden kastede den hvert Døgn 16 Millioner Pund i Vejret, 
men ^U heraf var Sand. 

Ligefrem berømt er Druschba-Brøndens Udbrud i 1883. 
Hvert Døgn slyngedes 16 Millioner Pund Olie c. 300 Fod 
i Vejret, hvorved hele Omegnen i den Grad blev ødelagt, 
kt Aktieselskabet, der ejede al denne Rigdom, gik fallit 
som Følge af de Skadeserstatninger, der maatte ydes. 

Den Kilde, der under mit Ophold i Balachanl gav 
mest, var Nobels Fontæne Nr. 50, og et Blik paa dens 
Historie vil maaske bedst give et Begreb om, hvor længe 
en Kilde plejer at springe. Den sprang første Gang 1885 og 
gav samme Aar gennem et 12 Tommers Rør fra en Dybde 
af 89 Favne 356,643 Pud (c. 12 Millioner Pund) Olie og 
omtrent lige saa meget i 1886. 1887 stod den ubenyttet. 
I 1888 blev den boret dybere, og gennem et 10 Tommers 
Rør gav den nu fra en Dybde af 105 Favne 3,208,912 Pud 
(c. 104 Mill. Pund). Den vedblev at springe i 1889 og gav 
i dette Aar 870,582 Pud (c. 28 Millioner Pund). I Løbet 
af Sommeren blev den igen boret dybere, til den var paa 
126 Favne. Gennem et 8 Tommers Rør gav den da fra 
August til Nytaar hvert Døgn 180,000 Pud (c. 6 Millioner 
Pund) eller efter Raanaftaens Pris paa Stedet en Indtægt 
af 18,000 Kr. 

Endnu i April 1890, da jeg saa den, gav den hvert 
Døgn 60,000 Pud (eller henved 2 Millioner Pund). 

Hvor som helst der bores paa Marken mellem Sa- 
buntschi og Balachani, træffer man paa Nafta, og tit er 
der ikke mere end nogle faa Alens Mellemrum mellem de 
enkelte Kilder, uden at dette plejer at have Indflydelse 
paa Kildernes Springkraft. 

Engang maa vel de mægtige Oliebeholdninger i Jordens 
Indre udtømmes; men naar det er blevet sagt, at Petro- 

leumsmængden ved Baku allerede skulde være begyndt at 
tage af, saa er dette saa langt fra Tilfældet, at Petroleums- 
produktionen tværtimod har kunnet blive ved at tage til. 
I 1872, da de første Boringer foretoges, beløb den sig 
saaledes til 

c. 50 Mill. Pund raa Nafta 
i 1873 til c. 126 — — 
i 1878 - c. 651 - - 
i 1883 - c. 1644 — — 
i 1888 - C.4932 — - 
i 1889 - c. 5754 - — 

Man kan i Grunden heller ikke, som det tit sker, tale 
om udtømte Brønde. De Borehuller, der for et Par Aar 
siden vare „udtømte", ere maaske i Dag de mest ydende, thi 
ligesom Nobels ovenfor nævnte Fontæne Nr. 50 i 1887 stod 
hen som „udtømt", saaledes have alle nu virkende Kilder 
haft Tider, da de vare „udtømte", men saa snart de ere 
blevne borede nogle Favne dybere, have de igen sprunget 
og leveret langt mere Olie end nogen Sinde tidligere. Er en 
Brønd virkelig forladt, er det andre Aarsager, der have 
bevirket, at man ikke længer kan benytte den. Saaledes 
kunne Instrumenterne sætte sig saa fast, at de ikke kunne 
faas op igen, og man bliver da nødt til at bore paa et 
andet Sted. 

Naar man betænker, at alt i Balachani er gennem- 
trængt af Petroleum, og at en Mængde Dampkedler med 
deres Ildsteder ere anbragte midt inde mellem Kilderne, maa 
man undre sig over, at Ildsvaader ikke ere hyppigere, end 
Tilfældet er. Udbryder der Ild, lyde alle Damppiberne, og 
alle maa møde paa Brandstedet. Kosakkerne, der ere ind- 
kvarterede i Balachani, komme farende i strakt Galop, og 
sammen med Hundreder af Tatarer give de sig straks i 
Færd med at opkaste Volde af Sand for at holde Ilden 
inden for det Sted, hvor den har taget fat, og er dette 

lykkedes, kastes Voldene længere og længere frem, indtil 
Ilden ikke mere kan finde Næring. 

En af de første Aftener under mit Ophold i Balachani 
blev jeg Vidne til det interessante Skuespil: en bræn- 
dende Sø, der omtrent var saa stor som Peblingesøen. 
Paa Overfladen havde der, som paa alle Søer heromkring, 
samlet sig et tykt Lag Petroleum, og det var dette, der 
nu brændte. Da den laa et godt Stykke fra Balachani, og 
Vinden bar fra, lod man den roligt brænde, til der ikke 
var mere Petroleum. Det var et imponerende Syn, men 
endnu mere storartet maa det være, naar der gaar Ild i 
en Springkilde. Dette skete i 1887. 

Hos Markof sprang da en Fontæne, der gav c. 150,000 
Pud (henved 5 Millioner Pund) Nafta i Døgnet. Ved en 
Bdsvaade i Nærheden antændtes Fontænen, der i et Nu 
stod i lys Lue. Flammerne skruede sig til Vejrs og naaede 
en Højde af c. 500 Fod. Baku var helt oplyst, og Fuglene 
fra Søen kastede sig, blendede af Lysskæret, i Hundrede- 
vis ind i Flammerne. I tre Døgn brændte den vældige 
Fakkel, men saa begyndte Straalen at hoppe, et Tegn paa, 
at Aabningen var ved at blive tilstoppet af det medrevne 
Sand. En Mullah henvendte sig da paa Firmaets Kontor 
for at forhøre, hvor meget man vilde give ham for at bede 
Muhammed standse den frygtelige Brand; men her blev 
han vist bort. Ikke des mindre nærmede han sig Fontænen, 
kastede sig ned for den og anraabte Muhammed om Hjælp. 
Lidt efter stoppede Straalen op for en kort Tid, og Ilden 
slukkedes. At det var Muhammed selv, der havde grebet 
ind og slukket Branden, var uden for al Tvivl, og Mullahen 
staar endnu den Dag i Dag i høj Anseelse hos Tatarerne 
for dette Under. 

Fra Fontænerne ledes Naftaen, der nærmest ligner 
skummende Porter, gennem almindelige Grøfter ud i store 
Jordgruber, de saakaldte Ambarer, hvor Sandet synker til 

20 

Bunds, og hvorfra den pumpes videre til Memikerne, smaa 
Cisterner, der rumme fra 2 til 10 Tusinde Pud. Her sætter 
Vandet sig, hvorefter Naftaen maales og hurtigst muhgt 
pumpes over i de store Reservoirs, hvor den atter bUver 
maalt for endelig gennem de lange Rørledninger at pumpes 
ind til Fabrikkerne i Tschemoi-gorod. 

Den raa Nafta, der bestaar af en Mængde forskellige, 
mere eller mindre flygtige Kulbrinteforbindelser, egner sig 
ikke til at brænde i Lamper, da de lidet flygtige Bestand- 
dele bevirke, at Lampen oser, medens de flygtige ere 
meget let antændelige og derfor nemt fremkalde Eksplo- 
sion. Den maa derfor gennemgaa en Destillation, ved 
hvilken baade de mest og de mindst flygtige Bestanddele 
fernes. 

Det er denne Destillation, den saakaldte Rektificering, 
der foregaar i Tschernoi-gorod. 

Fra de store Reservoirs ledes Naftaen ind i en Række 
af mægtige Smedejærnskedler, der ligge i lavere og lavere 
Niveau, og af hvilke hver enkelt opvarmes til sin bestemte 
Temperatur mellem 15 og 400^ C. Fra Kedlerne føres 
Dampene bort gennem lange, bugtede Kølerør, der afsvales 
ved rindende Vand, og hver Kedel leverer sit bestemte 
Destillat. 

Fra de Kedler, hvis Temperatur endnii ikke har naaet 
150^ C, opsamles alle de lettere Kulbrinteforbindelser, fra 
Kedlerne med en Temperatur af mellem 150® og 300° Ke- 
rosinen eller den reJctificerede Petroleum, og endelig fra de 
stærkest opvarmede Kedler alle de tungere Kulbrintefor- 
bindelser, der tilligemed de lettere danne en Række for- 
skellige Biprodukter. Tilbage bliver det saakaldte Metal- 
fedt, der, naar det er afkølet, danner en fast, salveagtig 
Masse, som først smelter ved 35® C. 

Det ses let, at Fabrikanten til enhver Tid har det i 
sin Magt at blande de fremstillede Destillater efter sit For- 

godtbefindende. Antallet af Biprodukter er derfor ogsaa 
højst forskelligt hos de forskellige Fabrikanter, ja under- 
tiden hos samme Fabrikant, og retter sig efter Markedets 
Fordringer og den Anvendelse, der skal gøres af dem. 
Den rektificerede Petroleums Beskaffenhed kan ogsaa hvert 
Øjeblik ændres derved, at der medtages flere eller færre 
af de flygtige eller lidet flygtige Destillater. 

Petroleumen er imidlertid endnu ikke færdig til at 
gaa i Handelen, den maa først gennemgaa en kemisk 
Renselse. 

I dette Øjemed røres den sammen med Svovlsyre, der 
efter nogen Tids Forløb synker til Bunds og aftappes, 
hvorefter Petroleumen udsættes for et Regnbad af rent 
Vand. Vandet synker langsomt ned gennem Olien og tager 
Resten af Syren med sig for atter at aftappes paa Bunden 
af Karret. Den sidste Rest af Syre fernes ved en Opløs- 
ning af Ætssoda, hvorpaa Petroleumen er færdig. 

Medens Vægtfylden af den amerikanske Petroleum er 
0,80, har den kavkasiske en Vægtfylde af 0,82 og fordrer 
stærkere Lufttræk, end der i Reglen er i vore Lamper, 
hvorfor den ikke saa godt egner sig for disse. Ogsaa i 
Udseendet er der nogen Forskel paa de to Sorter Petro- 
leum; medens den amerikanske er gullig, er den kavka- 
siske næsten vandklar. 

Af Destillaterne, der ere gaaede over, inden Tempe- 
raturen naaede 150^, sammensættes en Række Biprodukter 
som Rigolen, Gasolin, Benzin og Ligorin. Petroleums- 
resterne eller de tunge, lidet flygtige Kulbrinter, der først 
ere gaaede over ved en høj Temperatur, benyttes dels til 
Brændsel og dels til Fremstillingen af Smøreolier. I sidste 
Tilfælde gennemgaa de en fornyet Destillation og kemisk 
Renselse, hvorpaa de efter deres forskellige Viskositet ad- 
skilles i Spindelolier, Maskinolier og Cylinderolier. 

20* 

Da de kavkasiske Smøreolier ikke indeholde Pacafin, 
have de den Fordel fremfor de amerikanske^ at de ikke 
stivne, selv om de benyttes ved en lav Temperatur. 

Fra Bakd føres nu alle disse Produkter, blandt hvilke 
Kerosinen naturligvis spiller den vigtigste Rolle, dels ved 
dertil indrettede Dampskibe, Tankdampere, til Åstrachån 
og derfra videre gennem hele Rusland, dels i Cisterne- 
vogne ad den transkavkasiske Jæmbane til Batiim og P6ti. 
Hvert Petroleumstog indeholder c. 35 Cistemevogne, og 



Cistemevi^ne uden for en af Nobels Fabrikker i Tsehemoi-gorod, 

der afsendes hvert Døgn saa mange Tog, som det over- 
hovedet er muligt at faa frem paa Banen, uden at der dog 
bliver tilstrækkeligt Afløb for den forhaandenværende Rig- 
dom paa Petroleum. 

En slem Hindring for den hurtige Transport til Batfim 
have de -meskiske Bjærge hidtil været, thi Stigningen var 
der saa stærk, at 4 Lokomotiver ikke kunde føre mere end 
5 Cistemevogne over ad Gangen. Der har derfor flere 
Gange været Tale om en Rørledning fra det kaspiske til 
det sorte Hav, og Firmaet Nobel har allerede i længere 

Tid haft sin egen, S Mil lange Ledning over den værste 
Stigning mellem Stationerne Mickailom og KvirUi, hvorved 
der spares 100 Cistemevogne eller 20 Tog hver Dag. Efter 
at den store Tunnel gennem Suråmpasset er bleven aabnet, 
hvorved den stærkeste Stigning undgaas, skulde man næppe 
tro, der vilde blive noget af den projekterede gigantiske 
Rørledning, som skulde have en Længde af c. 115 danske 
Mil; men ikke des mindre er Projektet i den sidste Tid 
atter taget op til fornyet Drøftelse. 



Ludvig Nobel. 

Det største Petroleumsfirma er som før nævnt Nobels, 
der er stiftet af Brødrene Ludvig og Robert Nobel, af hvilke 
den første er afgaaet ved Døden. Nogle Tal vUie give 
Begreb om, hvor vældig den Nobél'ske Forretning er. 

Af de 600 Kilder ved Balachani ejer Nobel alene de 
120. lid Dampkedler skaffe den nødvendige Damp til 78 
Dampmaskiner, 75 store Naftapmnper og 47 Vandpumper. 
Alle de Redskaber og Maskiner, Driften fordrer, fabri- 
keres paa Stedet, hvorfor ogsaa Firmaet har sine egne 

Smedier og Maskinværksteder, hvor den vældige Damp- 
hammer er i uafbrudt Virksomhed. Det har fremdeles sit 
eget Støberi, Tømrerværksted, Modelsnedkeri og Tegne- 
kontor, flere Maskinhuse for den elektriske Belysning og 
egen Centralstation for Telefonforbindelserne. 

Gennem 3 Rørledninger pumpes Raanaftaen ind til 
Fabrikkerne i Tsehernoi-gorod, hvor Firniaet foruden sine 
Destillationsfabrikker ogsaa har en Svovlsyrefabrik — for selv 
at kunne tilvejebringe den nødvendige Svovlsyre — og en 
Sodafabrik, hvor den brugte Soda atter gøres anvendelig. 
Foruden Tusinder af Cisternevogne ejer Nobel endnu 12 
store, i Motala byggede Dampere, der alene føre Petroleum 
fra Baku til Astrachån. 



Det er imidlertid ikke alene i draabeflydende Tilstand, 
Kulbrinteforbindelserne forekomme ude paa Apscheron; 
ogsaa som Luftarter strømme de ud af Jorden i Omegnen 
af Baku, der fra den graa Oldtid har været bekendt som 
Sædet for „den evige Ild^, 

I Reglen behøver man ikke at grave dybt ned i Jorden, 
før Gassen strømmer frem, og paa et henved 900 Fod højt 
Bakkedrag Vest for Baku bryder den af sig selv ud gen- 
nem en Del Smaarevner i Klippen, fra hvilken Flammer 
undertiden kunne slaa i Vejret. 

Tatarerne have forstaaet at udnytte denne naturlige 
Varmekilde, og flere Steder have de anlagt nogle ligesaa 
simple som praktiske Kalkbrænderier. Over en Aabning 
i Jorden, fra hvilken Gassen strømmer frem, stables en 
Bunke Kalksten op, og Gassen faar nu Lov at brænde, til 
Kalkstenene ere blevne tilstrækkeligt ophedede. 

I Ilden, der uden Menneskenes Hjælp fik sin Næring 
fra Jorden selv, saa de gamle Magere en Genspejling af 

Solen Mitra, Symbolet for Ormuzd, og det er ganske natur- 
ligt, at Egnen om Baku blev Centrum for Ormuzdtjenesten. 

I Tidernes Løb faldt Ormuzds Bekendere dog fra den 
rene Gudsdyrkelse, og i Stedet for at betragte Solen som 
et Symbol gjorde de den til en Gud og dannede et ud- 
skaaret Billede af den, hvilket de dyrkede. Da fødtes Zer- 
dutsch eller Zoroasterj og han bekæmpede Afgudsdyrkelsen 
og indførte igen den rene Ormuzdtjeneste. 

Efter Alexander d. Stores Tid, da Partherne stiftede 
et nyt partho-persisk Rige, døde den gamle Lære dog atter 
hen, og Afgudsdyrkelsen ' fik Overhaand. De persiske 
Konger, Arsaciderne, paastod, at de nedstammede fra Or- 
muzd og Mitra og fordrede guddommelig Tilbedelse. Da 
Pompejus kom til Kavkasus, fandt han Mitratjenesten i dens 
fulde Udvikling og bragte den til Rom. Senere fik dens 
Ceremonier endog Indflydelse paa selve den kristelige 
Gudstjeneste, og den biskoppelige Mitra minder endnu den 
Dag i Dag om denne Indflydelse. 

Imidlertid fik det persiske Element endnu en Gang 
Overhaand over det parthiske. Da Sassaniderne kom til 
Magten, igenindførte Schah Khosru Anuschirvan for sidste 
Gang den rene Ormuzdlære, der holdt sig, til Timur med 
sine Horder kastede sig ind i Kavkasus og indførte Mu- 
hammedanismen. Den iranske Befolkning gik næsten til 
Grunde og blev erstattet af den tatariske, der nu bebor 
hele Omegnen af Baku. 

Helt udslukket blev den hellige Ild dog ikke, og Tu- 
sinder af Pilegrimme fra Persien og Indien strømmede i 
Aarenes Løb til Baku for at holde deres Andagt paa det 
hellige Sted. Men medens de muhammedanske Schaher 
af Persien, særlig Schah Alibas og Nadir Schah, forfulgte 
dem, saa de kun under alle Haande Forklædninger kunde 
naa deres Bestemmelsessted, tilstod Russerne dem fri 
Religionsøvelse. 

Det var ogsaa rige Købmænd i Astrachån, der, efter 
at Russerne havde faaet Herredømmet i denne Del af 
Landet, byggede det nuværende Tempel i Stirachanlj 1 
Mil Øst for Balachani. 

En af de første Dage under mit Ophold her besøgte 
jeg det sammen med Biering og Petersen. 

Det er tomt og øde, men særdeles godt bevaret. Den 
sidste Pilegrim forlod det i 1881. Rimeligvis betragtes 
det som vanhelliget ved den Petroleumsfabrik, der er op- 
ført ved Siden af, og sonl oven i Købet benytter en Del 
af den heUige Ild til sine Kedters Opvarmning. 

Det interessante Tempel bestaar af en tyk Mur, der 
omgiver en femkantet Gaard. Hvorledes Haxthausens Med- 
deler kan berette, at Siderne i denne Gaard danne en lige- 
sidet Trekant, er mig uforklarligt, thi for det første er 
Gaarden femkantet, og for det andet er den saa langt fra 
ligesidet, at der ikke er to af de fem Sider, der ere lige store. 

Omtrent midt i Gaarden staar det egentlige Tempel, 
en lille firkantet Bygning med en Slags Kuppel over. I 
hver af de fire Hjørner findes en Skorsten, og fra dem 
slog i tidligere Tider Gasflammer uophørligt i Vejret. Under 
Kuplen findes en Brønd, fra hvilken Flammerne ogsaa slog 
op; men naar der nu fortælles, at Gebrerne her brændte 
deres døde, saa er dette sikkert noget. Folk senere have 
lavet for at gøre Brønden end mere interessant, thi det 
stemmer ikke med Gebrernes Begravelsesmaade andetsteds, 
som i Persien og Indien, hvor Ligene blive overladte til 
Aadselgribbene , for at de ikke skulle besmitte Jorden. 
Der kan end mindre være Tale om, at Gebrerne vilde be- 
smitte den hellige Ild ved at brænde deres døde med den. 

Rundt omkring i Murene findes en Mængde smaa Celler, 
der have tjent til Boliger for Pilegrimmene. I hver af disse 
Celler er der et lille Alter, paa hvilket Ilden heller aldrig 
slukkedes. 

Med Undtagelse af en Aabning i den ene af Murene, 
fra hvilken en flere Fod høj Gasflamme Dag og Nat slaar 
i Vejret, saa man endnu kan tale om „den evige Ild", ere 
alle Aabninger stoppede, og Gassen er ledet ind i Fabrikken, 
hvor den bhver tagen i Petroleumsindustriens Tjeneste. 
At Fabrikken trods al Forsigtighed i særlig Grad er brand- 
farlig, er jo indlysende, og den er ogsaa flere Gange 
bleven hjemsøgt af Ildebrand. 

I Nærheden af Surachanl findes nogle Brønde med 
„hvid Nafta", en lysegul, letflydende Olie, der i Jordens 
Indre har gennemgaaet en Slags Destillation, saa den 
nogenlunde kan brændes i Lamper. Da den imidlertid 
indeholder en Del let antændelige Forbindelser, vilde det 
være meget farUgt at bruge den som LampeoHe. Den 
bliver heller ikke anvendt som saadan, men forhandles af 
Apotekerne i Kavkasus som Middel mod Gigt. Naar et 
Stykke Linned bliver dyppet i den og lagt paa Huden, 
skal det kunne trække Vabler som et Spanskflueplaster. 

Naar Gassen paa sin Vej i Jordens Indre træffer paa 
Vand, der har opløst de omgivende blødere Jordlag, og 
Jordsmonnet ovenover samtidigt ikke er tilstrækkelig stærkt 
til at modstau Trykket af de sammenpressede Luftarter, 
bryde disse igennem og kaste en Vælling af Sand, Ler, 
Olie og Vand i Vejret, hvorved der dannes en saakaldt 
Dyndvulkan, en kegleformet Høj med et Krater i Midten, 
hvorfra den nævnte Vælling fra Tid til anden kastes ud 
for derefter langsomt at glide ned ad Højens Sider, indtil 
den til sidst stivner. Da Dyndvulkanerne saaledes i det 
Ydre have en Del Lighed med rigtige Vulkaner, bleve de 
ogsaa tidligere betragtede som en særlig Form for disse, 
men der er i Virkeligheden ikke nogen Forbindelse mellem 
de to Naturfænomener. 

Medens man ikke finder en eneste Dyndvulkan i Olie- 
distrikterne i Amerika, da Stenlagene der ere altfor haarde 

til at lade sig opløse, findes der en Mængde paa Apscheron^ 
hvor man tæller henved en Snes store og endnu flere 
smaa. Den største af dem er Osman Dagh, der er saa 
stor som det halve Vesuv ; men den mest bekendte er Lok 
Botan, hvis Udbrud den 5te Januar 1887 er beskrevet af 
Nobels Svigersøn, Professor H. Sjdgren i Upsala, der den- 
gang opholdt sig i Baku og har skrevet flere Smaaskrifter 
om de geologiske Forhold paa Apscheron. 

Som vi have set, staa Naftakilderne, Gaskildérne og 
Dyndvulkanerne i nøje Sammenhæng med hinanden; men 
ville vi spørge, hvorfra Naftaen og Gassen hidrøre, saa 
lyder Svaret forskelligt, og Videnskaben har endnu ikke 
sagt sit sidste Ord i den Sag. 

Tidligere mente man, at Naftaen skyldtes Forverdenens 
Plantevækst og stod i Forbindelse med Stenkulsdannelsen. 
I saa Tilfælde skulde den være opstaaet ved, at en Del af 
Kullene i Jordens Indre havde gennemgaaet en lignende 
Proces som den, de gennemgaa i vore Gasværker, og i 
Virkeligheden var der meget, der talte for denne Teori. 
Den Tjære, der udskilles paa Gasværkerne, indeholder 
nemlig en Del af de samme Olier som Naftaen, medens 
de Gasarter, der altid optræde sammen med denne, i høj 
Grad ligne vor almindeUge Belysningsgas. 

Trods den Lighed, der saaledes er mellem Gas- 
værkernes Produkter og Naftaen med de Gasarter, som led- 
sage den, er der imidlertid dog ogsaa saa store Uligheder,, 
at man atter har forladt denne Teori, saa meget mere,, 
som man har fundet rige Naftakilder, hvor der ikke kunde 
være Tale om Stenkulsdannelser i Nærheden. 

De fleste Forskere ere nu til Dags enige om, at Naf- 
taen skyldes dyriske Stoffer, særlig Fisk og andre Havdyr,, 
og ved Forsøg er det ogsaa godtgjort, at man af Fisk kan 
fremstille et Produkt, der i kemisk Sammensætning kommer 
Naftaen meget nær. I Sammenhæng hermed kan det have 

sin Interesse at lægge Mærke til det nye Stof Ichtyol, der 
i den sidste Tid har fundet Anvendelse i Medicinen. Det 
fremstilles af en bituminøs Stenart, der i mægtige Lag 
forefindes i Nærheden af Seefddt i Tyrol. Denne Stenart 
indeholder en Mængde usædvanlig smukke Forsteninger af 
Fortidens Fisk og Sødyr, og naar den underkastes en 
stærk Hede, overdestilleres den flygtige Ichtyololie, en gul- 
brun, gennemsigtig Vædske med en hæslig, gennemtrængende 
Lugt. Ammoniaksaltet, der til indvendig Brug ofte anvendes 
i Piller, har en ubehagelig, raadden, petroleumsagtig Lugt, 
og i Begyndelsen af en Ichtyolkur klage Patienterne altid 
over Opstød „som af Petroleum**. Skulde det nu være 
rent tilfældigt, at de to Produkter i meget ligne hinanden, 
eller skulle de i Virkeligheden have samme Oprindelse? 



Er Egnen omkring Baku end nok saa tiltrækkende ved 
sin „evige Ild", sine Naftakilder og Dyndvulkaner, er den 
det derimod ikke ved sin Naturskønhed. Store Strækninger 
ligge hen som Sten- eller Sandørkener, og Plantevæksten 
er meget sparsom. Som Følge heraf findes der ikke noget 
rigt Dyreliv. De Dyr, man hyppigst ser, ere Firben, Slanger, 
nogle Biller og Edderkopper, saaledes den frygtede Skor- 
pionedderkop, samt en Del Skildpadder. Flere Steder som 
f. Eks. ved Dyndvulkanen i Binagardi, IV2 Mil Vest for 
Balachani, træfiTer man Saltsøer, der udtørres om Sommeren 
og efterlade et tykt Lag Salt. Andre Søer ere for vand- 
rige til helt at udtørres, men i Stedet for at bringe Liv og 
Frugtbarhed foraarsage de netop det modsatte. Oven paa 
Vandet lægger der sig nemlig hurtigt et tykt Lag Nafta, 
og vandrer man langs en saadan Sø, finder man en Mængde 
døde Vandfugle, der have kastet sig ned i Søen, hvor deres 

Fjerbeklædning i den Grad. er bleven gennemtrængt af Olie, 
at de ikke have formaaet at flyve. De have da svømmet 
omkring, indtil de omsider døde. Flere af disse Saltsøer, 
af hvilke der alene paa Apscheron findes en halv Snes, 
ere ganske indbringende, og fra Guvernementet Baku ud- 
føres aarligt 600,000 Pud (c. 20 Millioner Pund) Salt. 

Nogle faa Tatarlandsbyer ligge strøede ud over Egnen, 
og Indbyggerne ernære sig ved en Smule Agerbrug og 
Vinavl. Som det har været Skik i Hundreder af Aar, ridse 
de lidt i Jorden med en Træplov og saa da trøstigt deres 
Korn. Dette, der paa Grund af Sommerens stærke Varme 
hurtigt bliver modent, er kort i Straaet og har kun meget 
lille Kerne. 

De fleste af Beboerne ere Tatarer, store, stærkt byggede 
Folk med grove Ansigtstræk. En Del have Beskæftigelse 
i Boretaarnene, og de ere for det meste dygtige Arbejdere. 
Mærkeligt er det, at de, naar de ere efterladende ved deres 
Arbejde, uden at kny taale meget streng Behandling, ja 
endog Prygl af deres overordnede, medens de ellers ere i 
høj Grad følsomme for Fornærmelser. Bliver en Tatar 
fornærmet, glemmer han aldrig sin Hævn, og denne er 
altid Døden. Der kan gaa lang Tid, endog Aar, før han 
faar Lejlighed til at komme Fornærmeren til Livs — en 
skøn Dag ser han sit Snit, og Hævnen er fuldbyrdet. 

Naar Arbejderne da komme hjem til Middag, hedder 
det let henkastet: „Der er nok fundet et Lig i Morges!" 
Saa tales der ikke mere om den Sag, med mindre man 
tilfældigvis kender noget nærmere til den myrdede. Mord 
høre nemlig ikke til Sjældenhederne, og alene under mit 
Ophold i Balachani fandtes tre Lig, hvilket oven i Købet 
betragtedes som ualmindelig lidt. 

Da det er en hellig Pligt for den myrdedes Familie 
at hævne hans Drab, drager det ene Mord som oftest det 
andet efter sig. Men for øvrigt skulle Tatarerne være feje 



j 



319 

og i Reglen om Natten overfalde deres Modstander fra et 
Baghold. Kinschålen stødes ind i Livet paa maa og faa 
og drejes rundt i Legemet, til Hjertet er naaet. De ind- 
fødte gaa altid bevæbnede, og efter Mørkets Frembrud 
holde de i Reglen den dragne Kinschål skjult i Ærmet. 

Saa længe det alene er Tatarer, der falde som Ofre 
for Blodhævnen, tager Regeringen sig ikke synderlig ivrigt 
af Sagen, derimod nok, hvis den myrdede er en Russer. 
Bliver den skyldige da funden, er Sibirien ham vis; men 
i Kavkasus vækker Ordet Sibirien ikke i den Grad Fore- 
stillingen om noget forfærdeligt som hos os, hvor det mest 
kendes fra daarlige Forfattere, der holde af at spekulere 
i det rædselsfulde. 

Jeg saa en Dag paa en af Bakus Gader en Transport 
af Fanger, der skulde til Sibirien. Der var baade Mænd 
og Kvinder. De lo og sang og gjorde Løjer med hinanden; 
havde de ikke været bevogtede af Kosakker og haft Lænker 
om Benene, skulde man derfor have troet, det var et 
Selskab, der skulde ud at more sig. Man mærkede intet 
til Fortvivlelse over den lange Rejse, der forestod. 

Haabet om at kunne rømme virker maaske med til 
at holde Modet oppe, og for dem, der ikke blive sendte 
helt over til Sakalin, skal det ikke være svært at komme 
bort fra Sibirien. Biering og jeg hilste saaledes en Dag 
paa en Tatar, der havde 8 Mord paa sin Samvittighed og 
havde været deporteret, men var rømt. Under et fremmed 
Navn levede han nu ude ved Kilderne, hvor han var For- 
mand for et Hold Arbejdere, men alle vidste, han var dømt 
til at henleve Resten af sit Liv i Sibirien. Det var en 
meget jovial og gemytlig Herre, der gjorde et overordent- 
hg elskværdigt og forekommende Indtryk, men for øvrigt 
var han stærkt mistænkt for to nye Mord, der vare for- 
øvede kort før min Ankomst. 

Foruden Tatarerne have ogsaa en Del Lesghiere Ar- 
bejde i Boretaarnene, og da disse i særlig Grad interesserede 
mig, var jeg glad over, at Blering kunde være min Tolk 
ved en Samtale med dem. Mit første Spørgsmaal gjaldt 
naturligvis Schamull. Da jeg i Begyndelsen udtalte Navnet 
Schåmyl og Schåmil, forstod de ikke, hvem jeg mente. 
Ikke engang Udtalen Schamil vilde de vedkende sig; først 
da det gik op for dem, at jeg mente Schamuil, vare de 
med, og deres Øjne straalede ved Tanken om den store 
Anfører, som deres Fædre havde tjent, og om hvem de 
havde hørt saa meget i deres Ungdom. Desværre kendte 
de ikke noget til Tiden før Schamuil, og da jeg førte Sam- 
talen hen paa MuUah-Muhanuned og Kasi-MuUah, kunde vi 
slet ikke blive enige. Da det var aldeles utvivlsomt, at 
Lesghierne havde Uret eller maaske snarere talte om helt 
andre Personer end jeg, blev jeg ved at hævde min Me- 
ning, men de afbrød da enhver videre Forhandling med 
disse Ord: „Naar den Herre ved bedre Besked om vore 
Helte, saa vide vi intet!" 

Det var ikke langt fra, at de tilstedeværende Evro- 
pæere mente, at Lesghierne jo maatte vide bedre Besked 
end jeg, men heldigvis fik jeg Hjælp af Bierings Sviger- 
moder, der var født og opvoksen i Tiflis og kunde bevidne, 
at det forholdt sig, som jeg sagde. Hun havde i sin Ung- 
dom hørt saa meget om Mullah-Muhammed og Kasi-MuUah. 
Men det var ikke muligt igen at faa Lesghierne ind paa 
noget historisk Tema; naar vi forsøgte herpaa, bevarede 
de en værdig Tavshed. 

Det forekommer mig utroligt, at et Folk som Les- 
ghierne ikke skulde have en levende Tradition om Mullah- 
Muhammed og Muridismens Opstaaen, og jeg kan kun for- 
klare mig Sammenstødet med Lesghierne ved, at vi have 
talt om helt forskellige Personer. Muhammed er jo et 
meget almindeligt Navn, som Mullah en meget almindelig 

Titel. Men Historien lærer, hvor kritisk man paa Rejse 
maa være over for alle Oplysninger, og at man ikke kan 
være forsigtig nok, særlig naar man bruger Tolk. 

Skønt Biering som en dygtig og energisk Mand var 
en myndig Herre over for sine Arbejdere i Boretaarnene, 
var han efter alt at dømme meget afholdt af dem. Nogle 
Lesghiere vare endog gaaede saa vidt i deres Tillid til 
ham, at de havde betroet ham deres Vaaben, kostbart 
Arvegods, som de ikke for alt i Verden vilde skille sig 
ved og derfor heller ikke gik med til daglig. 

En af de første Dage under mit Ophold i Balachanl 
viste Leonhardt mig dem. Det var de dejligste Vaaben, 
man kunde tænke sig. De damascerede Klinger vare Vid- 
uifidere af Kunst og Skedernes Sølvbeslag overordentlig fint 
udførte. Samtidigt forklarede Leonhardt mig, hvorledes 
en Kinschål bliver brugt, og gjorde det paa en saadan 
Maade, at man maatte tro, det var noget, der skete 
hver Dag. 

Da jeg imidlertid antog, at det kun var for at gøre 
disse Kinschåler saa meget mere interessante for mig, 
smilede jeg skeptisk og udtalte, at det vel ikke gik saa 
hyppigt paa; men jeg glemmer aldrig hans Udtryk, da 
han afbrød mig med et overbevisende: „Gewiss!" 

Der var en ejendommelig Alvor i hans Blik; det var 
tydeligt, at han mente, at enhver af os,. hvilket Øjeblik 
det skulde være, kunde komme til at erfare, hvorledes en 
Kinschål bliver brugt. 

Alle de bakinske Tatarer ere Schiitter, og efter Husseins 
Grav i Kerhda og Alis Grav i Nedjef er Scheikbyen eller 
Bibi-beibat, et Par Mil Syd for Baku, deres helligste Val- 
fartssted. Her ligger en Profetinde ved Navn Bibi be- 
gravet. Hun skal have været en Sønnedatter af den be- 
kendte Kalif Harun al Rctschid og en Datter af Profeten 
Ali Risa, som ligger begravet i Messched i Korasån. Efter 

at være bleven forfulgt i Masendarån flygtede hun til Baku^ 
hvor hun kort efter døde. 

Hver Fredag er Vejen ud til den lille, smukke Moske^ 
hvor hun ligger begravet, sort af Pilegrinmie, af hvilke en 
Mængde komme langvejsfra, da ingen kan valfarte til 
Kerbela og faa Titlen Kerbda/l^ førend han har besøgt 
Bibi-beibat. Det er ogsaa enhver rettroende Schiits højeste 
Ønske at blive begravet der, hvorfor Kirkegaarden er 
ualmindelig stor. 

Men Bibi-beibat betragtes ikke som det sidste Hvilested* 

Naar tre Aar ere gaaede, er det en hellig Pligt for 
den afdødes nærmeste Slægtninge at grave Liget op og 
omhyggeligt rense Knoglerne, der da blive pakkede i en 
lille Kasse og stillede ind i et Ligkapel, til de kunne komme 
med Ligkaravanen til Kerbela og definitivt stedes til Hvile 
ved den hellige Husseins Side. 

En Dag tog Petersen, en svensk Boremester ved Navn 
Petterson og jeg ud til Bibi-beibat. 

Paa Vejen passerede vi flere hellige Tiggere, hvem det 
aldrig kunde falde ind — i det mindste saa længe nogen 
saa paa det — at modtage en Gave af saa vantro Hænder 
som vore. 

Ved Indtrædelsen i Byen mødte vi en Tatar, der mod- 
tog os med den sædvanlige Hilsen i denne Egn: „AUah 
saklånl^% og ham bad vi da om Tilladelse til at besøge 
Moskeen. Som vantro kunde vi imidlertid ikke faa Lov 
hertil; men da han mente, vi maatte være trætte efter den 
varme og anstrengende Vandring, indbød han os til at 
følge med til hans Hjem, for at vi under hans Tag kunde 
hvile og vederkvæge os. 

Med Tak tog vi imod Indbydelsen, og efter at have 



*) Allah beskytte (Dig)! 

aftaget vore Sko traadte vi ind i hans Hus, hvor han høj- 
tideligt modtog os med Ordene: „Hoch gdsun!^*). 

I Stuen fandtes ingen Møbler, kun to store Stabler af 
Puder og Tæpper, som vor Vært, straks efter at vi havde 
sat os ned paa Gulvet, anbragte omkring os, for at vi kunde 
sidde mageligere. Det forundrede mig, at han var mest 
omhyggelig for, at jeg skulde komme til at sidde godt, 
men jeg fik senere at vide, at det var, fordi Petterson, 
der talte Tatarisk som en indfødt, havde fortalt, at jeg 
var kommen langvejsfra og aldrig før havde været i 
Besøg hos en Tatar. 

Imidlertid var der blevet tændt op under Temaskinen, 
og det varede ikke længe, før vi bleve beværtede med Te 
og Tschirék, fladt, blødt Hvedebrød, der ligesom vort 
Birkesbrød er bestrøet med Valmuefrø. Flere af vor Værts 
Naboer, der vare komne til, vare behjælpeUge med Op- 
vartningen. 

Efter Maaltidet fulgte vor Vært os hen til Ligkapellet, 
hvor vi saa en Mængde smaa Kasser, fyldte med Menneske- 
ben, der ventede paa at blive sendte til Kerbela. 

Medens vi opholdt os her, traadte Muezinen frem paa 
den nærliggende Minaret og kaldte de troende til Bøn. 
Da Petterson just stod og talte med en af Tatarerne, 
tyssede jeg paa ham, hvorefter vi overlod Muhamme- 
danerne til deres Andagt. At vi viste dem dette Hensyn, 
gjorde øjensynligt stærkt Indtryk paa dem, og fra nu af 
bleve de endnu mere opmærksomme imod os, end de før 
havde været. De førte os hen til Moskeen og parlamen- 
terede med Mullaherne for at skaflFe os Tilladelse til at 
betræde Helligdommen, men dette kunde dog ikke tilstedes. 

Deres Optræden ved denne Lejlighed bestyrkede mig 
i den Antagelse, at der vilde blive et langt bedre Forhold 



*) Vær velkomne! 

mellem Muhammedanere og Kristne, hvis disse sidste viste 
den muhammedanske Religion mere Ærbødighed. Man 
omvender ikke Folk ved at foragte deres Religion; det 
eneste, man kan udrette derved, er at nedbryde deres 
religiøse Følelse, og dette er raat. 

Det er værd at lægge Mærke til, hvad den berømte 
Oordon under sit sidste ulykkelige Ophold i Kartum har 
skrevet i en af sine Dagbøger: „Jeg er vis paa, at det er 
ubekendt for de allerfleste af vore Missionærer, som virke 
i muhanunedanske Lande, at der i Koranen ikke tillægges 
vor Herre nogen Synd eller antydes, at han trænger til 
Forladelse, og at ingen Muselman kan nægte, at Gud er 
vor Herres Fader, og at han blev Menneske ved et Mirakel. 
Muselmanerne paastaa ikke, at Muhammed var uden Synd, 
og Koranen indrømmer, at han ofte fejlede, men ingen 
Muselman vil sige, at Isa (Jesus) syndede. Hvad Kødets 
Spægelse angaar, da overgaa de Katolikkerne for slet ikke 
at tale om Protestanterne. Det er ligefrem en Plage, naar 
man kalder paa sin Tjener, da bestandigt at faa det Svar, 
at han er ved at holde Bøn, og man maa ikke tro, at 
dette er et Paaskud, thi det er sandelig ingen Fornøjelse 
at ligge i en saa tvungen Stilling gennem lange Tider; 
det gør man ikke, naar man ingen Tro har til disse Bønner. 
Muselmanemes Gud er vor Gud; men de tro ikke paa 
nogen Forsoning, heller ikke ved Muhammed; de tro, at 
de ville staa og falde med deres egne Gerninger; de ere 
lige saa meget under Loven som Jøderne." 

Efter at have besøgt den store Kirkegaard, hvor flere 
Tatarer sad og fremsagde Bønner ved deres Slægtninges 
Grave, kom vi atter hjem til vor Vært, hvor der blev budt 
os Schislich, tørret Stør og en Mængde Grønsager. 

Man maa forbavses over Muhammedanernes Gæstfrihed 
imod de vantro, naar man husker paa, hvilken Ulejlighed 
den forvolder. Den Mad, vi ikke spiste, blev kastet bort, 

og Glas og Fade, som vi havde benyttet, bleve skyllede 
en utrolig Mængde Gange, ligesom alle de Puder og Tæpper, 
vi havde benyttet, bleve slæbte udenfor og bankede og 
børstede paa det omhyggeligste. Da vi brød op, fulgte vor 
Vært os paa Vej, og først uden for Byen tog han Afsked 
med os. 

Det var imidlertid blevet sent, og Mørket faldt hurtigt 
paa, medens vi fremskyndede vor Gang over det øde, 
stenede Plateau ind imod Baku. 

Vi kunde vel have vandret en halvanden Times Tid, 
da vi foran os hørte en ensformig, melankolsk Sang, led- 
saget af en svag Klokkeklang. Lyden kom efterhaanden 
nærmere, og til sidst dukkede en Karavane frem, en lang 
Række tungt belæssede Kameler, den ene bunden bag den 
anden og hver forsynet med en lille Klokke under Halsen. 
Paa en enkelt af dem sad en Tatar i denne ejendomme- 
lige, vuggende, søvndyssende Bevægelse, hvori Kamelen 
sætter sin Rytter, medens Føreren gik foran og sang sin 
monotone Sang, hvormed han underholdt sig paa den en- 
somme Nattevandring. 

Vi hilste med et: „Jakschi jol!"*), der blev besvaret 
med et: „Allah saklån!", og Karavanen drog langsomt 
videre. 

Jeg maatte vende mig om og se efter den, som den 
kom op paa en Bakke, og Kamelernes mørke Silhouetter 
en for en tegnede sig skarpt mod den lysere Nattehimmel. 

Der var en ejendommelig Stemning over dette Billede. 
Saaledes have Karavanerne i Tusinder af Aar bevæget sig 
frem gennem Ørkenen, saaledes drog de vise Mænd fra 
Østerland af Sted .... men jeg blev afbrudt i mine Be- 
tragtninger, da de andre, der vare komne et godt Stykke 
i Forvejen, raabte efter mig: „Naa, Lange! Skynd Dem 



^) Lykkelig Rejse! 

lidt, at vi kan naa den sidste Dampsporvogn til Tschemoi- 
gorod!" 

Jeg vendte mig om imod Baku, hvor det elektriske 
Lys fra „merkuHefskaja pristan^ straalede ud over det 
kaspiske Hav og fordunklede den evige Ild ude paa 
Apscheron. 



Saa kom den sidste Aften i Balachanl. Vi vare alle 
samlede om en Burdjuk Rødvin, Leonhardt sang for, og 
danske, tyske, georgiske og russiske Sange afløste hin- 
anden. En tysk Sang syntes særlig at passe til Lejligheden: 

£in Strafischen am Hute, 
den Stab in der Hånd, 
muss ziehen der Wandrer 
vom Lande zu Land; 
er sieht viele Strassen, 
er sieht manchen Ort. 
|: Doch fort muss er wieder, 
muss weiter fort. :| 

Det var først sent, at vi skiltes fra hinanden. 

Den næste Dag var jeg inde for at sige Farvel hos 
Olsens, men traf desværre ikke Olsen selv, da han var 
rejst ud til det østligste Punkt af Apscheron for at efterse 
Kablet. Ved Middagstid traf jeg Stahrs og Vennerne fra 
Balachanl oppe paa Jærnbanestationen og modtog det 
sidste Bevis paa deres hjertelige Imødekommenhed. Saa 
ringede det tredje Gang, og vi skiltes med den vemodige 
Følelse, at vi maaske aldrig mere skulde ses. 

Medens Toget bruste hen over den øde Egn, dvælede 
mine Tanker ved Mindet om Opholdet i Balachanl, og jeg 
glædede mig allerede til at skulle høre derfra, naar jeg 
kom hjem til Danmark. Allermindst anede jeg, at det første 

Brev skulde melde om en frygtelig Ulykke; men kort 
efter min Hjemkomst fik jeg følgende Brev fra Petersen: 

^Balachanl d. ^/j» Juni 90. 

Kære Lange! 

I Dag maa jeg desværre meddele Dem den sørge- 
lige Nyhed, at vor lille Kres er bleven een mindre: 
vor kære Leonhardt er ikke mere. Natten mellem 
den 21de og 22de Maj*) blev han tilligemed vor Nabo 
Nikiferof (som De jo ogsaa kendte) myrdet paa Vejen 
mellem Baku og Balachani. Jeg skal i Korthed for- 
tælle Dem Hovedtrækkene af Historien.' 

Den 21de Maj rejste Leonhardt og Nikiferof til 
Baku. Ingen anede noget ondt; men da vi intet hørte 
til dem hele den næste Dag, telefonerede vi om Aftenen 
til Baku og spurgte efter dem, men fik til Svar, at de 
vare gaaede derfra den foregaaende Aften Kl. 10. Nu 
bleve vi urolige og begav os ud at søge. Biering med 
, Familie kørte i Faéton til Baku. Ferdinand, Ernst, 
Lorents Petersen og jeg gik til Fods, idet vi tog 
Hundene med og undersøgte alle Brøndene paa Vejen ; 
men vi kunde intet Spor finde. I Baku traf vi Biering, 
som havde været omkring paa Politistationerne, men 
ingen havde kunnet give ham Oplysning om de savnede. 
Balachani-Pristoflfen fandt samme Nat et Spor. De 
havde været inde i et af Vogterhusene ved Jærnbanen 
for at drikke Vand ; men det var det eneste Spor, der 
fandtes. Jeg skal senere udførhgt fortælle Dem om 
Myndighedernes Optræden og om alt, hvad der blev 
gjort; men endeUg fandt vi Ligene om Natten den 
24de Maj**) tæt ved de Brønde, De er kommen forbi, 
naar De er gaaet ind til Baku. Kl. 4 om Eftermiddagen 



*) den 2den og 3dje Juni efter vor Stil. **) den 5te Juni. 

havde Beppli, Ernst og et Par andre været ved Brøndene 
for at vande deres Heste, men da fandtes Ligene der 
ikke, og følgelig maa de være bragte derhen om Aftenen, 
20 Favne fra Vejen. 

Leonhardt havde een Kugle gennem Livet og een 
gennem Hjertet, eet Stik gennem Livet, 2 Hug i Skul- 
deren, 4 Hug i Hovedet og venstre Haand afhugget. 
Nikiferof havde een Kugle gennem Livet, eet Hug tværs 
over Ansigtet, nogle frygtelige Stik rundt omkring og 
ligeledes venstre Haand afhugget. Fortvivlelsen i Hjem- 
met forstaar De bedre, end jeg kan beskrive den. 

Til Slutning en hjertelig Hilsen til Dem og Deres 
Forlovede fra hele Familien, men først og sidst fra 

Deres hengivne 

Karl Petersen." 

Da jeg ved Modtagelsen af dette Brev just stod i Be- 
greb med at skrive til den nye Generalguvernør over 
Kavkasus, Generaladjutant Scheremetief, underrettede jeg 
ham samtidigt om det passerede, og jeg hørte senere, at 
han deraf havde taget Anledning til at kalde Guvernøren 
over Baku til sig for at bebrejde ham, at han ikke havde 
rekvireret Militær og truffet mere energiske Forholdsregler 
for at finde Gerningsmændene. Indtil Dato har jeg imidler- 
tid ikke hørt noget om, at Morderne ere blevne grebne. 



Kl. 1 om Natten kom jeg til Stationen Jélisavetpdl, hvor- 
fra jeg den næste Dag vilde spadsere til den tyske Koloni 
Helenendorf. Da Egnen var i høj Grad usikker, og et Par 
Armeniere kort i Forvejen vare blevne myrdede og ud- 

plyndrede i Nærheden af Jelisavetp61, havde Biering og 
Petersen indtrængende raadet mig til at blive paa Stationen, 
til det blev lyst. Men da det viste sig, at dette ikke lod 
sig gøre, og alle Vogne imidlertid vare kørte, maatte jeg 
begive mig paa Vandring for i det mindste foreløbigt at 
finde selve Byen Jelisavetpdl, der ligger omtrent en Mil fra 
Stationen. 

Jeg spadserede da af Sted og havde vel gaaet en halv 
Times Tid, da jeg kom i den ubehagelige Situation at 
skulle vælge mellem to Veje, af hvilken den ene ligesaa 
godt kunde være rigtig som den anden. Det vilde ikke være 
morsomt, om jeg slog ind paa en forkert Vej, og jeg beslut- 
tede mig derfor til at lægge mig ned paa Jorden og vente, til 
det blev lyst, men da dukkede en laset klædt Person pludse- 
lig frem i Mørket og tilbød et „gostinitsa" eller Værtshus. 

Jeg kan ikke sige, han gjorde noget videre hyggeligt 
Indtryk, men jeg bestemte mig dog til at følge ham, da 
det just ikke var behageligt at ligge paa Landevejen om 
Natten, og jeg desuden heller ikke — hvis han vilde mig 
til Livs — kunde komme bort fra ham. 

Over Marker og Grøfter førte han mig til et lille Hus, 
der kun indeholdt eet Værelse, i hvilket der opholdt sig 
en Del Tatarer. 

Min Ledsager præsenterede mig for den mest anselige 
af de tilstedeværende, og jeg gjorde da denne, som jeg 
antager var Værten, forstaaeligt, at jeg var søvnig og 
ønskede Nattekvarter, medens jeg dog samtidigt be- 
tonede, at jeg ikke havde Raad til at betale meget Til 
Bevis herfor fremviste jeg en af mine Portemonnæer, der 
kun indeholdt en Rubelseddel. Jeg fik da anvist et mærke- 
ligt Møbel, der nærmest var en Mellemting mellem en 
Seng og et Bord, og paa dette lagde jeg mig op, idet jeg 
anbragte min Tomister under mit Hoved og trak Rejse- 
tæppet op over mig. 

Jeg havde været søvnig og træt, men nu var jeg 
vaagen nok og maatte først mønstre det Selskab, jeg var 
kommen i. 

Det bestod af lutter Tatarer med store, uldne Faare- 
skindshuer og brede Kinschåler i Bæltet. Kun Værten lod 
til at forstaa Russisk. Nogle sad og drak Te ved lignende 
Møbler som det, hvorpaa jeg laa, andre morede sig med at 
kaste med Terninger, og atter andre laa og sov. Under- 
tiden satte en sig hen i en Krog og gav sig til at raabe: 
„La ilahå illalå, Muhammed rasul uUa, Ali vali lahi!", uden 
at det i ringeste Maade generede nogen af de andre. Skønt 
det var saa sent, blev Døren ved at gaa, og Folk kom og 
gik uden Afbrydelse. Min Ledsager havde især travlt. 
Hvert ØjebUk kom han ind for at melde Værten en eller 
anden Nyhed, hvorpaa han tilsyneladende fik en Ordre og 
hurtigt fjernede sig igen. Enhver ny, der kom, maatte 
hen og undersøge, hvad jeg var for en Fyr. Engang stod 
en halv Snes Stykker tæt omkring mig og vedblev at 
betragte mig. Jeg gabede og lod, som om jeg var meget 
søvnig, men samtidigt havde jeg Øjnene med mig, og uden 
at nogen mærkede det, fik jeg Revolveren frem under 
Tæppet, parat til at sælge Livet saa dyrt som muligt, hvis 
de skulde blive for nærgaaende. De vare imidlertid alle 
meget skikkeUge, og da en af dem saa meget søvnig ud, 
tilbød jeg ham en Plads ved Siden af mig, hvilken han 
imidlertid vægrede sig ved at modtage. Saa skulde jeg 
lige til at sove ind, da jeg blev sparket i Hovedet af en 
sovende Tatar, der laa bag ved mig. Jeg lagde mig noget 
til Side, for at hans Fødder ikke skulde komme til at be- 
røre mit vanhellige Hoved, og faldt endelig i Søvn. 

Da jeg vaagnede, fik jeg Te og Tschirék, og da Værten 
ikke kunde veksle min Rubel, foreslog jeg ham for Resten 
af Pengene at skaffe mig en Vogn til Helenendorf. Dette 

gjorde han ogsaa, hvilket var saa meget mærkeligere, som 
alene Taksten for en Vogn til Jelisavetp61 er 1 Rubel. 

Jeg var i høj Grad forbavset over, at han gik ind 
paa mit i Skæmt fremsatte Forslag, og jeg lovede mig 
selv, at jeg skulde udbrede hans Ros over hele Evropa 
og særUg for alle Hotelværter fremholde ham som et 
Eksempel til Efterfølgelse; thi han kunde naturligvis ikke 
gøre for, at Kusken, da vi havde kørt i 5 Minutter, stand- 
sede ved en Sidevej og erklærede, at nu vare vi ved det 
Sted, hvor jeg skulde af. Jeg protesterede, men han for- 
sikrede, at han ikke havde faaet Betaling for at køre mig 
længere. Jeg holdt imidlertid fast ved, at han i det mindste 
skulde køre mig til Jelisavetpol , og da jeg var bestemt i 
min Fordring, gik han til sidst ogsaa ind herpaa. 

I det dejligste Vejr nærmede vi os den for sine Haver 
og hundredaarige Plataner bekendte Stad. Alle Kanaler 
og Render vare rislende fulde af Vand. Træerne stod 
friske og grønne, oppe i Rederne peb Fugleungerne, Luften 
var klar og ren. Himlen straalende blaa, og i Baggrunden 
lukkedes Udsigten af de endnu sneklædte Bjærge. 

Byens egentUge Navn er Gandscha efter den lille Flod, 
ved hvilken den ligger, og den var i sin Tid Sædet for en 
mægtig Chan, der gav Georgien og senere Rusland nok at 
bestille; men paa den hellige Elisabets Dag i Aaret 1804 
blev den erobret af Russerne og fik fra da af Navnet 
Jelisavetp61 o: Elisabets By. Den gør et ganske betyde- 
ligt, men fuldstændig asiatisk Indtryk. Gaderne ere krumme 
og snavsede og Husene smaa med Galerier og Balkoner. 

Ved Enden af det store, lange Torv med Boder paa 
hægge Sider hgger en anselig Moske, der skal være bygget 
af Sehah Abbas. To prægtige Minareter danne Indgangen 
til en Slags Forgaard, der er overskygget af mægtige 
Plataner, hvis Stammer maale over 5 Fod i Diameter. 

I Bygningerne, der omgive Moskegaarden, findes flere 
Skoler, som ere ganske mærkeligt indrettede. Da Gulv- 
fladen ikke er stor, men Rummene ere temmelig høje, 
sidde de mindste af Eleverne paa Hylder langs med 
Væggene. Allerede langt borte kan man høre en stærk 
Summen fra Skolestuerne, hvor alle Børnene læse i Munden 
paa hinanden. Naar en af Drengene tror, han kan sin 
Lektie, kravler han ved Hjælp af en smal Hønsestige ned 
fra sin Hylde og melder sig hos Læreren, der med Benene 
over Kors sidder midt paa Gulvet og studerer i Koranen; 
men ve den ulykkelige Elev, hvis han ikke kan sine Ting 
og gør Læreren unyttig Ulejlighed. Den tatariske Skole- 
mester sparer ikke paa Riset og skal nok belære sine 
Elever om, at de først grundigt skulle prøve sig selv, før 
de maa forstyrre ham i hans Ro. 

Naar et Par af de smaa ikke rigtig kunde faa Plads 
oppe paa deres Hylde og gjorde Forsøg paa at skubbe 
hinanden ned, kunde jeg ikke lade være at tænke paa 
Høns, der om Aftenen sætte sig til Hvile og ligeledes gøre 
Forsøg paa at skubbe hinanden ned fra Pinden. 

Udenfor Moskeen mødte jeg en hel Hær af Tatarer, 
der, bevæbnede med Koste, Skovle og Spader, rykkede ud 
imod Græshopperne. Da disse ere en sand Landeplage, 
er det paalagt hver Familie at samle 10 Pd. Græshoppeæg; 
men hermed slaar man sig ikke til Ro, ogsaa de unge, 
nyligt udklækkede Græshoppelarver indsamles. Førend de 
endnu have faaet Vinger, fejes de sammen og skovles ned 
i en i dette Øjemed opkastet Grøft, hvor de begraves. Jeg 
saa senere hele Marker, der vare sorte af unge, knap en 
halv Tomme lange Larver; men skønt Græshopperne bleve 
forfulgte med saa stor Energi, optraadte de dog et Par 
Maaneder efter i saa overvældende Mængde, at de endog 
standsede et Tog paa Strækningen mellem Tiflis og 
Baku. 

I Jelisavetp61 traf jeg en tysk Kolonist der just skulde 
til Hdenendorf, og jeg kom da op at køre med ham. 

De fleste tyske Kolonister stamme fra indvandrede 
Schwabere, for største Delen Wtirttembergere, der i Aaret 
1818 forlod deres Hjemstavn, da Regeringen indførte en 
ny Psalmebog, som de gode Bønder fandt altfor aandløs. 
De vilde ikke lade sig berøve deres gamle, troskraftige 
Psalmer, der havde været saa mange Slægter til Trøst og 
Opbyggelse, og da Kejser Alexander I foruden fri Reli- 
gionsøvelse og god Modtagelse ogsaa lovede dem en direkte 
Pengeunderstøttelse, drog omtrent 1500 Familier til Rus- 
land, hvor Regeringen anviste dem Land i Nærheden af 
Odessa. Da de imidlertid ikke rigtigt vilde trives her, fik 
de efter Ansøgning Lov til at drage til Kavkasus, hvor de 
grundede 7 Kolonier: Ny-Tiflis, Alexanderdorf, Elisabetthai, 
Katharinenfeld , Marienfeld, Annenfeld og Helenendorf, af 
hvilke de 5 første Ugge i Guvernementet Tiflis, de 2 
sidste i Guvernementet Jelisavetp61. 

Men ogsaa her gik Kolonisterne haarde Kampe i Møde og 
maatte gennemgaa tunge Hjemsøgelser. Da Perserne i Aaret 
1825 uden Krigserklæring faldt ind i Kavkasus, ble ve Annen- 
feld og Helenendorf besatte og ødelagte af Fjenden. Den 
14de August samme Aar gik den blomstrende Koloni 
Katharinenfeld op i Flammer, Haverne og Kornmarkerne 
bleve ødelagte og Kolonisterne nedhuggede eller bortførte. 
Jermolofs og Paskjévitsch'es Sejre befriede ganske vist i 
det næste Aar Kavkasus for de røverske Horder; men for 
en stor Del af Kolonisterne kom Hjælpen for sent. Dertil 
kom endnu, at man ved Anlæggelsen af Kolonierne ikke 
var gaaet frem med tilstrækkelig Forsigtighed, saa at flere 
af dem paa Grund af usund Beliggenhed maatte flyttes. 
Men med beundringsværdig Udholdenhed overvandt man 
tilsidst alle VanskeUgheder , og de fleste Kolonier ere nu 
rige og velstaaende. Kun Alexanderdorf, der ligger en 

Mil Nord for Tiflis, gør Indtryk af at være meget fattig og 
elendig. NJy-Tiflis har ophørt med at eksistere som selv- 
stændig Koloni, da den er smeltet sammen med Tiflis; 
men flere nye Kolonier ere komne til, saaledes Freudenthal, 
Petersdorf og Alexanderhilf, hvilken sidste er Aflægger 
af den rige og blomstrende gamle Koloni Elisabetthai. 

En af de rigeste tyske Kolonier er Helenendorf , hvis 
Vinhaver og Kornmarker næsten strække sig helt ind til 
Jelisavetp61. Naboskabet med Kolonisterne har ikke været 
uden Betydning for denne By, og Forbruget af Brændevin 
er saaledes blevet betydelig mindre, efter at Indehaveren 
af den største Vinforretning i Helenendorf, Christoffer Vohrer^ 
der tillige er Ølbrygger, har aabnet en Ølhalle i selve Jeli- 
savetp61 og givet Indbyggerne Smag for det tyske 01. 

De vigtigste Kornsorter i Helenendorf ere Hvede og 
Byg; men Kolonisternes Hovederhverv er Vinavl, og deres 
Vin er bekendt over hele Kavkasus. Der dyrkes forskel- 
lige Sorter Druer, saaledes baade en hvid og en rød, der 
ere indførte fra Kolonien Katharinenfeld, og en indenlandsk 
hvid, der hos Kolonisterne bærer Navnet „runde, weisse 
Traube". Disse tre Sorter ere de bedste. Fra Kachétien 
er der indført 2 forskellige Sorter, men disse ere udartede. 
Af udenlandske Druer dyrkes den af Fyrst Voronzof fra 
Krim indførte Muskatdrue, der dog heller ikke synes at 
ville beholde sine gode Egenskaber. Ved en for tidlig Af- 
brydning af Gæringen fremstilles en mousserende Vin, der 
kommer Champagnen meget nær. Som i det øvrige Kav- 
kasus opbevares ogsaa den meste Vin fra Helenendorf i 
tilberedte Bøffel-, Gede- eller Svineskind. Flasker ere 
meget dyre, og køber man en Flaske Vin, er Flasken 
dyrere end Indholdet. 

Naar man fra Tatarbyen Jelisavetp61 kører ind i 
Helenendorf, er det, som om man pludseligt var bleven 
flyttet helt op i Tyskland. Kirken med det lille, spidse 

Taarn ser saa evropæisk ud. Husene vende Gavlene ud 
mod Vejene og gøre et overordentlig hyggeligt og renligt 
Indtryk. Vejene ere beplantede med Pile, Popler, Kirsebær- 
træer, Lindetræer og Morbærtræer, og overalt lyder det 
tyske Sprog i ens Øre. I Husenes Indre mangle ikke 
den klodsede Lerovn, Gesimserne over Dørene og det lange, 
firkantede Bord med Bænke langs de to Vægge, saa lidt 
som den store, brede Himmelseng inde i Sovekammeret. 

Omtrent 300 Børn besøge Skolen, hvor Undervisningen 
ledes af 2 Lærere. Dette er jo ikke noget stort Antal 
Lærere til saa mange Børn, men der gives ogsaa kun 
Undervisning i Læsning, Skrivning, Religion og Sang. I 
det hele taget staa Beboerne paa et temmelig lavt Stand- 
punkt i aandelig Henseende og synes ikke at nære Interesse 
for noget andet i Verden end deres Vinhaver. De kunne i 
aandelig Livlighed ikke taale Sammenligning med Arme- 
nierne eller Russerne i Jelisavetpdl, selv om de gerne med 
Foragt ville se ned paa disse. 

For et Par Aar siden er der af den russiske Regering 
givet Befaling om, at der herefter i Skolen skal gives 
Undervisning i Russisk, hvorover de gode Beboere i Helenen- 
dorf ere blevne meget vrede, skønt man skulde synes, det 
var et ganske naturligt Forlangende fra Regeringens Side. 
Man kan næppe tænke sig, at Tyskerne vilde finde sig i, 
at der rundt omkring i deres Land opstod russiske Sprog- 
øer, hvis Indbyggere, skønt de optog Pladsen for Landets 
egne Børn, ikke vilde lære Tysk, men vilde vedblive at 
danne Smaastater i Staten. 

Da det just var en Søndag, jeg kom til Helenendorf, 
deltog jeg i Gudstjenesten, over hvilken der var noget 
overordentlig hjemligt, og det i saa meget højere Grad, 
som et Par af Psalmemelodierne vare mig bekendte. 

Resten af Dagen tilbragte jeg meget behageligt hos 
Skolelæreren, Hr. Kirchofer, og tog næste Dag sammen 

med ham og den ovenfor nævnte Hr. Vohrer ud til en 
nyanlagt Vinplantage et Par Mil paa den anden Side af 
Jelisavetpdl Station. Da mine Ledsagere vilde overnatte 
paa Plantagen, vandrede jeg om Aftenen alene tilbage til 
Jærnbanestationen. 

Vejen eller rettere de Hjulspor, jeg fulgte, gik hen 
over den øde, ubeboede og afsvedne Slette Nord for Jærn- 
banelinien. Der var ikke et Træ eller Hus, efter hvilket 
jeg kunde tage Pejling, og da derfor Hjulsporene ved et 
udtørret Vandløb spredte sig til forskellige Sider, og intet 
syntes at gaa i den rigtige Retning, var jeg glad over, at 
jeg mødte ^n ridende Tatar, hvem jeg kunde spørge om 
Vej. Han viste mig, hvilket Spor jeg skulde følge; men 
da dette til sidst tabte sig paa den solstegte, stenhaarde 
Lerslette, og Mørket samtidigt faldt paa, bleve gode Raad 
dyre. Imidlertid maatte jeg jo være Nord for Jæmbane- 
linien, og ved Hjælp af mit Kompas satte jeg da Kursen 
lige mod Syd og naaede ogsaa i Løbet af en Times Tid Jærn- 
baneskinnerne, som jeg derefter fulgte imod Øst. Det var 
paa høje Tid, at jeg naaede Banen, thi kort efter gav det 
sig til at regne, og det blev samtidigt saa mørkt, at jeg ikke 
kunde se en Haandsbred foran mig. Jeg kunde kun svagt 
skimte de blanke Skinner. Da jeg kom forbi en Skikkelse, 
der lod til at følge Banen i modsat Retning, var det mig 
ikke muligt at afgøre, om det var en Mand eller Kvinde. 

Kl. 10 naaede jeg ind til Jelisavetpdl Station, og 3 
Timer efter tog jeg med Toget til Tiflis. 



VIII. 

Op over Bjærgene. 

Gennem Daijålpasset til Vladikavkas. — Slutning. 



Efter et kort Ophold i Tiflis bestilte jeg BiUet til 
Vladikavkas, og et Par Dage senere indfandt jeg mig lidt 
før Kl. 8 om Morgenen oppe ved Posthuset, hvor man an- 
viste mig min Plads uden paa Postvognen. 

Kl. 8 svang en bevæbnet Kosak sig op paa Bukken 
ved Siden af Kusken. Denne smældede med Pisken, 
Hestene rystede deres messingbeslaaede, med Bjælder for- 
synede Seletøj, og medens Kusken truttede i sit Horn, 
kørte vi ud af Byen. 

Med 6 livlige Heste for gik det hurtigt hen ad den 
bugtede Landevej mod Nord, og lige uden for Byen kom 
vi forbi den Have, i hvilken jeg sammen med min Rejse- 
fælle i 1886 forgæves havde søgt et „Tivoli". Det var 
naturligvis Muschtaid, vi skulde have besøgt, og det ligger 
lige over for paa den anden Side af Kur, men nu kunde 
jeg godt forstaa Fejltagelsen. Af Sporvognene, der gaa 
gennem Golovinski-prospekt, gaar nemlig kun hveranden 
ud til Muschtaid, medens hveranden gaar ud til den gru- 
siske Militærvej, og det var i en af disse sidste, vi vare 
komne op. 

Da vi havde kørt en Mils Vej, bleve de to forreste 

Heste spændte fra og af en Dreng, der havde redet paa 

22 

den ene af dem, førte tilbage til Tiflis. Saa gik det rask 
videre hen over Sletten ved Dighomi, og Ki. 10 naaede 
vi Poststationen Mzchet. 

Ikke langt fra den ligger Byen af samme Navn. 

Her er trist og øde. Georgiens gamle Hovedstad 
bestaar kun af nogle faa, usle Hytter, der til Dels ere 
skjulte i Jorden, og Synet af den fattige Landsby gør saa 
meget stærkere Indtryk, naar man mindes de mange Be- 
givenheder, der ere knyttede til den, og de mange Gange, 
Navnet Mzchet forekommer i Georgiens Historie. Op over 
de lave og elendige Rønner rage tre mægtige Kirker, der 
midt i Omgivelsernes Fattigdom se ud til at være endnu 
større, end de i Virkeligheden ere. Den største af dem er 
den nyrestaurerede Katedralkirke, hvor de fleste georgiske 
Konger ligge begravede. Den er over 200 Fod lang og 
omgiven af en stærk Fæstningsmur med Taarne og Skyde- 
skaar. Der er kun faa Lande, som gennem hele Middel- 
alderen have maattet kæmpe saaledes som Georgien for at 
bevare deres Religion. De georgiske Riddere kæmpede ikke 
alene for deres Frihed og Uafhængighed, men ogsaa for 
deres Tro. Forsvaret for Landet var samtidigt et Forsvar 
for Kristendommen, og om disse to Opgaver samlede Geor- 
gierne al deres Kraft. Derfor ser man rundt omkring i 
Georgien Kirker og Klostre omgivne af beskyttende Mure, 
ligesom de ogsaa tit ere opførte paa de vanskeligst til- 
gængelige Steder. 

Strenge Tider har Katedralen i Mzchet maattet gennem- 
gaa, siden den opførtes i Slutningen af det 5te Aarhundrede, 
og adskillige Gange er den bleven ødelagt af Fjendehaand; 
men hver Gang rejste den sig igen, og endnu den Dag i 
Dag fremtræder den som et storartet Minde om svundne 
Tiders Herlighed. 

Staar man i Mzchet, har man Indtrykket af at staa 
paa en Kirkegaard. Her er Kongeriget Georgien stedt til 



Hvile, og de tre mægtige Kirker danne Monumentet paa 
Graven! 



Fra Mzchet har jeg en Erindring, der, hvor ubetydeUg 
den end kan forekomme andre, dog har et eget Værd for mig. 

Det var den Aften, jeg passerede Mzchet paa Rejsen 
fra Gori til Tiflis. Blandt de rejsende, der steg ud, var 
ogsaa en fattig Georgierinde og hendes lille Søn, Giorgi. 
Uden for Stationen blev Barnet et Øjeblik borte i Mørket, 
og jeg glemmer aldrig den ængstelige Moders Kalden. Hun 
raabte kun een Gang: „DiOrgi!** Men hvor meget laa der 
ikke i hendes Stemmes Klang? Den røbede ikke alene 
Inderlighed, Ømhed og Ængstelse, men tillige en Følelse 
af Forladthed og Svaghed, der var ejendommelig georgisk. 
Hos mig vakte Udtalen af det ene Ord pludseligt den 
samme Stemning som den, i hvilken jeg var kommen ved 
at beskæftige mig med den georgiske Historie og Litteratur. 
Det var, som om den anslog den Grundakkord, der gaar 
gennem Landets Historie saavel som gennem dets Musik og 
Poesi. 

Naar jeg lukker Øjnene, ser jeg midt i den øde Natur 
med de mægtige Ruiner oppe paa Bjærgene den fattige 
Georgierinde ængsteligt spejde efter sit Barn, og jeg hører 
hendes Stemmes Klang, der harmonisk smelter sammen 
med Grundtonen i Naturen, over hvilken Mørket har lagt 
sig knugende og tungt. 

Efter at have skiftet Heste i Mzchet kørte vi videre 
imod Nord gennem den dejlige Aragua-Dal, der som et 
grønt Baand snoede sig ind mellem de afsvedne Bjærg- 
skraaninger. Omtrent for hver anden eller tredje Mil kom 
vi til en Poststation, hvor vi skiftede Heste. Det var state- 
lige Bygninger, der med deres hvidkalkede Vægge og rød- 
malede Bliktage gav sig til Syne langt ind i Bjærgene. 

Over Zilkani naaede vi Kl. 2 Duschet, hvor jeg spiste 
til Middag. 

Ad en meget bugtet og slynget Vej gik det derefter 
ned over til Ananuvj der ligger c. 600 Fod lavere og er 
tæt omsluttet af skovklædte Bjærge. Kirken, der ligger 
lidt højere end Landsbyen, er omgiven af en stærk Fæst- 

ningsmur, og her opbevaredes i lange Tider den hellige 
Ninas Kors, da Georgierne ikke turde beholde det i Tiflis, 
der i saa høj Grad var udsat for fjendtlige Overfald. I 
1801 blev det af en Ætling af Bagratideme, Fyrst Giorgi, 
skænket til Kejser Alexander, der dog lod den ansete 
Nationalrelikvie bringe tilbage til Georgien. 

Ved Passanaur var Vejen meget jævn og lige, og 
uden at mærke noget til, at vi kom til Vejrs, naaede 



vi Ki. 10 om Aftenen Mleti, der ligger c. 5000 Fod over 
Havfladen. 

Her var der overfyldt med rejsende, og alle Sofaer i 
tredje Klasses Ventesal vare optagne, hvorfor jeg maatte 
lægge mig paa Gulvet. Det var en meget kold Nat, og 
skønt jeg rullede mig godt ind i mit Tæppe, kunde jeg dog 
ikke sove for Kulde. Uden for Vinduerne larmede Aragua. 

Den næste Morgen Kl. 6 fik vi 9 Heste for, og nu gik 
det i Zikzak op ad en stejl Bjærgvæg. 

Dybt under os snor Aragua sig som en Sølvaare paa 
Bunden af Afgrunden. Vi høre ikke længer dens Brusen, 
dertil ere vi for højt over den; men desværre faa vi ikke 
længe Lov til at nyde det storartede Syn over Dale og 
Bjærge — tætte Skyer stryge ind i Kløften og Indhylle os 
i en tæt Taage. Da møde vi nogle Drenge. Kusken giver 
sig til at spille Lesghinka, og Drengene danse dertil. Men 
vi komme højere op. Skyerne svæve neden under os, og 
vi faa den dejligste Udsigt til skinnende, hvide Snetoppe. 

Efter 3 Timers Kørsel naa vi Qudd-ur, der omtrent 
ligger 3000 Fod højere end Mleti og er den højest liggende 
Poststation ved den grusiske Militærvej. Man kan nok 
mærke, man er kommen til Vejrs. Her er temmelig køligt, 
og hist og her ligger der Sne. 

Vi skifte Heste, og saa gaar det videre, endnu højere 
op ; vi naa op til Sneen og køre ind mellem høje Snevolde, 
som ere opkastede af Bjærgboerne, der just ere i Færd 
med at rydde Vejen. Hvorhen man end vender Øjet, 
møder det Sne og atter Sne, skinnende, funklende Sne. 
Det skærer i Øjnene, saa Taareme trille en ned ad Kinderne. 
Gid der dog var eet eneste Sted, hvor der ikke laa Sne, 
og hvor Øjet kunde finde Hvile! Men et saadant findes 
ikke. Sneen dækker alt. 

Endelig naa vi det højeste Punkt, og Barometret an- 
giver en Højde af c. 8000 Fod over Havfladen. De forreste 
fem Heste blive spændte fra og førte tilbage til Guda-ur, 
hvorefter vi rask køre videre ned ad den stærkt slyngede 
Vej forbi Krestovaja-gorå. Hurtigt ere vi ude af Sneens 
Regioner og naa Kl. IOV2 Poststationen Kohi: 

Paa det næste Stykke kommer man forbi flere A-uler, 
der med deres Lerhytter minde en Del om Svalereder. 
Som oftest ligge de paa de mest utilgængelige Steder, om- 
givne af dybe Afgrunde, og man kan vanskeligt forstaa, 
hvorledes Beboerne kunne komme op til dem. Dette 



stykke af Militærvejen er i særlig Grad udsat for at blive 
begravet af Laviner, og et enkelt Sted, hvor Lavinerne 
regelmæssigt hvert Foraar styrte ned, er Vejen helt over- 
bygget. 

Kl. 12 ere vi i Kasb^. 

Her gøres der Middagsophold, og jeg ser paa Væggen 
et stort Litografi af Fyrst Barjåtinski, der har indlagt sig 
saa stor Fortjeneste ved Militærvejens Ombygning. Store, 
prægtige Bjærgkrystaller og Horn af den kavkasiske Sten- 



buk ere fremstillede til Salg. Det er især Tschetschenserne 
i den nærliggende lille A-ul Gveleti, der ere bekendte som 
dristige Stenbukjægere. 

Nord for Kasbek følger Vejen den smalle Terek-Dal og 
er indsprængt i den brat nedfaldende Bjærgskraaning paa 
den venstre Flodbred. Paa hægge Sider af Floden taarne 
Fjældene sig i Vejret, og 1 vilde og sønderrevne Former 
hænge de nøgne og mørke Klipper ud over Vejen, saa 
man foroven kun ser en smal Strimmel af Himlen. Man 
faar Indtrykket af, at Bjærgene for bestandigt have lukket 

sig om en. I disse vilde Omgivelser er det mærkeligt at 
56 de fine Telegrafledninger som Spindelvævstraade gaa 
fra Klippe til Klippe og spænde over de dybeste Afgrunde. 
Undertiden skyde de Genvej og gaa lige ned i en Dal, til 
hvilken Vejen først naar ned efter mange vanskelige Sving- 
ninger og Drejninger. Enkelte Steder er der ikke Plads 
til Pælene, og Traadene ere da fastgjorte til selve Klippe- 
væggen , medens de 
paa andre Steder, hvor 
de ere udsatte for at 
blive ødelagte ved Sne- 
styrtninger, ere førte 
under Jorden. 

Dybt under en 
bruser Terek. Kusken 
smælder med Pisken, 
og af Sted gaar det 
ud og ind med Klippe- 
væggen. Der skottes 
efter Lavinerne , og 
videre gaar det i Ga- 
lop. Snart er man i 
Niveau med Floden 
og kører over paa 

Postslat ion en Kasbek. rp ■ v ■ t> j 

iereks højre Bred. 

Bjærgene rykke nærmere og nærmere sammen, og ved 

Fortet Darjål ser det ud, som om de helt lukkede sig 

foran en, men der er dog en snæver Aabning, som man 

netop lige kan komme igennem. 

Dette er den berømte kavkasiske Port, som Plinius 

beskriver saaledes: „Herefter følger det kavkasiske Pas, 

af mange fejlagtigt kaldt det kaspiske, et mægtigt Værk 

af Naturen, der er opstaaet ved en pludselig Afbrydelse 

af Bjærgene. Her findes Porte med jæmbeslaaede Bjælker, 



under hvilke der løber en ildelugtende Strøm, og oppe 
paa en Klippe paa denne Side af Passet ligger en stærk 



I 
I 



FæstDing, kaldet Cumania, der har forment utallige Folke- 
slag Gennemgangen. Paa dette Sted, der ligger lige over 

for den iberiske By Harmastes, er saaledes Jorden lukket 
ved Porte." 

Ifølge de georgiske Historieskriveres Beretning skal 
Kong Mirvan, en Sønnesøn af Kong Pharnavas, have lukket 
Darjålpasset med en Mur, der var forsynet med stærke 
Jærnporte, saa han bogstaveligt, ligesom Prinsen i Even- 
tyret, kunde lukke Døren af for sit Kongerige. Man ser 
endnu Murrester, der kunde tale for,* at Passet virkelig 
engang har været lukket med en Mur, hvilket jo ogsaa 
Plinius bekræfter. Som ved Termopylæ maatte her nogle 
faa Mænd kunne standse en hel Hær. 

Paa den anden Side af Darjål kører man igen over 
paa Tereks venstre Bred, og kort efter er man ved Post- 
stationen Lars, Herfra gaar Vejen mere lige imod Nord, 
og ved Balta kører man ud af Bjærgene. 

Jeg vendte mig om og saa den smalle Aabning, gen- 
nem hvilken vi vare komne ud. Jeg kom da til at tænke 
paa Eventyrene om Bjærge, der lukke sig om de vejfarende, 
og jeg følte mig som en Bjærgtagen, der er sluppen ud 
til Lyset og Livet. 

Fra Balta fortsætter Vejen over en aaben Slette, og 
havde Barometret ikke angivet en Højde af c. 2400 Fod, 
vilde jeg ikke have troet, at vi vare henved 1000 Fod 
højere til Vejrs end i Tiflis. 

Kl. 5 Efterm. naaede vi Yladikavkas (Kavkasus'es Be- 
hersker), en udstrakt By med brede, træbeplantede, boule- 
vardlignende Gader. 

Den næste Morgen Kl. 8 tog jeg videre med Toget for 
efter et kort Ophold i Kosakstanitsaen Ilsk at tiltræde 
Hjemrejsen over Moskva og Petersborg. 

Hele Dagen kørte jeg over Stepperne Nord for Bjærgene, 
der lukkede Udsigten imod Syd. Fra ingen anden Kant 
tager Kavkasuskæden sig saa imponerende ud som fra 
Nord, hvor man ser de vældige, skinnende hvide Masser 

uden mildnende Ovei^ang hæve sig højt op over Steppen. 
Medens de lavere hggende Partier ere tilslørede, aftegne 
de funklende Snetoppe sig tydeligt mod den Qeme Himmel. 
Der ligger den vældige Barre, som adskiller to Verdens- 
dele. Mod dens Sider ere Folkeslagene i Aarhundreder 
blevne trængte og have efterladt Spor, som endnu ikke 
ere blevne udviskede. Mellem disse straalende Tinder og 



Fortet Daqål. 
Kupler ligge snævre Kløfter og Dale, hvor Lyset kun spar- 
somt trænger ind, og hvor mangen Skat ligger gemt, som 
del er forbeholdt Fremtiden at løfte. 

Det 19de Aarhundrede med alle dets Opfindelser paa 
det tekniske Omraade er begyndt at trænge ind i dette 
Sagnenes Land, Lokomotivets Piben giver Genlyd i Bjær- 
gene, Telegraf- og Telefontraade spænde over Afgrundene, 
og det elektriske Lys besejrer Nattens Mørke; men sam- 
tidigt træffer man Steder, hvor Livet ^leves paa samme 

Maade som for Hundreder af Aar siden. I Kavkasus mødes 
de forskellige Aarhundreder og Kulturstandpunkter, og 
Fortid og Nutid række paa en vidunderlig Maade hinanden 
Haanden. 

Det var til en af disse Toppe, at Grækerne tænkte sig 
Prometheus lænket, fordi han havde stjaalet Dden fra 
Himlen og i Kraft af den guddommelige Ild meddelt Men- 
neskene Visdom og Dannelse. Rundt omkring hos de for- 



Vladikavkas. 

skellige Folkeslag i Kavkasus fortælles endnu Sagn, der 
minde om den gamle Myte. 

„Paa det høje Bjærg, hvor den evige Sne ligger," — 
fortælle Tscherkesserne — ^sidder en ældgammel Mand. 
Hans Haar er hvidt, hans Skæg naar helt ned til hans 
Fødder, og hele hans Legeme er beklædt med hvide Haar. 
Neglene paa Hænder og Fødder ere krumme som Ørne- 
kløer, og hans Øjne funkle som glødende Kul. Om Hænder 
og Fødder saavel som om Livet bærer han tunge Jærn- 
lænker, der ere fastsmedede til Klippen. Saaledes har 

han siddet og lidt i Aarhundreder. Han var tidligere den 
store Tha's bedste Tjener, og da han paa een Gang var 
meget forstandig og from, talte den store Tha ofte til ham 
og betroede ham sine Planer. Da opstod der onde Tanker 
hos ham; han vilde være lige saa mægtig som den store 
Tha og gjorde Forsøg paa at rejse sig imod ham, men 
han blev besejret og til Straf for sit Oprør lænket til den 
højeste Bjærgtop i Kavkasus. Kun faa Mennesker have 
set ham, da det er forbundet med tusinde Farer at naa 
op til ham; men der findes gamle Folk inde i Bjærgene, 
som have talt med ham. Det er dem forbudt at fortælle 
alt, hvad han har sagt; kun saa meget ved man, at han 
altid spørger om, hvorledes det staar til med Ungdommens 
Oplysning, og bliver ude af sig selv af Fortvivlelse, naar 
han hører, at der kun er faa, som nyde nogen Undervisning." 

Ved Middagstid forsvinde Bjærgene i en varm Dis, og 
først ved Solnedgang træde de mildt straalende Tinder 
atter frem mod Aftenrøden og sende mig en sidste Hilsen 
fra det dejlige Land. 

Der siges, al den, der een Gang har drukket af Floden 
Kur, altid vil længes tilbage til Kavkasus, og jeg tror, der 
er noget deri. 



Ved Udarbejdelsen har jeg ved Siden af mine Dag- 
bøger fortrinsvis benyttet eller jævnført følgende Værker, 
der tillige kunne anbefales dem, som ønske et nærmere 
Kendskab til Kavkasus. 

